
Cum să devii 
o nouă persoană 
până vineri 


Dr. KEVIN LEMAN (n. 1943) este psiholog, 
umorist, personalitate de radio și televiziune și 
orator cunoscut și apreciat pe plan 
internațional. A studiat la North Park University. 
A obţinut diploma de licenţă în psihologie la 
University of Arizona, unde mai târziu și-a dat 
masteratul și doctoratul. În 1993, a primit 
Distinguished Alumnus Award din partea North 
Park University. În 2003, a primit din partea 
University of Arizona cel mai important premiu 
pe care îl poate decerna universitatea unui fost 
absolvent: Alumni Achievement Award. Este 
membru al American Psychological Association, 
American Federation of Television and Radio 
Artists și North American Society of Adlerian 
Psychology. 


Dr. Leman este fondator și președinte al Leman 
Academy of Excellence și al Couples of Promise. 
A apărut pe lista de autori de bestsellere a 
prestigioasei publicaţii The New York Times și a 
semnat peste 50 de cărți despre căsnicie și 
probleme familiale. A participat la numeroase 
emisiuni de radio și televiziune, printre care The 
Morning Show, Today și Oprah. Este căsătorit și are 
cinci copii. 

La Curtea Veche Publishing, de același autor a 
mai apărut cartea Cum să-ți schimbi adolescentul 
până vineri (ediţia a II-a, 2018). 


DR. KEVIN LEMAN 


Cum să devii 
o nouă 
persoană 


până VINERI 


Cum să te accepti pe tine însuţi, 
să-ţi dezvolţi increderea de sine 
şi să-ţi schimbi viața 


în 5 -ile 


Ediţia a Il-a 
Traducere din engleză de 


DAN IAFLAN 


CURTEA GVECAHE 


Cuprins 


ESTE OARE CARTEA POTRIVITĂ PENTRU 
TINE? 


MULTUMIRI 


INTRODUCERE 
Cartea aceasta ar trebui să coste 199 $ 


LUNI 
Cine crezi că ești cu adevărat? (s-ar putea 
să fii surprins) 


MARȚI 
Poate că locul tău chiar este la grădina 
Zoologică! 


BONUS PENTRU CURIOȘI 
Cine ce este? 


Ordinea nașterii. Exemple clasice 


MIERCURI 
Oh, minciunile pe care... ni le spunem 


JOI 
Cum scrii cuvântul „dragoste“? Soţia mea 
scrie V-i-s-a 


VINERI 
Fii propriul tău psiholog 


SECȚIUNE BONUS PENTRU CURIOȘI 
Cum funcţionează noua ta personalitate 


ZECE PAȘI 
(ÎN ORDINE DESCRESCĂTOARE) PENTRU A 
DEVENI O NOUĂ PERSOANĂ PÂNĂ VINERI 


BONUS PENTRU CURIOȘI 
Cine ce este? Răspunsuri la „Ghici cine?“ 


ESTE OARE CARTEA 
POTRIVITĂ PENTRU TINE? 


RĂSPUNDE LA URMĂTOARELE ÎNTREBĂRI. 
Marchează D pentru „Da“ și N pentru „Nu“ 
pe linia din faţa textului. 


Despre tine 


—— Sunt copleșit, am un program infernal, 
sunt stresat la maximum și, cu toate 
astea, accept noi responsabilităţi. 


—— Câteodată mă întreb ce s-a întâmplat cu 
visurile mele. 


—— Îmi este greu să trec peste pica pe care 
le-o port altora sau să uit trecutul. 


—— Îmi vine greu să mă bucur de succesul 
celorlalți. 


—— Încerc să scap mereu de aceleași cinci 
kilograme. 

—— Îmi promit că o să am tăria să spun nu 
și sfârșesc prin a spune da. 

—— Am impresia că toată lumea se 
descurcă mai bine decât mine. 


—— Îmi este greu să le atrag atenţia altora 
atunci când fac ceva greșit 


— indiferent dacă se întâmplă acasă, la 
locul de muncă sau atunci când sunt 
cu prietenii. 


—— Nu-mi este ușor să-mi fac prieteni și să- 
i păstrez. 


—— Viaţa mea e complet diferită de ceea ce 
mi-am dorit... și sunt deziluzionat. 


—— Câteodată simt furie și amărăciune 
pentru că toate mi se întâmplă numai 
mie. 


—— Am senzaţia că ceea ce fac e lipsit de 
importanţă. 


—— Multe dintre lucrurile pe care le fac nu 
sunt apreciate de ceilalți. 


—— Câteodată mă gândesc că nu o să ajung 
niciodată undeva! Că voi rămâne mereu în 
același loc. 


Despre ceilalţi 


—— Nimeni nu mă ascultă, nici măcar 
atunci când am ceva important de 
spus. 


—— Alţii creează nenumărate probleme. Eu 
sunt cel nevoit să corecteze greșelile, 
altfel nimic nu ar fi dus la bun sfârșit. 


——  Sora/fratele meu a fost „copilul 
perfect“. 


—— Când ceilalți își pierd calmul, îngheţ 
sau încerc imediat să-l îmbunez. 


—— Nu sunt respectat de ceilalți. 


—— Părinţii mei mă certau mereu. Nu eram 
in stare să fac nimic ca lumea. 


—— Sunt tipul de persoană care vede 
intotdeauna paharul pe jumătate gol. 
Nu prea am încredere în mine. 


—— Familia și colegii nu mă apreciază nici 
pe mine, nici ceea ce fac. 


—— Alții s-au comportat și se comportă 
abuziv faţă de mine, iar eu nu spun 
nimic. 

—— Toate relaţiile pe care le-am avut au 
eșuat într-un fel sau altul. 


—— Stau câteodată și mă întreb: De ce nu pot 
fi la fel ca ea/el? 


Dacă oricare dintre aceste subiecte ti se 
potrivește și ai însemnat chiar și un singur 
D, nu numai că ar trebui să citești această 
carte, dar ar trebui să o ai la tine în permanență. 

Cartea aceasta îți va rezolva problemele. 


Îți promit. 


CUM SĂ DEVII O NOUĂ PERSOANĂ PÂNĂ 
VINERI? 

E oare posibil? 

Să fiu sincer, e o păcăleală. Poţi deveni o 
nouă persoană până miercuri, dacă faci 
câteva lucruri simple. Până vineri ai practic 
timp suficient să-ți  șlefuiești noua 
personalitate! Citește mai departe și o să-ţi 
arăt cum. 

Asta este miraculoasa schimbare pe care 
o așteptai. 

Garantez. 


MULTUMIRI 


CU MULTĂ RECUNOŞTINŢĂ echipei mele 
editoriale excelente: 

lui Lonnie Hull DuPont, care sustine mereu 
ideile mele antreprenoriale, păstrându-și 
simtul umorului. (În afară de asta, m-a 
suportat întotdeauna şi nu mi-a spus 
niciodată că aș fi nebun.) 

Jessicăi Miles, redactorul meu cu ochi de 
vultur de la Revell, care poate detecta cea 
mai mică greșeală gramaticală de la o poștă. 

Ramonei Cramer Tucker, care poate 
traduce limbajul Leman mai bine decât 
oricine altcineva. Îţi sunt recunoscător 
pentru ceea ce faci. 


INTRODUCERE 


Cartea aceasta ar trebui să coste 
199 $ 


Cum ai vrea ca „noua ta 
persoană“ să-ți fie livrată ? UPS, 
FedEx? (USPS este o altă 
opțiune, dar un pic mai 
scumpă.) Sau ai dori ca noua ta 
persoană să-ți fie livrată prin 
curier personal? Cu Kevin 
Leman „satisfacția este 
garantată“! 


DACĂ AI PUTEA SCHIMBA UN SINGUR 
LUCRU în ceea ce te privește, care ar fi 
acesta? 

„Ei bine, dr. Leman, aș putea să mă 
gândesc la o mie de lucruri. Cum Dumnezeu 
să aleg unul singur?“ 

Felicitări! Ești exact persoana pentru 
care am scris această carte. Nu știu dacă 
realizezi acest lucru, dar există un motiv 
pentru care ai ales-o. Ai vrea să se schimbe 
ceva în viaţa ta. Probabil că ai încercat să 
determini această schimbare prin diferite 
mijloace - consultarea unui psiholog, 
asumarea responsabilităţi, număratul în 
gând până la zece înainte de a face acel 


lucru sau de a spune acel cuvânt care te 
bagă mereu în bucluc etc. Dar nimic n-a 
mers, nu-i așa? Altfel ai fi fost „vindecat“ și 
nu ai mai fi avut nevoie de cartea aceasta. 

De câte ori ţi-ai promis că o să spui „nu“ 
atunci când o să ti se ceară să faci un 
anumit lucru... și totuși ai sfârșit prin a 
accepta? Câte feluri de diete ai încercat în 
ultimii ani? De câte ori ai încercat să scapi 
de aceleași cinci kilograme? (După un calcul 
simplu, cineva ca mine a slăbit aproape 350 
de kilograme de-a lungul vieţii.) De câte ori 
ti-ai spus: 

„Nu le voi spune niciodată anumite 
lucruri copiilor mei“ și ai sfârșit nu numai 
spunându-le, ci și folosind tonul pe care 
părinţii tăi îl foloseau cu tine? De câte ori te- 
al simţit ca un cobai într-o cușcă, alergând 
pe o roată metalică, fără să ajungi nicăieri, 
fără să realizezi ceva? 

Dacă înţelegi despre ce vorbesc, atunci 
aceasta e cartea pentru tine. Mii de familii 
găsesc ajutorul de care au nevoie în Have a 
New Kid by Friday (nu există „tratament“ mai 
bun pentru obrăznicia şi lipsa de respect a 
copiilor decât secretele pe care le găsești în 
cartea sus-amintită) și Have a New Husband 
by Friday (observă mariaje — chiar și pe cele 
menite să ajungă la tribunal 


- transformându-se în doar cinci zile). 
Acum, voila! Un plan de acţiune în cinci zile 
care iţi va schimba viaţa. 


Există un motiv pentru care ai ales 
această carte. Ai vrea ca viata ta să 
se schimbe, în mai mică sau mai 
mare măsură. 


Dacă nu îţi dorești o schimbare în viaţă, 
atunci pune cartea înapoi pe raft. În caz 
contrar, nu vei face altceva decât să o 
adaugi la teancul de cărti motivaţionale cu 
care te încălzești în serile răcoroase. 


Deci de ce e nevoie? De dorinţa de a face 
un pic pe detectivul pentru a afla: Cine sunt 
cu adevărat? De ce sunt așa cum sunt? 

Eşti conştient că în fiecare zi îţi spui 
minciuni cu privire la cine eşti? Şi că 
actionezi în consecinţă? Că toate acele 
minciuni te afectează atât pe tine, cât şi 
relaţiile tale cu cei din jur? Acum a venit 
momentul să pui capăt acestei situaţii şi să 
scoţi adevărul la iveală - pentru binele tău 
şi al celor pe care îi iubeşti. 

Va fi uşor? Nu, pentru că de obicei vrem 
să-i schimbăm pe ceilalți înainte să ne 
gândim să ne schimbăm noi. (De ce crezi că 
Have a New Kid by Friday şi Have a New 
Husband by Friday au ajuns bestsellere? Ah, 
se pare că acum pricepi...) Într-un fel, este 


mult mai greu să ne schimbăm noi. Dar 
niciun lucru bun nu se obţine fără un pic de 
efort (sau ai lipsit de la ora în care s-a 
discutat despre asta în şcoala primară?). 


Să luăm exemplul doctorului Evan 
O'Neill Kane, fost chirurg-şef la Summit 
Hospital din New York. El ştia ce înseamnă 
munca susținută. Un pionier în domeniul 
medicinei la sfârşitul secolului al XIX-lea şi 
începutul secolului XX, acest om a fost 
martorul a nenumărate cazuri de anestezie 
generală soldate cu fel de fel de complicaţii 
şi chiar cu moartea pacienţilor. De unde 
convingerea lui că multe operaţii puteau şi 
trebuiau să fie efectuate sub anestezie 
locală (când pacientul este treaz şi conştient 
de-a lungul întregii proceduri). 


Eşti conştient de faptul că în fiecare 
zi îți spui minciuni cu privire la cine 
eşti? Şi că acționezi în consecință? 


Dar doctorul Kane avea o problemă - nu 
găsea voluntari pentru acest tip de operaţie. 
Forţat de împrejurări, a irosit timp preţios, 
căutând pacientul potrivit pentru acest tip 
de procedură, majoritatea celor contactaţi 
refuzând (pe bună dreptate) să joace rolul 
unui cobai. 


În cele din urmă, un pacient a acceptat. 
În ziua de 15 februarie 1921, dr. Kane a 


efectuat prima operaţie de acest gen. A 
extirpat apendicele pacientului în sala de 
operaţii. În mod surprinzător, recuperarea 
s-a produs extrem de repede şi pacientul a 
fost trimis acasă în două zile - lucru 
nemaiauzit la începutul anilor 1900.1 A fost 
un succes de referinţă în domeniul medical. 


De ce a reuşit dr. Kane? Pentru că nu a 
renunţat atunci când i s-au pus piedici. Şi 
pentru că a crezut cu adevărat că există o 
modalitate mai sigură şi mai eficientă de a 
opera. A realizat că, suportând un pic de 
durere (anestezie locală versus anestezie 
generală), pacientul se va simţi mult mai 
bine pe termen lung. 


Ştiu cât de dificilă e schimbarea. 
Ţelul meu în acest an e să-mi văd 
vârfurile pantofilor. Nu le-am văzut 
de ani buni. 


Într-un mod asemănător, un pic de 
durere e asociată şi cu schimbarea 
propriului fel de a fi până vineri. Am fost, 
de fapt, tentat să numesc cartea Cum să devii 
o nouă persoană până sâmbătă seara, pentru 
că ştiu cât de dificil este să te schimbi. 

E ca şi cum ai încerca să înlături petele 
de pe blana unui leopard cu un burete de 
bucătărie. 


Telul meu în acest an e să-mi văd 
vârfurile pantofilor. Nu le-am mai văzut de 
ani buni. (Bineînțeles că există o legătură 
intre circumferința taliei mele aflată în 
permanentă creştere şi feliile de plăcintă 
Marie Callender pe care le scot pe ascuns 
din frigider atunci când soţia mea nu este 
atentă.) Ştiu cât sunt de încăpățânat şi 
ancorat în obiceiurile mele. Schimbarea nu 
este uşoară. Înţelegi despre ce vorbesc? 


Dar oare nu există o legătură între cât de 
greu ne este să ne schimbăm şi minciunile 
pe care ni le spunem - despre noi? 


Cartea aceasta te va face să-ţi pui o serie 
de întrebări despre tine, iar o parte dintre 
răspunsuri vor fi, fără îndoială, neplăcute. 
Dar acesta este un lucru neplăcut pozitiv, 
care te va ajuta să te dezvolţi în loc să rămâi 
blocat în aceleaşi tabieturi frustrante. Toţi 
am vrea să schimbăm ceva în felul nostru 
de a fi. Aşa că nu văd ce motiv am avea să n- 
o facem. Spune-ţi de câte ori e nevoie: de 
data asta am s-o fac cu adevărat. Nu mai 
accept nicio scuză. Nicio reţinere. Vreau să fiu 
altfel. Vreau ca relaţiile mele cu ceilalţi să fie 
alifel. 

E momentul să iei hăţurile în mâini. În 
loc să-i plăteşti unui psiholog 225 $ pe 
şedinţă numai ca să-ţi asculte văicărelile, îţi 
voi arăta cum să-ţi creezi propria clinică. 


Vei fi capabil, în sfârşit, să-ţi înţelegi 
personalitatea, forțele secrete care 
influenţează felul în care vorbeşti, gândeşti 
şi te comporţi şi vei afla cea mai bună cale 
de a dărui şi primi dragostea pentru a-ţi 
îmbunătăţi relaţiile. Asta nu este o carte 
obişnuită care te face să te simţi bine pentru 
câteva ore... pentru ca ziua următoare s-o 
jei de la capăt cu aceleaşi probleme. Nu, aici 
vorbim despre o schimbare radicală, despre 
care vei dori să le povesteşti tuturor 
prietenilor (chiar şi vărului cu care nu te 
înţelegi). 


Spune-ţi de câte ori e nevoie: de data 
asta am s-o fac cu adevărat. Nu mai 
accept nicio scuză. Nicio reţinere. Vreau 
să fiu altfel. Vreau ca relaţiile mele cu 
ceilalţi să fie altfel. 


Aşa că nu văd niciun motiv pentru care 
să nu devii principalul agent al propriei tale 
schimbări. În definitiv, nimeni nu te 
cunoaşte mai bine decât tine însuţi. Nu 
trebuie să aştepţi. Nu există cereri ce 
trebuie completate. Şi nici nu trebuie să 
scoţi o grămadă de bani din buzunar. O să 
fii atât de încântat de noua ta persoană, 
încât abia vei aştepta ziua de mâine pentru 
ca toţi să te vadă aşa cum eşti acum. 


De ce să nu-ţi trăieşti viaţa aşa cum vrei? 
Nu mai lăsa minciunile pe care ţi le spui să 
te ţină pe loc. Astăzi e ziua pe care o 
aşteptai. Tu decizi. 

O să te învăţ cum: 


e să accepti adevărul despre tine; 

e să-ţi dezvolţi increderea în sine, 
identificând minciunile pe care ţi le 
spui... şi eliminându-le o dată pentru 
totdeauna; 

e să-ţi schimbi viaţa concentrându-te 
asupra a ceea ce vrei să devii cu 
adevărat. 


Şi toate astea în numai cinci zile. 


Acesta este motivul pentru care cartea 
aceasta ar trebui să coste 199 $. Atunci ai 
rămâne cu 26 $ în buzunar (în loc să mergi 
la şedinţa de 225 $ cu psihologul) cu care să 
leşi în oraş şi să sărbătoreşti apariţia noii 
tale personalităţi. 

De ce să nu ai acel sentiment de realizare 
pe care ţi l-ai dorit întotdeauna? Poţi deveni 
o persoană mai bună până marţi, poţi avea 
o perspectivă mai largă până miercuri, poţi 
dobândi o nouă energie până joi şi poţi 
deveni propriul tău psiholog până vineri — 
toate astea, urmând câteva sfaturi simple. 


Ghidul transformării tale 


Luni, o să aflăm cine eşti cu adevărat şi cum 
să foloseşti acest lucru în avantajul tău. Ce 
fel de personalitate ai? Şi cum vă afectează 
aceste trăsături pe tine şi pe cei apropiaţi. 
De ce în toate familiile întâlnim o gamă 
variată de personalităţi, în ciuda faptului că 
toţi copiii au beneficiat de aceleaşi condiţii? 

Marţi, vom examina cu atenţie familia în 
care al crescut şi felul în care locul tău în 
acea „grădină zoologică“ te-a influenţat mai 
mult decât ai fi crezut. Ştiai că o mare parte 
din scenariul vieţii tale se bazează pe 
deciziile pe care părinţii tăi le-au luat 
pentru tine? (Nu sună corect, nu-i aşa? Dar 
o să-ţi arăt că este adevărat. Numărul de 
copil din familie, ordinea în care s-au 
născut, felul în care au fost trataţi etc., toate 
astea au jucat un rol decisiv în devenirea 
ta — cu plusurile şi minusurile tale.) Nu te 
poţi înţelege complet fără să înţelegi 
dinamica familiei din care faci parte. 

Miercuri, vom scoate la iveală 
minciunile pe care ţi le spui (niciunul dintre 
noi nu e imun când vine vorba despre ideile 
negative ce rezonează în minţile noastre), 
modul în care acestea te afectează şi felul în 
care le poţi depăşi. 


De ce să nu-ţi trăieşti viața aşa cum 
vrei? 


Evenimentele care te-au impresionat în 
copilărie explică în mare parte 
comportamentul tău actual, motivele 
pentru care vezi lucrurile aşa cum le vezi şi 
pentru care anumite situaţii, neimportante 
pentru alţii, pe tine te afectează, iar altele, 
care îi înspăimântă pe alţii, pe tine te fac să 
te simți bine. Ele scot la iveală 
presupunerile tale ascunse referitoare la 
modul în care viaţa ar trebui să decurgă... 
sau nu. 


Joi, vom vorbi despre dragoste. Nu, nu 
despre un amor nebun între doi tineri care 
nu au ochi decât unul pentru celălalt, ci 
despre felul în care fiecare dintre noi 
primeşte şi dăruieşte dragoste. O înțelegere 
mai profundă a tipurilor de dragoste va 
ajuta la depăşirea potenţialelor obstacole 
întâlnite în cale şi îmbunătățirea relaţiilor 
interpersonale. 

Vineri, vel deveni propriul tău psiholog, 
fără să te coste nimic. Îţi voi arăta cum să 
foloseşti ceea ce ai învăţat pentru a deveni 
un expert în propria persoană şi pentru a 
garanta existenţa noii tale personalităţi, pe 
viaţă. 


Orice mare câștig implică un mic efort 


Îţi aminteşti povestea doctorului Evan 
O'Neill Kane, care a efectuat o operaţie de 
referinţă? Hai să-ţi spun bomba: pacientul 


care s-a oferit voluntar pentru acea operaţie 
experimentală a fost doctorul Kane însuşi! 
Da, doctorul şi-a scos singur apendicele, pe 


masa de operație. El este dovada vie a 
faptului că poţi face orice dacă încerci şi că 
un mic sacrificiu vă poate aduce un mare 
câştig ţie şi celor care te iubesc. 

În paginile acestei cărţi, îţi vei descoperi 
atuurile şi slăbiciunile, predilecţiile şi 
părerile tale de bază în ceea ce priveşte 
viaţa (inclusiv motivele pentru care, 
câteodată, părerile tale nu sunt în 
concordanţă cu cele ale celor din jurul tău) 
şi vei putea să-ţi trasezi propriul ghid al 
relaţiilor de succes. Până la urmă, dacă ştii 
cine eşti, vei şti să îmbunătăţeşti acele zone 
problematice care te ţin pe loc. Vei înlătura 
astfel orice piedică. Vei fi mult mai hotărât 
să-ţi trăieşti viaţa aşa cum vreli. 

Abia aştept să te văd luându-ţi zborul. 


LUNI 


Cine crezi că ești cu adevărat? 
(s-ar putea să fii surprins) 


Care este adevărata ta 
personalitate şi cum ai ajuns să 
fii aşa cum eşti? Şi de ce ar 
trebui să te multumesti cu mai 
puțin, când ai putea mult mai 
mult? 


AI URMĂRIT VREODATĂ Bob Newhart Show ? 
Îmi plăcea enorm să urmăresc spectacolul 
atunci când a apărut în versiunea originală 
şi să mai prind câte o reluare pe Nick at 
Nite. Bob Newhart, psiholog, susţinea nişte 
ședințe de grup extrem de interesante 
impreună cu pacienţii lui ce aveau diferite 
probleme. Episodul meu favorit e unul în 
care un tip, domnul Peterson, care lucra ca 
agent de vânzări, nu se descurca deloc bine. 
Nu era capabil sa vândă absolut nimic, aşa 
că şi-a luat inima în dinţi şi s-a prezentat la 
una dintre ședințele lui Bob Newhart, 
îintrebându-l dacă il poate ajuta să-şi dea 
seama care e problema. 

Bob i-a cerut domnului Peterson să 
descrie felul în care decurgea o întâlnire de- 
a sa de vânzări. 


„Păi“, spuse domnul Peterson, „mă 
prezint în faţa unei uşi. Dacă nu deschide 
nimeni, trec la următoarea uşă.“ 


După ce i-a pus mai multe întrebări, Bob 
a rămas uimit aflând că în realitate, domnul 
Peterson se temea atât de mult să nu eşueze, 
încât de fapt nici măcar nu bătea la uşi! Nu e 
de mirare că nu vindea nimic! 


Minciuni pe care ţi le spui 


Nu sunt în stare s-o fac, aşa că nu are rost să 
încerc. 


Nu pot să fac ceva așa cum trebuie, așa că nu are 
rost să încerc. 


X sau Y o pot face mult mai bine, așa că nu are rost 
să încerc. 


Dar oare nu asta facem cei mai mulţi 
dintre noi? Ne petrecem viaţa în faţa unor 
uşi închise şi nu riscăm să batem, de teama 
a ceea ce s-ar întâmpla dacă am face-o. 
Devenim prizonieri ai obişnuinţei, ai rutinei 
pentru că ne este teamă să auzim cuvântul 
„nu“ şi să avem o uşă trântită în nas. 


Ştiu ce spun, întrucât asta a fost povestea 
vieţii mele, până când o femeie cu păr 
argintiu, domnişoara Wilson, m-a trezit la 
realitate. 


Am fost unul dintre acei copii care n-ar fi 
ajuns nicăieri în viaţă. Dacă nu aş fi avut 
vreo trei colegi chiar mai neajutoraţi ca 
mine, aş fi terminat liceul ultimul din clasă. 
Toată lumea, şi aici mă includ şi pe mine, 
era convinsă că Kevin Leman îşi va petrece 
toată viaţa schimbând cauciucuri la o 
benzinărie, vânzând ziare la chioşcul din 
colţul străzii sau poate chiar strângând 
gunoiul de pe stradă. 


Dacă nu aş fi avut vreo trei colegi 
chiar mai neajutoraţi ca mine, aş fi 
terminat liceul ultimul din clasă. 


Să fiu sincer, credeam că sunt mai prost 
ca noaptea. Şi acţionam ca atare. 

Apoi, într-o zl aproape magică din aprilie 
1961, când aveam 17 ani, am avut o discuţie 
cu o profesoară de matematică, care practic 
mi-a schimbat viaţa. Domnişoara Wilson era 
o femeie în vârstă, al cărei păr argintiu 
începuse să capete o tentă albăstruie. De-a 
lungul carierei, mii de elevi trecuseră prin 
şcoala în care lucra, printre ei aflându-se şi 
impecabila mea soră Sally şi fratele meu 
Jack, „cel care cu siguranţă avea să devină 
cineva“. M-a abordat în acea zi de aprilie, în 
urma unuia dintre numeroasele mele 
„incidente“. 


Ridicasem ştacheta atât de sus, 
încât pentru a continua să atrag 
atenția, a trebuit să fac lucruri din 
ce în ce mai bizare. 


Cine este important pentru tine? 


Care sunt cele trei sau patru persoane din viaţa ta 
care te-au influenţat în mod deosebit? 

Ce rol au jucat în viaţa ta și cum le-ai descrie 
trăsăturile de caracter? 

Persoana nr. 1:Ce rol a jucat în viaţa ta: 
Personalitate: 


Persoana nr. 2:Ce rol a jucat în viaţa ta: 
Personalitate: 


Persoana nr. 3:Ce rol a jucat în viaţa ta: 
Personalitate: 


Persoana nr. 4:Ce rol a jucat în viaţa ta: 
Personalitate: 


Pe câte dintre aceste persoane le-ai descris Într-o 
manieră pozitivă? 
Pe câte le-ai descris într-o manieră negativă? 


Vezi tu, chiar eram un maestru creativ al 
năzbâtiilor în sala de clasă. Una dintre 
activităţile mele preferate era să imit sunete 
de păsări, folosind în acelaşi timp cuvinte 
obscene. Mi se trecea cu vederea limbajul 
de birjar pentru că era acoperit de sunetul, 
vezi Doamne, ce imita pasărea şi trebuia să 


fii foarte atent să distingi cuvintele lipsite de 
bun-simt pe care le spuneam sau să-ţi dai 
seama că îl luam peste picior pe profesor. 
De cele mai multe ori profesorii încercau să 
mă ignore, fără să facă efortul de a înţelege 
ce spun şi asta avea efectul scontat asupra 
unor colegi din jurul meu, care râdeau în 
hohote. 


Dacă umorul verbal nu-mi asigura prim- 
planul, atunci incercam să devin un 
maestru al spectacolului. Scobeam un spaţiu 
într-o carte atât cât să încapă un pistol cu 
apă, stropindu-mi colegii fără ca ei să-şi dea 
seama de unde vine. Am dat foc unui coş de 
gunoi în timpul orei ca să evităm un test. Şi 
am reuşit să ies în patru labe din clasă, în 
timpul unei ore de istorie, fără ca profesorul 
să realizeze că am dispărut. Asta a fost cu 
adevărat o mare realizare, dacă pot face o 
astfel de afirmaţie. 


„De ce ar face cineva aşa ceva?“ ar putea 
intreba câţiva dintre voi, şi pe bună 
dreptate. Adevărul este că nu mă strecuram 
din clasă ca să mă duc să-mi cumpăr un 
baton de ciocolată sau să mă duc la toaleta 
băieţilor pentru o ţigară. Nici măcar nu 
tineam neapărat să părăsesc clasa - până la 
urmă, colegii mei erau nişte spectatori 
excelenți. Atâta doar că voiam să mi se 
acorde atenţie şi aş fi făcut orice pentru a 
mă distra. Ridicasem ştacheta atât de sus, 


încât pentru a continua să atrag atenţia, a 
trebuit să fac lucruri din ce în ce mai bizare. 
Nu-i de mirare că, din cauza bufoneriilor 
mele, unul dintre profesori a renunţat nu 
numai la predarea în şcoala la care 
mergeam, ci și la meseria de dascăl. 


Energica domnişoară Wilson însă 
hotărâse că a văzut destul. Cu câteva luni 
inainte de absolvire m-a luat deoparte. 
„Kevin, vă cunosc şi pe tine, şi familia ta. Te- 
am urmărit de-a lungul anilor.“ 

„lar începe, m-am gândit eu, o nouă 
prelegere în care sunt întrebat de ce nu pot 
fi şi eu ca sora sau fratele meu.“ 


Dar discuţia a luat alta turnură. „Ştii, mă 
gândeam zilele trecute şi mă întrebam dacă 
te-ai gândit şi tu vreodată la faptul că ai 
putea să foloseşti o parte din energia pe 
care o iroseşti cu tot felul de prostii pentru a 
face ceva cu viaţa ta în loc să rămâi 
proverbialul măscărici al clasei, de care 
râde toată lumea.“ 


Ce m-a şocat la această conversaţie a fost 
faptul că domnişoara cu păr argintiu nu mă 
punea la punct aşa cum o făceau ceilalţi 
profesori. Ea văzuse ceva bun în mine. 


Desigur, era clar că mă vedea ca pe un 
smucit care îşi dă aere şi face pe grozavul, 
mezinul familiei care tocmai s-a făcut de râs 
pentru a nu ştiu câta oară. Însă în loc să 


vadă un ratat, a văzut potenţialul meu. Şi a 
avut priceperea de a mă provoca, sugerând 
că pot să fac ceva cu viaţa mea. Nu trebuia 
să fiu sclavul impulsurilor negative ale 
personalităţii mele. 

Uitându-mă înapoi în timp şi luând în 
considerare cele mai importante persoane 
din viaţa mea, domnişoara Wilson se află 
printre primele cinci. Dacă nu ar fi fost ea, 
probabil aţi fi citit despre mine (în secţiunea 
despre delincvenţi din ziarul local) în loc să 
cumpăraţi o carte scrisă de mine. Dar de ce 
aveam această dorinţă nebună de a atrage 
atenţia atunci când eram tânăr? 


Răspunsul e simplu: nu aveam 
alternativă. 


Sally cea perfectă și fratele meu, 
„Dumnezeu“ 


Ați fost vreodată în preajma unei persoane 
impecabile, extrem de competente, de mare 
incredere şi pe care te poţi baza mereu? 
Acea persoană care te face să te simți 
insignifiant prin comparație cu ea. O astfel 
de ființă era sora mea mai mare, Sally. 

Era tipul de elevă care obişnuia să le 
spună prietenelor mereu: „Cred că am dat-o 
în bară la test“, pentru ca mai târziu să afle 
că s-a descurcat bine „doar“ în proporţie de 
97%. Cu opt ani mai în vârstă decât mine, 
Sally mi-a fost, în multe privinţe, o a doua 


mamă. Nu-i găseam niciun defect. Dacă Isus 
nu s-ar fi născut deja, cred că Sally ar fi fost 
candidata perfectă pentru rolul Mariei. Atât 
de mult o admiram. 


Fratele meu Jack, pe care într-un mod 
cam lipsit de afecţiune l-am numit 
Dumnezeu, reprezenta pentru băieţi ceea ce 
Sally reprezenta pentru fete. Succesul 
garantat: căpitanul echipei de fotbal, un 
elev foarte bun, extrem de bine făcut, foarte 
popular, plăcut de toată lumea şi în special 
de fete. Jack avea toată încrederea în sine 
specifică fiului celui mai mare. 


Din punctul meu de vedere, singura 
opțiune pe care o aveam de a ajunge 
cunoscut era aceea de a fi un bufon. 


Apoi urmam eu. Ultimul născut, puiuţul 
Kevin Leman. Care era locul meu în acest 
amestec de fraţi perfecţi? Nu puteam fi un 
elev mai bun decât Sally — asta era limpede 
ca lumina zilei. Nu aveam nici înclinațiile 
atletice ale fratelui meu - alt lucru la fel de 
clar. 

În comparaţie cu el, m-am simţit mereu 
slăbuţ (desigur, era mai mare decât mine, 
dar atunci când eşti copil nu vezi lucrurile 
aşa). Nu aveam nicio şansă să fiu apreciat ca 
fiind un elev excelent sau un lider. Aşa că în 
adâncul sufletului meu, mi-am dat seama că 


dacă vreau atenţie, trebuie să o obţin prin 
alte mijloace, cele pozitive fiind acaparate 
de Sally şi Jack. 


Din punctul meu de vedere, singura 
opțiune de a deveni cunoscut pe care o 
aveam era să fiu un bufon. N-aş spune că 
am fost un copil rău intenţionat (deşi o 
parte dintre profesorii mei s-ar putea să 
aibă un punct de vedere complet diferit, 
după ce i-am stresat atât cu glumele mele). 
Ţelul meu era mai degrabă să-i fac pe 
oameni să râdă. Dacă acest lucru mă punea 
în centrul atenţiei, cu atât mai bine. 


Pasiunea mea pentru râs a fost 
descoperită în mod accidental. Eram în 
clasa a II-a, aveam opt ani, atunci când Sally 
mi-a propus să devin mascota echipei de 
majorete. Odată, în timpul unui meci am 
încurcat complet nişte versuri. La început 
m-am simţit jenat, dar când m-am uitat în 
tribune şi am văzut o mare de oameni care 
arătau spre mine râzând în hohote, mi-am 
spus: „Hei, nu-i chiar atât de râu“ şi chiar am 
profitat de ocazie să prelungesc momentul. 
Nu pot spune că am făcut totul în mod 
conştient. Eram prea tânăr pentru aşa ceva. 
Dar dorinţa de a fi cineva, de a fi băgat în 
seamă, de a schimba ceva, se găseşte în 
fiecare dintre noi şi am realizat că mi-am 
găsit chemarea: aveam să-mi petrec viaţa 
făcându-i pe oameni să râdă. 


Majoritatea copiilor erau fericiţi să 
mă aibă în clasă. Imediat ce aflau 
că o să fim colegi, şuşoteau între ei: 
„Perfect, îl avem pe Leman! Acesta o 
să fie un an haios.“ 


Şi cine a fost cu ochii pe mine toată 
această perioadă de timp? Profesoara mea 
de mate cu păr argintiu, domnişoara 
Wilson. Şi-a dat seama că mă înţeleg bine cu 
oamenii. A observat uşurinţa cu care imi 
manipulam mama (care părea să petreacă 
mai mult timp la şcoală decât mine, 
încercând să mă scoată din toate belelele în 
care mă băgam) şi şi-a dat seama că puterea 
mea de persuasiune putea fi folosită în 
scopuri mult mai nobile. 

Nu e ca şi când nu mi s-ar mai fi tinut 
discursuri înainte, însă toţi ceilalţi profesori 
spuseseră acelaşi lucru: „Dacă şi-ar da 
silinţa, Kevin ar putea avea rezultate mult 
mai bune.“ Dădeam pur şi simplu din umeri 
pentru că ştiam deja răspunsul. Ce rost avea 
să-mi dau silinţa, când ştiam că oricum nu 
pot ajunge la nivelul fraţilor mei - şi mă 
distram de minune făcându-i pe ceilalţi să 
râdă? Faptul că profesorii nu mă plăceau nu 
mă deranja deloc; cea mai mare parte a 
copiilor erau fericiţi să mă aibă în clasă. 


Imediat ce aflau că vom fi colegi şuşoteau 
între ei: „Perfect, il avem pe Leman! Acesta 
o să fie un an haios.“ 


La început m-a deranjat că această 
femeie în vârstă a putut să vadă prin mine, 
dar ceva în privirea ei m-a făcut să tac, 
Expresia ei sugera că a văzut în mine ceva 
ce nimeni nu mai văzuse până atunci şi că 
ar trebui să o ascult. Aşa că, deşi 
consideram în continuare că sunt mai prost 
ca noaptea, am acceptat să mă mediteze în 
ultimul meu an de liceu, din aprilie până în 
iunie. „Dacă tragi un pic mai tare şi înveţi, 
încă mai ai şanse să absolvi“, m-a asigurat 
ea. 


ŞI asta este exact ce am făcut — poate 
pentru prima dată în viaţa mea. Nimeni n-a 
fost mai surprins de acest lucru decât mine. 
Domnișoara Wilson era o profesoară 
extraordinară; fusesem doar prea ocupat cu 
pufoneriile mele ca să-mi dau seama 
inainte. Şi ştii ceva? Chiar doream s-o 
mulţumesc - ceva absolut nou pentru Kevin 
Leman. 


Eforturile noastre nu au fost zadarnice. 
Am picat o singură materie în acel 
semestru - un record pentru mine. (Dacă 
mama aştepta numai note de 10 şi câte un 9 
ocazional de la fratele şi sora mea, În ceea 
ce mă priveşte, se ruga să iau câte un 6 sau 


7, doar pentru a fi sigură că, spunea ea: 
„Dumnezeu nu a uitat să-i dea un pic de 
minte băiatului acestuia.“) 

N-am să uit niciodată după-amiaza în 
care m-am dus la şcoală să văd lista cu 
numele celor care absolveau a doua zi. 
Numele meu era acolo, mai mare decât 
viaţa. Acum eu eram cel care râdea. 

Ei bine, Leman, mi-am zis, ai reuşit. Ai 
absolvit liceul. S-ar putea să nu mai realizezi 
nimic în viața ta, dar acesta e un lucru pe care 
chiar l-ai dus la capăt. 


Acesta a fost doar începutul noii mele 
vieţi 

Cu ceva ingeniozitate şi o grămadă de 
scrisori (de fapt, hai să le spunem lucrurilor 
pe nume: milogeala), am găsit o universitate 
care să mă accepte. Când stau şi mă gândesc 
acum, imi dau seama că a fost un adevărat 
miracol, ţinând cont de faptul că rezultatele 
mele academice erau atât de proaste. 

Nu numai că am fost admis, dar am și 
continuat să mă surprind pe mine însumi. 
Am început să iau note bune, deşi e un pic 
cam mult spus. Nu o să uit niciodată 
momentul în care m-am uitat la primele 
mele note din facultate şi am văzut doar 
note de 7 şi un singur 6. În timp ce astfel de 
note ar fi îngrozit-o pe sora mea, pe mine m- 
au făcut să mă simt excelent. Pentru prima 


dată în viaţa mea luam note de 7. Ştiu că m- 
am gândit: Asta înseamnă că, în mare parte, 
sunt un student mediocru — ceea ce e destul de 
bine. 


Nu mă gândisem niciodată la mine 
ca la o persoană de succes, astfel că 
a fost nevoie de ceva timp pentru ca 
percepțiile mele despre propria-mi 
persoană să se schimbe. 


Dar în mod curios, acest nou Kevin 
Leman „plin de succes“ era o persoană 
străină cu care trebuia să mă obişnuiesc. Nu 
mă simţeam în largul meu în pielea acestui 
nou personaj. Nu mă gândisem niciodată la 
mine ca la o persoană de succes, astfel că a 
fost nevoie de ceva timp pentru ca 
percepțiile mele despre  propria-mi 
persoană să se schimbe. 

În al doilea trimestru rezultatele mele 
academice au fost asemănătoare, cu 
excepţia unui 10 primit la baseball. Apoi, în 
al treilea trimestru, m-am lovit de 
kineziologie (sau mai bine zis, kineziologia 
m-a lovit pe mine). În acel moment mă 
gândeam serios să devin profesor de 
educaţie fizică. Era o funcţie care nu 
presupunea prea multă inteligenţă. Îmi 
plăcea sportul în general şi mă gândeam că, 


dacă vor să mă plătească pentru a mă ocupa de 
nişte sesiuni de recreere timp de şapte ore pe zi, 
cu atât mai bine. 


Din păcate însă vechiul Kevin continua 
să-şi facă resimţită prezența periodic şi, 
după o festă jucată unuia dintre decani şi 
luată mult prea în serios, am fost 
exmatriculat. Fără alte opţiuni, m-am întors 
acasă la părinţii mei în Tucson, Arizona. 


Imaginează-ţi: aveam 19 ani, fusesem dat 
afară din facultate şi nu aveam prea multe 
speranţe pentru viitor. Am fost fericit când, 
în cele din urmă, am reuşit să-mi găsesc o 
slujbă ca ingrijitor într-un centru medical. 
Mi-am petrecut următorii cinci anl acolo, 
gândindu-mă că profesorii mei au avut 
dreptate: nu era nimic de capul meu, aşa că 
era mai bine să accept acest fapt. 


Intrasem într-o rutină. 


She believes in me 


Ceva deosebit s-a întâmplat în timp ce 
lucram ca îngrijitor. 


Ai curaj? 


Întreabă-te: 
1. Sunt prizonierul obișnuinței? Care anume? 


2. Mi-e teamă de schimbare? De succes? Mi-e 
teamă să devin o nouă persoană chiar dacă, de 
fapt, îmi doresc așa ceva? De ce? 


3. Ce tehnici motivaţionale am încercat în trecut? 
De ce n-au funcţionat? 


Spune-ti: de data asta, o să fac tot ce trebuie. În cinci 
zile o să devin o nouă persoană. Atenţie, lume 
întreagă! 


Aţi ascultat vreodată cântecul lui Kenny 
Rogers, She believes in me? Sunt dovada vie a 
puternicei influenţe a acelor versuri. Întâi, 
domnișoara Wilson, profesoara mea de 
mate, avusese încredere în mine. Avusese 
convingerea că pot fi mai mult decât un 
fandosit şi că-i pot dărui ceva lumii din 
jurul meu. Şi datorită ei am ajuns la 
facultate (chiar dacă am eşuat prima dată... 
există o continuare). 

Apoi am întâlnit-o pe Sande, o femeie 
tânără şi frumoasă care a continuat ceea ce 
domnișoara Wilson începuse. Când m-a 
întâlnit prima dată, la centrul medical la 
lucram, Sande n-a văzut un „simplu 
ingrijitor“. M-a văzut pe mine - Kevin 
Leman. Evident, i-a plăcut ce a văzut sau a 
fost prea amabilă ca să mă refuze şi a 
acceptat să iasă în oraş cu mine, chiar dacă 


întâlnirea a însemnat să împărţim un 
cheeseburger de 20 de cenți, pentru că doar 
atât aveam în buzunar atunci. 


Sande - femeie nemaipomenită care a 
crezut în mine şi în ceea ce pot face -a 
devenit sursa mea de inspiraţie. 


Am continuat să lucrez ca îngrijitor în 
acel centru medical, dar m-am întors și la 
facultate, luând doar câteva cursuri, de data 
aceasta la University of Arizona... şi am 
picat acelaşi curs de două ori. În mod 
normal, acest lucru m-ar fi dat peste cap şi 
m-ar fi făcut să gândesc: Pe cine incerc să 
păcălesc? Cartea nu e de mine. 


Am refuzat să cedez în faţa vechilor 
obiceiuri. Am muncit şi am învățat 
mai mult. 


Dar de data aceasta aveam pe cineva 
care credea în mine — pe Sande (mai târziu, 
pe câmpul din spatele casei părinţilor mei a 
acceptat chiar să devină soţia mea... da, 
eram cam nepriceput şi în problemele 
inimii) — şi care m-a încurajat să fac mai 
multe. Am refuzat să cedez în faţa vechilor 
obiceiuri. Am muncit şi am învăţat mai 
mult. M-am întors la universitate, cu 
program complet, şi am fost uimit când 


mi-am văzut primele note: 10 pe linie şi un 
singur 9. Ceea ce mă califica pentru onoruri 
academice. 


Nu ştiam cum să-l împac pe noul 
Kevin Leman cu vechiul Kevin 
Leman, care-mi era atât de 
familiar. 


Îmi amintesc că mi-am citit numele cu 
voce tare de pe foia de hârtie —,Kevin 
Leman, pe lista de onoare a decanului“ — 
copleşit de sentimente contradictorii. Fără 
îndoială eram mândru de notele luate şi de 
tot ce realizasem cu atâta trudă, dar în 
acelaşi timp parcă nu-mi venea să cred. 
Calificativele excelente erau într-o 
nepotrivire totală cu percepţia mea despre 
mine. Nu ştiam cum să-l împac pe noul 
Kevin Leman cu vechiul Kevin Leman, care- 
mi era atât de familiar. 


Semestrul următor am ajuns pe lista de 
onoare din nou. A urmat o înştiinţare 
oficială, primită prin poştă, aducându-mi la 
cunoştinţă faptul că am primit onoruri 
academice din partea universității, însoţite 
de o bursă de studii. Chiar aveau de gând să 
mă plătească să termin şcoala! Am rămas 
şocat. Era o adevărată mană cerească, 
având in vedere că salariul meu de 
ingrijitor era insuficient. 


CUM MI S-A SCHIMBAT VIAȚA 


Dr. Leman, n-am să uit niciodată cele 


relatate despre copilăria 
dumneavoastră la un seminar în 
Texas, Împărtăşesc aceeaşi 
experienţă. M-am considerat 


intotdeauna „proastă ca noaptea“ şi 
am fost întotdeauna acea fată 
dolofană de care se lua toată lumea. 
Aşa că am încercat, ca replică, să-i 
distrez pe toţi cei din jur. 

Mai târziu, m-am angajat la o firmă 
de benzi desenate, fiind practic plătită 
să-i fac pe oameni să râdă. Poate e 
greu de crezut, dar am avut multe 
succese în carieră. În acelaşi timp, mi- 
am petrecut 42 de ani din viaţă fără 
să am o părere prea bună despre 
mine şi am cheltuit probabil peste o 
mie de dolari pe cărţi motivaţionale. 
Nimic însă nu m-a ajutat... până când 
am avut ocazia să vă ascult. Pentru 
prima dată mi-am dat seama că n-am 
făcut altceva decât să dau vina pe cei 
din jurul meu pentru modul în care 
am fost tratată în copilărie (tatăl meu 
era extrem de critic la adresa mea; 
mama mea murise când aveam opt 
ani). Dar, în tot acel timp, eu am fost 
principalul meu duşman. În ziua 
aceea, la conferinţă, am petrecut o 


oră întreagă în toaletă, plângând, dar 
am ieşit de acolo cu hotărârea de a 
face lucrurile diferit şi de a nu mă 
mai sabota singură. 


Au trecut trei luni de când mi-am 
făcut acea promisiune. Lucrurile nu s- 
au schimbat peste noapte (ar fi 
frumos, dacă ar fi posibil), dar sunt o 
persoană complet diferită acum. 
Chiar şi colegii mei au observat că 
ceva s-a schimbat la mine, că sunt 
mult mai bătăioasă. Nu mai simt că 
trebuie să-i distrez pe ceilalţi în 
permanenţă. (Era şi timpul.) 
Mulţumesc pentru semnalul de 
alarmă pe care l-aţi tras. 


Maria, Texas 


Următorii câţiva ani nu au făcut altceva 
decât să adâncească diferenţa dintre felul în 
care mă percepusem în trecut şi noua mea 
personalitate ce începuse să se formeze. 


Cine crede în tine? Exista o 
persoană în viaţa ta care joacă — 
sau ar putea juca - rolul lui Sande 

sau al domnişoarei Wilson? 


Am devenit membru al Psy Chi, o 
societate onorifică naţională pentru 
studenţii la psihologie. Mai târziu, m-am 


surprins din nou, fiind acceptat cu relativă 
uşurinţă într-un program de masterat şi 
ajungând chiar să continui cu un program 
doctoral. Cine ar fi crezut aşa ceva cu doar 
câţiva ani în urmă? 

lar acum citeşti o carte scrisă de un tip 
care la un moment dat nu avea un viitor, 
dar care până la urmă a realizat ceva în 
viaţă. De ce? Pentru că, la un moment dat, 
cineva a crezut în mine. 


Cine crede în tine? Există o persoană în 
viaţa ta care joacă — sau ar putea juca — rolul 
lui Sande sau al domnişoarei Wilson? 


De ce sa te multumesti cu puțin, când 
poţi mult mai mult? 


Îţi aminteşti de domnul Peterson, agentul de 
vânzări care nici măcar nu suna la uşă de 
teama de a nu eşua? 

Ţine cont de un lucru: nici cel mai abil 
agent de vânzări din lume nu va semna un 
contract de fiecare dată. Şi o grămadă de uşi 
ii vor fi trântite în nas, în încercările sale. 
Dar cum afli dacă eşti capabil să faci ceva 
dacă nu încerci? 


Fără îndoială ai încercat să schimbi câte 
ceva În legătură cu persoana ta. Ai încercat 
şi... al eşuat. De data aceasta însă lucrurile 
se vor schimba. În doar cinci zile, dacă 
urmezi regulile din această carte, vei deveni 


o nouă persoană. Interesant, nu? Dar totodată 
un pic înfricoşător, nu-i aşa? Până la urmă, 
rutina este uneori mult mai confortabilă. 
Pentru a face orice schimbare, trebuie să te 
decizi că vrei s-o faci cu adevărat şi să depui 
efortul necesar. 


Pentru a face orice schimbare, 
trebuie să te decizi că vrei s-o faci 
cu adevărat şi să depui efortul 
necesar. 


Îţi aminteşti de doctorul Evan O'Neill 
Kane, chirurgul care şi-a făcut singur o 
operaţie de apendicită? Ei bine, acest capitol 
despre asta vorbeşte - un examen 
amănunţit al trăsăturilor tale caracteristice 
şi a ceea ce te face să fii ceea ce eşti, urmat 
de o mică intervenţie chirurgicală asupra 
propriei personalităţi. Este posibil? Sigur că 
da. Va fi dificil? Probabil. Dar poate nu chiar 
atât de greu cum crezi. Şi garantez că până 
marţi sau miercuri, vei fi uimit de progresul 
făcut. Te vei înţelege mai bine pe tine însuţi 
şi motivele pentru care gândeşti şi 
reacţionezi într-un anumit fel. 


Secretele tale scoase la iveala 


Simplul fapt că ai ales o carte cu acest titlu, 
imi spune ceva despre tine. 


Vrei să afli mai multe despre ceea ce te 
face să fii aşa cum eşti. Poate te-ai întrebat 
intotdeauna de ce eşti atât de diferit de 
fraţii şi surorile tale - dacă stai şi te 
gândeşti, aţi crescut în aceeaşi casă, aţi avut 
aceiaşi părinţi (sau cel puţin un părinte), 
dar probabil că personalităţile voastre sunt 
complet diferite. Poate eşti Sally în familia 
ta. Sau Jack. Sau puiuţul Leman, ca mine. 


De ce? 


Pe scurt, te interesează să afli ce fel de 
personalitate ai - o personalitate „bună“, o 
personalitate de învingător sau una 
distructivă? 


Dar simplul fapt că îţi adresezi această 
întrebare imi demonstrează că urmăreşti 
altceva - te întrebi dacă nu cumva poţi 
folosi această carte pentru a-ţi îmbunătăţi 
personalitatea. Probabil ai vrea să fii mai 
prietenos, mai relaxat în anumite situaţii 
sociale sau mai încrezător. Poate că te-ai 
săturat ca alţii să decidă în locul tău, deşi tu 
eşti cel care face toată treaba. Poate ţi s-a 
atras atenţia că ai un fel de a fi enervant sau 
că vrei prea mult să deţii controlul. 

Cu alte cuvinte, al vrea să fii complet 
diferit. 

Ai urmărit vreodată acele sesiuni de 
transformare completă din emisiunea 
Oprah, în care câteva femei îmbrăcate 


cenuşiu, cu părul nearanjat, cu un machiaj 
prost aplicat apar pe scenă şi mărturisesc: 
„Am nevoie de o schimbare. Lucrurile nu 
mai pot rămâne aşa cum sunt“? Patruzeci 
de minute mai târziu, după intervenţia 
expertă a unor stilişti şi specialişti în 
machiaj şi coafură, aceleaşi femei reapar pe 
scenă arătând ca nişte modele - sau cel 
puţin ca nişte prezentatoare de ştiri 
atrăgătoare. Transformarea e absolut 
impresionantă. 

Ei bine, sunt convins că astfel de 
transformări sunt posibile şi la nivel de 
personalitate, pentru că le-am văzut 
petrecându-se în viaţa de zi cu zi. 


Oameni la fel ca tine. 


Primul pas în procesul de transformare a 
personalităţii sau a comportamentului este 
identificarea cu exactitate a tipului de 
personalitate pe care-l ai (ai putea crede că 
ştii deja, dar e posibil să fii surprins de ceea 
ce o să afli) şi de ce, drept rezultat, ai 
comportamentul pe care-l ai. 


Al doilea pas este legat de acel(e) 
aspect(e) ale personalităţii tale pe care vrei 
să le schimbi. De exemplu: „Aş vrea să fiu o 
persoană mai deschisă“, „Aş vrea să am mai 
mulţi prieteni“, „Nu vreau să devin 
plictisitor“, „Vreau să fiu capabil să spun 
«nu» fără să mă simt vinovat“. 


Cei mai mulţi dintre noi funcţionăm 
după un comportament şablon care a 
devenit o a doua natură de-a lungul 
timpului şi care este extrem de dificil de 
schimbat. Dacă nu mă crezi, întreabă-l pe 
Bryant Gumbel. 


Scopul acestei cărţi este să te 
scoată din zona de confort cu care 
te-ai obişnuit. 


În 1999, după 15 ani petrecuţi la NBC 
moderând emisiunea Today, Gumbel a 
început un nou proiect la CBS numit The 
Early Show. Timp de 15 ani, Gumbel făcuse 
trecerea la calupurile de reclame, spunând: 
„Ihis is Today on NBC“. Acum avea o 
emisiune nouă, la o reţea de televiziune 
diferită. Dar vechile deprinderi dispar cu 
mare greutate. În prima săptămâna de 
transmisie, inevitabilul s-a petrecut. În 
timpul emisiunii The Early Show, Gumbel şi-a 
întâmpinat telespectatorii spunând: „This is 
Today on NBC“. A urmat un moment 
stânjenitor de tăcere, un mic hohot de râs şi 
spectacolul a continuat. Producătorul show- 
ului, Steve Friedman, a fost plin de 
înțelegere faţă de greşeala comisă. „Dacă 
spui acelaşi lucru de patru, cinci ori pe zi 
timp de 15 ani, e greu de crezut că n-o să-ţi 
mai scape de câteva ori. Cred că Bryant a 


repetat aceste cuvinte de vreo 15 000 de ori 
în timpul emisiunii Today; numărătoarea a 
ajuns acum la 15 001.5 


Toţi avem astfel de deprinderi, nu-i aşa? 
Nu apărem toţi în faţa camerelor, dar ne-am 
obişnuit să spunem, să facem, să 
reacţionăm într-un anume fel, care a 
devenit practic o a doua natură. Nici nu ne 
mai gândim atunci când spunem sau facem 
anumite lucruri. 


Scopul acestei cărţi este să te scoată din 
zona de confort cu care te-ai obişnuit. Să 
regândeşti tot ceea ce faci, să revizuieşti 
modul în care te percepi, chiar şi regulile 
după care ai trăit până acum. Surpriză pun 
pariu ca multora dintre voi nici nu v-a 
trecut prin cap că aveţi un set de reguli, pe 
care îl urmaţi cu sfinţenie. Dar e acolo şi vă 
controlează viaţa. În cazul unora dintre voi, 
deţine chiar controlul total. (O să revenim 
asupra acestei probleme în capitolul numit 
Miercuri.) 

În timpul transformării tale, vei învăţa 
să-ţi identifici calităţile şi să te bazezi pe ele 
(eu, de exemplu, sunt un tip prietenos, plin 
de încredere şi îmi doresc mai mult ca orice 
să-i ajut pe alţii, folosindu-mă de atuurile 
mele: de puterea de a motiva, de capacitatea 
de a amuza şi de o judecată sănătoasă 
bazată pe simţul realităţii) în loc să încerci 


să-ţi creezi o personalitate artificială (în 
cazul meu, transformarea în clovnul clasei 
care nu se putea gândi decât la bufonerii 
enervante). Vei învăţa, de asemenea, cum să 
înlături din faşă toate minciunile ascunse pe 
care le crezi despre tine şi care te împiedică 
să-ţi atingi scopurile şi să te bucuri de 
relaţiile cu oamenii. 

Am pierdut atâţia ani având o părere 
proastă despre mine, neavând încredere în 
mine şi spunându-mi mereu: „Fratele și sora 
mea sunt capabili să facă orice, dar eu nu. 
Aşa că ce rost mai are să Încerc?“ 


Dar uite ce se poate întâmpla când vrei 
cu adevărat să schimbi lucrurile, când 
începi să îţi formezi noua personalitate. 


Cine ar fi crezut acum 40 de ani că Kevin 
Leman ar putea citi peste 35 de cărţi, 
darămite să le scrie? Cărţile mele au distrus, 
probabil, o întreagă pădure de copaci — sunt 
traduse în 18 limbi de pe mapamond. La 
seminarele şi conferințele mele au 
participat sute de mii de oameni şi m-am 
adresat către milioane de ascultători şi 
telespectatori prin intermediul radioului şi 
televiziunii. Nu fac această afirmaţie ca să 
mă laud, ci din contră, sunt la rândul meu 
absolut uimit, cunoscându-mi trecutul şi 
slăbiciunile mai bine ca oricine. 


Odată ce te înţelegi pe tine însuţi — 
caracteristicile personalităţii tale, atuurile, 
slăbiciunile, predispoziţiile, mediul familial, 
acele gânduri negative legate de tine în care 
crezi şi cum primeşti şi dăruieşti dragoste 
mai bine — nimic nu te va mai opri. Vei reuşi 
în plan profesional, vei sparge tiparele 
comportamentale, vei fi capabil să creezi 
noi şabloane sociale. Vei deveni persoana 
care întotdeauna ţi-ai dorit să fii. 


Totul începe cu identificarea tipului tău 
de personalitate, pentru că acest lucru 
spune multe despre cine eşti şi despre felul 
în care reacţionezi la situaţiile dificile pe 
care viaţa ţi le pune în faţă. 


Cele patru temperamente: care dintre 
ele te caracterizează mai bine? 


Este bine cunoscut faptul că toţi avem un 
anumit temperament, iar gama acestora 
variază de la unul calm, liniştit la unul 
pentru care fiecare moment e un moment 
de criză. 

Temperamentele au fost definite acum 
mult timp. De fapt, cu peste 2 000 de ani în 
urmă, un foarte inteligent domn, pe nume 
Hippocrate, le-a organizat în patru categorii 
de bază (sangvinic, coleric, melancolic şi 
flegmatic),  conectându-le cu „fluidele“ 
corpului uman. lată o rapidă trecere în 
revistă. 


Popularii sangvini 


Sângele a fost asociat cu o personalitate 
sangvină - râset, muzică, o fire veselă, 
înflăcărată î Traducerea lui Leman: 
sangvinii sunt cei care adoră distracţia, sunt 
mereu dornici să exploreze, să 
experimenteze ceva nou şi să se bucure de 
fiecare zi. 


Puternicii colerici 


Bila galbenă reprezintă o persoană iute la 
mânie (în greaca veche coleric înseamnă 


galben). Traducerea lui Leman: colericii 
sunt cei care vor să facă totul „perfect“, cu 
alte cuvinte, aşa cum vor ei. 


Desăvârșiţii melancolici 


Bila neagră reprezintă o personalitate 


depresivă - melan înseamnă „negru“ 
Traducerea lui Leman: melancolicii sunt cei 
care văd iarba mai verde în grădina 
vecinului, dar nu sunt dispuşi să facă nimic 
pentru a schimba acest lucru. Sunt o copie 
la indigo a motanului Garfield, care stă tot 
timpul degeaba spunând: „Ar trebui să fac 
asta... Lasă, mai bine mâine.“ 


Liniștiţii flegmatici 
Flegma reprezintă personalitatea 


flegmatică - înceată şi  plictisitoare./ 
Traducerea lui Leman: flegmaticii sunt 


îimpăciuitorii, cei care vor ca toată lumea să 
se înţeleagă şi care nu vor să supere pe 
nimeni. 

Dacă ai studii superioare, mai mult ca sigur 
al studiat aceste tipuri temperamentale. 
Probabil că nu-ţi mai aduci aminte ce 
reprezintă fiecare. 

Vă fac o mărturisire. Nici eu. Le-am 
studiat în şcoală (de mai multe ori), am 
obţinut şi un doctorat în psihologie şi tot nu- 
mi amintesc cu exactitate ce reprezintă 
fiecare. Asta din cauza faptului că acest tip 
de etichetare nu m-a impresionat niciodată. 
N-aş spune nimănui: „Ah, eşti sangvin.“ 
Sună ca şi când ar avea un picior cu 
cangrenă sau altceva la fel de dezgustător. 
Sau coleric? Parcă ai avea o boală 
infecțioasă pe care nimeni nu vrea să o 
contacteze. (Hm, eşti sigur că scap cu o 
injecție?) Şi cine ar vrea să numească pe 
cineva „melancolic“? Personal, nu mi se 
pare ca e un cuvânt care sună foarte 
frumos. Mi-ar fi mai uşor să numesc pe 
cineva comunist de salon decât melancolic. 
Ce să mai spun despre flegmatic? Foloseşte- 
ti imaginaţia. Nu cumva discutăm despre 
mucusul pe care pisica vecinului îl scuipă 
pe covorul tău Berber? 


Vă fac o mărturisire. Am studiat 
aceste tipuri de personalitate în 
şcoală (de mai multe ori), am 
obținut şi un doctorat în psihologie 
şi tot nu-mi amintesc cu exactitate 
ce reprezintă fiecare. 


Aşa că prefer să abordez aceste tipuri de 
personalitate într-un mod diferit. Îmi plac 
câinii. Şi având în vedere că sunt autorul 
acestei cărţi, ce crezi c-o să facem? O să 
vorbim despre câini... şi s-ar putea să 
descoperi o asemănare între tine şi cei mai 
credincioşi prieteni ai omului dacă eşti 
atent. 


Terier până la capat! 


Un terier (Terrier Yorkshire) e al naibii de 
drăguţ, nu-i aşa? Cumnata mea Linda şi-a 
dresat terierul să-i caute cheile de la maşină 
în geanta ei şi să i le aducă, atunci când e 
gata de plecare. Un terier e primul care te 
întâmpină atunci când vii acasă, lătrând de 
bucurie. E plin de viaţă şi gata pentru orice 
nouă aventură. Trebuie să fie în mijlocul 
acţiunii şi nu suportă să fie ignorat. 
Freamătă plin de emotie, cu urechile ciulite, 
parcă întrebând: „Hei, ce urmează? Pot veni 
şi eu?“ 


Terierii sunt inima petrecerilor, 
întotdeauna gata pentru noul 
eveniment. 


Pentru ei nu există străini. Se reped la 
primul venit, lansându-se într-o conversaţie 
nesfârşită bazată pe lătrături, ca şi cum ar îi 
prieteni de-o viaţă. Ei sunt domnul şi 
doamna Super Personalitate şi, mai mult 
decât atât, sunt conştienţi de acest lucru. 
Scapă basma curată, indiferent ce pozne fac. 
Le-ar putea vinde gheaţă eschimoşilor... sau 
te-ar scoate din casă pentru încă o plimbare, 
doar pentru că au observat ceva interesant 
pe fereastră şi vor să vadă despre ce e 
vorba. Sunt încântători, frumoşi şi de cele 
mai multe ori obţin tot ce vor, atunci când 
vor. Şi li se pare normal ca totul să decurgă 
aşa cum vor ei. 


Terierii sunt extrem de populari (din 
această cauză sunt numiţi „popularii 
sangvini“) - gaşca prietenoasă pe care ţi-o 
doreşti la orice petrecere. Moitoul lor e: 
„Hal să ne distrăm“ şi modul în care o fac 
este extrem de amuzant de privit! Nevoile 
lor sunt în mare parte sociale - vor să fie 
observați, apreciaţi, realizaţi, acceptaţi, 
chiar adoraţi. 

Nu e greu să identifici un terier. Uită-te 
după persoane care pot vorbi despre orice, 


oricând, în orice situaţie, caută cele mai 
gălăgioase persoane din grup sau 
persoanele cu cel mai larg zâmbet. Se simt, 
în general, cel mai bine într-o mulțime sau, 
cel puţin, într-un grup restrâns. Au un 
temperament jucăuş, un optimism aproape 
naiv, un deosebit simţ al umorului şi un 
talent înnăscut de a spune poveşti bune. 
Mai mult decât orice, se simt minunat în 
compania altor persoane sau în orice formă 
de interacţiune socială. Sunt plini de 
vitalitate şi optimism, sunt spontani şi 
distractivi. Se descurcă admirabil în 
domeniul vânzărilor, datorită abilității lor 
de a motiva pe aproape oricine să cumpere 
orice cu şarmul lor nativ. 


Dar terierii au şi slăbiciuni. Sunt atât de 
dezorganizaţi, încât ar putea să-şi petreacă 
jumătate din viaţă căutându-şi cheile de la 
maşină şi cealaltă jumătate cerându-şi scuze 
pentru toate întâlnirile la care nu au mai 
ajuns. Nu-şi aduc aminte numele tău (dar se 
simt ofensaţi dacă tu îl uiţi pe al lor), le 
place să exagereze şi nu sunt prea serioşi. 
Atitudinea lor lipsită de griji, implică o doză 
de superficialitate, iar eternul lor optimism 
îi poate transforma în victime ale celor ce 
vor să-l ducă de nas. 

Ce-i deranjează pe terieri? Plictiseala 
este un element important. Nu prea o 
tolerează. Refuzurile sunt o altă problemă. 


Acceptarea lor de către ceilalţi este esenţială 
şi nu pot crede că cineva ar putea să nu-i 
găsească adorabili. Terierii nu suportă în 
niciun fel să realizeze o planificare a 
timpului şi a banilor - ajung într-un loc 
atunci când ajung şi, dacă vor un anumit 
lucru, probabil că il vor achiziţiona 
indiferent de datoriile pe care şi le vor face. 
Noua maşină din showroom? E a lor în cinci 
minute sau mai puţin. 


Dacă vrei să faci o femeie terier să te 
placă, e destul de uşor. Arată un interes 
deosebit faţă de tot ce spune, râzi la glumele 
ei şi scoate-i în evidenţă calităţile. Fă toate 
astea şi vei avea o prietenă pe viaţă. Ai grijă 
de ea şi va continua să-i inspire, să-i 
motiveze şi să-i distreze pe cei din jurul ei — 
nu te aştepta însă la seriozitate maximă sau 
atenţie la detalii. 


Dacă vrei să-i strici ziua unui terier, nu 
râde la glumele lui. În loc de asta, critică-l şi 
spune ceva de genul: „Nu toată lumea crede 
că eşti simpatic.“ O să rămână mască. 


Când sunt sub presiune, terierii 
preferă să se retragă, să plece la 
cumpărături sau să caute pe cineva 
care să-i aprobe. 


Când sunt sub presiune, terierii preferă 
să se retragă, să plece la cumpărături sau să 


caute pe cineva care să-i aprobe. Dacă nu 
pot face asta, vor da vina pe cei din jur 
pentru situaţia lor sau vor inventa o scuză, 
chiar şi penibilă, pentru care nu şi-au făcut 
treaba cum trebuie. 


Personal, am o slăbiciune pentru terieri. 
Sunt, de fapt, favoriţii mei. Afirmația 
precedentă, fără îndoială, îţi demonstrează 
faptul că eu însumi sunt un terier. Cum aşa? 
Să-ţi arăt. 

Când m-am însurat cu Sande, situaţia 
noastră financiară era precară. Într-o zi m- 
am dus la mall să-mi cumpăr nişte ciorapi şi 
lenjerie, când privirea mi-a fost atrasă de un 
obiect din vitrina unui magazin de bijuterii. 
Fram atât de încântat de ceea ce vedeam, 
încât m-am oprit şi m-am întors ca să mai 
arunc o privire. 

Uau! m-am gândit. Sub lumina directă a 
unei lămpi, strălucea cel mai minunat ceas 
pe care-l văzusem vreodată. Era incredibil. 
Să-l numesc pur şi simplu ceas ar fi o mare 
nedreptate. În viziunea mea era cheia către 
satisfacția absolută. Cele 48 de diamante 
care-l impodobeau parcă strigau: „Locul 
meu este lângă o persoană importantă!“ 


Am început imediat să vorbesc singur. N- 
am mai văzut aşa ceas în viaţa mea. 


Vânzătoarea (care nu era la fel de fraieră 
ca mine) mi-a văzut ochii ieşiţi din orbite şi 
s-a apropiat imediat, întrebându-mă dacă 
nu vreau să-l încerc. 

„E legal?“ am întrebat. 

A început să râdă. „Haideţi să-l punem 
pe mână.“ 

„Uau, ce greu este“, am spus. „E din aur?“ 

„Bineînţeles. 24 de karate.“ 


Înainte să întreb: „Cât costă?“ 
vânzătoarea a spus: „Şi e la ofertă.“ 


Uau! E redus! În mod obişnuit 4 995 $, 
acum doar 3 800 $. Fără să mă gândesc că 
prețul ceasului reprezenta venitul meu pe 
mai mult de patru luni, mi-am scos cardul 
American Express şi l-am cumpărat. 


S-ar putea să te şocheze faptul că la 
început nu am avut nicio remuşcare. Din 
contră, la fiecare stop aveam grijă să-mi 
ating urechea cu mâna stângă, ca toată 
lumea să vadă ce persoană importantă 
eram - ceasul era dovada! Sclipea în soare 
de te orbea. 

Cam la un kilometru de casă, m-am trezit 
la realitate. Soţia mea (hai să vedem dacă 
ghiceşti ce tip de personalitate are) mă 
aştepta. 

În clipa în care am intrat, Sande s-a uitat 
la mâna mea şi a spus: „L-ai cumpărat?“ 

„Da. Nu arată nemaipomenit?“ 


„N-am văzut în viaţa mea un ceas mai de 
prost gust ca ăsta! Cât a costat?“ 


„A fost un pic cam scump, dar mie îmi 
place“, am spus, încercând să-mi apar 
achiziţia. 

Începi să înţelegi personalitatea unui 
terier? Eram conştient că nu ne permitem 
să cheltuim 3 800 $ pe un ceas, mai ales că 
aş fi putut cumpăra unul decent pentru 1% 
(sau mai puţin) din preţul plătit. Dar asta nu 
m-a făcut să mă simt vinovat atunci când 
am scos cardul din buzunar. Am văzut ceva 
ce voiam şi l-am cumpărat. 


Am văzut ceva, mi-a plăcut, l-am 
cumpărat. Asta este 
comportamentul unui terier. 


Acesta este comportamentul unui terier: 
acţionezi spontan, fără să te gândeşti şi pui 
întrebări mai târziu. 

După trei zile, ceasul meu de aproape 4 
000 $ n-a mai mers! M-am supărat destul de 
tare. Atunci când plăteşti 3 800 $ pe un ceas 
te aştepţi să funcţioneze mai mult de 72 de 
ore, nu? M-am întors la magazin, dar femeia 
care mi-l vânduse nu era acolo. 

„Hei, i-am spus tipului nou de după 
tejghea, mi s-a oprit ceasul şi abia ce l-am 
cumpărat. 


„Lăsaţi-mă să mă uit la el“, a spus. „Ah, 
văd care e problema.“ 

„Care?“ 

„Nu l-ati Întors.“ 

„Vrei să spui că ceasul ăsta trebuie 
întors?“ 

„Da, domnule.“ 

O sarcină zilnică — chiar şi una minoră 
cum ar fi Întorsul unui ceas - e prea mult 
pentru un terier. 


Până în ziua de azi ceasul e încă pe mâna 
mea şi îl port peste tot. (Şi da, am învăţat să- 
l întorc.) Dacă participi la vreunul din 
seminarele mele, cere-mi să ţi-l arăt. Deşi 
acum sunt de acord cu Sande, că arată cam 
țipător, îl păstrez în continuare, pentru că- 
mi aminteşte cât e de uşor să te cramponezi 
de anumite lucruri materiale. Cineva ca 
doamna Raţiune (Sande) ar păstra ceasul 
(bineînţeles nu unul care arată ca al meu) 
pentru toate ocaziile speciale. Dr. Leman 
terierul îl poartă în fiecare zi şi se vede. Îi 
lipseşte un diamant şi are câteva zgârieturi. 


Cu vârsta, am realizat că ceva ţipător şi 
strălucitor nu e neapărat ceva de dorit. 
Sande m-a domolit în acest sens, dar încă 
mai prezint caracteristici specifice 
terierilor. Nu pot să-ţi spun de câte ori am 


cumpărat o maşină uzată fără s-o pornesc 
măcar. Dacă arăta bine, era a mea. Ăsta e 
felul de a fi al unui terier. 


Dacă eşti terier îţi place să fii în centrul 
atenţiei. Eşti afectuos, îţi faci prieteni cu 
uşurinţă, adori orice formă de activitate 
socială. Eşti plin de fantezie, creativ, vivace, 
lipsit de griji şi generos. Eşti un tip sincer, 
care iartă uşor şi uită uşor. La locul de 
muncă, promovarea ideilor noi este punctul 
tău forte, de unde uşurinţa cu care poţi 
vinde orice. Dar poţi avea probleme cu 
finalizarea sarcinilor — orice activitate nouă 
poate fi interesantă, dar sarcinile repetitive 
pot deveni rapid plictisitoare şi ai tendinţa 
să-ţi pierzi interesul atunci când activitatea 
nu mai este antrenantă şi distractivă. De 
asemenea, poti avea probleme cu 
întârzierile şi tendinţa de a uita lucruri. 


Ești un terier? 
Calităţi 


e popular, sociabil 

e doreşti să atragi atenţia, să fii 
apreciat şi adorat 

e amuzant 

e pun povestitor 

e animat, însufleţit 


e spontan 
e optimist 


Defecte 


e dezorganizat 

e ji laşi pe ceilalţi să facă toată treaba 

e te plictiseşti cu uşurinţă 

e planificarea timpului şi a banilor 
este o mare problemă 

e atenţie minimă la detalii 

e nu accepţi cu uşurinţă critica 

e dacă vezi ceva ce îţi place, îl 
cumperi 


Nu degeaba un dog german e 
impresionant 


Primul lucru pe care îl spui atunci 
când vezi un dog german e: 
„Doamne, Dumnezeule! Vită-te la 
câinele ăla!“ 


Aşază un terier lângă un dog german; 
diferenţa e impresionantă. Oricine admiră 
un dog german. De fapt, primul lucru pe 
care îl spui atunci când vezi un dog german 
e: „Doamne, Dumnezeule! Uită-te la câinele 
ăla!“ Un dog german atrage atenţia. În 
multe privinţe, ei sunt liderii haitei. Au o 
anumită prezenţă şi statură în lumea 
câinilor. Sunt şefii teritoriului lor (şi se 


comportă ca atare). Rareori alţi câini 
încearcă să le ştirbească autoritatea (şi de 
cele mai multe ori siârşesc prin a regreta 
tentativa). Un singur mârâit al marelui 
animal şi căţeii mai mici fug, schelălăind, să 
se ascundă undeva. Şi pe bună dreptate. 
Nici eu n-aş vrea să văd o creatură de 
dimensiunea unui dog german alergând 
după mine. 


Mantra unui dog german este: 
„Hai să facem lucrurile aşa cum 
vreau eu.“ 


Puterea şi controlul sunt atributele unui 
dog german („puternicii colerici“). În timp 
ce un terier e adeptul sloganului: „Hai să ne 
facem lucrurile distractive“, mantra unui 
dog german este: „Hai să facem lucrurile 
aşa cum vreau eu.“ Meniul lui emoţional 
favorit cuprinde ascultarea (lui de către 
ceilalţi), aprecierea realizărilor lui şi respect 
faţă de abilităţile lui. Atâta timp cât îi 
serveşti zilnic acest meniu, ai în el un aliat 
puternic. În cazul în care nu o faci, vei avea 
un adversar de temut. 


CUM MI S-A SCHIMBAT VIAȚA 


Nu mă înţeleg prea bine cu fratele 
meu. Nu ne-am înţeles nici când eram 
mici. E cu doi ani mai tânăr — şi oaia 


neagră a familiei. Totul a început 
când a fost prins fumând marijuana 
în spatele magazinului de băuturi 
alcoolice din vecinătate. Avea 13 ani. 
Zece ani mai târziu, a ajuns genul de 
om care-şi schimbă serviciul ca pe 
haine (lucru care-i înnebuneşte pe 
părinţii mei). Eu sunt de mulţi ani 
inginer şi am ştiut întotdeauna ce 
vreau. Lucrez la aceeaşi companie de 
trei ani. 

Nu l-am luat niciodată în serios pe 
Jack când spunea despre mine de câte 
ori era enervat: „Oh, da, domnul 
Perfecţiune - ăsta e fratele meu.“ Dar 
acum mă gândesc că poate chiar asta 
simte. După ce te-am auzit vorbind la 
radio despre motivele pentru care 
ajungem să fim într-un anumit fel, l- 
am sunat aseară pentru prima dată 
anul acesta, numai ca să văd ce mai 
face. Nu ştiu dacă mă va suna înapoi 
(pur şi simplu ne-am ignorat total, de 
la Crăciun încoace), dar realizez că 
aşa este corect să fac... şi că e un pas 
în direcţia corectă. 


Joe, Colorado 


Dacă ai nevoie de un om capabil să preia 
comanda şi să ia hotărâri rapide (de obicei 
corecte), un tip cu o astfel de personalitate 
este persoana ideală. Încrederea lor în ei 


înşişi e foarte ridicată şi nu s-au temut 
niciodată să rănească sentimentele altora, 
de unde tendinţa de a fi hotărâți, fermi şi 
dominanţi. N-ai putea găsi un lider militar 
sau un antrenor mai bun. Au un spirit 
aventuros, sunt convingători, încăpăţânaţi, 
competitivi, sinceri, îndrăzneţi, încrezători 
şi independenţi. 

Partea negativă a acestui tip de 
personalitate cuprinde: tendinţa de a deveni 
autoritar, despotic, insensibil şi nerăbdător. 
Pretind ascultare imediată şi entuziastă şi 
sunt deranjaţi atunci când hotărârile lor 
sunt puse sub semnul întrebării. Deşi par 
neinfricaţi, dacă vei cerceta mai atent, vei 
descoperi că se tem cel mai mult să nu 
piardă controlul. Până şi simpla idee a unei 
revolte ii face să tremure. Ratarea unei 
promovări (sau chiar mai rău, concedierea), 
o boală serioasă, creşterea unui copil 
încăpățânat — toate astea reprezintă scenarii 
de coşmar pentru un dog german obsedat 
de control. 

Un dog german tinde să fie lipsit de 
înțelegere, de afecțiune, încăpățânat, 
mândru, intolerant, irascibil şi dedicat la 
extrem muncii. Se înţeleg cel mai bine cu 
persoane docile şi ascultătoare, care văd 
lucrurile la fel ca ei şi care sunt dornice să 
facă tot ceea ce aceştia le spun. Dacă vrei să 
al relaţii excelente cu un dog german, lasă-l 


să fie felicitat pentru ceva ce tu ai făcut. Fii 
de acord cu el şi ajută-l să arate bine în faţa 
celorlalți. 


Comportamentul contrar il va 
transforma pe  dogul german într-un 
duşman înverşunat. Încearcă să obţii mai 
multă atenţie decât el, comportă-te ca un 
scandalagiu rebel, pune-i la îndoială 
deciziile, încalcă-i autoritatea, fil 
independent şi o să-l vezi explodând! 


Aceştia sunt oamenii care schimbă 
lumea. Au dreptate de cele mai multe ori şi 
pot realiza în zece ani mai multe decât un 
terier într-o viaţă. Performanţa lor s-ar 
îmbunătăți considerabil dacă ar fi mai 
răbdători şi ar accepta să delege unele 
sarcini, dar un adevărat dog german va 
trebui să înveţe să fie mai sensibil şi mai 
puţin autoritar - caracteristici care nu sunt, 
cu siguranţă, înnăscute. 


Dacă ai temperamentul unui dog 
german, în mod instinctiv vei răspunde la 
stres devenind chiar şi mai autoritar. Vei 
petrece chiar mai multe ore la birou, 
convins fiind că un efort suplimentar poate 
rezolva orice problemă. Nivelul de toleranţă 
în afaceri este extrem de scăzut, 
concedierea unui angajat cu probleme fiind 
ceva normal pentru tine. Eşti un om de 
acțiune. Eşti foarte ambitios, plin de energie 
şi pasiune şi încerci să le transmiti asta şi 


celorlalţi (indiferent dacă aceştia vor sau nu 
acest lucru). Vrei să realizezi cât mai multe 
şi te aştepţi ca şi ceilalţi să facă acelaşi 
lucru. De multe ori nu găseşti pe cineva 
capabil să facă o treabă ca lumea, aşa că o 
faci singur. Ai încredere absolută în tine, îţi 
place să deţii controlul şi eşti în largul tău 
atunci când iei decizii rapide. Dar, dacă nu 
eşti atent, ai tendinţa să-i domini pe cei cu 
temperamente diferite. 


Eşti un dog german? 


Calităţi 


eşti un om de acţiune 

jei decizii rapide (în general 
corecte) 

încredere foarte mare în tine 
îndrăzneţ, aventuros 

competitiv 

convingător, încăpățânat, sincer 
independent 


Defecte 


trebuie să controlezi totul („sau ca 
mine, sau deloc“) şi te aştepţi ca şi 
ceilalți să fie de acord 

e doreşti să fii ascultat 

e doreşti să fii apreciat şi respectat 


lipsit de sensibilitate şi nerăbdător 
e autoritar şi despotic 

e iți este teamă că vei pierde 
controlul 

nepăsător, lipsit de afecţiune 

e mândru, intolerant, irascibil 
obsedat de muncă 


Pudelul. Mai presus decât ceilalţi 


Când m-am căsătorit cu Sande, nu aveam 
doi bani în buzunar. Dar aveam un căţeluş 
pe care-l adoram. Într-o zi, Sande a văzut un 
afiş într-un parc care făcea referire la un 
spectacol pentru căţei. Aşa că, fiind tineri şi 
nu prea luminaţi, ne-am gândit: Hei, 
câțeluşul nostru e scump foc. De ce să nu-l 
înscriem in concurs? Zis şi făcut. Ne-am dus 
imediat în parc şi ne-am aşezat la o coadă 
foarte lungă formată din câini şi oameni. 
Când am ajuns în sfârşit în faţă, o doamnă 
cu un pix în mână ne-a întrebat oarecum de 
sus: „Ce rasă este câinele?“ 

Sande şi cu mine ne-am uitat unul la 
celălalt. „Păi, sinceri să fim, nu ştim. O 
corcitură probabil. Dar e tare drăguţ, nu?“, 
a spus Sande. 


Doamna cu pixul a adoptat imediat o 
atitudine aristocratică şi ne-a spus ţâfnoasă: 
„Vă aduc la cunoştinţă că acest concurs este 
numai pentru puii înregistraţi în American 
Kennel Club.“ 


Eram destul de inteligenţi să pricepem 
mesajul. „Foarte bine“, am spus. „Succes cu 
spectacolul vostru. Noi plecăm.“ Mi-am luat 
de mână soţia surprinsă şi am plecat, cu 
corcitura noastră drăguță urmându-ne. 

Doamna de mai sus este un exemplu 
perfect de personalitate tip pudel. Mă mir că 
nu şi-a ridicat piciorul pe noi... Deşi asta ar 
fi ceva neobişnuit pentru o doamnă. 

Întotdeauna mă gândesc la un pudel ca 
fiind mai presus decât ceilalţi. Aceşti câini 
au un mers maiestuos. Au un fel de a se 
mişca special — ca şi cum ar trebui să poarte 
o umbrelă de soare de mătase în lăbuţa lor. 
Micile lor coteţe sunt dotate cu aer 
condiționat, au covoare pe jos şi sunt 
împodobite cu nenumărate panglici 
albastre, câştigate la concursuri. Sunt 
eleganti şi au o ţinută care intimidează. În 
niciun caz nu te gândeşti că ai putea să-i 
vezi în compania unor corcituri. Nu sunt 
câinii mei favoriţi (bănuiesc că această 
afirmaţie îţi spune ceva şi despre mine). 

Deci care ar fi legătura dintre un pudel şi 
un om? Să vă spun o istorioară. 


Nu sunt prea îndemânatic când vine 
vorba despre utilizarea diverselor unelte 
pentru a asambla ceva. Aşa că îţi imaginezi 
exasperarea mea când, după ce am 
cumpărat o casă de păpuşi „uşor de 


asamblat“ pentru una dintre fetele noastre, 
vreo 1 385 432 de piese au căzut din cutie. 
Sande şi-a dat ochii peste cap - ştie că 
asamblarea a mai mult de cinci piese e 
peste puterile mele - şi mi-a anticipat 
gândurile: „Mai bine fă-i o vizită lui Roger.“ 
Roger e un pudel perfect. În timp ce un 
terier spune: „Hai să facem lucrurile 
distractive“, iar un dog german spune: „Hai 
să facem lucrurile aşa cum vreau eu“, un 
pudel spune: „Hai s-o facem ca la carte.“ 


În timp ce un terier spune: „Hai s-o 
facem într-un mod distractiv“, iar 
un dog german spune: „Hai s-o 
facem aşa cum spun eu“, un 
standard pudel spune: „Hai să 
facem lucrurile cum trebuie.“ 


Nu vă mai spun de câte ori Roger m-a 
oprit din ceea ce făceam zicând: „Dacă vrem 
să facem treaba aşa cum trebuie...“ 


Acest tip de personalitate („desăvârşiţii 
melancolici“) este profund implicat 
emoţional în realizarea corectă a unei 
sarcini. Oamenii cu acest temperament au 
un puternic ataşament emoţional faţă de 
stabilitate şi dorinţa lor de a face totul aşa 
cum trebuie explică nevoia lor de spaţiu, 
linişte şi sensibilitate. În timp ce un dog 
german rezolvă problema, un pudel se 


gândeşte cum ar trebui rezolvată problema. 
Ei sunt filozofii dintre noi, cărora le place să 
analizeze în detaliu, trăiesc pe baza unor 
principii şi standarde înalte, se pricep să 
stabilească țeluri pe termen lung şi sunt 
foarte organizaţi. Pe lângă faptul că sunt 
persoane extrem de analitice, pudelii sunt 
de obicei  respectuoşi, sensibili, buni 
planificatori, ordonati, oneşti, cultivati, 
idealişti, atenţi şi loiali — o combinaţie deloc 
rea. 

Slăbiciunile lor? Gândeşte-te la Freud şi 
la tipul de personalitate anal-retentivă! 
Acordă prea multă importanţă pregătirii şi 
ajung să se teamă de un eventual eşec. 
Acordă atenţie obsesivă întregului proces şi 
detaliilor, ceea ce înseamnă că pot deveni 
cu uşurinţă  depresivi, dominați de 
negativitate şi suspicioşi atunci când vine 
vorba despre ceilalți. 


Pudelii sunt de obicei respectuoşi, 
sensibili, buni planificatori, 
ordonați, oneşti, cultivați, idealişti, 
atenți şi loiali - o combinaţie deloc 
rea. Slăbiciunile lor? Gândeşte-te la 
Freud şi la tipul de personalitate 
anal-retentivă! 


Dacă standardele lor înalte nu sunt 
atinse — sau, la fel de rău, dacă nimănui nu-i 
pasă de ele — e greu pentru oamenii cu acest 


tip de temperament să funcţioneze normal. 
Teama de a greşi le provoacă coşmaruri şi 
sunt foarte afectaţi în cazul în care au 
impresia că li se cere să nu ţină cont sau să- 
şi adapteze principiile şi idealurile. Sunt 
nesiguri şi au tendinţa să devină mai 
degrabă neiertători şi plini de resentimente. 
În plus, natura lor analitică îi face greu de 
mulţumit, pesimişti, negativiști, plini de 
toane şi sceptici. Sunt de obicei singuratici. 
Sunt neincrezători, iar atunci când sunt 
supăraţi, pot deveni de-a dreptul 
răzbunător. 

Preferă compania celor cu capul pe 
umeri. Caută persoane cu care se pot angaja 
în discuţii profunde şi nu au prea multă 
răbdare cu cei care se comportă ca nişte 
clovni. Dacă o persoană este considerată 
semi-intelectuală sau dezorganizată, 
superficială sau pur şi simplu imprevizibilă, 
un pudel va fugi în direcţia opusă — sau se 
va căsători cu aceasta. (Da, ai citit corect.) 
Sunt renumiţi pentru faptul că îşi aleg 
partenerii din rândul celor cu un 
temperament de tipul terier, profitând de 
abilităţile sociale ale acestora, întorcând 
apoi foaia şi încercând să-i disciplineze. 

Slabe şanse! 

Dacă eşti un pudel, ai maniere deosebite 
şi o atenţie deosebită la detalii, inclusiv în 
privinţa modului în care te îngrijeşti. Eşti de 


multe ori un perfectionist, foarte pretentios 
în legătură cu ce şi cum doreşti. De aceea 
eşti de multe ori nemulţumit de ceea ce faci, 
încercând in permanență să-ți 
imbunătăţeşti performanţa. Eşti foarte 
creativ şi sensibil şi toate acestea au un preţ. 
Eşti amabil şi atent cu ceilalți, dar dur cu 
tine însuţi. Poţi fii cu uşurinţă copleșit şi 
deprimat de evenimentele tragice ale vieţii. 
Pudelii sunt de cele mai multe ori 
singuratici, preferând să stea singuri şi să 
reflecteze în loc să se alăture unui grup. 


Ești un pudel? 
Calităţi 


e faci lucrurile „aşa cum trebuie“ 

ești extrem de analitic 

e ai principii şi idealuri înalte 

e ești priceput în a stabili țeluri pe 
termen lung 

e ești foarte organizat, ordonat 

e ești respectuos faţă de alţii, sensibil, 
atent 

e ești onest, loial 

adori discuţiile profunde 


Defecte 


ești anal-retentiv (totul trebuie 
făcut corect) 

ai nevoie de stabilitate 

ai nevoie de linişte, spaţiu şi 
sensibilitate 

iți este teamă că vei fi forţat să faci 
compromisuri cu idealurile şi 
principiile tale 

ești nesigur 

ești neiertător, nemulțumit 

ești pesimist, grav 


Setterul irlandez. Loial până la capat 


Când eram copil, aveam un setter numit 
Prince. Câinele acela era cel mai loial 
prieten din lume. Mă însoțea la şcoală 
dimineaţa şi mă aştepta în acelaşi loc atunci 
când ieşeam după-masa. Câinele stătea 
acolo toată ziua aşteptându-mă! 

Am fost un copil cu o imaginaţie bogată 
(aceasta este o afirmaţie modestă -— alţii m- 
ar numi un mic neastâmpărat). Avem o 
fotografie în albumul familiei Leman, în 
care Prince apare purtând o pereche de 
chiloti de-ai mei (puşi invers, ca să pot să-i 
scot coada prin deschizătură) şi un tricou 
(cu picioarele ieşindu-i prin mâneci) şi 
având o ţigară în bot. De ce i-ar face un 
puşti de opt ani aşa ceva câinelui său? 
Habar n-am. 


lar Prince? Nici măcar nu a clipit. Îmi 
imaginez ce gândea: Dacă stâpânul meu vrea 
să se facă de râs, n-am nimic impotrivă. Până la 
urmă el e cel care-mi aruncă câte un biscuit 
pentru caini Milk-Bone din când în când... atunci 
când nu-l mănâncă el. 


CUM MI S-A SCHIMBAT VIAȚA 


Bette, colega mea, m-a scos din minţi 
încă din prima zi. Este cu adevărat 
obsedată. Dacă îi propui să facă ceva 
altfel decât conform normelor, se 
incruntă şi spune: „Păi nu ar fi 
corect.“ Particip de multe ori la 
aceleaşi proiecte şi mi-aş dori un pic 
de varietate în executarea lor ca să 
nu mă plictisesc, 

Când i-ai vorbit grupului nostru 
despre motivele care-i fac pe oameni 
să fie aşa cum sunt, m-am gândit 
imediat la Bette. Odată ce am înţeles 
ce ne face pe ea şi pe mine să fim aşa 
cum suntem, mi-a fost mai uşor să mă 
înțeleg cu ea în ultimele două 
săptămâni. Mi-am dat seama că 
dorinţa ei de a controla totul se 
explică prin nesiguranța şi teama ei 
de a nu greşi, ceea ce m-a făcut să-i 
accept toanele mult mai uşor. 


Bette nu s-a schimbat (poate că într- 
o zi o să am curajul să-i explic de ce se 


comportă aşa cum se comportă), dar 
atmosfera de la birou este acum mult 
mai puţin încordată — cel puţin din 
punctul meu de vedere - fiindcă am 
învățat cum să lucrez cu ea fără să o 
enervez. 


Şi oricum, cine are nevoie de mai 
mult stres la serviciu? 
Angie, Carolina de Nord 


P.S.: Crezi că ai putea veni cândva 
la noi la firmă să ne vorbeşti 
tuturor? Dacă se poate, o să fac 
tot posibilul ca Bette să fie acolo. 


Prince ar avea dreptate. Am mâncat şi 
biscuiti pentru câini Milk-Bone o perioadă 
de timp. (Dar numai marca Milk-Bone. 
Nimic altceva nu avea gust bun... chiar dacă 
o făceam doar ca să mă dau în spectacol.) 
Am încercat să mă las după ce m-am 
căsătorit. 

Când mă gândesc la setterii irlandezi, mă 
gândesc imediat la nişte excelenți câini de 
familie. Sunt răbdători; se înțeleg foarte 
bine cu copiii. Dacă ai un copil de trei ani 
căruia Îi place să tragă câinii de urechi, e cel 
mai puţin probabil ca un setter irlandez să 
riposteze. E credincios până în măduva 
oaselor — şi incredibil de tolerant. Setterii 
sunt echilibraţi, loiali şi statornici. Nu cer 
prea mult în viaţă şi le face plăcere să-i 


mulţumească pe cei din jur. Vor doar ca din 
când în când să le arunci câte un biscuit 
pentru câini Milk-Bone. 


În acelaşi timp, nu sunt foarte impetuoşi. 
O bombă ar putea exploda în apropiere şi 
reacţia lor ar fi: „Ai auzit ceva?“ Câteodată e 
greu să-i faci să răspundă pentru că sunt 
atât de... calmi. Nu le place să pună paie 
peste foc. 


„N-am putea oare să ne înţelegem cu 
toții?“ Acesta ar fi sloganul unui setter 
(„liniştiţii flegmatici“) care spune: 

„Hai să facem lucrurile cum se poate mai 
uşor.“ 


Setterii evită situațiile conflictuale 
şi îşi dedică mare parte din viață 
menţinerii păcii şi evitării 
conflictelor. 


Setterii evită situaţiile conflictuale şi îşi 
dedică mare parte din viaţă menţinerii păcii 
şi evitării conflictelor, cu toate că se pricep 
destul de bine la rezolvarea problemelor în 
mod obiectiv. În general, au o personalitate 
echilibrată, plăcută şi o fire liniştită 
(întotdeauna se simt „bine“). 

Se adaptează cu mare uşurinţă, sunt 
răbdători, amabili, prietenoşi şi extrem de 
buni ascultători (n-ai putea avea un vecin 
mai bun). Sunt în general ascultători şi par 


a fi mereu mulţumiţi. Sunt de obicei 
toleranţi şi diplomaţi, încercând pe cât 
posibil să adopte un comportament 
inofensiv. 


Slăbiciunile lor sunt generate de calmul 
lor: de lipsa de entuziasm și de energie şi, 
câteodată, de o neputinţă cronică de a lua o 
decizie. Nu vor să dezamăgească pe nimeni. 
Chiar dacă au o influenţă liniştitoare asupra 
celor din jurul lor — setterii irlandezi nu se 
emoţionează cu uşurinţă, nici chiar în 
mijlocul unei situaţii de criză -, nu le-ar 
strica să fie un pic mai motivaţi şi mai buni 
la stabilirea scopurilor. Nehotărârea lor 
poate deveni enervantă, iar unii tind să-şi 
facă griji din orice. Vorbirea mormăită şi 
felul lor calm de a fi frizează lenea şi lipsa 
de scop. 


Dacă eşti un setter irlandez, eşti în 
general mulţumit şi amabil cu ceilalți. E 
puţin probabil să iei hotărâri pripite având 
in vedere că eşti o persoană calmă, 
imperturbabilă şi stăpânită. Eşti adesea 
simpatizat pentru că rareori ai un 
comportament ofensiv. Ai bune maniere şi 
încerci să te integrezi cu rapiditate. Eşti 
consecvent, relaxat, raţional, curios şi atent. 
Asta înseamnă că eşti un bun administrator 
şi un excelent diplomat. Ai probabil mulţi 
prieteni, pentru că eşti o persoană de 
încredere şi plină de compasiune. Eşti tipul 


de om care duce întotdeauna un proiect 
până la capăt. Devotamentul este al doilea 
tău nume... chiar dacă îţi ia timp să termini 
ce începi. În acelaşi timp, comportamentul 
tău rezervat poate da impresia de lene sau 
de rezistenţă la schimbare. 


Ești un setter irlandez? 


Calităţi 


menţii pacea (ai o influenţă 

liniştitoare) 

poţi rezolva situaţii problematice 

într-un mod obiectiv 

eai o personalitate plăcută, 
echilibrată 

e ești răbdător, amabil, prietenos 

e ești loial, bun ascultător 

e ești mulțumit, adaptabil 

ești tolerant şi diplomat 

nu iei decizii pripite 

e duci întotdeauna un proiect până la 

capăt (chiar dacă finalizarea lui îţi 

ja ceva timp) 


Defecte 


eviti situaţiile conflictuale 
ești lipsit de entuziasm şi energie 


câteodată ești incapabil să iei o 
decizie pentru a nu dezamăgi pe 
nimeni 

ai nevoie de automotivare 

e ești indecis în ceea ce priveşte 
stabilirea unor scopuri 

ești lipsit de intensitate (percepută 
ca lene, lipsă de scop) 


Fac crimă pentru tapet 


Caracteristicile fiecărei forme de 
personalitate pot explica felul în care ai 
devenit persoana care eşti? Nu, dar 
reprezintă un punct de plecare pentru că te 
descriu aşa cum eşti acum, ce ai devenit. 

Unul dintre cele mai dramatice exemple 
la care am fost martor referitor la diferitele 
tipuri de personalitate s-a petrecut cu 
aproape 40 de ani în urmă, atunci când 
soția mea a fost de acord să-i tapeteze 
bucătăria mamei mele. Au venit şi doi 
dintre prietenii tatălui meu, amândoi 
pensionari, foşti colonei de aviaţie. Unul 
dintre ei era, în mod evident, un pudel, iar 
celălalt era un dog german. Fiind foşti 
militari, deci oameni de acţiune, s-au decis 
să-mi ajute soţia în problema cu tapetul. 
Trebuie să recunosc că terierul din mine s-a 
bucurat nespus, gândindu-se: S-ar putea să 
fie distractiv. 


Trebuie să înţelegi că m-am căsătorit cu 
o copie a Marthei Stewart. Dacă Martha ar 
fi plecat vreodată în vacanţă, Sande ar fi 
putut s-o înlocuiască fără probleme, 
mărindu-i şi ratingul. Aşadar, ultimul lucru 
de care Sande avea nevoie era să primească 
sfaturi despre cum să aplice tapetul în 
bucătărie - dar avea să primească sfaturi 
din belşug. 

Cum sugestiile n-au întârziat să apară, 
am simţit că răbdarea îi era pusă la 
încercare. Colonelul de tip melancolic voia 
ca treaba să fie făcută ca la carte. Colonelul 
dog german voia ca treaba să fie făcută aşa 
cum credea el că e bine, astfel că n-au trecut 
10 secunde până când cei doi au început să 
ridice vocea unul la altul. 

„Dragă Sande“, a spus colonelul pudel, 
„al grijă ca firul cu plumb să fie absolut 
drept, altfel intreaga treabă se duce de 
râpă.“ 

„Lăsaţi impresia că ştiţi ce spuneţi“, am 
zis eu. „Aţi mai aplicat tapet de multe ori?“ 

„N-ar fi în stare să tapeteze nici măcar 
un coteţ“, a urmat replica dogului german. 
„N-a pus în viaţa lui tapet nici pe un 
centimetru pătrat de perete!“ 

„Acelaşi lucru e valabil şi pentru tine!“ a 
spus imediat colonelul pudel. 


Asta era culmea - niciunul dintre cei doi 
nu era familiarizat cu aplicarea tapetului, în 
schimb, erau convinşi că Sande n-ar fi fost 
în stare să se descurce fără ajutorul lor. 


Fără nicio reţinere, domnul pudel a 
continuat cu metoda lui preferată. „Cel mai 
bine e să pui greutatea aici, la capătul 
firului“, a spus el. „Odată ce sfoara e întinsă, 
firul cu plumb e gata şi treaba poate 
începe.“ 


Minciuni pe care ţi le spui 


Sau facem ca mine, sau deloc. 
Lucrurile se fac într-un singur fel. 


Lucrurile se fac cum trebuie într-un singur fel. 


„Cum poţi să fii atât de prost?“ a 
intervenit domnul dog german. „Dacă lasă 
firul acolo, de câte ori se va mişca Îl va 
atinge! Mai bine ar trage linia direct pe 
perete şi n-ar avea nicio problemă să 
lucreze în jurul ei.“ 


Nu-mi amintesc câte fire cu plumb a 
pregătit Sande, cred că mai mult de o 
duzină şi nu a avut nevoie de mai mult de 
cinci minute pentru fiecare. Dar din cauza 
acestor tipi i-a trebuit o oră şi jumătate până 
a putut să înceapă lucrul propriu-zis. 


Totul devenise o luptă între „s-o facem ca 
la carte“ şi „s-o facem aşa cum spun eu“. 
Amândoi coloneii aveau păreri diferite în 
legătură cu locul de unde Sande ar îi trebuit 
să înceapă şi le susțineau cu îndârjire. Au 
devenit şi mai aprigi atunci când discuţia s- 
a axat asupra modalităţii de a acoperi un 
colţ, o priză sau a felului în care ar trebui 
aliniat cât mai bine tapetul cu linia 
tavanului. Iar în momentul în care Sande a 
ajuns la conducta de aer condiţionat... 
Dumnezeule mare, credeai că viitorul 
democraţiei e în discuţie, atât de aprig îşi 
susțineau punctele de vedere aceşti oameni. 

Nu m-am putut abţine să nu râd pe 
îinfundate atunci când mama mea, 
personalitate clasică de setter, şi-a făcut 
apariţia. Vădit incomodată de atmosfera 
încinsă şi în deplină concordanţă cu 
temperamentul ei, mama era convinsă că 
totul se întâmpla din vina ei- de altfel, toată 
lumea se certa în bucătăria ei — şi, ca atare, 
a adoptat din nou vechea atitudine de 
nonintervenţie. În viziunea ei, cea mai 
uşoară cale de a evita orice conflict era să te 
dai înapoi din calea lui. 


„Aş putea, domnilor, să vă ofer nişte 
prăjituri şi cafea?“ s-a oferit ea. 


Ar fi putut la fel de bine ateriza pe 
plaja din Normandia în timpul 
debarcării aliaților, oferind ceai şi 
biscuiţi, şi efectul ar fi fost acelaşi. 
Toată lumea s-a uitat la ea ca la o 
ființă de pe o altă planetă. 
Prăjituri? Cafea? păreau să se 
gândească. Eşti nebună? Suntem în 
plin război aici! 


Ar fi putut la fel de bine ateriza pe plaja 
din Normandia în timpul debarcării 
aliaţilor, oferind ceai şi biscuiţi, şi efectul ar 
fi fost acelaşi. Toată lumea s-a uitat la ea ca 
la o fiinţă de pe o altă planetă. Prăjituri? 
Cafea? păreau să se gândească. Eşti nebună? 
Suntem în plin război aici! 

Adevărul e că mama ar fi trebuit să stea 
departe de bucătărie. În momentul în care 
şi-a făcut apariţia pe câmpul de luptă, 
domnul pudel şi colonelul dog german au 
înrolat-o imediat în conflict. 

„Ce părere ai despre acest colţ, May?“ a 
întrebat-o colonelul dog german. 

„Arată bine“, a răspuns mama. 

„Bine?“, aproape a tipat domnul pudel. 
„Consideri asta bine? Uită-te la umilătura 
asta. Vezi? Vezi unde e problema?“ 

„Oh, da“, a spus mama, complet 
nevinovată, „ai dreptate.“ 


„Bineînţeles că n-are dreptate“, interveni 
colonelul dog german. După care timp de 
cinci minute îşi argumentă punctul de 
vedere. 


„Da, da, înţeleg acum la ce te referi“, a 
spus mama, numai ca să fie preluată 
imediat de domnul pudel. 


Când Sande a început procesul de 
aplicare a tapetului (desfăcându-l, punându- 
| în cada cu apă, lăsându-l la înmuiat şi 
despăturindu-l pentru a-l pune pe perete), 
aproape c-am murit de râs. E un proces 
destul de complicat şi trebuie să te mişti 
destul de repede. Sande ştie ce face, dar nu 
e o perfecţionistă. Ea nu voia decât să pună 
tapetul pe perete, în timp ce cei doi colonei 
aveau propriile planuri şi incercau să-i 
dirijeze fiecare mişcare. Bineînţeles că toate 
astea nu au făcut decât s-o încetinească şi 
să-i îngreuneze munca. 


Trebuie să mărturisesc că, terier fiind, 
nu m-am putut abtine să nu-i aţâţ un pic pe 
cei doi colonel. „Auzi, Ken, ar trebui să-l 
asculți“, am spus la un moment dat. „Se 
pare că omul ştie ce spune.“ Bineînţeles că 
eram conştient că asta il înfurie pe Ken, 
domnul pudel, care nu făcea altceva decât 
să-şi argumenteze mai vehement cazul, dar 
ăsta e rolul unui terier, să facă băşcălie. 


Dacă ai fi într-o situaţie similară, ce rol 
crezi că ai juca? Ai fi ca mine, aţâţând 
oamenii şi încercând să te distrezi? Ai fi 
domnul pudel, interesat în aplicarea 
tapetului conform standardelor în vigoare? 
Ori colonelul dog german, care consideră că 
indicaţiile lui sunt singurele de urmat? Sau 
poate ai fi ca mama mea, încercând să-i 
împaci pe toţi? 

De câte ori vrei să-ţi  aminteşti 
diferenţele dintre tipurile de personalitate, 
aminteşte-ţi de această povestioară -— 
domnul pudel voia ca treaba să se facă așa 
cum trebuie; domnul dog german voia ca 
treaba să se facă aşa cum spune el; mama, 
doamna setter, nu dorea decât ca toată 
lumea să se înţeleagă; iar eu, domnul terier, 
nu voiam decât să mă distrez. 


În cele din urmă inevitabilul s-a 
întâmplat - cei doi colonei au ajuns la un 
pas să se încaiere, iar unul dintre ei a 
părăsit casa furibund. Sande a răsuflat 
uşurată până când domnul pudel a spus: 
„Acum, că în sfârşit am scăpat de el, putem 
să facem treaba aşa cum trebuie!“ 

Cred că te-ai lămurit. 

„Toate bune şi frumoase, Leman“, ar 
spune câţiva dintre voi.„Dar dacă nu 
corespundem în totalitate niciunuia dintre 
tipare?“ 


Nu mai e nimeni ca tine 


În timp ce ai citit despre cele patru tipuri de 
personalitate, probabil că ai început să te 
gândeşti: Asta sună ca mine, dar şi celălalt are 
ceva din mine. Şi acum eşti un pic confuz. Ce 
tip de personalitate ai, de fapt? 

În realitate, numai un număr extrem de 
redus de persoane sunt 100% terier, 100% 
dog german, 100% pudel sau 100% setter. 
Cei mai mulţi dintre noi suntem un amestec 
unic, lar această unicitate rezultă din 
personalitatea noastră filtrată prin 
experienţele care ne-au format și ne-au 
modelat. 


Tipul tău de personalitate poate 
cuprinde câteva dintre rasele de câini 
prezentate. De exemplu, la serviciu poţi 
avea comportamentul unui pudel, superior 
tuturor. După care te duci acasă şi devii un 
terier care nu-şi poate găsi papucii fără 
ajutorul cuiva. (Sună cumva ca fratele tău 
mai mic căruia i-au trebuit nouă ani să 
termine facultatea - după care, doi ani mai 
târziu a ajuns un arhitect de top în cadrul 
companiei în care lucra?) 


Ce să faci luni 


1. Hotărăște-te că vrei să faci o schimbare. 


2. identifică tipul tău de personalitate: 


e terier 
* dog german 


pudel 
setter 


3. Fă o listă cu trăsăturile personalității tale pe care 
ai vrea să le schimbi. 


Ce caracteristici de bază ale acestor 
tipuri de personalităţi vezi în tine? Ce 
amestec unic te poate caracteriza? 


Nicio personalitate nu e mai „bună“ 
decât cealaltă. Sunt doar diferite. Şi 
varietatea mişcă lumea - câteodată într-un 
mod exasperant, câteodată într-un mod 
distractiv, câteodată într-un fel memorabil. 


Dar cum se face că există atâtea tipuri 
diferite de personalitate în cadrul aceleiaşi 
familii? N-ar trebui ca anumite 
caracteristici să fie imprimate în genele 
noastre? 


ŞI cum se face că terierii sunt în general 
mezinii familiilor? Un dog german e de 
obicei primul născut? Un pudel e, în multe 
cazuri, singur la părinţi? lar un setter e, de 
cele mai multe ori, copilul mijlociu? 


Vom discuta despre toate aceste lucruri 
în capitolul următor. 


MARȚI 


Poate că locul tău chiar este la 
grădina zoologică! 


Când ai apărut în familia ta, ai 
schimbat dinamica întregii 
familii — mai mult decât crezi. 


CÂTEODATĂ, FELUL MEU SPONTAN DE A FI 
îmi produce neplăceri. De exemplu, ziua în 
care am spus într-un interviu, pe un post 
naţional de televiziune: „Din postura de 
bebeluş, mi se pare un pic straniu că soţia 
mea, primul născut în familia ei, crede că 
totul trebuie notat şi luat în evidenţă - ca de 
exemplu, un cec. Îmi convine de minune ca 
banca să mă anunţe în fiecare lună ce sumă 
de bani mai am în cont, decât să-mi notez 
fiecare tranzacţie pentru a şti unde s-a dus 
fiecare centimă.“ 

Moderatoarea m-a oprit imediat. „Stai 
puţin. Te-ai numit pe tine bebeluş şi pe soţia 
ta primul copil. Ce vrei să spui prin 
«bebeluş»? 

„Ei bine“, am spus, gata să intru într- 
unul dintre subiectele mele favorite, „eu 
sunt mezinul familiei.“ 


„Ştii, chiar îmi aminteşti de fratele meu 
mai mic“, a spus prezentatoarea. 


După expresia de pe faţa ei, mi-am dat 
seama că remarca nu era tocmal un 
compliment. 


„Ştii, chiar îmi aminteşti de fratele 
meu mai mic“, a spus 
prezentatoarea. După expresia de 
pe fața ei, mi-am dat seama că 
remarca nu era tocmai un 
compliment. 


Am simţit în acelaşi timp că dialogul 
urma să ia o altă turnură. Întotdeauna se 
întâmplă aşa, când ordinea naşterilor din 
familie este adusă în discuţie. 

Aşa că, încercând să mă distrez un pic (o 
trăsătură caracteristică ultimilor născuţi 
sau „bebeluşilor“), mi-am aruncat privirea 
peste cele două pagini cu întrebările pentru 
interviu, meticulos  dactilografiate, ale 
gazdei mele. Am putut să văd „Întrebarea 
nr. 1“, „Întrebarea nr. 2“ etc. În mod evident 
prezentatoarea era pregătită să controleze 
dialogul, să nu lase loc nici măcar unui 
strop de spontaneitate în interviul ei. În acel 
moment n-am mai avut nicio îndoială; 
aveam de-a face cu un prim născut. 

O să ne distrăm un pic, mi-am spus. Apoi 
m-am aplecat către ea, i-am luat notițele din 
mână, le-am mototolit şi le-am aruncat 
peste umăr. 


„N-ai nevoie de astea“, i-am spus. „Hal să 
discutăm, pur şi simplu.“ 

A rămas mască. Şi-a îndreptat mâinile 
către faţă, ca şi cum ar fi văzut vreo 
apariţie. După care, parcă dintr-odată şi-a 
reamintit că este într-o emisiune transmisă 
în direct! 


Colegii de pe platoul de filmare au luat-o 
razna. Începuseră să urle în spatele 
camerelor de luat vederi. N-o mai văzuseră 
niciodată pe moderatoare într-o astfel de 
ipostază şi se distrau de minune. 


„Acum chiar îmi aminteşti de fratele meu 
mai Mic“, a spus. 

Primii născuţi care urmăreau emisiunea 
probabil se gândeau: Răsfăţatul/ ăla mic! l-ar 
trebui câteva palme la fund! 

Mezinii? Băteau palma şi se pregăteau de 
ceea ce se anunţa ca fiind un interviu inedit 
şi extrem de distractiv. 


Gazda mea îmi amintea de sora mea mai 
mare (singura de altfel), Sally. Lui Sally nu-i 
vine să creadă că pot sta în faţa a 10 000 de 
oameni și pot vorbi o oră întreagă, fără să 
folosesc vreo notiţă. E cu atât mai uimită, cu 
cât de multe ori tema discuţiei mi se face 
cunoscută cu aproximativ o oră înainte de 
începerea acesteia. Când Sally trebuie să 
susţină un discurs ţine să-l repete de vreo 42 
de ori, pe o perioadă de câteva luni, şi chiar 


şi după toate aceste repetiţii îşi ia cu ea vreo 
zece pagini de notite, pline de pasaje 
subliniate. Spontaneitatea nu este una 
dintre trăsăturile ei forte. 


După ce gazda mea a trecut peste şocul 
iniţial, am avut o discuţie minunată. Sunt 
convins că a fost mult mai interesantă decât 
cea pe care am fi avut-o dacă s-ar fi limitat 
la notițele ei. Şi predicția mea s-a dovedit a 
fi corectă. Prezentatoarea era un prim 
născut, ca Sally. Dar o apreciez în mod 
deosebit. S-a relaxat în timpul interviului, a 
râs (şi sper că mi-a iertat spontaneitatea). 

Ordinea în care ne naştem e un subiect 
care îmi place nespus. L-am studiat câţiva 
ani. E un subiect cu care poţi sparge gheaţa 
şi în acelaşi timp e o minunată formă de 
distracţie. 

Dar care este legătura dintre 
personalitate şi ordinea în care ne naştem? 
E oare personalitatea noastră dobândită 
genetic? 

Dacă această supoziţie ar fi adevărată — 

că ne naştem cu un anume tip de 
personalitate din cauza codului nostru 
genetic —, nu ţi se pare ciudat că familiile nu 
sunt formate din oameni cu un singur tip de 
personalitate (de exemplu, doar pudeli sau 
terieri)? Închipuie-ţi o familie în care toată 
lumea ar fi la fel! Bineînţeles, dacă un setter 


se căsătoreşte cu un dog german, te-ai 
aştepta la un amestec între cele două tipuri, 
dar cum explici faptul că membrii unei 
familii mai mari cuprind toate cele patru 
tipuri de personalitate, plus oarece variaţii? 


Este adevărat că eşti un produs al 
mediului în care trăieşti. Genele tale 
creează anumiţi parametri şi determină în 
mare măsură personalitatea ta şi evoluţia 
acesteia. Dar un rol deosebit de important îl 
joacă experienţele tale — expresiile pe care 
le-ai văzut pe feţele părinţilor şi ale fraţilor 
tăi atunci când erai mic, cuvintele folosite 
de ei şi modul în care s-au comportat faţă de 
tine. 


De exemplu, hai să spunem că abia 
învăţai să mergi şi ai pornit de unul singur... 
te-ai împiedicat şi ai căzut. Cum a răspuns 
mama ta? A alergat imediat, îngrijorată, 
către tine să te ajute? A râs spunânducţi: 
„Bună mişcare. Mai vrei să încerci?“ Sau 
pur şi simplu te-a ignorat pentru că nu te-ai 
lovit, nu plângeai şi ea avea alte lucruri de 
făcut? 

Modul în care mama ta a reacţionat are 
mare legătură cu lumina în care te vezi (mai 
mult despre asta în capitolul Miercuri). Şi 
aceste experienţe individuale au o legătură 
deosebită cu ordinea naşterilor — cu locul şi 
rolul tău în familie. 


După ani de studiu, am convingerea că 
un terier devine un terier pentru că 
realizează că sora mai mare are un 
comportament complet diferit (şi simte 
nevoia să atragă atenţia celorlalţi, la fel ca 
mine, într-o altă direcţie). Primul născut e 
un dog german pentru că a fost crescut de 
aşa natură încât se comportă ca un dog 
german. Pe scurt, copiii ştiu în mod intuitiv 
situaţia în care s-au născut şi învaţă să 
acţioneze în consecinţă pentru a-şi găsi 
locul şi rolul în familie. 

Aşadar, tipurile de personalitate te 
descriu aşa cum eşti, dar poziţionarea din 
punctul de vedere al naşterilor din familie 


explică de ce ai ajuns să fii aşa cum eşti. 


Minciuni pe care ţi le spui 


Nu mă pot schimba. Așa m-am născut. (E în codul 
meu genetic.) 


Sunt la fel ca. 


N-am ce să fac. Sunt un produs al mediului în care 
m-am format. 


Teoria din spatele ordinii naşterilor este 
următoarea: ordinea în care ai apărut în 
propria familie îţi modelează personalitatea 
pentru totdeauna. Primii născuţi, în general, 
împart caracteristici comune, aceeaşi 


situaţie fiind valabilă pentru mezini şi 
pentru cei mijlocii. De asemenea, trebuie 
luat în considerare faptul că, întotdeauna 
copiii reacţionează faţă de fraţii mai mari, 
de obicei, printr-un comportament 
diametral opus. 


Tipurile de personalitate te descriu 

aşa cum eşti, dar poziţionarea din 

punctul de vedere al naşterilor din 

familie explică de ce ai ajuns să fii 
aşa cum eşti. 


Am convingerea că dacă ai clona două 
femei cu un cod genetic identic şi ai plasa-o 
pe una dintre ele ca mezin, într-o familie cu 
trei fraţi mai mari, iar pe cealaltă ca prim 
născut cu trei fraţi mai mici, cele două 
femei ar avea personalități complet diferite. 
Ar continua să aibă în comun câteva 
caracteristici similare, dar influenţa ordinii 
în care s-au născut în familie ar avea 
preponderență. 

Sora mai mare, cel mai probabil, ar fi o 
persoană care are grijă de bărbaţi, în timp 
ce sora mai mică ar fi un bun prieten al 
acestora, i-ar înţelege mai bine şi ar putea fi 
chiar mai mult un băieţoi decât o mamă. 
Inteligența celor două femei ar fi aceeaşi, 


dar modul în care aceasta ar fi folosită şi 
felul în care s-ar raporta la ceilalţi ar fi 
complet diferite. 


Familia ta - şi rolul tău în cadrul 
acesteia — şi-au pus amprenta asupra ta. Şi, 
dacă înţelegi cine eşti acum şi de ce eşti aşa 
cum eşti, poţi deveni acea nouă persoană... 
persoana care-ţi doreşti să fii. 


Cine ești din punctul de vedere al ordinii 
nașterilor 


Alfred Adler, pionierul teoriei ordinii 
naşterilor, susține ca marea noastră 
majoritate ne încadrăm în patru categorii 
de bază: mezinul, mijlociul, primul născut şi 
copilul unic. 


Categoria celor „speciali și privilegiați“: 
mezinii/bebelușii 


Un prieten de-al meu avea o scurtă 
conversaţie cu fetiţa lui de opt ani, mezina 
familiei, despre un pachet de bomboane Pez 
şi un mini dozator dintr-o cutie cu fulgi de 
porumb Cheerios. Fiul mijlociu voia 
bomboanele, fata mai mare voia dozatorul, 
în timp ce mezina familiei le voia pe 
amândouă. 

„De ce ţi le-aş da ţie pe amândouă, în 
timp ce fratele şi sora ta n-ar primi nimic?“ 
a întrebat tatăl fetiţei. 


„Pentru ca eu sunt cea mai mică“, a spus 
ea. Argument de neclintit, din punctul ei de 
vedere! 


Mezinii cresc cu un extraordinar şi 
foarte clar sentiment că ar fi privilegiați. De 
cele mai multe ori nu trebuie să faci niciun 
efort ca să-i convingi că sunt speciali — o ştiu 
deja şi îţi reamintesc acest lucru din zece în 
zece minute, în caz că ai uitat pe moment. 
Pentru că, de cele mai multe ori, sunt 
răsfăţaţi şi alintaţi - nu numai de mama şi 
tata, dar şi de fraţii mai mari - mezinii 
devin de obicei persoane sociabile. Având în 
vedere că toţi ceilalţi din familie sunt mai în 
vârstă decât ei, au învăţat şi şi-au 
perfecţionat arta persuasiunii şi chiar și pe 
cea a manipulării. Te pot fermeca cu 
rugăminţile lor, te angrenează cu uşurinţă 
în planurile lor şi fac adeseori pe grozavil. 
Foarte mulţi comici provin din această 
categorie. 


Mezinii cresc cu un extraordinar şi 
foarte clar sentiment că ar fi 
privilegiați. De cele mai multe ori 
nu trebuie să faci niciun efort ca să- 
i convingi că sunt speciali — o ştiu 
deja şi îți reamintesc acest lucru 
din zece în zece minute, în caz că ai 
uitat pe moment. 


Acum câţiva ani, când realizam o 
emisiune TV despre ordinea naşterilor, 
producătorii mi-au spus că, de obicei, în 
deschidere în faţa publicului apărea un 
comic. Însă, cu acea ocazie, au acceptat 
propunerea mea ca publicul să-şi ocupe 
locurile în sală, în funcţie de ordinea în care 
s-au născut. I-am asigurat că vor avea un 
început amuzant pentru emisiune. 

După ce gazda emisiunii a prezentat 
subiectul discuţiei şi pe mine, a menţionat 
că publicul fusese împărţit în funcţie de 
ordinea în care se născuseră. Apoi a spus: 
„Unde sunteţi voi, cei singuri la părinţi?“ 

A urmat o brumă de aplauze politicoase. 

„Primii născuţi?“ 

Din nou aplauze politicoase. 

„Mijlociii?“ 

Aplauze un pic mai stinse. 

„Mezinil?“ 

Ai fi crezut că acel grup tocmai a câştigat 
trofeul Super Bowl! [ipau, săreau şi îşi 
mişcau mâinile în aer, de parcă încercau să 
atragă atenţia unui avion de pe o insulă 
pustie. Şi toate astea ca răspuns la o simplă 
întrebare! 

Mezinii se dau de gol, de multe ori, ca 
fiind ultimii născuţi prin numele pe care le 
poartă. Dacă întâlneşti un Robbie de 25 de 
ani, probabil că ai de-a face cu un mezin. Un 


prim născut ar fi insistat să fie numit 
„Robert“ sau „Rob“ înainte să intre pe piaţa 
locurilor de muncă după facultate. Dacă îi 
ești prezentat unei femei adulte al cărei 
nume e Krissy, Suzy sau Missy, poţi paria că 
ai în faţa ta o bebeluşă. 


Fraza favorită a unui mezin ar 
putea fi: „Oare ce s-ar întâmpla 
dacă...?“ 


Fraza favorită a unui mezin ar putea fi: 
„Oare ce s-ar întâmpla dacă...?“ Puştiul din 
poza de la nuntă, care şi-a scos cămaşa prin 
şliţul pantalonului, ruinând astfel 
fotografia, e mai mult ca sigur un mezin. 
Când toţi ceilalţi aruncă orez atunci când 
fericitul cuplu iese din biserică, un mezin se 
gândeşte: Ce s-ar întâmpla dacă aş arunca 
pietriş în loc de orez? (De fapt eu chiar am 
incercat această cascadorie, iar tatăl meu 
mi-a arătat exact ce s-ar întâmpla. N-a fost 
distractiv deloc. Pedeapsa pe care mi-a 
aplicat-o m-a determinat să nu mai trec la 
acţiune atunci când m-am întrebat data 
următoare: Ce s-ar întâmpla dacă aş arunca o 
budincă de orez?) 

Ca principali artişti ai familiei, mezinii 
tind să-şi asume mai multe riscuri decât 
mult mai conservatorii lor fraţi mai mari, 


dar, în acelaşi timp, nu sunt la fel de harnici 
şi sârguincioşi, mottoul lor fiind „Ne distrăm 
acum, plătim mai târziu“. 

Există o excepţie: câteodată, un mezin 
poate deveni foarte conştiincios, mai ales 
atunci când e vorba despre un caz de genul 
„Le arăt eu lor“. Pentru că de foarte multe 
ori li se spune că sunt prea mici, prea tineri 
sau prea prostuţi şi necopţi, mezinii pot 
deveni extrem de ambiţioşi şi dornici să le 
demonstreze celorlalţi că nu au dreptate. 
Dar rămân în continuare dornici să fie 
răsfăţaţi, râzgâiaţi şi să se afle în lumina 
reflectoarelor. 

Această dorinţă de a fi în centrul atenţiei 
se poate manifesta în multiple feluri. 
Copilul poate deveni clovnul clasei. Sau 
fiinţa plăpândă şi înceată după care 
aşteaptă toată familia ori de câte ori se 
merge la plimbare. Sau poate deveni rebelul 
familiei. Există însă un numitor comun al 
tuturor acestor manifestări: dorinţa de a 
atrage atenţia adulţilor. 


Din punct de vedere vocaţional, mezinii 
sunt potriviti pentru slujbe care implică 
lucrul cu oamenii. Unii dintre ei ar fi 
capabili să le vândă enciclopedii unor 
familii de analfabeți şi să facă bani buni din 
asta. Personal, am dat tunul într-o vară, 
vânzând abonamente la reviste şi devenind 
cel mai bun agent de vânzări al companiei. 


Asta pentru că modul meu informal de a 
conversa s-a dovedit a fi extrem de eficient. 
Dacă reuşeam să-mi fac interlocutorii să 
râdă - şi în general reuşeam — de cele mai 
multe ori cumpărau un abonament. 


CUM MI S-A SCHIMBAT VIAȚA 


Am doi gemeni de 12 ani. Anna e 
capabilă să facă tot ce-şi propune. 
Întotdeauna îşi termină temele la 
timp, mă ajută în casă şi are grijă să 
pregătească în fiecare dimineaţă 
pacheţelele cu mâncare pentru ea şi 
fratele ei. 

Jason e ca o frână. Rămâne mereu 
în urmă. Îşi uită mereu temele la 
şcoală, nu este niciodată pe-acasă 
atunci când trebuie să facă treabă 
(sora lui ajunge mereu să facă şi 
partea lui) şi, dacă ar trebui să-şi facă 
singur pachetul în fiecare dimineaţă, 
ar opta pentru o cutie de Pop-Tarts şi 
o cola. E aproape imposibil de 
motivat. 


Când un prieten mi-a dat cartea The 
Birth Order Book, bum - s-a aprins 
lumina. Şi, în sfârşit, am înţeles. De 
când erau mici, am tratat-o pe Anna 
ca pe un prim născut, iar pe Jason ca 
pe un bebeluş. Odată ce mi-am dat 
seama care e problema, am vorbit cu 


sora mea (sunt o mamă singură) şi ne- 
am gândit la nişte căi prin care putem 
să-l determinăm pe Jason să-şi asume 
o parte din responsabilităţi şi să 
reducem presiunea de pe umerii 
Annei, care până atunci trebuia să 
facă totul. 

Vechile obiceiuri însă dispar greu. 
(Vorbesc despre mine acum). Însă ieri 
Jason a aruncat gunoiul de la el din 
cameră, din proprie iniţiativă. (Încă 
nu-şi aminteşte că trebuie să arunce 
gunoiul într-o anume zi, dar încercăm 
să corectăm problema). Să luăm 
lucrurile pe rând, nu? 


Coletta, Tennessee 


Simţindu-se în largul lor în mijlocul 


oamenilor, mezinii sunt în mod frecvent 
extrovertiţi, energizaţi de prezenţa celor din 
jur şi pricepuţi când vine vorba despre 
relaţii. Sunt afectuoşi, simpli şi în general 
bine dispuşi (dacă, bineînţeles, le acorzi 
atenţia cuvenită zilnic). Sunt buni prieteni şi 


parteneri. 


Mezinii urăsc plictiseala aproape la 
fel de mult cât urăsc să fie respinşi 
de cei din jur. 


Slăbiciunile lor includ o durată a atenţiei 
care nu depăşeşte cinci secunde. (Ştiu ce 
spun). Mezinii urăsc plictiseala aproape la 
fel de mult cât urăsc să fie respinşi de cei 
din jur. Dacă ceea ce fac nu este distractiv, 
preferă să facă altceva. Pot fi un pic egoişti 
şi în acelaşi timp optimişti până la extrem, 
lucru care le poate crea probleme 
câteodată. Bebeluşii au tendinţa de a se 
justifica în felul următor: 


Câteva trăsături ale mezinilor 


sunt sociabili, deschişi, pentru ei nu există străini 


sunt simpli, spontani, amuzanţi 
sunt pricepuţi în relaţiile cu oamenii 
văd viaţa în roz 

de obicei scapă basma curată 


sunt slabe speranţe să fie pedepsiţi (sunt prea mici și 
prea drăguţi) 


poartă multe dintre hainele care le-au aparţinut altora 
inainte 
sunt șicanaţi de fraţi 


își păstrează poreclele 


„Ştiu că nu am bani să plătesc pentru 
asta azi, dar dacă-mi folosesc cardul de 
credit, sunt convins că voi avea banii 
săptămâna viitoare.“ 

Pentru primii născuţi, mezinii lasă 
impresia că sunt lipsiţi de disciplină şi naivi. 
În cazul unei personalităţi nepotrivite, 


tendinţa de a atrage atenţia se poate 
transforma de-a dreptul în egocentrism. 
Sunt situaţii în care mezinii joacă rolul 
copilului răzvrătit - temperamental şi cu 
toane, răsfăţat şi nerăbdător. De cele mai 
multe ori nu au timp pentru activităţi 
inutile, cum ar fi să-şi verifice soldul 
banilor, să-şi lase cheile de la maşină într- 
un loc în care să le găsească mai apoi sau 
să-şi facă ordine în cameră. 

Deşi i-am descris pe mezini ca fiind 
sufletul petrecerilor, pot trece cu mare 
uşurinţă de la râs şi glume la plânsete şi 
toane. Cercetătorii nu au o explicaţie pentru 
această schimbare rapidă, dar eu am o 
teorie proprie: bebeluşul familiei poate fi 
răsfăţat într-un moment şi dojenit aspru în 
minutul următor. Deşi, în general, părinţii îi 
tratează ca fiind speciali, fraţii mai mari le 
reamintesc cu fiecare ocazie că ei sunt 
piticii, plăpânzii şi prostuţii familiei. Toate 
astea pot crea o personalitate tip Jekyll şi 
Hyde - fericit şi amabil într-un moment, 
posumflat şi abătut în următorul. 


Intermediarii: mijlociii 


Sustin cu mândrie programul sportiv al 
University of Arizona şi am avut privilegiul 
să-i cunosc pe mulţi dintre antrenori. Fostul 
antrenor principal al echipei de baschet, 
Lute Olson, mi-a împărtăşit câteva dintre 
secretele echipei care a câştigat titlul de 


campioană în 1997. Doi dintre primii opt 
jucători erau singuri la părinţi, cinci erau 
prim născuţi şi numai unul era mijlociu — 
Mike Bibby, un excepţional conducător de 
joc care acum joacă în NBA. Lute a subliniat 
faptul că Mike fusese unul dintre cel mai 
uşor de antrenat jucători pe care-i avusese 
vreodată. Ca mijlociu, Mike nu avea egoul 
uriaş al coechipierilor săi. Rolul unui 
conducător de joc este de a fi intermediarul, 
cel care coordonează jocul echipei, iar Mike, 
ca un adevărat mijlociu, şi-a jucat rolul 
perfect. 


Dorința mijlociilor e ca toți să se 
înțeleagă şi au o teamă reală de a 
nu fi ei cei învinuiți. 


Mijlociii au, în general, temperamentul 
unui setter. Vor pace cu orice preţ. Ei sunt 
negociatorii, mediatorii şi cei care fac 
compromisuri. Cinic vorbind, ei pot fi 
consideraţi nişte linguşitori, deoarece evită 
confruntările cu orice preţ. Dorinta 
mijlociilor e ca toţi să se înţeleagă şi au o 
teamă reală de a nu fi ei cei învinuiți. 

E foarte greu să ii defineşti, din cauza 
diferitelor direcţii în care se pot manifesta. 
De cele mai multe ori, principala direcţie 
este cea opusă fratelui mai mare. De 
exemplu, dacă primul născut e un atlet de 
excepţie, mijlociul poate deveni un om de 


ştiinţă. Dacă primul născut e un muzician 
talentat, următorul născut poate deveni un 
pilot de motocicletă. Cu alte cuvinte, 
mijlociii încearcă să-şi găsească drumul în 
viață de obicei urmând o cale complet 
diferită de cea a primilor născuţi. 

Ocazional, mijlociul îşi poate depăşi 
fratele sau sora mai mare - vezi Donald 
Trump, Richard Nixon şi George Bush Sr. — 
şi sunt multe exemple de succes. Dar dacă 
mijlociul e de părere că nu poate depăşi 
realizările primului născut, atunci va 
încerca să-şi croiască propria lui cale. 


Dar dacă mijlociul e de părere că 
nu poate depăşi realizarile 
primului născut, atunci va încerca 
să-şi croiască propria lui cale. 


Sexul devine şi mai important în cazul 
mijlociilor. Dacă toţi copiii din familia unui 
băiat mijlociu sunt de sex masculin, atunci 
trăsăturile lui de bază vor fi cele 
caracteristice copilului mijlociu. Dacă este 
înconjurat numai de fete, atunci prezintă 
unele dintre caracteristicile primului 
născut, deoarece este primul băiat născut în 
familie (acelaşi lucru este valabil şi pentru 
fete). 


De obicei, mijlociul este un excelent om 
de echipă, demn de încredere, ferm şi loial. 


Există excepţii care depind de diferenţele de 
vârstă. Câteodată, mijlociul se dovedeşte a fi 
pătăios şi ambițios, dornic să-şi depăşească 
sora sau fratele mai vârstnic, dar nu asta 
este o regulă generală. 


Mijlociii nu sunt la fel de siguri pe ei ca 
primii născuţi atunci când trebuie să ia 
decizii. Îndoiala se manifestă într-un mod 
mai pregnant decât la primii născuţi şi, în 
consecinţă, rezolvarea problemelor nu este 
punctul lor forte (deşi sunt extrem de 
capabili ca mediatori şi în rezolvarea 
disputelor). Sunt capabili să facă faţă 
dificultăţilor şi criticilor, sunt cu picioarele 
pe pământ şi foarte buni ascultători. Pot da 
dovadă de un altruism ieşit din comun şi 
sunt extrem de loiali. Reprezintă acea 
categorie de oameni caracterizată prin 
amabilitate, politeţe şi calm, genul de 
oameni greu de clasificat. Nu ies în evidenţă 
şi nu tulbură apele, dar te simţi foarte bine 
în preajma lor. 


CUM MI S-A SCHIMBAT VIAȚA 


Acum câteva luni, mi s-a cerut să 
organizez un eveniment social. Am 
răspuns afirmativ, după care am 
inceput să am dubii, să nu mai fiu în 
apele mele, fără să-mi dau seama de 


ce. Am mai făcut aşa ceva în ultimii 
patru ani, ca membră al unui comitet 
de organizare. 

Deci care e problema? Am continuat 
să mă întreb. 


Surorile mele (una mai în vârstă, 
cealaltă mai tânără) se ocupă cu astfel 
de evenimente tot timpul. 


Ce să mai vorbim, am organizat 
intregul eveniment, dar a ieşit o 
varză. Am încercat să-i mulţumesc pe 
toţi (şi acest lucru nu mulţumeşte pe 
nimeni). N-o să mai fac aşa ceva 
niciodată. 

La două săptămâni după 
eveniment, am ţinut o conferinţă la 
biserica comunităţii noastre şi am 
realizat că am un comportament tipic 
pentru un mijlociu. Când voi mai fi 
rugată să organizez un astfel de 
eveniment, o să spun nu. Însă voi fi 
gata să contribui în orice alt fel. Om 
de echipă - asta sunt. Lider - nu. 
Mulţumesc că m-ai adus pe drumul 
cel bun. 


Jenny, Ohio 


Ca element negativ, mijlociii au o 
problemă în a impune limite. De obicei, 
încearcă să mulţumească pe toată lumea, 
ajungând să-i streseze pe toţi cei implicaţi. 


Sunt dispuşi să-şi asume responsabilitatea 
atunci când lucrurile nu merg aşa cum 
trebuie, chiar şi atunci când nu au Nicio 
vină. 

lată dilema mijlociului: primul născut 
Frank are respectul tuturor. El este cel mai 
pătrân, cel mai deştept şi cel mai mare. 
Mezina Linda e răsfăţata tuturor. Este cea 
mai drăguță, cea mai mică şi cea care 
necesită cea mai mare atenţie. Mijlociul 
Mike rămâne pe dinafară. Nu primeşte 
respectul primului născut şi nici atenţia 
acordată mezinei. De fapt, de cele mai multe 
ori, primeşte doar învinuiri. Argumentele 
lui nu vor fi niciodată mai puternice decât 
acelea ale lui Frank, iar micuța Linda va fi 
exonerată întotdeauna pentru că e prea 
mică. Degetul învinuitor va fi de cele mai 
multe ori îndreptat către el. Iar dacă Mike 
mijlociul ar deveni atât de îndrăzneţ încât s- 
o lovească pe micuța prinţesă, funduleţul lui 
va suporta consecinţele. 


Mijlociii sunt excelenți parteneri în 
mariaj. De altfel, formează 
categoria cea mai fidelă. 


Deşi sunt greu de încadrat în anumite 
clişee, mijlociii au tendinţa să fie mai 
secretoşi decât fraţii lor. Faptul că sunt 
învinuiți de cele mai multe ori îi determină 


să aibă o atitudine mai reţinută şi să fie 
mereu în gardă. (Richard Nixon a fost un 
copil mijlociu - fără alte comentarii!) 

Toate acestea determină tăria lor 
mintală şi independența în gândire şi 
acțiune. N-au fost niciodată răsfăţaţi ca 
mezinii şi faptul că au fost de multe ori 
ignorați i-a determinat să-şi croiască 
propria cale. Majoritatea abia aşteaptă să 
părăsească casa părintească - să devină 
independenţii. 

Sunt excelenți parteneri în mariaj. De 
altfel, formează categoria cea mai fidelă. 
Poate nu sunt la fel de amuzanţi ca mezinii 
sau nu vor câştiga la fel de mult ca primii 
născuţi, dar au tendinţa de a fi foarte loiali, 
dornici de a mulţumi şi grijulii. Se 
aseamănă într-un fel cu donatorul universal 
de sânge, pentru că se potrivesc cu oricine şi 
cu orice. Din păcate, dacă un mijlociu este 
un partener ideal în căsătorie, doi mijlocii 
căsătoriţi între ei pot genera un dezastru. În 
practica mea de psiholog, am avut ocazia să 
întâlnesc un cuplu de mijlocii care se 
căsătoriseră de doi ani, dar nu avuseseră 
relaţii în tot acest timp. Mi-am dat seama cât 
de serioasă era problema atunci când mama 
mirelui a făcut programarea! Şi-a dat seama 
că cineva trebuia să facă ceva. Când 
vorbeam cu acest cuplu, aveam impresia că 
vorbesc cu nişte copii luaţi de la joacă 


- unul spunea: „Începe tu“, în timp ce 
celălalt replica: „Nu, incepe tu.“ Amândoi 
fiind mijlocii, n-a început nimeni! 


Câteva trăsături ale mijlociilor 


urmează o cale complei diferită de cea a fratelui mai 
mare 
au un comporiameni aparte 


sunt competitivi, loiali, prietenoși 
le place anonimatul (cel mai sigur loc) 


le poate fi trecută cu vederea ocazional lenea și 
indiferența (nu sunt atât de observati) 
nu li se cere la fel de mult ca fraţilor mai mari și nici 


așteptările nu sunt pe măsură 


sunt buni negociatori care încearcă să menţină pacea 


Dorinţa lor de a evita orice conflict era 
mai puternică decât rezolvarea problemei 
intimităţii sexuale. Dacă nu faci parte din 
această categorie, e foarte posibil să nu poţi 
înţelege problema. Dar dacă eşti un 
mijlociu, probabil dai aprobator din cap. 
Înţelegi. 


Prinţul moștenitor/Prinţesa moștenitoare: primii 
născuți 


Cunoşti deja un prim născut. Probabil ai 
votat pentru el în cursa prezidenţială. Sau 
poate lucrezi pentru ea, într-una dintre 
marile companii listate în Fortune 500. L-ai 
văzut probabil zburând în 


spaţiu ca astronaut sau ai citit una dintre 
cărțile lui de mare succes. Toate aceste 
poziţii sunt de cele mai multe ori ocupate de 
prim născuţi. 


E uşor să-i remarci pe primii 
născuți. Fiecare fir de păr e la locul 
lui, hainele lor sunt imaculate şi 
pantofii lor strălucesc. Maşinile lor 
sunt curate ca lacrima în interior, 
ei fiind cei care cumpără Palm 
Pilots şi Day-Timers (şi chiar le 
folosesc). 


E uşor să-i remarci pe primii născuţi. 
Fiecare fir de păr e la locul lui, hainele lor 
sunt imaculate şi pantofii lor strălucesc. 
Maşinile lor sunt curate ca lacrima în 
interior, ei fiind cei care cumpără Palm 
Pilots şi Day-Timers (şi chiar le folosesc).Te 
poţi baza pe promptitudinea lor, iar 
încrederea lor e evidentă din felul în care îţi 
strâng mâna şi te privesc drept în ochi. 

Îmi place să numesc copiii primi născuţi 
„adulţi cu trupuri de copii“. Sunt extrem de 
ambiţioşi, capabili, perfecţionişti, rigurosi, 
extrem de logici (intră într-o discuţie cu 
unul dintre ei şi o să vezi ce vreau să spun), 
metodici şi organizaţi. Cunosc un Jucător de 
golf profesionist prim născut care-şi 
aranjează tricourile în şifonier în ordinea în 
care vor fi purtate. Nu glumesc. Când un 


reporter l-a întrebat dacă este adevărat, 
jucătorul de golf a fost realmente surprins. 
„Cum altfel aş putea să le organizez?“ a 
intrebat. Nici nu realiza că marea 
majoritate a oamenilor nici măcar nu se 
gândesc să-şi organizeze hainele! 

Primilor născuţi le place să deţină 
controlul, iar această dorinţă poate produce 
rezultate diferite. Câţiva prim născuţi vor fi 
lideri de tip A, care conduc utilizând 
puterea. Alţii vor arăta multă îngăduinţă, 
educând şi îndrumând cu mult entuziasm, 
ca profesori sau asistenţi medicali. Dacă un 
prim născut este crescut de un părinte 
extrem de critic şi pretențios (mai multe 
despre asta în următorul capitol), copilul va 
realiza că cea mai bună cale spre înţelegere 
este aceea de a coopera şi de a se adapta 
cerinţelor. În loc să-şi asume rolul de lideri, 
aceşti primi născuţi sunt mult mai potriviţi 
pentru managementul de nivel mijlociu — îşi 
vor îndeplini sarcinile în mod corect, fără să 
iasă în prim plan şi fără să facă valuri. 


CUM MI S-A SCHIMBAT VIAȚA 


Sunt un prim născut. Nicio surpriză 
aici. Sunt un om motivat, foarte bine 
organizat şi sunt cel mai eficient în 
departamentul în care lucrez. Nu 
prea am timp liber. Atunci când eram 


căsătorit, soţia se plângea că nu 
ajungem niciodată la timp pentru 
cină. Nu putea să înțeleagă cât de 
importante erau pentru mine 
proiectele de la serviciu. Viaţa 
mergea bine - am primit chiar şi 
funcţia de manager pe care mi-o 
dorisem - până când soţia mi-a cerut 
divorțul. În acel moment totul s-a 
năruit. M-am simţit pierdut. Într-o zi, 
eram într-o librărie când am văzut 
cartea ta Born to Win. Am citit-o pe 
nerăsuflate, în timp ce am băut trei 
cafele de la Starbucks. Nu mi-am dat 
seama că toate calităţile mele de prim 
născut, care îmi aduceau atâta succes 
la serviciu, lucrau impotriva mea 
acasă, făcând-o pe soţia mea să se 
simtă neglijată şi deloc apreciată. 

Din nefericire, nu putem da timpul 
inapoi, dar putem face ceva pentru 
viitorul nostru. Mi-am schimbat 
atitudinea la serviciu, unde în mod 
conştient angrenez şi alţi colegi în 
luarea deciziilor în loc să mă ocup eu 
singur de toate (e şi mult mai uşor 
pentru mine câteodată!). Atunci când 
jau masa în oraş cu prietenii, nu mai 
răspund la telefonul de serviciu. Şi 
am început să joc din nou 
racquetball... aşa, de distracţie. 


Îmi pare rău că nu ţi-am citit cartea 
acum doi ani. Dar atunci nu aveam 
timp nici măcar să intru într-o 
librărie. 


Timothy, New Jersey 


Soţia mea, Sande, este un prim născut cu o 
fire îngăduitoare. Odată, într-un restaurant, 
a fost servită cu o bucată de somon atât de 
crudă, încât ar fi putut înota dacă ai fi pus-o 
într-un râu, dar a refuzat să o trimită 
înapoi — asta până când soţul ei mezin, care 
nu este sub nicio formă îngăduitor, a 
acţionat în numele ei. 


Câteva trăsături ale primilor născuți 


* sunt demni de încredere, conștiincioși 

e au un mod simplu și clar de gândire 

e au un profund simţ al binelui și răului 

e consideră că există o modalitate corectă de a face orice 
e sunt lideri naturali orientati câtre performanţă 


În cazul primilor născuţi aşchia nu sare 
departe de trunchi. Cum sunt părinţii, aşa 
sunt şi primii născuţi - în acţiuni, în 
gândire, în viaţă. 

Mulţi primi născuţi sunt foarte 
meticuloşi. Orice profesie care necesită 
precizie şi exactitate li se potriveşte. Piloţi 
de avion, contabili, astronauți şi multe alte 


profesii de acest gen sunt ocupate în general 
de prim născuţi. Dacă vrei să rezolvi o 
treabă, să începi o afacere, dacă al nevoie 
de o persoană capabilă să aducă ordine şi 
disciplină într-o situaţie haotică, atunci 
apelează la un prim născut. Problema va fi 
rezolvată şi va fi rezolvată aşa cum trebuie. 


Unicii: copiii singuri la părinţi 


Combină cele mai bune şi cele mai 
proaste trăsături ale unui prim 
născut, amplifică-le de două sau 

trei ori şi ai rețeta perfectă pentru 

un unic. 


Îmi place să-i numesc pe aceştia „super 
prim născuţi“. Combină cele mai bune şi 
cele mai proaste trăsături ale unui prim 
născut, amplifică-le de două sau trei ori şi ai 
reţeta perfectă pentru un unic. Unicii sunt 
lideri şi tind să fie ultraperfecţionişti. 
Pentru el totul e alb sau negru, deviza lor 
fiind: „Sau e ca mine sau e greşit.“ Din acest 
motiv, au tendinţa de a critica şi de a fi într- 
o oarecare măsură egoişti. Câteodată pot 
trece cu uşurinţă peste dorinţele altora fără 
să le pese de sentimentele lor. 


Unicii sunt cei care contribuie în 
mare măsură la schimbarile din 
lume - duc totul la bun sfârşit, sunt 
foarte bine organizați, foarte 
conştiincioşi şi demni de încredere. 


Un unic tipic e un lider, un erudit şi un 
om logic. E de obicei foarte ordonat (şi chiar 
şi cei „dezordonaţi“ sunt capabili să ţină 
evidenţa lucrurilor lor). Unicii sunt cei care 
contribuie în mare măsură la schimbările 
din lume - duc totul la bun sfârşit, sunt 
foarte bine organizaţi, foarte conştiincioşi şi 
demni de incredere. Preferă faptele, ideile, 
detaliile şi nu se feresc de responsabilitate. 

Copiii singuri la părinţi pot fi introvertiţi. 
Deşi orice formă de interacţiune unu la unu 
le face plăcere, nu sunt amatori de discuţii 
banale în cadrul evenimentelor sociale. De 
multe ori sunt neiertători şi au aşteptări 
înalte. Nu le este uşor să admită atunci când 
greşesc şi nici nu acceptă cu uşurinţă 
criticile. 

Situaţia specială a unicilor poate crea 
două tipuri de oameni. Primul e cel care 
clocoteşte pe dinăuntru. A fost crescut într- 
un regim foarte strict, foarte disciplinat şi 
aşteptările sunt pe măsură. S-a aşteptat de 
la el să se comporte ca un adult încă de 
când avea cinci ani, având în vedere că şi-a 


petrecut cea mai mare parte a timpului în 
compania adulţilor. Poate fi foarte calm şi 
liniştit la suprafaţă, dar în adâncul 
sufletului nu poate trece peste faptul că a 
fost lipsit de copilăria sa. 


Câteva trăsături 


ale copiilor singuri la părinţi 


impart aceleași trăsături cu primii născuţi: 

e sunt demni de încredere, conștiincioşi 

e au un mod simplu și clar de gândire 

+ au un profund simţ al binelui și răului 

+ consideră că există o modalitate corectă de a face orice 
e sunt lideri naturali 

e sunt orientati către performanţă 


* duc trăsăturile enumerate la următorul nivel 

+ adoră cărțile 

+ se comportă într-un mod matur, superior vârstei lor 
(suni mici adulţi de la șapte, opt ani) 

e acţionează independent 

e nu înțeleg de ce copiii din alte familii se ceartă mereu 


Cealaltă situaţie se referă la sindromul 
numit „bijuteria universului“. Când cei doi 
părinţi işi revarsă toată dragostea, 
admiraţia, energia şi resursele financiare 
spre unicul lor copil — tratându-l de parcă ar 


fi centrul universului lor, făcându-l să se 
simtă extrem de special - copilul va avea 
doar trăsături specifice unui mezin. 

Oricare ar fi situaţia, mulţi copii singuri 
la părinţi se numără printre personalităţile 
cu realizări importante: preşedinţii Statelor 
Unite Gerald Ford şi Franklin D. Roosevelt 
(singurul ales de patru ori); actorii William 
Shatner, Brooke Shields şi Robin Williams, 
extraordinarul magician David Copperfield, 
influentul lider evanghelic dr. James 
Dobson şi marii jucători de fotbal american 
Roger Staubach şi Joe Montana, fundaşi 
legendari în NFL. Să nu-i uităm pe Leonardo 
da Vinci, ducesa de Windsor, Charles 
Lindbergh, Indira Gandhi şi Isaac Newton, 
toate personalităţi care şi-au pus amprenta 
asupra istoriei omenirii. 

În timpul seminarelor, aceasta este 
singura categorie din clasificare în ordinea 
naşterilor care mă poate păcăli. Este posibil 
să afirm despre un participant că este un 
bebeluş şi să fiu corectat cu mândrie: „Nu, 
sunt singur la părinţi!“ Odată ce aflu acest 
lucru, pot să le spun multe despre copilăria 
lor şi despre faptul că au fost, mai mult ca 
sigur, răsfăţaţi de-ai lor. În aproape toate 
cazurile, interlocutorii mei recunosc cu 
sfială că aşa e şi că erau într-adevăr în 
centrul atenţiei - micul prinţ sau mica 
prinţesă. 


CUM MI S-A SCHIMBAT VIAȚA 


Îmi sare ţandăra cu uşurinţă. 
Recunosc. Este foarte uşor să mă scoţi 
din sărite - mai ales dacă faci o 
afirmaţie la care nu te-ai gândit prea 
mult înainte. Soţul meu e un tip 
spontan căruia îi place să „anunţe“ 
tot felul de lucruri. Cam o dată pe 
săptămână intrăm în conflict... Bine, 
să spunem lucrurilor pe nume: ne 
certăm. Eu îi atrag atenţia asupra 
faptului că trebuie să ţină cont de 
părerea mea şi că ar trebui să se 
gândească serios înainte de a lua o 
decizie; iar el îmi spune că nu totul pe 
lume trebuie să urmeze un plan şi că 
ar trebui să fiu mai degajată. După 
care unul dintre noi, invariabil, 
petrece noaptea pe canapeaua din 
sufragerie. 

Într-o dimineață, în timp ce 
conduceam maşina către magazin, te- 
am auzit vorbind la radio despre 
ordinea naşterilor şi importanţa ei. 
Eu sunt singurul copil în familie, 
părinţii mei aveau în jur de 40 de ani 
atunci când m-am născut. Au fost atât 
de fericiți că au avut în sfârşit un 
copil, încât am devenit centrul lumii 
lor. Mi-au făcut toate poftele. 


Mai târziu a apărut Frank (soţul 
meu), care de multe ori vede lucrurile 
altiel. 


În seara acea i-am gătit lui Frank 
mâncarea preferată şi i-am cerut 
scuze pentru că m-am purtat ca un 
copil răsfăţat. (Recunosc.) Ţin foarte 
mult la el şi vreau ca mariajul nostru 
să meargă bine. În seara aceasta vom 
cumpăra cartea despre care ai vorbit, 
The Birth Order Book, şi vom citi 
impreună câte un capitol în fiecare 
seară. 


Tricia, Michigan 


Cum explicam excepţiile? 


Câţiva dintre voi cu siguranţă vor spune: 
„Nu sunt sigur că pot crede tot ceea ce aţi 
spus despre ordinea naşterilor, dr. Leman. 
Ce vreau să spun e că fratele meu e mezin, 
dar nu se comportă ca atare. Şi sora mea 
care este prima născută? Nu are trăsăturile 


caracteristice deloc.“ 


Ordinea naşterilor nu este o 
chestiune chiar aşa de simplă şi nu 
contează doar cine s-a născut 
primul, al doilea, al treilea etc. 
Problema e ceva mai serioasă. 


Se vede treaba că ordinea naşterilor nu 
este o chestiune chiar aşa de simplă şi nu 
contează doar cine s-a născut primul, al 
doilea, al treilea etc. Problema e ceva mai 
serioasă. 


Fiica noastră, Lauren - care s-a născut 
atunci când Sande avea 47 de ani, iar eu 
49 — este un bun exemplu. Ar fi trebuit să ne 
dăm seama de când am văzut-o că va fi 
diferită. Eu și Sande avem ochi căprui; 
Lauren a apărut pe lume cu ochi verzi şi cu 
o personalitate de CEO: „OK, lume, am sosit. 
E timpul să punem totul în ordine.“ 


Ai crede că ultima născută dintre cei 
cinci copii va sfârşi prin a deveni mascota 
familiei, răsfăţată până la extrem şi foarte 
abilă în a-i controla pe cei din jur. 

Nu ai putea fi mai departe de adevăr. 


Problema e că există o diferenţă mare de 
vârstă între Lauren şi următoarea soră ca 
ordine a vârstei, Hannah - peste cinci 
anl —, ceea ce o transformă pe Lauren, 
practic, într-un copil singur la părinţi. Iar 
acest copil unic are cel puţin şase părinţi, 
având în vedere că ceilalţi patru copii pe 
care Îi avem îi spun mereu ce să facă. La 
vârsta de 9 ani (o vârstă plină de amintiri 
deosebite), se evidenția spunând lucruri ca: 
„Ei bine, să înţeleg că răspunsul tău e nu“, 
stând picior peste picior ca o tânără şi 


rafinată femeie de societate. Când o vedeam 
făcând acest lucru mă gândeam: Cu cine 
seamănă copilul ăsta? În niciun caz cu mine, 
un tip căruia îi place să poarte aceiaşi 
pantaloni scurţi, acelaşi tricou şifonat şi 
aceeaşi şapcă timp de trei zile. 

În acea perioadă, Lauren avea şi un 
animal de companie, un hamster numit 
Sugar Foot. Milă mi-a fost de persoana care 
ne-a vizitat şi l-a numit „gerbil“. 

„Nu e un gerbi“, a spus Lauren cu 
convingere. „E un hamster.” (Observaţi 
trăsăturile specifice copilului unic ieşind la 
suprafaţă?) 

Aveam obiceiul să fugim cu întreaga 
familie din cazanul încins, numit Tucson, pe 
la începutul lui iunie, căutând refugiu lângă 
Jamestown, New York, unde aveam o casă 
pe malul lacului. În timp ce ne pregăteam 
pentru pelerinajul nostru anual în acel an, 
Lauren a găsit un băiat În vecini, dispus să 
albă grijă de Sugar Foot. 

Ca un copil singur la părinţi tipic, Lauren 
a scos o foaie mare de hârtie şi a inceput să 
scrie: „Instrucţiuni pentru Sugar Foot“. 
Foaia conţinea nici mai mult, nici mai puţin 
decât 12 instrucţiuni care acopereau atât 
starea fizică, cât şi pe cea emoţională a 
hamsterului, incluzând: „Poţi să-l mângâi 
uşor pe spate, dar ai grijă să nu-l sperii.“ 


Citind lista aceea lungă, am rămas 
surprins de seriozitatea cu care Lauren o 
întocmise. După citirea celor 12 reguli ştiai 
exact cum ar trebui să-l îngrijeşti pe Sugar 
Foot. 


Dacă n-aş fi ştiut nimic despre această 
fetiţă, aş fi presupus că am de-a face cu un 
copil singur la părinţi -— şi totuşi Lauren e al 
cincilea copil al nostru. Deci cum se explică 
acest lucru? 


Al doilea exemplu care o implică pe 
Lauren. 


Eu, un psiholog durduliu din Tucson, le- 
am spus părinţilor de numeroase ori în 
seminarele şi cărțile mele: „Nu vă 
specializaţi în lucruri minore.“ Dar a fost o 
vreme în familia Leman când mi-ar fi făcut 
mare plăcere dacă Lauren, care avea 9 ani, 
ar fi consimţit să-şi tundă părul. Are un păr 
frumos şi des, dar era prea lung şi răvăşit şi 
se juca tot timpul cu el pentru că îi era cald. 
(Nu uitaţi că trăim într-o zonă unde coioţii 
încep să umble după limonadă din aprilie). 
Vara se apropia şi eram convins că e 
momentul potrivit pentru o coafură mai 
scurtă. 


Am început cu câteva apropouri şi 
sugestii: „Lauren dragă, părul tău e atât de 
lung.“ 

Niciun răspuns. 


„Ştii“, am tachinat-o, „diseară când 
dormi, aş putea să mă strecor în camera ta 
cu o foarfecă în mână şi să te tund, fără 
nicio cheltuială.“ 


„Oh, nu, nu, nu!“ a exclamat ea 
protejându-şi părul cu mâinile. 

Într-o altă zi am încercat chiar s-o 
mituiesc, promiţându-i ceva ce-şi dorea 
dacă era de acord să adopte un stil mai uşor 
de întreţinut. 

Nu am avut succes. 

Aşa că iţi inchipui cât de surprins am 
fost după câteva luni, când m-am întors 
acasă şi am văzut că Lauren se tunsese — din 
proprie iniţiativă. Arăta minunat, tăiat 
deasupra urechilor şi întors la capete. 

Nu mai puteam de bucurie. „Lauren, îmi 
place nespus părul tău. E absolut adorabil.“ 


A dat uşor din cap ca şi cum n-ar fi fost 
mare lucru. „Singurul motiv pentru care am 
acceptat a fost că doamna care mi-a tăiat 
părul a fost de acord să-l aranjeze exact 
cum voiam eu. l-am spus că poate fi scurt 
numai dacă îl întoarcem la capete ca la una 
dintre solistele de la Dixie Chicks.“ 

Gândeşte-te puţin: un copil de 9 ani mi-a 
explicat pe îndelete că singurul motiv 
pentru care părul ei fusese tăiat scurt era 
faptul că a fost tuns conform indicaţiilor ei. 


Copile unic, numele tău e Lauren! 


Numai că Lauren e ultimul copil din 
cinci. Există vreo explicaţie? 


Variabile care pot influenţa ordinea 
nașterilor 


Lauren e un exemplu clar că există mai 
multe variabile care pot influenţa ordinea 


naşterilor.1 Momentul la care te-ai născut 
(sau momentul la care ai intrat în familie, 
dacă eşti adoptat) e semnificativ şi extrem 
de important pe termen lung, dar mai există 
alţi factori care contribuie la formarea ta. 


Diferenţele de vârstă 


În cazul lui Lauren, diferenţa de vârstă 
dintre copiii familiei noastre a avut o 
importanţă deosebită. 

Orice diferenţă mai mare de cinci ani 
intre fraţi devine importantă. Cunosc un 
tânăr ai cărui fraţi - ambii băieţi — sunt cu 
opt, respectiv zece ani mai mari şi, drept 
urmare, a ajuns să manifeste tendinţele 
clasice ale unui prim născut. Mulţi ani a 
făcut parte dintr-un grup de asumare a 
responsabilităţii, format în mare parte din 
bărbaţi mijlocii... până când a fost dat afară. 
Faptul că în mod constant insista ca totul să 
fie făcut aşa cum trebuie, menţinerea unui 
orar precis şi riguros şi discuţiile continue 


în legătură cu detalii minore au devenit 
enervante pentru mult mai  degaţaţii 
mijlocii. 


Orice diferență mai mare de cinci 
ani între frați devine importantă. 


Lauren nu-şi aminteşte prea multe 
despre viaţa ei cu cele trei surori mai în 
mari — au plecat de acasă înainte ca ea să 
împlinească cinci ani —, iar între ea şi 
Hannah este o diferenţă de peste cinci ani, 
aşa că, în multe privinţe, Lauren a adoptat 
trăsăturile unui copil unic. 


Sexul copiilor 


O femeie tăcută, rezervată, prim născută 
poate avea un frate mai tânăr foarte 
ambitios, cu caracteristici de prim născut, în 
special dacă mai sunt şi alţi fraţi mai mici. 
Melanie, o fiică prim născută, e o fire 
ingăduitoare şi protectoare. Duce o viaţă 
liniştită, lipsită de ambiţii şi e fericită acasă. 
Fratele ei, Theo, este un băieţel energic şi 
ambitios, dispus la orice efort pentru a 
excela în tot ceea ce face — şi vrea să facă 
multe: să fie cercetaş, să practice sporturi 
etc. 

E foarte important să fii primul născut 
de sex feminin sau masculin, chiar dacă de 
fapt eşti al treilea sau al patrulea copil 


născut în familie. 


Diferente fizice, intelectuale și emoţionale 


Dacă un frate mai mare devine bolnav sau 
invalid (aşa cum a fost cazul în familia lui 
Richard Nixon), fratele mai mic îl poate 
depăşi pe cel mai mare şi dezvolta trăsături 
de prim născut. Sau al doilea copil, mult mai 
dotat, îl poate umbri pe primul, inversând 
rolurile - inversând astfel şi efectul 
stereotipic al ordinii naşterilor. 


Efectul de blender 


Moartea fraţilor, adopţiile, divorţurile şi 
recăsătoririle - toate acestea pot influenţa 
dramatic caracteristicile obişnuite ce ţin de 
ordinea naşterilor. Poate fi îngrozitor de 
greu pentru un prim născut de 10 ani să-şi 
piardă un părinte, să accepte un înlocuitor 
şi în acelaşi timp un frate vitreg de 12 ani, 
care automat îl înlocuieşte ca prim născut. 
Şi părinţii se mai întreabă de ce Al Treilea 
Război Mondial se desfăşoară în propria 
casă. 


Ordinea nașterilor şi personalitatea părinţilor tăi 


Mai există un factor care influenţează 
modul în care reacţionezi la momentul 
naşterii, factor care este reprezentat de 
ordinea naşterilor părinţilor tăi. O mamă 
prim născută îşi va conduce casa şi familia 
altfel decât o mamă mezină. Cea din urmă 
are tendinţa de a fi mai puţin rigidă în ceea 
ce priveşte programul de masă şi somn al 
copiilor săi (masa de prânz poate fi servită 


şi la ora 14), în timp ce prima va adopta o 
modalitate mult mai ordonată de creştere a 
copiilor. Un tată mijlociu va fi mult mai 
îngăduitor decât un tată prim născut, care 
de cele mai multe ori îşi va împinge copili 
de la spate pentru a excela în orice 
domeniu. Toate aceste diferite modalităţi de 
creştere a copiilor te pot afecta într-o 
măsură diferită. (Mai multe despre asta în 
capitolul Miercuri.) 


O mamă mezină are tendința de a fi 
mai puţin rigidă în ceea ce priveşte 
programul de masă şi somn al 
copiilor sâi, în timp ce prima 
născută va adopta o modalitate 
mult mai ordonată de creştere a 
copiilor. 


Probabil, cel mai devastator element 
care schimbă ordinea  naşterilor este 
existența unui părinte extrem de critic. Un 
baraj continuu de antagonism va înfrânge 
în cele din urmă şi cel mai rezistent copil, 
erodând încrederea unui prim născut sau 
atitudinea degajată a unui mezin. 
Dezaprobarea este ca un virus al 
caracterului; poate desființa şi cea mai 
puternică personalitate. 

Să presupunem că eşti un prim născut 
care citeşte aceste pagini şi de cele mai 
multe ori eşti descris ca fiind un lider, un 
erudit, un om care face şi desface, când în 


realitate nu vezi nicio legătură între 
persoana ta şi calitățile mai sus menţionate; 
te simţi învins, pentru că deşi ai idei şi eşti 
bun la demarat proiecte, nu te pricepi să le 
termini; aşteptările tale s-au diminuat 
considerabil cu trecerea anilor — şi dacă 
lucrurile stau într-adevăr aşa, ai devenit 
ceea ce eu numesc un „perfectionist învins“. 
Ai un potenţial imens şi eşti foarte talentat, 
dar ai fost înfrânt de un părinte care se 
leagă de orice greşeală (sau mai rău, de doi 
părinţi de acest fel) şi care încă pare a-ţi 
sabota fiecare mişcare. Dacă cele 
menționate mai sus te caracterizează, află 
că există speranță. Citeşte cartea mea Why 


Your Best Is Good Enough.1l 


Dezaprobarea este ca un virus al 
caracterului; poate desfiinţa și cea 
mai puternică personalitate. 


Ordinea nașterilor nu este o știința 
exactă 


Într-o vară, două dintre fiicele noastre, 
Hannah şi Lauren, şi-au oferit serviciile 
unui program local pentru copiii de trei şi 
patru ani. Îmi făcea mare plăcere să le aduc 
acasă şi să aud toate istorisirile lor. În 
fiecare zi eram întâmpinat cu: „Tati, mă dor 
picioarele atât de tare după ce i-am ţinut în 

să crezi ce-a putut să facă azi micuța Chloe!“ 
(Hannah). 

În ultima zi, câtiva membri ai 
personalului adult al programului au venit 
la mine şi mi-au spus: „Nu vrem decât să vă 
spunem că ne-a făcut o plăcere deosebită să 
le avem pe Hannah şi Lauren aici cu noi. Au 
venit În fiecare zi, ştiau exact unde să 
meargă şi ce aveau de făcut şi au făcut o 
treabă excelentă. Una peste alta, când le 
vezi împreună, nici n-ai zice că sunt surori, 
atât de bine se înţeleg.“ 

Ştiu la ce te gândeşti: Hei, Leman, care e 
explicatia? Copiii care s-au născut unul după 
altul, ar trebui să fie complet diferiți! Cum se face 
că fetele tale se ințeleg atât de bine? 


Hannah şi Lauren sunt foarte diferite din 
multe puncte de vedere, dar în acelaşi timp 
se înţeleg foarte bine. Diferenţa de vârstă 
(peste cinci ani) dintre ele atenuează 
aproape orice formă de competiţie, lucru 
care nu s-a întâmplat cu primii noştri trei 
copii. Lăsând la o parte faptul că am avut 
practic două familii, din cauza diferenţei de 
vârstă, sunt conştient de faptul că deşi 
ordinea naşterilor aduce cu sine anumite 
trăsături caracteristice, asta nu înseamnă că 
poate fi intotdeauna uşor definită. 


Odată, după un seminar, o doamnă a 
venit la mine şi mi-a spus: „Dr. Leman, 


observ caracteristici ce aparţin tipurilor 
diferite din punctul de vedere al ordinii 
naşterilor manifestându-se în 
personalitatea mea.“ 


„Dacă ceea ce spuneţi este adevărat, 
atunci sunteţi un amestec“, am răspuns. 

„Ce vreţi să spuneţi?“ 

„Haideţi să analizăm familia 
dumneavoastră.“ 

„Eu sunt cea mai tânără, cu încă o soră şi 
trei fraţi mai în vârstă“, a spus ea. 

„Provii dintr-o familie numeroasă - în 
mod obişnuit, în cadrul unor astfel de 
familii apar cele mai multe combinaţii. La 
momentul venirii tale pe lume, părinţii tăi 
erau deja veterani În creşterea copiilor, 
lucru care poate afecta, de asemenea, 
caracteristicile ce ţin de ordinea naşterilor, 
dar sunt sigur că anumite elemente 
tradiționale, ce ţin de ordinea naşterilor, 
încă se regăsesc în personalitatea ta.“ 


„Ca de exemplu?“ 


„Ei bine, având în vedere diferenţa mare 
de vârstă dintre tine şi sora ta, presupun că, 
deja din perioada în care abia învăţai să 
mergi, sora ta a început să joace rolul unei 
mame secundare“, am spus. 

„Da, e adevărat — voiam să fiu exact ca 
ea. Era bibliotecară şi mi-am dorit 
întotdeauna să fiu şi eu bibliotecară.“ 


„De asemenea, am convingerea că ai fost 
tratată altfel decât fraţii tăi.“ 


„În ce sens?“ a întrebat ea. 


„Ai auzit-o vreodată pe mama ta vorbind 
despre tine şi sora ta şi numindu-vă 
«fetele»?* 

„Foarte rar. Din cauza diferenţei de 
vârstă nu prea făceam multe lucruri 
impreună.“ 

„Mi-am închipuit. Aţi fost tratate în mod 
individual. De câte ori ai auzit-o pe mama ta 
numindu-i pe fraţii tăi «băieţii»? 

„Tot timpul.“ 

„Reprezentau un grup, nu-i aşa? Cel 
mare, cel mijlociu şi micuțul Schnooky. Şi 
pun pariu că, în mare parte, prezintă 
trăsăturile caracteristice momentului 
naşterii lor.“ 


„Categoric. Fratele meu mai mare se 
comportă ca un prim născut şi, sincer să fiu, 
il văd pe cel mijlociu ca fiind pacificatorul 
familiei.“ 

„Spune-mi acum cu care dintre cei trei 
fraţi ai avut cele mai multe probleme?“ am 
intrebat. 


„E clar — cu fratele mai mic.“ 


„Nu mă surprinde, dar ai idee de ce, 
acum după ce m-ai auzit vorbind despre 
ordinea naşterii?“ 


„Poate fiindcă era tratat ca fiind cel mai 
tânăr, din anumite puncte de vedere, ţinând 
cont că era cel mai tânăr dintre băieţi, 
dar...“ 


„Dar nu a beneficiat de toate privilegiile 
unui mezin, din momentul în care tu ai 
apărut?“ am terminat propoziţia pentru ea. 

„Aşa e.“ 

„Îţi dai seama că acest lucru nu i-a 
convenit deloc? Într-un fel, i-ai uzurpat 
poziţia de bebeluş. Dacă familia s-ar fi 
limitat la cei trei băieţi, el ar fi avut locul de 
onoare.“ 

O mică luminiţă i-a sclipit în ochi. „Acum 
înțeleg. De multe ori mi-a spus că nu mă 
poate suferi. Acum ştiu de ce. Se pare că 
sunt un produs al mediului din care 
provin.“ 

„Partea bună e că, datorită celor trei fraţi 
mai în vârstă, probabil că te simţi în largul 
tău în jurul bărbaţilor.“ 

„Adevărat.“ 

„Să-ţi spun un secret: bărbaţii adoră 
femeile care-i înţeleg. Provii dintr-un mediu 
care te va ajuta enorm în viaţa ta de femeie 
căsătorită.“ 

„Sună încurajator!“ a spus ea. 

Odată ce realizezi că eşti un produs al 
mediului din care provii, ca femeia din 
exemplul de mai sus, poţi să te debarasezi 


de toate aspectele negative şi să te 
concentrezi pe cele pozitive. În cazul acestei 
femei, am vrut ca ea să înţeleagă de ce a 
existat acea stare conflictuală între ea şi 
fratele cel mai tânăr - dar în acelaşi timp 
am vrut să realizeze cât de mult te ajută în 
viaţă faptul că ai crescut cu mai mulţi fraţi. 


Odată ce realizezi că eşti un produs 
al mediului din care provii, poți să 
te debarasezi de toate aspectele 
negative şi să te concentrezi pe cele 
pozitive. 


Cum poţi folosi toate aceste cunoştinţe 
legate de ordinea naşterii ca să ajungi cine 
vrei să fii — şi să realizezi ceea ce vrei să 
realizezi? Cum îţi poţi valorifica atuurile, 
cum poţi trece peste slăbiciunile tale şi cum 
ţi-ai putea valorifica întregul potenţial? 


Folosește-ţi potenţialul la maximum! 


Dacă o anumită latură a personalităţii tale 
te avantajează cu adevărat, hai s-o folosim 
ca bază de plecare. Dacă o altă latură lasă 
de dorit (cel puţin din punctul de vedere al 
altora), hai s-o schimbăm. 

Elizabeth a avut un prim născut, 
neobişnuit de cuminte şi liniştit. Tipul de 
copil care doarme toată noaptea, aşteaptă 


liniştit pe măsuţă să-i schimbi scutecele şi, 
practic, îi mulţumeşte mamei pentru că îl 
duce la culcare. 

Când am văzut-o ţinându-şi în braţe al 
doilea copil, nu m-am putut abţine să nu-i 
spun: „Îţi dai seama cum o să fie băiatul 
asta?“ 

S-a uitat la mine de parcă aş fi fost 
nebun. Cum aş fi putut şti? Bebeluşul acela 
nu avea nici şase luni! „Nu, n-am idee“, a 
spus ea. 


„O să fie un nou Attila. Ai crescut deja o 
sfântă, iar ăstuia mic n-o să-i trebuiască 
prea mult timp ca să afle ce trebuie să facă 
pentru a obţine aceeaşi atenţie.“ 


Era sceptică, presupunând că 
maleabilitatea primului născut se datora în 
întregime iscusinţei şi priceperii ei şi soţului 
ei, ca părinţi. În cele din urmă, am avut 
dreptate. Asemănarea dintre băiat şi soră 
era similară celei dintre rugby şi şah. 


Din cauza lui, părinții au decis să 
nu mai aibă alţi copii - nu mai 
doreau să rişte să aibă unul ca el. 


Dăm timpul înainte cu câţiva ani — 
păiatul e acum adolescent şi unul dintre 
pacienţii mei în calitate de consilier, după 
nenumărate întâlniri cu buclucul. Părinţii 
cred că e posedat. După ce au adus pe lume 


şi au crescut un înger, de unde a putut să 
apară acest drăcuşor? Din cauza lui, părinţii 
au decis să nu mai aibă alţi copii - nu mai 
doreau să rişte să aibă unul ca el. 

Când am trecut în revistă împreună cu 
tânărul istoria familiei şi presiunea pe care 
a simţit-o crescând alături de o soră absolut 
perfectă, l-am făcut să realizeze pentru 
prima dată cât de puternică era forţa care 
provoca reacţia lui. 


„Voiai atenţia lor“, i-am explicat. „E ceva 
normal. Dar nu puteai fi observat făcând 
ceea ce făcuse deja sora ta — fiind exagerat 
de bun şi cooperant. Pentru a obţine atenţia 
părinţilor, trebuia să adopţi o atitudine 
complet diferită - aceea de a crea 
probleme.“ 


L-am văzut dând afirmativ din cap. 
Ştiind că era pregătit pentru următoarea 
întrebare, am zis: „la spune-mi, 
funcţionează?“ 


„Ce anume?“ 


„Rolul de rebel pe care ti l-ai asumat? Îţi 
place să fii suspendat de la şcoală, să ai 
numai prieteni derbedei, să fii pe lista celor 
de la poliţie, ca să nu mai vorbesc despre 
viitorul tău, care în cel mai bun caz va 
insemna lucrul la o benzinărie Texaco 
pentru tot restul vieţii.“ 


„Nu asta vreau“, mi-a mărturisit, după 
care a adăugat repede, „dar nici ca sora mea 
nu vreau să fiu.“ 


„Bineînţeles că nu.“ 


Privește latura pozitivă! 


Inventariază-ţi toate trăsăturile pozitive. 
Cum te pot ajuta aceste calităţi să reușești? 


Am trecut apoi în revistă calităţile lui. 
Indiferent dacă vă vine să credeţi sau nu, 
tipul ăsta era un lider. Nu avea probleme să- 
i facă pe mulţi dintre copii să-l urmeze. 
Fiind primul născut băiat, n-am fost 
surprins. Problema era că îşi folosea 
aptitudinile de lider numai pentru lucruri 
care te duceau la spital sau la poliţie. 


„Poţi să fii în continuare un lider“, am 
spus, „dar vreau acum să te gândeşti unde 
vrei să-i conduci pe oameni. Vrei ca ei să te 
urmeze la închisoare sau vrei să faci ceva 
pozitiv?“ 

Următoarele săptămâni le-am petrecut 
discutând şi dezvoltând celelalte calităţi pe 
care s-ar fi putut baza: fire sociabilă, 
creativitate şi dorinţa de a accepta riscurile 
(sora lui prim născută nu avea nicio fibră 
dornică să-şi asume riscuri). Am început să 


dezvoltăm un plan bazat pe toate calităţile 
sus amintite, care să-l ajute să aibă succes 
într-o manieră pozitivă. 


Înțelege cuibul familiei 


Dacă mi-ai face o vizită şi am începe o 
discuţie despre ordinea naşterii, ţi-aş cere 
să-mi prezinţi o vedere a „cuibului familiei“. 
Aş vrea să ştiu despre mama ursoaică, tata 
urs, cel mai mare ursuleţ, cel mai mic 
ursuleţ şi aşa mai departe. 


Hai s-o luăm pe Andrea, de exemplu. E al 
treilea copil din patru - e cu şapte ani mai 
tânără decât fratele cel mare, cu şase ani 
mai tânără decât sora mai mare şi cu doi 
ani mai în vârstă decât sora ei mai mică. 

Fratele mai mare: 39 de ani 

Sora mai mare: 38 de ani 

Andrea: 32 de ani 

Sora mai mică: 30 de ani 

Să presupunem că Andrea tocmai a 
intrat în cabinetul meu. Încep prin a-i 
spune: „Vreau să te gândeşti la toţi puii care 
au ieşit din vizuina părinţilor tăi. Hai să 
alegem un cuvânt, un adjectiv, care să 
descrie personalitatea fiecăruia. Ce adjectiv 


al folosi pentru a-l descrie pe fratele mai 
mare?“ 


„Cred că l-aş numi ambitios şi un lider.“ 
„Am spus un cuvânt.“ 


„Bine. Lider. Dar era într-adevăr 
ambitios. Astăzi e preşedintele companiei 
sale.“ 


„Ce poţi spune despre sora ta mai mare?“ 


„Nu prea ştiu ce să spun. E probabil un 
fel de  hoinară excentrică. Cheryl se 
aseamănă cel mai puţin cu oricine din 
familia noastră. Zicem mersi dacă auzim 
veşti de la ea de sărbători.“ 


„OK, notăm al doilea copil ca fiind fiica 
rătăcitoare care s-a răzvrătit împotriva 
familiei. De curiozitate, e ordonată?“ 


„Nici pomeneală! O numeam 
Murdărica.“ 

„Ce poţi spune despre tine?“ 

„Asta nu pot să înţeleg. Am citit The Birth 
Order Book şi m-am catalogat ca având un 
comportament de prim născut, deşi nu e 
cazul. De fapt, soţul meu chiar a râs de mine 
săptămâna trecută, pentru că aşteptam 
invitaţi într-o oră şi m-a surprins curăţând 
partea de sus a frigiderului. 

«Andrea», mi-a spus, «Marty nu are 
decât 1,70, iar soţia lui e mai scundă decât 
el! Le-ar trebui o scară ca să vadă dacă e 
praf pe frigider.» Dar nu mă pot abţine. Din 
moment ce sunt a treia născută, de ce mă 
comport ca un prim născut?“ 


„O să revenim la asta, dar pentru 
moment hai să vorbim despre sora ta mai 
tânără“, am spus. „Dă-mi un adjectiv pentru 
ea,“ 

„“Prinţesa perfectă care nu greşeşte 
niciodată» ar fi descrierea ideală. Am 
impresia că e favorita tatălui meu, deşi el n- 
ar recunoaşte niciodată acest lucru.“ 

„Cu ce se ocupă?“ 

„E mamă casnică, dar mai vinde 
cosmetice Mary Kay din când în când.“ 

„O mezină care se ocupă de vânzări? Nu 
e o surpriză. Cum se descurcă?“ 

„E cea mai bună şi se observă asta cu 
ochiul liber.“ 

„Ce vrei să spui?“ 

„Are un Cadillac roz, superb, în faţa 
casei“, a spus Andrea. 

„Bineînţeles că ai multiple opţiuni la un 
dealer, dar Missy a vrut întotdeauna să iasă 
în evidenţă.“ 

„OK, o vom numi pe Missy «prinţesa». 
Hai să ne întoarcem la tine: de ce crezi că 
nu te înţelegi?“ 

„Am foarte multe caracteristici de prim 
născut deşi sunt al treilea copil. Cum e 
posibil?“ 

„Hai să luăm în considerare întreaga 
familie. Fratele cel mare a fost... ce?“ 


„Un om de succes.“ 
„ŞI toată lumea îl admira?“ 


„Da. El era omul la care toţi se duceau 
când aveau o problemă şi mă includ aici şi 
pe mine. E într-adevăr un frate foarte bun.“ 


CARACTERIZEAZĂ-ŢI FRAȚII 


Ce cuvânt îl descrie cel mai bine pe 
fiecare dintre fraţii tăi? lată câteva 
exemple. 


Erudit Plictisitor 


Atlet Specialist în 
calculatoare 
Scandalagiu Singuratic 
Rebel Sfânt (foarte 
religios) 
Favoritul Excelent om de 
mamei afaceri 
Favoritul tatei Obsedat de 
control 
Insistent Înlocuitorul 
Autoritar mamei (sau al 
tatălui) 
Lider Aventurier 
Domnişoara Poet 
Perfecţiune 
Bătăuş Activist 
Obsedat de Comic 
curăţenie 


Ce spune fiecare cuvânt despre rolul 

fraţilor tăi în familie? Ordinea în care 

s-au născut? 

„Realizezi că sora ta mai mare s-a simţit 
incapabilă să concureze cu fratele tău? şi, 


de parcă n-ar îi destul de greu să concurezi 
cu domnul Superman, ai apărut tu şi le-ai 
atras atenţia tuturor. Acum tu ai devenit 
mascota familiei. Toată lumea te adoră. Dar 
în acelaşi timp diferenţa de şase ani te 
transformă practic în primul născut al noii 
familii, nu-l aşa?“ 

„Cred că da. N-am văzut niciodată 
lucrurile în acest fel, dar în mod evident 
sunt sora cea mare a lui Missy. Cealaltă soră 
a noastră n-a băgat-o niciodată în seamă.“ 


„Imaginea e acum mai clară. Sora ta mai 
mare devine rebelul familiei. Apari tu şi 
accepţi rolul persoanei responsabile. După 
ce apare sora ta mai mică, deasupra ei deja 
veghează o variantă feminină a fratelui cel 
mare. Şi astfel cea mică devine ce?“ 


„lresponsabilă cu I mare“, a ghicit 
Andrea. 

„Aşa e, dar înţelegi de ce?“ 

„Pentru că eu eram cea responsabilă; 
asta vrei să spui?“ 

„Asta este exact ce spun“, am răspuns. 
„Acesta este motivul pentru care toate 
lucrurile care te scoteau din zona ta de 
confort erau distractive pentru ea; de aceea 
ea conduce un Cadillac roz, iar tu o dubiţă 
neagră.“ 

Numai printr-o mai bună înţelegere a 
influenţei pe care fraţii şi surorile tale au 


exercitat-o asupra rolului tău în viaţă îţi vei 
putea evalua în mod obiectiv personalitatea 
pe care ţi-ai dezvoltat-o drept răspuns, ca în 
cazul Andreei. După care vei putea decide, 
ca o persoană matură, dacă aceste trăsături 
te ajută sau nu. 


Deci te ajută? Dacă răspunsul e nu, e 
timpul să faci nişte schimbări. 


Cum să profiţi la maximum de ordinea 
nașterii 


Fac următoarea afirmaţie sus şi tare: nu 
există o personalitate mai bună decât 
cealaltă din punctul de vedere al ordinii 
naşterii, sunt doar diferite. Dacă eşti o 
persoană căreia îi place să meargă cu 
tricicleta, nu e nicio problemă. Dar trebuie 
să stai pe culoarul dedicat tricicletelor! Nu 
poţi merge pe culoarul motocicletelor fără a 
risca un accident. 


Fiecare tip de personalitate bazat pe 
ordinea naşterii are ceva de oferit. Chiar şi 
rebelii au locul lor. Într-un fel, atât Nelson 
Mandela, cât şi Moise au fost nişte rebeli. Au 
pus sub semnul întrebării statu-quoul, 
încercând să facă nişte schimbări pozitive. 
Avem nevoie de oameni capabili să ne facă 
să râdem, după cum avem nevoie şi de 
oameni serioşi şi atenţi, capabili să se ocupe 
de taxele noastre. Avem nevoie de oameni 
care să candideze pentru funcţii publice şi 


capabili să construiască firme de succes, la 
fel cum avem nevoie de oameni capabili să 
rezolve dispute şi să medieze. E un loc în 
lumea asta pentru noi toţi. 


Nu există o personalitate mai bună 
decât cealaltă din punctul de vedere 
al ordinii naşterii, sunt doar 
diferite. 


Dacă eşti un mezin, obţinerea unei 
diplome de contabil numai pentru că fratele 
tău mai mare a făcut asta nu e o idee 
strălucită. Prins între patru pereţi, te vei 
simţi în scurt timp ca într-o închisoare, dacă 
nu vei reuşi să scapi şi să al oarecare 
interacțiuni în societate. Ca mezin, vei afla 
că sunt multe alte ocupaţii care ţi s-ar 
potrivi mult mai bine. 

Dacă eşti un copil mijlociu, întreabă-te 
dacă presiunea pe care ai simţi-o dacă ai 
deveni directorul firmei la care lucrezi nu 
te-ar deranja. Vrei să fii cel de ale cărui 
decizii depinde succesul sau eşecul 
companiei? Vrei să joci rolul omului de 
afaceri dur care îi concediază pe cei 
incompetenți sau leneşi? Dacă răspunsul 
este nu, nu înseamnă că eşti mai puţin 
competent decât un prim născut. Înseamnă 
doar că trebuie să găseşti un alt rol pe care 
să-l joci la serviciu. 


Dacă eşti un prim născut, nu fi surprins 
dacă mezinii fură toată atenţia care ţi se 
acordă ţie sau dacă mijlociii par să se 
bucure de discuţiile lungi şi intime, în timp 
ce tu eşti lăsat pe dinafară. Discuţiile 
mărunte nu sunt punctul tău forte - ai 
încerca imediat să rezolvi problemele celui 
din faţa ta. Nu eşti un om căruia îi place să 
se relaxeze. 


Împacă-te cu tine 


Odată ce înţelegi ce tip de personalitate ai 
pe baza ordinii naşterilor, cei din jurul tău 
s-ar putea să nu ţi se mai pară atât de 
enervanţi. Nu va mai fi nevoie să te întrebi 
de ce colegul tău de cameră e atât de 
dezordonat, de ce şeful tău e atât de 
autoritar, de ce colegul tău are probleme cu 
orice formă de schimbare şi de ce vecinul 
tău îşi impune intotdeauna punctul de 
vedere. 


Dacă mama este bebeluşa, în mod 
natural se va simţi mai apropiată 
de mezin. Dacă tatăl a fost un copil 
mijlociu, va avea grijă de mijlociul 
familiei, fiindcă a simţit pe propria 
piele ce uşor e să ajungi să fii 
neglijat. 


Îţi vei putea îmbunătăţi relaţiile cu 
familia Şi te vei putea reconcilia cu oameni 


cu care nu te înţelegeai. De exemplu, dacă 
realizezi că tendinţa ta e să alegi o cale 
diferită de cea a fraţilor tăi mai mari, ar 
trebui ca relaţiile tale cu aceştia să fie clare 
şi orice întrebare de genul „De ce nu pot fi 
ca sora mea?“ sau „De ce fratele meu nu se 
comportă ca mine?“ ar deveni inutilă. Şi n- 
ar mai trebui să te mire de ce un frate sau o 
soră sunt aşa cum sunt. Bazându-te pe 
cunoştinţele oferite de ordinea naşterilor, 
totul ar trebui să aibă sens. 


Vei putea înţelege că desele conflicte cu 
fraţii tăi, din timpul copilăriei, se datorează 
în mare parte proximităţii voastre şi nu este 
ceva „personal“. Vei putea privi cu 
obiectivitate situaţiile care au cauzat acele 
conflicte şi vei putea clădi un nou tip de 
relaţie între voi. 


Ştiu ce spun. E o diferenţă de doi ani 
intre primele mele două fete. A existat 
întotdeauna o întrecere între ele - poate 
încă există. Între cele două fete mai mici e o 
diferenţă mare de vârstă şi au fost două 
dintre cele mai cooperante surori pe care le- 
am cunoscut. Deşi aş vrea să cred că acest 
lucru mi se datorează mie în mare parte — 
cred cu adevărat că impreună cu Sande am 
devenit, de-a lungul anilor, din ce în ce mai 
buni la creşterea copiilor —, adevărul este că 


această relaţie se bazează în mare parte pe 
ordinea în care fetele s-au născut şi pe alte 
variabile. 


Ce să faci marti 


1. Identifică-ţi personalitatea din punctul de vedere 
al ordinii nașterii 


mezin (bebeluș) 
e mijlociu 

. prim născut 

* singur 


2. Trece în revistă trăsăturile personalităţii bazate 
pe ordinea nașterii, specifice ţie. Care ţi se 
potrivesc? Care nu? 


3, la în considerare variabilele 


Diferenţele de vârstă: există o diferenţă mai mare de 
cinci ani între tine și fratele tău mai mare? 

Sexul copiilor: ești primul băiat (fată) din familie? 
Diferenţele fizice, spirituale și emoţionale. 

+ Efectul de blender. 

e Ordinea nașterii și personalitatea părinţilor tăi. 


4. Eşti oare un amestec? Poţi fi mijlociu, dar din 
cauza variabilelor sus-amintite, ai adoptat rolul și 
caracteristicile unui prim născut. 


Toate acestea te pot ajuta să înţelegi şi 
acţiunile părinților tăi. Majoritatea 
părinţilor se identifică cu copilul care 


aparţine aceluiaşi tip din punctul de vedere 
al ordinii naşterilor. Dacă mama este 
pebeluşa, în mod natural se va simţi mai 
apropiată de mezin. Dacă tatăl a fost un 
copil mijlociu, va avea grijă de mijlociul 
familiei, fiindcă a simţit pe propria piele ce 
uşor e să ajungi să fii neglijat. 

Dacă revii asupra evenimentelor din 
trecut, ţinând cont de principiile ordinii 
naşterilor, cum s-ar schimba felul în care 
gândeşti? Să spunem că eşti un prim născut, 
iar tatăl tău mezin a părut a avea o febleţe 
pentru bebeluşul familiei. Crezi că pe tine 
nu te-a iubit? Nu e adevărat; ceea ce se 
întâmplă este un fenomen normal. Tatăl tău 
a fost bebeluşul familiei lui şi este om şi el. 
Felul în care a reacţionat - răsfăţându-l şi 
protejându-l pe cel mai mic din familie — n-a 
avut nicio legătură cu cât de mult însemni 
tu pentru el. Dar spune totul despre trecutul 
lui. Viaţa e prea scurtă ca să pui la inimă aşa 
ceva. 

Ironia e că în ciuda faptului că se 
identifică cu copiii de acelaşi tip din punctul 
de vedere al ordinii naşterilor, părinţii tind 
în acelaşi timp să aibă conflicte cu aceştia. 
Un tată prim născut şi un fiu prim născut 
vor ajunge inevitabil la conflict. E de dorit 
ca nimeni să nu-şi folosească pumnii, dar 
nu poţi nega faptul că vor ieşi scântei din 
cauza voinţei şi a dorinţei lor de a controla. 


Din acelaşi motiv, doi colegi prim născuţi se 
vor contra verbal de cele mai multe ori, în 
timp ce doi mezini ce lucrează împreună la 
birou vor avea dificultăţi în a realiza orice 
impreună (pentru că vor fi prea ocupați să 
facă schimb de istorisiri). 


Ce înseamnă toate astea? Schimbă-ţi 
atitudinea faţă de tine şi faţă de ceilalţi. 
Renunţă la vrajbele de lungă durată. 
Aplanează orice conflict cu colegii de muncă 
şi cu membrii familiei. Gândeşte-te să le 
oferi părinţilor o a doua şansă. Nu lua 
personal micile desconsiderări. Toată lumea 
greşeşte... chiar şi tu. 

N-o să fii niciodată perfect, dar dacă îţi 
înţelegi personalitatea, trăsăturile 
caracteristice ordinii naşterilor Şi 
variabilele care o afectează, vei putea: 


e Să-ţi identifici slăbiciunile şi să 
încerci să le corectezi; 

e Să-ţi recunoşti atuurile şi să le 
îimbunătăţeşti chiar mai mult; 

e Să-ţi înţelegi tendinţele ca prim 
născut, mijlociu, mezin sau singur 
la părinţi şi să-ţi creezi un grup de 
prieteni Şi cunoştinţe 
complementare care să te ajute să-ţi 
echilibrezi viaţa. 


BONUS PENTRU CURIOSI 


Cine ce este? 


De ce aceşti oameni faimoşi sunt 
aşa cum sunt? Ordinea naşterii 
are o mare importanță. 


Ghici cine? 


ARUNCĂ O PRIVIRE ÎNAPOI asupra 
trăsăturilor caracteristice mezinilor (p. 78), 
mijlociilor (p. 83), primilor născuţi (p. 86) şi 
celor singuri la părinţi (p. 88). Apoi încearcă 
să ghiceşti tipologia acestor oameni celebri. 
(Vezi pp. 283-284 pentru răspunsuri.) 


Barack Obama 
Robert De Niro 


Hillary Clinton 
George Bush Sr. 
Eddie Murphy 
Martin Short 


Laurence 
Fishburne 


Jay Leno 


Tommy Lee 
Jones 


Harrison Ford 
Matthew Perry 


Grover 
Cleveland 


Stephen Colbert 
Jennifer Aniston 
Angelina Jolie 
Brad Pitt 

John F. Kennedy 
Steve Carell 


Jon Stewart 


Steve Martin 


Dwight 
Eisenhower 


Ellen DeGeneres 
Anthony Hopkins 
James Earl Jones 


Bill Cosby 
Whoopi Goldberg 
Chuck Norris 
Sylvester Stallone 


Danny DeVito 
Drew Carey 


Reese 
Witherspoon 


Jim Carrey 
Ben Affleck 
Oprah Winfrey 
Richard Nixon 
Chevy Chase 
Ronald Reagan 
Donald Trump 


Billy Crystal 


Ordinea nașterii. Exemple 
clasice 


TE-AI ÎNTREBAT VREODATĂ DE CE oamenii 
de la Hollywood sunt aşa cum sunt? 
Urmează câteva povestiri despre viaţa 
unor oameni faimoşi ce reprezintă exemple 
clasice ale clasificării tipologiilor pe baza 
ordinii naşterii. Ce rol a jucat ordinea 
naşterii în devenirea acestor oameni şi în 
tot ce au realizat? Încearcă să-ţi dai seama. 


Un pont: ceea ce vei învăţa te poate ajuta 
să-ţi descoperi şi „noua personalitate“. 


Oprah Winfrey 


Prim născut care face ceea ce trebuie 


Probabil ştii că Oprah a fost nominalizată la 
Oscar pentru rolul ei din filmul Culoarea 
purpurie. Dar ştiai că a fost primul ei film? 
Oare nu este tipic pentru un prim născut? 
Te apuci de actorie, eşti nominalizat la 
Oscar, după care găseşti altceva de făcut — 
ca de exemplu, să devii cea mai bogată 
amfitrioană de culoare din toate timpurile. 
Oprah ştie ce inseamnă succesul. 
Emisiunea ei a fost numărul unu, ani în şir, 


iar atunci când şi-a lansat propria revistă, a 


ajuns în vârful ierarhiei - a fost debutul 
încununat de cel mai mare succes al unei 
reviste. A lansat totodată o serie de 
seminare numite „Live Your Best Life“. Cele 
1 600 de locuri în Baltimore - la 185 $ 
biletul — s-au vândut în 47 de minute. 


Nu tot ce atinge se transformă în aur 
(filmul Beloved nu a avut succes), dar dacă ai 
putea să cumperi acţiunile unei persoane, ai 
face bine să plasezi un procent destul de 
ridicat din banii tăi în Oprah Inc. 


Am avut ocazia s-o întâlnesc pe Oprah. 
De fapt, am trăit un moment stânjenitor în 
timpul emisiunii ei. Asta s-a întâmplat 
inainte ca Oprah să devină OPRAH. Era 
destul de cunoscută, dar nu devenise încă 
persoana celebră de azi. În prima parte a 
emisiunii, i-am spus pe nume, aşa cum fac 
cu toţi prezentatorii. Îmi place să fiu 
prietenos. 


Îţi imaginezi cât de jenat am fost atunci 
când producătorul s-a apropiat de mine în 
timpul primei pauze şi a spus: „Vă 
descurcaţi minunat, dr. Leman, dar numele 
ei este Oprah, nu Ofrah.“ 


Probabil ştii că Oprah a fost 
nominalizată la Oscar pentru rolul 
ei din filmul Culoarea purpurie. Dar 
Ştiai că a fost primul ei film? Oare 
nu este tipic pentru un prim născut? 


În ciuda gafei pe care am făcut-o, Oprah 
probabil că nu s-a supărat prea tare; m-a 
invitat la emisiunea ei de încă patru ori. 


Ca un adevărat prim născut, Oprah nu 
doreşte doar să facă spectacol — vrea să aibă 
un impact în viaţa oamenilor. „Nu am 
anumite speranţe sau visuri pentru viitor“, 
a declarat pentru Good Housekeeping. „Sunt 
doar o voce care încearcă să-i ajute pe 
oameni să redescopere ce au mai bun în ei.“ 
Într-un articol scris de ea, Oprah afirma: 
„Vreau ca întreaga mea muncă - filme, cărţi, 
televiziune - să reprezinte o lumină în 
vieţile oamenilor.“ În consecinţă, în 1998 
Oprah i-a oferit audienței ei de peste 20 de 
milioane un exerciţiu de autodezvoltare, 
numindu-şi emisiunea „Change Your Life 
TV“. 

Această temă i-a dominat munca de-a 
lungul întregii cariere. În anul 2000, în 
cadrul unui discurs de absolvire ţinut la 
Roosevelt University din Chicago, Oprah le-a 
spus absolvenţilor: „Există o vocaţie, o 
chemare sacră în viaţa fiecăruia dintre noi, 


care merge dincolo de această diplomă pe 
care o veţi primi. E un contract sacru pe 
care l-am făcut fiecare cu Creatorul atunci 
când ne-am născut. Nu e doar simpla 
noastră creaţie fizică. Ai făcut un contract, 
ai avut o chemare. Indiferent dacă eşti 
conştient sau nu de acest lucru, e datoria ta 
să descoperi care este acea chemare şi s-o 
valorizezi.“ 


„Există o vocație, o chemare sacră 
în viața fiecăruia dintre noi. 
Indiferent dacă eşti conştient sau 
nu de acest lucru, e datoria ta să 
descoperi care este acea chemare şi 
s-o valorizezi. “ 

Oprah 


Oprah a avut o copilărie îngrozitoare. 
Deşi prim născută, nu a avut niciun avantaj. 
S-a născut într-o familie extrem de săracă, a 
fost abuzată sexual şi violată şi la vârsta de 
14 ani a născut un copil care a murit. Luând 
în considerare toate acestea, realizările ei 
de mai târziu sunt uimitoare. 

Primii născuţi sunt în general eruditi — 
sau cel puţin au câteva cărţi pe noptieră. E 
bine cunoscut faptul că Oprah e un mare 
prieten al cărţilor. Ea descrie un weekend 
ideal ca fiind petrecut în pijama şi cu trei 
cărţi În preajmă. Oprah's Book Club a 
revitalizat, aproape de unul singur, o 


industrie muribundă a publicaţiilor, în mod 
deosebit în cazul romanelor, practic, 
garantându-le cărţilor alese un loc pe lista 
naţională a celor mai bine vândute. 


Cărţile au ajutat-o în mod deosebit să 
treacă peste începutul dificil din viaţa ei. Ea 
a spus la un moment dat: „Pentru mine, 
obţinerea permisului de bibliotecă era la fel 
de importantă ca obţinerea cetăţeniei 
americane.“ După cum afirma Ron Stodghill 
într-un articol publicat în Time, Oprah a 
folosit „eroii cu voințe de fier întâlniți în 
literatura autorilor de culoare pentru a-şi 
susţine visul  depăşirii condiției de 
muncitor, care părea a fi destinul celor mai 
mulți oameni de culoare pe care Îi 
cunoştea.“ 


La fel ca soția mea prim născută, lui 
Oprah îi place să mulţumească pe toată 
lumea. Odată şi-a încântat publicul din 
Baltimore cu povestiri legate de „boala ei de 
a mulţumi“. Nu toţi primii născuţi intră în 
această categorie, dar o parte dintre ei (în 
special femeile) da1lz Oprah a povestit 
despre felul în care această nevoie îi crea 
nenumărate probleme până când a reuşit să 
o domolească: „Cu ani în urmă, când 
încercam cu disperare să mulţumesc pe 
toată lumea, i-am spus lui Sidney Poitier că, 
indiferent cât de mult munceam, Îmi era 
imposibil să satisfac aşteptările celorlalţi, 


iar el mi-a spus: «Asta pentru că încerci să-ţi 
însuşeşti ideile şi visurile lor. Trebuie să afli 
ce aşteptări ai chiar tu de la tine şi să înveţi 
să trăieşti conform lor.» Acest lucru m-a 
ajutat enorm. Am renunţat la aşteptările 
celorlalţi şi am învăţat să dau frâu liber la 
tot ce e mai pur în sufletul meu.“ 


„Am renunțat la aşteptările 
celorlalți.“ 
Oprah 


Deşi ştie să-i mulţumească pe ceilalţi, lui 
Oprah îi place să deţină controlul — o altă 
trăsătură tipică unui prim născut. Ea e cea 
care semnează toate cecurile de peste 1 000 
$ ale companiei pe care o conduce, Harpo 
Entertainment Group, şi le verifică minuţios 
pe celelalte pentru sume mai mici, pe care 
angajaţii le semnează în numele ei. Îşi 
obligă toţi angajaţii să semneze contracte de 
confidenţialitate valabile pe viaţă. Şi îşi 
protejează toate afacerile care nu sunt 
legate de programele ei televizate cu aceeaşi 
atenţie. Când Hearst (editorul revistei O) a 
încercat să co-poziţioneze primul număr al 
revistei lui Oprah alături de revista 
Cosmopolitan, prezentând cele două reviste 
impreună, Oprah a pus imediat mâna pe 


telefon şi l-a oprit. „N-o să vă folosiţi de 
numele meu ca să vindeţi o altă revistă“, a 
spus. „Cosmo nu mă reprezintă.“ 


Oprah este foarte loială şi aşteaptă 
în schimb acelaşi lucru. Dacă vrei s- 
o superi, inşală-i încrederea - s-a 
terminat cu tine. 


Deşi îi place să ţină totul sub control, 
Oprah este extrem de bună cu angajaţii ei. Îi 
place să-i ducă la cumpărături şi, din ceea 
ce am văzut cu ochii mei, ştiu că asistenții ei 
ar face cam orice pentru ea. Oprah este 
foarte loială şi aşteaptă în schimb acelaşi 
lucru. Dacă vrei s-o superi, înşală-i 
încrederea - s-a terminat cu tine. În cartea 
sa, Legends, Maya Angelou i-a adus un 
omagiu emoţionant: „S-a născut săracă şi 
lipsită de putere într-o ţară în care puterea 
înseamnă bani şi banul este adorat. S-a 
născut de culoare într-o ţară în care 
autoritatea e albă şi albul e adorat. S-a 
născut femeie într-o ţară în care deciziile 
sunt luate de bărbaţi, iar bărbaţii 
controlează totul. Acest bagaj apăsător făcea 
orice călătorie extrem de dificilă, dacă nu 
imposibilă. Şi totuşi, de undeva dintre 
dealurile din Mississippi, această fată de 


culoare, simplă, neînsemnată şi cu un nume 
ciudat, a decis că va porni în călătorie, cu 
bagaj cu tot.“ 


În spatele uimitorului succes de 
care Oprah s-a bucurat stă rolul ei 
de soră mai mare a întregii 
Americi. 


Probabil fără să realizeze, Angelou 
continuă menționând că în spatele 
uimitorului succes de care Oprah s-a 
bucurat stă rolul ei de soră mai mare a 
întregii Americi: „Ea e sora cu inimă mare a 
tuturor, capabilă să ajungă acolo unde cel 
temător nu îndrăzneşte să meargă.“ 


Excelentă caracterizare. Orice face 
Oprah milioane vor să copieze. Citim cărţile 
pe care le recomandă. Îi ascultăm pe 
oaspeții invitaţi în studioul ei. Chiar şi 
atunci când face ceva neobişnuit, ca de 
exemplu să alerge la un maraton, o urmăm. 
E posibil să fie o simplă coincidenţă faptul 
că, după participarea ei în maratonul de la 
Washington, D.C., prezenţa la astfel de 
evenimente a crescut cu 15-20%, dar 
antrenorul ei personal, Bob Greene, nu 
crede acest lucru: 

„Oprah are o influenţă deosebită asupra 
oamenilor... De-a lungul anilor a avut tăria 
să-şi prezinte viaţa şi problemele în public, 


oamenii identilicând-se cu ea.“ Cred că 
suntem nerăbdători să ne urmăm sora mal 
mare. 


Oprah a folosit acel acut sens de 
alienare ca pe un pas într-o direcţie 
pozitivă — care va schimba lumea. 


Oprah şi-a găsit forţa în ajutorul oferit 
altora. A acceptat cu bucurie rolul de soră 
mai mare a Americii. În loc să se lase 
copleşită de amărăciune şi-a folosit calităţile 
în scopuri nobile - şi rezultatul a fost o 
adevărată binecuvântare. Oprah i-a povestit 
unui reporter de la Newsweek despre o 
întâmplare - când un bărbat a oprit-o pe 
stradă doar ca să-i mulţumească pentru 
impactul pe care îl are asupra oamenilor: 
„Cred cu adevărat că este o realizare 
extraordinară faptul că am crescut ca o 
copilă de culoare care nu se simţea deloc 
iubită şi era atât de izolată — sentimentul pe 
care l-am simţit de cele mai multe ori, copil 
fiind, a fost cel de singurătate —, iar acum, ca 
adult, se întâmplă exact opusul. De obicei 
oamenii merg spre viitor purtând greutatea 
trecutului. Pentru mine însă lucrurile s-au 
schimbat complet. Mă simt copleşită de 
dragostea oamenilor. Cred că este cel mai 
minunat cadou.“ 


Oprah a folosit acel acut sens de alienare 
ca pe un pas într-o direcţie pozitivă — care 
va schimba lumea.12 

Alături de Oprah, printre alţi prim 
născuţi actori şi celebrități se numără 
Harrison Ford, Matthew Perry, Jennifer 
Aniston, Angelina Jolie, Brad Pitt, Chuck 
Norris, Sylvester Stallone, Reese 
Witherspoon şi Ben Afleck. Bill Cosby, unul 
dintre cei mai mari comici al tuturor 
timpurilor, e şi el un prim născut. Cosby, 
care are şi un doctorat, este un perfecţionist. 
Şi-a botezat toţi copiii cu nume care încep 
cu litera „E“ — pentru a le reaminti să caute 
întotdeauna excelența. 


Dacă ești prim născut... 


S-ar putea să nu fii niciodată sufletul unei 
petreceri. S-ar putea să deranjezi câţiva 
oameni cu tendinţa ta către perfectionism. 
Dar poţi realiza extraordinar de multe 
lucruri, mult mai multe decât ar putea visa 
vreodată un mezin. Vei avea obstacole de 
depăşit - singurătatea, poate, sau tendinţa 
de a-i mulţumi pe ceilalți dacă eşti un prim 
născut realizat —, dar dacă vei lua taurul de 
coarne, nimic nu te va putea opri. Te-ai 


născut pentru a reuşi.1+ 


Robert De Niro 


Unicul 


Actor, regizor şi producător, Robert De Niro 
Jr., câştigător a două premii Oscar şi al unui 
Golden Globe, este un exemplu clasic de 
copil singur la părinţi. Cunoscut pentru 
atenţia pe care le-o acordă celor mai mici 
detalii, şi-a câştigat reputaţia de a fi unul 
dintre cei mai mari şi mai harnici actori din 
toate timpurile. A fost clasat în lista „The 
Top 100 Movie Stars of All Time“ a revistei 
Empire în 1997 şi votat cel mai mare actor 
din toate timpurile pe site-ul FilmFour.com 
în 2002. De asemenea, în 2002 a intrat în 
Italo-American Hall of Fame. 

Potrivit site-ului lui Robert De Niro: „De- 
a lungul a aproape 40 de ani de carieră, 
Robert De Niro a ajuns unul dintre cei mai 
respectaţi şi reprezentativi actori de film 
din istorie. Este o poziţie la care a ajuns 
grație unei abordări a domeniului 
profesional bazate pe un perfectionism 
neabătut şi a intensității cu care îşi 
protejează viaţa privată.“ł2 Toate aceste 
trăsături, perfecţionism, energie şi 
intensitate, îi sunt caracteristice copilului 
unic. Pentru toţi cei care au văzut un film al 
lui De Niro, nu există nicio îndoială că 
talentul şi prezenţa sa domină ecranul. 


Perfecţionismul, energia şi 
intensitatea sunt trăsături 
caracteristice copilului unic. 


Robert De Niro s-a născut în New York, 
fiu al unui cuplu de artişti respectaţi - 
Virginia Admiral, pictoriţă, şi Robert De 
Niro Sr., pictor şi sculptor — care au divorţat 
atunci când el avea doi ani. De Niro a 
crescut în cartierul Little Italy din 
Manhattan, împreună cu mama sa, deşi 
tatăl său (care se mutase în Europa) îl vizita 
în mod regulat. 


De Niro a fost un băiat sfios care prefera 
lectura jocului cu prietenii (o caracteristică 
a copiilor unici — cărţile sunt cei mai buni 
prieteni ai lor). Numeroşi pictori, poeţi şi 
critici renumiţi i-au vizitat casa. (De 
asemenea, o experienţă des întâlnită în 
viaţa copiilor unici - sunt înconjurați de 
adulţi şi influenţaţi de perfecţionismul şi 
profesionalismul lor.) 

Ca fapt divers, atunci când tatăl său îl 
vizita, Îl ducea de multe ori la cinematograf. 
Ulterior, De Niro reinterpreta filmele 
văzute, învățând să intre în pielea 
personajelor. Şi-a descoperit dragostea 
pentru arta dramatică la vârsta de zece ani, 
atunci când a interpretat rolul leului fricos 
din Vrăjitorul din Oz. Conştientă de talentul 
său, mama lui l-a înscris la New York's High 
School of Music and Art, la care a renunţat 
pentru o scurtă perioadă de timp, fugind cu 
o bandă de stradă. 


Cu toate acestea, De Niro n-a fost distras 
prea mult (o altă trăsătură a copiilor unici). 
La vârsta de 16 ani, era în turneu într-o 
producţie a piesei lui Cehov, Ursul. La vârsta 
de 17 ani, la ieşirea dintr-o sală de 
cinematograf cu un prieten, a afirmat că va 
deveni actor. După care s-a retras din 
ultimul an de liceu pentru a se înscrie la o 
şcoală de artă dramatică. 


Şi-a petrecut cea mai mare parte a anilor 
'60 lucrând în teatru şi în producţii din 
afara Broadway-ului. Prima lui „şansă“ a 
venit atunci când regizorul Brian De Palma 
i-a oferit un rol în filmul Petrecerea de nuntă, 
dar din nefericire filmul nu a fost lansat 
decât peste şase ani. 

Apoi, în 1973, l-a întâlnit pe regizorul 
Martin Scorsese (deşi crescuseră în acelaşi 
cartier nu au interacţionat copii fiind) prin 
intermediul filmului Crimele din Mica Italie. A 
jucat şi rolul lui Bruce Pearson, un jucător 
de baseball din liga superioară doborât de 
boala Hodgkin, în Bang the Drum Slowly. 
Pentru a juca acest rol, De Niro s-a pregătit 
înregistrând pe casete voci din partea de 
sud a SUA. 

Această atenţie la detalii - prezentarea 
cât mai realistă a personajelor - a marcat 
întreaga carieră a lui De Niro. Pentru rolul 
din Şoferul de taxi a lucrat timp de trei luni 
ca taximetrist, a învăţat să cânte la saxofon 


pentru rolul din New York, New York, a trăit o 
perioadă de timp în Sicilia pentru Naşul Il şi 
a învăţat să vorbească fluent în dialectul 
sicilian pentru o mai veridică personificare 
a lumii mafiote. (Interpretarea tânărului 
Don Vito Corleone în Naşul Il i-a adus primul 
Oscar pentru rol secundar - primul actor 
care a câştigat vreodată un premiu al 
Academiei vorbind numai într-o limbă 
străină! Un copil unic adevărat.) Pentru 
filmul Taurul furios, De Niro s-a antrenat ca 
boxer împreună cu luptătorul Jack La Motta 
timp de un an de zile, inainte ca filmul să fie 
produs. Totodată, s-a îngrăşat 27 de 
kilograme pentru rol, demonstrând până 
unde e dispus să meargă pentru o 
reprezentare cât mai autentică a 
personajului. Filmul Băieți; buni i-a consolidat 
renumele cu o altă interpretare 
excepțională. 


În a doua parte a anilor *80 şi-a format 
propria companie - TriBeCa Films. „Există 
nişte tipi“, a explicat De Niro formarea 
companiei, „pe care îi numim costume. Au 
puterea de a aproba un film sau nu. Sunt ca 
părinţii tăi atunci când spun: «Noi avem 
banii.» Dar în acelaşi timp ne spun nouă 
actorilor: «Vă iubim. Fără voi nu putem.» 
Ştiu cum merg lucrurile, nu-s aici de ieri, de 
azi. Am văzut modul în care costumele 
conduc afacerea. Cred că pot să fac o treabă 


la fel de bună sau chiar mai bună. Vreau să 
încerc.“1€ Ai sesizat ce a spus? „Pot să fac o 
treabă la fel de bună sau chiar mai bună.“ O 
altă trăsătură a unui copil singur la părinţi. 

Nu s-a oprit la această companie. Este 
coproprietarul mai multor restaurante în 
New York şi San Francisco. Ce face însă în 
viaţa lui privată rămâne secret. De foarte 
puţine ori vezi vreo ştire despre De Niro în 
presa de scandal, pentru simplul motiv că 
totul este ţinut în afara ochiului public şi se 
cunosc foarte puţine detalii. Când presa 
comentează despre el, de obicei, nu se 
deranjează să ofere un răspuns sau o 
explicaţie. 

Din când în când, îşi face totuşi simţite 
sentimentele. La festivitatea de decernare a 
premiilor Oscar din 1981, a purtat o 
panglică verde pe reverul hainei, în semn 
de solidaritate cu victimele de culoare ale 
unui criminal în serie din Atlanta. 


„Vei avea timp de odihnă după ce 
mori.“ 
Robert De Niro 


Robert De Niro s-a dovedit a fi un om de 
excepţie, extrem de concentrat, respectat de 
ceilalţi şi pasionat de ceea ce face. Pentru 


atingerea unui deziderat niciun efort nu 
este prea mare. După cum a spus chiar el: 
„Vei avea timp de odihnă după ce mori.“ 


Ceea ce le lipseşte de multe ori copiilor 
singuri la părinţi este abilitatea de a se 
relaxa şi de a se bucura de familia lor. De 
Niro a fost căsătorit de două ori - prima 
dată, timp de 12 ani, cu Diahnne Abbot. În 
1997, nouă ani după divorţ, s-a căsătorit cu 
Grace Hightower, depunând actele de divorţ 
după numai doi ani. Totuşi, şi aici e meritul 
lor (în special la Hollywood unde relaţiile 
amoroase se schimbă în mod continuu), cei 
doi au reuşit cumva să depăşească 
problemele, reînnoindu-şi jurămintele, şi 
sunt împreună până în ziua de azi.18 

Alţi copii unici, recunoscuţi pentru 
rolurile lor în filme dramatice şi uneori în 
comedii, sunt Laurence Fishburne, Anthony 
Hopkins, James Earl Jones, Tommy Lee 
Jones, William Shatner şi Robin Williams. 


Dacă ești singur la părinţi... 


E normal să vrei să schimbi lumea. Energia 
şi dorinţa ta de a atinge un nivel inalt de 
excelenţă ne vor inspira pe toţi. Dar fă-ţi o 
favoare - relaxează-te un pic. Învață să te 
bucuri de viaţă. Găseşte o femeie sau un 
bărbat care te poate înveseli şi distrează-te 
din când în când. 


Sunt multe lucruri în lumea asta care 
trebuie schimbate. Dar sunt şi multe lucruri 
de care trebuie să te bucuri. Nu sacrifica 
una pentru cealaltă. 


David Letterman 


La mijloc și luptând pentru respect 


David Letterman, un copil mijlociu (al 
doilea din trei), lucrează în acelaşi domeniu 
ca Oprah Winfrey - amândoi fac parte din 
industria de divertisment. Dar în timp ce 
prim născuţi ca Oprah Winfrey şi Angelina 
Jolie încearcă să schimbe lumea, iar mezini 
ca Jay Leno şi Julia Roberts sunt în mod 
universal iubiţi pentru munca şi natura lor 
plăcută, mijlociii de la Hollywood de cele 
mai multe ori luptă pentru a fi respectaţi. 
Acesta este şi cazul lui David Letterman. 


Mijlociii de la Hollywood de cele 
mai multe ori luptă pentru respect. 


Cel mai clar exemplu al felului în care 
funcţionează ordinea naşterii s-a petrecut la 
începutul anilor '90, atunci când Johnny 
Carson s-a retras din activitate şi Jay Leno a 
fost ales să-l înlocuiască ca gazdă a 
emisiunii The Tonight Show. Ani de-a rândul 
David Letterman a fost perceput ca urmaşul 
la tron, comicul ce avea să primească cea 
mai importantă slujbă în televiziune, în 


emisiunea cu cea mai mare vechime din 
istorie. El era în mod evident alegerea lui 
Johnny Carson (un mijlociu şi el, de altfel). 


Este interesant de menţionat că Jay Leno 
este un mezin cu trăsături clasice pentru 
categoria din care face parte. Conform 
afirmației unui ziarist: „La un moment dat 
Jay credea că va fi un foarte simpatic agent 
de vânzări.“ Şi-a dezvoltat simţul umorului 
din tinereţe. Era uşor dislexic şi a încercat 
să compenseze acest lucru făcându-şi colegii 
şi profesorii să râdă. Profesorul lui din clasa 
a V-a a scris o scurtă evaluare tipică pentru 
un mezin: „Dacă Jay şi-ar îndrepta eforturile 
de a fi distractiv spre studiu, ar fi un elev de 
nota 10. Sper totuşi că nu-şi va pierde 
niciodată talentul de a-i face pe oameni să 
se bucure.“ 


„Îmi place să cred că, dacă 
munceşti cu seriozitate şi realizezi 
o emisiune cu adevărat frumoasă, 

vei fi apreciat. Ha.“ 
David Letterman 


Pentru a obţine postul de la The Tonight 
Show, Jay s-a adaptat sistemului. Era foarte 
priceput când venea vorba despre 
conversații, aşa că a apărut în diferite 
prezentări speciale pentru posturi locale 
afiliate NBC, a dat o mulţime de interviuri 


presei locale şi a făcut tot felul de lucruri 
care ţineau de PR pentru a-şi face numele 
cunoscut. A făcut şi tot felul de nebunii, 
ascunzându-se într-un dulap pentru a 
asculta o conversaţie despre cine va fi 
eventualul înlocuitor al lui Carson şi a 
admis faptul că a dus o campanie continuă 
pentru a obţine mult râvnitul post. Bebeluşii 
sunt manipulatori înnăscuţi şi adoră 
competiţia, aşa că nu este o surpriză pentru 
mine faptul că mezinul a câştigat în cele din 
urmă. 

Mijlociii au tendinţa de a nici nu 
participa, după cum Letterman admite cu 
seninătate. Când i s-a spus că Leno a 
declarat: „Îmi place jocul“, Letterman a 
răspuns: „N-am ştiut că este vorba despre 
un «joc». Fie nu-l recunosc, fie nu particip.“ 
Un scriitor a subliniat faptul că Letterman 
era „prea politicos ca să-şi  uşureze 
ascensiunea.“ Letterman explică: „Îmi place 
să cred că dacă munceşti cu seriozitate şi 
realizezi o emisiune cu adevărat frumoasă, 
vei fi apreciat. Ha, ha. După 16 ani afli că 
răspunsul este: nu neapărat!“ 


Ca majoritatea mijlociilor, Letterman are 
tendinţa de a fi destul de secretos, lucru 
care nu se potriveşte prea bine cu profesia 
pe care şi-a ales-o. Când Bill Carter, care a 
scris o carte despre lupta dintre Leno şi 
Letterman pentru a-l succeda pe Carson, a 


apărut în talk show-ul lui Tom Snyder, 
Letterman a intervenit prin telefon, 
deghizându-şi vocea şi asumându-și 
identitatea unui şofer de camion, vorbind 
într-un mod incoerent despre tot felul de 
lucruri. Mai târziu, a admis că singurul 
motiv al acelei intervenţii, care a durat o 
veşnicie, a fost acela de a-l împiedica cât de 
mult posibil pe autorul cărţii să vorbească 
despre el. „Pur şi simplu nu am vrut să-i aud 
discutând despre toate acele lucruri“, i-a 
spus scriitorului şi prietenului său Bill 
Zehme. 


Letterman le poate părea altora un pic 
excentric, dar ceea ce eu văd este un 
mijlociu care încearcă să reuşească Într-o 
lume a mezinilor. A mers până într-acolo 
încât a angajat o persoană care să elibereze 
toate coridoarele pe unde trecea, astfel ca 
nimeni să nu-l privească sau să-l oprească 
pentru o conversaţie. 


În ciuda succesului enorm de care 
se bucură, Letterman încă nu se 
consideră un om de succes. 


În ciuda succesului enorm de care se 
bucura, Letterman încă nu se considera un 
om de succes. Odată, aflat pe terasa unei 


vile absolut superbe din Malibu, privind 
înspre Pacific, a spus pe un ton meditativ: 
„Mi-aş dori să pot avea şi eu aşa ceva.“ 


Gazda s-a uitat la el cu uimire. „Dave, a 
urmat replica lui, dar poți.“ Zehme explică: 
„Luxul îl stânjeneşte; preferă să se 
considere un om obişnuit. Faptul că 
realizează... milioane de dolari în fiecare an 
nu înseamnă nimic pentru el. În sinea lui, e 
întotdeauna la un pas de eşec şi ruină.“ 


Chiar dacă sună cumva prea dur, trebuie 
să spun că în ciuda succesului pe care îl are, 
nu sunt surprins de faptul că a avut mari 
dificultăţi în a ajunge unde este. Este un 
mijlociu care face o treabă practic inventată 
pentru un mezin. Fostul său producător, 
Robert „Morty“ Morton, a recunoscut acest 
lucru: „Dave e practic acelaşi tip până în 
momentul când începe emisiunea. Din acel 
moment işi asumă o personalitate complet 
diferită pentru aproximativ o oră, după care 
redevine el însuşi.“ Cu toate că îşi pot depăşi 
condiţia oferită de ordinea naşterii, mijlociii 
vor plăti un preţ pentru fiecare pas făcut pe 
un teritoriu nefamiliar şi în mod cert 
inconfortabil. 


Cu toate că mijlociii îşi pot depăşi 
condiția oferită de ordinea naşterii, 
vor plăti un preț pentru fiecare pas 
făcut pe un teritoriu nefamiliar şi 
în mod cert inconfortabil. 


James Wolcott, într-un articol scris 
pentru New Yorker, îi analizează pe Leno şi 
Letterman în următorul fel: 


„Diferenţa dintre Letterman şi Leno nu 
este una legată de talent sau de materialul 
prezentat, ci de temperament. Leno... e ca 
un automat de glume previzibile. Letterman 
este mai greu de încadrat... Letterman şi-a 
pierdut cumpătul din cauza unor greşeli 
tehnice care au prelungit înregistrarea 
emisiunii şi s-a complăcut în acte de 
autodenigrare frizând masochismul, cel mai 
evident exemplu fiind atunci când a luat la 
pumni un manechin de dimensiuni reale ce 
avea chipul său, lovindu-l în mod repetat în 
cap. Nevroza lui a atins dimensiuni clasice. 
Tocmai citeam cartea scrisă de dr. Karen 
Horney The Neurotic Personality of Our Time şi 
(cu excepţia paginilor care îmi aminteau de 
mine) aproape fiecare capitol striga, Dave, 
Dave, Dave.“19 


Chiar dacă nu foloseşte aceleaşi cuvinte, 
Wolcott spune practic că Leno este un 
mezin tipic, iar Letterman un exemplu 


aproape tipic de mijlociu. Wolcott remarcă: 
„E discutabil dacă Dave va putea fi vreodată 
fericit în timpul emisiunii sale, având în 
vedere dorințele ireconciliabile de a fi 
centrul magnetic al acţiunii şi totodată... de 
a fi lăsat în pace“ — comportament tipic 
pentru un mijlociu. 


Letterman a făcut un efort deosebit 
pentru ca ocupaţia lui să se muleze cât mai 
bine pe personalitatea sa. I-a declarat unui 
jurnalist: „Fiecare zi e un compromis.“ Mai 
toţi mijlociii vor adopta o astfel de atitudine; 
n-am auzit niciodată un mezin făcând o 
astfel de afirmaţie. Un alt autor l-a descris 
pe Letterman ca fiind „marele egalizator al 
Americii“. 

De asemenea, ca mulţi din categoria lui, 
Letterman pare a fi foarte loial. Când a venit 
momentul să facă o schimbare care se 
impunea şi să concedieze efectiv pe cineva, 
a făcut-o într-un stil caracteristic mijlociilor. 
„Pentru că nu mai făcusem aşa ceva, am 
luat-o pe îndelete şi am sfârşit sfătuindu-i 
pe aceşti oameni, iar lucrurile păreau să nu 
mai ia sfârşit“, a spus. „lar la finalul zilei 
eram pur şi simplu extenuaţi, fără vlagă. A 
fost o situaţie oribilă.“ 


„Fiecare zi e un compromis.“ Mai 
toți mijlociii vor adopta o astfel de 
atitudine. 


Nu vei întâlni mulţi mezini sau prim 
născuţi într-o situaţie similară. De fapt, 
Letterman e capabil să ducă lucrurile 
acestea la extrem. Când o femeie a fost 
arestată şi anchetată pentru faptul că-l 
urmărea într-un mod obsesiv şi agresiv, 
procurorul a subliniat faptul că Letterman 
n-a fost în niciun moment „răzbunător. A 
vrut ca femeia să primească ajutor“. Un 
mezin ca mine ar fi dorit ca o astfel de 
persoană nebună să fie inchisă (iar cheia să 
fie aruncată!). 


Loialitatea mijlociilor inspiră la rândul ei 
loialitate. În ciuda faptului că Leno l-a 
înlocuit pe Carson, în următorii trei ani, 
Johnny a apărut de trei ori în emisiunea lui 
Letterman şi nici măcar o dată în emisiunea 
lui Leno. 


Ţine cont de teama de eşec, 
autodenigrarea şi disconfortul de a se afla 
în centrul atenţiei ale lui Letterman. Vei 
observa asemănări cu vieţile altor mijlocii. 
Dar Letterman şi-a folosit toate calităţile 
oferite de ordinea naşterii lui, pentru a 


realiza maximumul posibil.2l 


Alte exemple de mijlocii care au făcut 
acelaşi lucru sunt reprezentate de George 
Bush Sr., Dwight Eisenhower, Grover 
Cleveland, John F. Kennedy, Richard Nixon 
şi Donald Trump. 


Dacă ești un mijlociu 


Realizează că ţi se va da peste nas de către 
toți membrii familiei. Ar fi uşor să-ţi plângi 
de milă - sindromul caracteristic mijlociilor. 
E bine însă să-ţi reaminteşti că alţi mijlocii 
ajung ca Donald Trump, Steve Forbes şi Bill 
Gates — toţi au excelat în viaţă, nu crezi? 
Sincer să fiu, faptul că mama şi tata nu ţi-au 
acordat niciodată toată atenţia și faptul că a 
trebuit să  negociezi şi să ajungi la 
compromisuri pentru tot ceea ce ai în 
viaţă - ca să nu mai spun tot ce trebuia să 
faci pentru fraţii tăi mai mari - te-au 
pregătit mai bine decât pe oricine din 
familie pentru a-ţi trăi viaţa aşa cum ar 
trebui trăită. 


Jim Carrey 


Legendarul mezin 


Jim Carrey continuă o lungă linie de mari 
comici care ajunge înapoi în timp până la 
Jerry Lewis şi Stan şi Bran. Puţini actori pot 
prezenta un palmares similar, care include 
hituri ca Ace Ventura: detectivu' lu’ peşte, 
Batman Forever, Masca, The Truman Show 
Mincinosul mincinoşilor şi Tăntălăul şi 


Gogomanul. Dar ştiţi că acest talentat actor a 
absolvit numai nouă clase, iar copilăria lui 
nu a fost deloc uşoară? 

James Eugene Carrey s-a născut într-un 
orăşel la nord de Toronto, în Canada, în 
1962. Avea trei frati mai mari — Pat, John şi 
Rita. Mama lui, Kathleen, suferea de 
depresie şi de diverse boli, reale sau 
închipuite. Carrey a făcut tot posibilul să-şi 
distreze mama - s-o ajute să se simtă mai 
bine -— imitând diverse staruri TV lângă 
patul acesteia. 


Percy, tatăl lui Carrey, era un om deştept 
şi extrem de simpatic. Fusese în tinereţe 
saxofonist într-un big band, dar renunţase 
la saxofon şi la visul său pentru o funcţie de 
contabil. Socrul său spunea mereu că 
liniştitul Percy nu este altceva decât un 
„perdant“. (Mai târziu, Carrey şi-a creat 
personajul Stanley  Ipkiss, din Masca, 
avându-l ca model pe tatăl său.) 

Încă din copilărie, Carrey şi-a dorit şi a 
făcut tot posibilul să obţină atenţie - de la 
familia lui şi de la ceilalţi. Adora Crăciunul, 
pentru că rudele sosite în vizită sporeau 
numărul spectatorilor săi. Era obsedat de 
emisiunile de televiziune, perfecţionând 
felul în care imita vedetele (dar şi pe 
bunicul său alcoolic) şi dând spectacole în 
subsolul casei sale. În prima clasă de liceu, 
Carrey şi-a îndeplinit cu atâta zel rolul de 


clovn al clasei, încât profesorii au decis că 
singurul mod de a-l calma e să-i acorde zece 
minute la sfârşitul fiecărei zile pentru a-şi 
distra colegii. (Hmmm, subsemnatul 
observă aici o asemănare în ceea ce priveşte 
dorinţa de a fi în prim-plan. Dacă şi 
profesorii mei ar fi fost la fel de deştepţi 
atunci când eu eram elev...) 


La vârsta de zece ani încercase deja să-şi 
publice poeziile şi trimisese prin e-mail CV- 
ul producătorilor spectacolului The Carol 
Burnett Show. 


Carrey şi-a dorit şi a făcut tot 
posibilul să obțină atenţie - de la 
familia lui şi de la ceilalți. 


Dormea cu pantofii de step în picioare, 
în caz că părinţii aveau nevoie de un pic de 
distracţie. 

Apoi, când Carrey era în clasa a IX-a, 
familia sa a ajuns într-o situaţie financiară 
extrem de dificilă. Percy şi-a pierdut slujba 
şi a fost nevoit să scoată casa la vânzare. 
Întreaga familie s-a mutat la Scarborough, o 
zonă industrială de la marginea oraşului 
Toronto. Pentru a face faţă cheltuielilor, toţi 
membrii familiei s-au angajat ca paznici sau 
oameni de serviciu la fabrica Titan Wheels. 
Carrey lucra opt ore pe zi, după şcoală, 
curăţând toalete, hotărât fiind în acelaşi 


timp să scape de acea viaţă. Notele au 
început s-o ia în Jos, având în vedere că 
şcoala nu mai era o prioritate. Se simţea 
mult mai în largul lui vandalizând cartierul 
impreună cu fraţii săi şi interpretând 
diferite roluri în faţa mamei sale ţintuite la 
pat decât la şcoală concurând pentru nişte 
note pe care ştia că nu le poate obţine. 


În cele din urmă, întreaga familie n-a 
mai putut suporta viaţa de la fabrică şi a 
renunţat complet. În scurt timp au ajuns pe 
drumuri, locuind pentru o perioadă în 
dubiţa Volkswagen a familiei, pe gazonul 
din faţa casei unei rude, până când au reuşit 
în cele din urmă să se mute înapoi în 
Scarborough. 

Cu privire la acea perioadă a vieţii sale, 
Carrey spune: 

„Familia mea cam ajunsese la fundul 
sacului. Eram supărat pe întreaga lume 


pentru tot ce i se întâmplase tatălui meu.“22 


Când a împlinit 15 ani, a debutat la 
clubul de comedie Yuk Yuk, îmbrăcat într- 
un frac de poliester galben făcut de mama 
sa şi asemănător celui ce avea să-l poarte 
mai târziu în filmul Masca. Evenimentul s-a 
dovedit a fi un fiasco, dar Carrey nu s-a dat 
pătut. La 16 ani, a renunţat la liceu şi şi-a 
început cariera în stand-up comedy. Tatăl 
său, Percy, care suferea de tulburare 


bipolară, dar era el însuşi un fel de comic, l- 
a ajutat pe Carrey să scrie textele pentru 
primele spectacole. Carrey dorea să fie ca 
eroul său, Jimmy Stewart — un tip de treabă, 
dar nu uşor de manipulat, ca Percy. 


La 17 ani Carrey s-a mutat la Los Angeles 
şi a început să lucreze la Comedy Club, unde 
a fost descoperit de Rodney Dangerfield, 
care l-a angajat pentru a apărea în 
deschiderea spectacolelor sale. După numai 
doi ani, Carrey rămăsese din nou fără lucru, 
după ce spectacolul său din Las Vegas 
eşuase. Nu era în stare să facă acel pas 
decisiv în carieră şi acest lucru începuse să-l 
apese. Teama lui a crescut în momentul în 
care, invitat fiind la celebrul Tonight Show al 
lui Johnny Carson, după ce şi-a interpretat 
partea nu a fost invitat cum era obiceiul, pe 
canapea, pentru o discuţie care ar fi putut 
schimba cursul carierei sale. (Pentru un 
bebeluş, excluderea dintr-un grup e poate 
cel mai rău lucru ce se poate întâmpla.) 

Carrey şi-a îndreptat atenţia către film, 
debutând în 1981 în filmul Rubberface. Nu a 
cunoscut însă succesul financiar până la 
filmul Ace Ventura: detectivu' lu' peşte — zece 
ani mai târziu. Când în sfârşit a început să 
câştige bani frumoşi, şi-a mutat părinţii din 
Toronto în casa lui din Los Angeles. Au 
urmat însă nişte filme care au eşuat total şi, 


după un an, banii s-au dus, motiv pentru 
care a trebuit să-şi trimită părinţii înapoi la 
Toronto. 

Dar Jim Carrey n-a renunţat. A mers cu 
maşina până la marginea oraşului 
Hollywood şi a privit în jos spre oraşul ce se 
întindea la picioarele lui visând la glorie 
artistică. A scris un cec de 10 milioane de 
dolari pe numele lui pe o mică foaie de 
hârtie şi l-a datat cu ziua de Ziua 
Recunoștinței 1995. În mod incredibil, la 
numai trei zile înainte de moartea tatălui 
său în 1994, Carrey a primit o ofertă de 10 
milioane de dolari pentru Masca, lucru care 
l-a bucurat nespus pe Percy. Când tatăl său a 
murit, Carrey i-a strecurat „cecul“ scris de el 
în buzunarul hainei, înainte să fie închis 
coşciugul. 

Carrey a avut mare succes cu Tipu’ de la 
cablu, primind un cec record de 20 de 
milioane de dolari. După succesele obţinute 
cu Masca şi  Tântălâul şi  Gogomanul, 
amândouă lansate în acelaşi an, cariera lui 
şi-a luat zborul, iar premiile au început să 
curgă, incluzând şi două Golden Globe. 


„Dacă nu eşti disperat la un 
moment dat, nu eşti interesant.“ 
Jim Carrey 


ŞI, totuşi, în ciuda succesului de care se 
bucură, Jim Carrey suferă de depresie. Într- 
un interviu din 2004 acordat emisiunii 60 
Minutes, a dezvăluit că inspiraţia umorului 
său este „disperarea“. A fost citat spunând: 
„Nu cred că fiinţele umane învaţă ceva fără 
disperare. Disperarea este  ingredientul 
necesar în procesul de învăţare şi creaţie. 
Punct. Dacă nu eşti disperat la un anumit 
moment dat, nu eşti interesant.“23 


Interesant e un cuvânt mare pentru Jim 
Carrey - omul cunoscut cel mai bine pentru 
comedia lui fizică plină de viaţă şi expresiile 
faciale extrem de maleabile. A ales un act 
artistic extrem de dificil — acela de a sta şi a 
vorbi în faţa unei mulţimi - şi l-a 
transformat într-o formă incredibilă de 
distracţie. Ca bebeluş al familiei, în mod 
evident iubeşte lumina reflectoarelor. (Şi eu 
sunt la fel. De câte ori particip la o emisiune 
de televiziune, nimic nu mă entuziasmează 
mai mult decât să-l aud pe producător 
pornind numărătoarea inversă şi să văd 
luminile studioului aprinzându-se.) Iar de-a 
lungul drumului său, Carrey continuă să-i 
ajute pe oameni să se destindă.z+ 

Alţi bebeluşi care au devenit comici sau 
artişti sunt Eddie Murphy, Martin Short, 
Ellen DeGeneres, Whoopi Goldberg, Jay 
Leno, Stephen Colbert, Steve Carell, Jon 
Stewart, Billy Crystal, Danny DeVito, Drew 


Carey, Chevy Chase şi Steve Martin (notă: cu 
toate că este bebeluşul familiei ca ordine a 
naşterii, el se comportă asemenea unui 
prim născut). Nu este o surpriză faptul că 
mulţi artişti sunt mezinii familiilor lor - 
bebeluşii se pricep cel mai bine să-i distreze 
pe cei din jur. 


Dacă ești mezin... 


Trebuie să realizezi că ai puterea de a-i face 
pe oameni să râdă, de a fi sufletul 
petrecerilor şi de a fi foarte convingător. 
Poţi folosi această calitate pentru a te da în 
spectacol, devenind o persoană enervantă. 
Sau o poţi folosi într-un mod pozitiv, 
făurindu-ţi o carieră de succes în show 
business, vânzări sau un domeniu similar. 

Ceea ce-ţi trebuie în viaţă este o 
influenţă cu efect stabilizator. E probabil 
mai bine să nu te căsătoreşti cu un alt 
mezin. Ai nevoile de o persoană cu 
picioarele pe pământ, capabilă să-ţi 
controleze tendinţele negative şi în acelaşi 
timp să te ajute să-ţi pui în evidenţă 
caracteristicile pozitive. 

Dacă eşti mezin, găseşte un partener 
responsabil, de preferat un prim născut. S- 
ar putea să-l sau s-o găseşti plictisitor/oare 
din când în când, dar dacă te căsătoreşti cu 
cineva ca tine s-ar putea să ajungi la haos, 
cu datorii neplătite şi într-o mare 
încurcătură. (Pentru mai multe informaţii 


referitoare la ordinea naşterii şi potriviri 
matrimoniale, vezi The Birth Order Book.) 
Subsemnatul nu putea alege mai bine 
atunci când am optat pentru soţia mea prim 
născută. 


Dă tot ce ai mai bun 


Cum ai putea face asta? Trece-ţi în revistă 
atuurile şi slăbiciunile, găseşte-ţi o slujbă 
care să ţi se potrivească ţie şi felului în care 
vezi lumea şi fă-o cu pasiune. Poţi să ai 
succes chiar dacă încalci anumite reguli — 
Letterman în show business, de exemplu, 
dar probabil vei plăti un preţ pentru asta. 

Indiferent dacă te-ai născut primul, al 
doilea, al treilea, al patrulea sau al 
unsprezecelea, poţi deveni un om de succes. 
Trebuie doar să ştii cine ești, să-ţi foloseşti 
calităţile, să fii conştient de slăbiciunile tale 
şi să înveţi să le depăşeşti. Şi acesta este 
rostul cărții de faţă. 


MIERCURI 


Oh, minciunile pe care... ni le 
spunem 


De ce amintirile din copilărie îţi 
spun multe despre cine ești azi, 
cum ai ajuns să ai un set de 
reguli şi ce poţi face în legătură 
cu acele minciuni pe care ți le 
spui mereu? 


Trece-ţi în revistă atuurile şi 
slăbiciunile, găseşte-ți o slujbă care 
să ți se potrivească ţie şi felului în 
care vezi lumea şi fă-o cu pasiune. 


DACĂ VREI CU ADEVĂRAT SĂ ÎNŢELEGI de 
ce te comporţi cum te comporţi, ai practic 
două opţiuni: poţi cheltui mii de dolari ca să 
participi la atelierul de cinci zile al Alunei 
Moonwalker „Descoperă-te pe tine însuţi“, 
ce are loc în zona sălbatică a Montanei, 
unde mănânci legume şi sendvişuri cu 
asparagus în timp ce faci băi de nămol 
vulcanic şi mergi pe cărbuni încinşi. Sau ai 
posibilitatea să stai în confortul casei tale şi 
să-ţi pui o întrebare simplă: „Care sunt cele 
mai timpurii amintiri din copilăria mea şi 
ce spun ele despre mine?“ 


Hmm... ce ai prefera? Cred că, probabil, 
nouă din zece ar alege să stea bine-mersi 
acasă. Restul dintre voi? Ar fi bine să 
încercați una dintre acele emisiuni de 
supravieţuire în sălbăticie. Mult succes. 


Puţine lucruri dezvăluie secretele 
personalității cuiva mai bine decât 
explorarea indiciilor, „logica personală“ şi 
amintirile din copilăria acestuia. Cu alte 
cuvinte, pentru a înţelege de ce te manifeşti 
aşa cum o faci la maturitate, trebuie să te 
întorci la copilărie. Aşa că dă-l la o parte pe 
dr. Phil, a venit rândul tău. 

Subliniez faptul că accentul pus pe 
trecut, pe copilărie, nu înseamnă că putem 
evita responsabilitatea personală: „Tatăl 
meu mi-a spus că sunt un fricos când aveam 
opt ani şi acesta este motivul pentru care 
am devenit un jefuitor de bănci.“ Cu toate 
că acţiunile părinţilor noştri au efect asupra 
noastră, acest efect se poate manifesta în 
diferite modalităţi. De exemplu, anumite 
femei abuzate sexual devin promiscue, în 
timp ce pentru altele orice activitate sexuală 
devine de neconceput — chiar şi când vine 
vorba de soţii lor. Ce determină această 
diferenţă? Indiciile se află în amintirile din 
copilăria timpurie a fiecărei femei şi în 
modul în care percepe lumea şi viaţa, ca 
rezultat. 


Amintirile copilăriei nu implică 
evitarea responsabilității, ci, din 
contră, acceptarea ei. 


Amintirile copilăriei nu implică evitarea 
responsabilităţi, ci, din contră, acceptarea 
acesteia. Ele te pot ajuta să analizezi cele 
mai profunde influenţe exercitate asupra ta 
şi ca atare să corectezi tendinţele (unele 
pune, altele rele) de persoană matură. 


Încă ești băieţelul sau fetița de 
odinioară 


Acesta este principiul de bază din spatele 
amintirilor copilăriei: încă eşti băieţelul sau 
fetiţa de odinioară. Bineînțeles că ai pierdut 
câţiva pistrui şi ai acumulat noi aluniţe. 
Faţa ta s-a mai împlinit, iar părul tău nu mai 
este nici atât de des, nici la fel de blond. Dar 
în ceea ce priveşte personalitatea ta, cele 
mai timpurii amintiri determină în mare 
parte motivele pentru care crezi ceea ce 
crezi, faci ceea ce faci şi te comporţi aşa 
cum te comporti. 


Dacă o amintire veche de două sau 
trei decenii e încă întipărită în 
memoria ta, nu e o întâmplare. 


Nu întâmplător eşti ataşat de anumite 
amintiri, în timp ce altele au fost date 


uitării. Creierul tău este plin de prejudecăţi. 
Păstrează ceea ce are sens şi înlătură ce nu 
are. Dacă o amintire veche de două sau trei 
decenii e încă întipărită în memoria ta, nu e 
o întâmplare: îți  aminteşti numai 
evenimentele din copilărie care au 
influenţat modul în care percepi lumea din 
jur şi pe tine însuţi. 

Altă expresie pe care o folosesc pentru a 
descrie acest lucru este „logica personală“ — 
modul personal în care percepi lumea din 
jur şi pe tine însuţi. Fiecare om are o logică 
personală bazată pe propriile experienţe, 
reale sau imaginare, iar din această logică 
privată se formează în  subconştient 
propriul set de reguli felul În care ne 
aşteptăm ca oamenii să răspundă şi de ce 
(mai multe informaţii mai târziu în acest 
capitol). Unii oameni trăiesc cu impresia că 
toţi sunt împotriva lor şi că nu au avut 
niciodată noroc, dar e foarte posibil să se 
inşele. S-ar putea ca totul să se datoreze 
felului în care îşi percep trecutul. Dar acea 
falsă percepţie incă le afectează 
personalitatea şi felul în care privesc lumea. 


Majoritatea psihologilor sunt de 
acord că de la vârsta de cinci sau 
şase ani ai deja un răspuns la 
întrebări fundamentale ale vieţii şi 
ţi-ai format deja baza 
personalității tale. 


Te-ai întrebat vreodată de ce vecina ta 
crede că toată lumea îi vrea răul? De ce nu 
are niciodată nimic plăcut de spus? O 
privire aruncată în trecutul ei, în amintirile 
copilăriei, ar putea să-ţi ofere răspunsul. 

Te-ai întrebat vreodată de ce ai tendinţa 
să tragi cele mai rele concluzii în legătură 
cu ce spun ceilalţi despre tine, inainte să le 
oferi o şansă? O privire în trecut sunt sigur 
că îţi va dezvălui un incident foarte 
interesant care are legătură cu acest aspect. 


Când mă refer la amintirile copilăriei, 
mă refer la amintiri din perioada de până la 
opt ani - clasa a II-a, pentru cei mai mulţi 
dintre noi. De ce o vârstă atât de fragedă? 
Majoritatea psihologilor sunt de acord că de 
la vârsta de cinci sau şase ani al deja un 
răspuns la întrebări fundamentale ale vieţii 
şi ţi-ai format deja baza personalităţii tale. 
Întrebări fundamentale precum „Cine sunt 
eu?“, „Care e locul meu în lume?“ „Cum 
definesc binele şi răul?“, „Care este scopul 


existenţei mele?“ îşi vor afla răspunsul în 
cele din urmă prin logica personală, care se 
dezvoltă înainte de pubertate. 


Pe măsură ce te maturizezi, fiecare 
decizie pe care o iei şi fiecare situaţie pe 
care o întâlneşti sunt analizate prin 
intermediul logicii personale. Îţi justifici 
acţiunile pe baza a ceea ce crezi tu că ar fi 
un sistem obiectiv de întelegere a lumii. 
Deci atunci când te întorci la perioada de 
început a copilăriei tale (de la opt ani în jos), 
al de-a face cu amintiri mult mai puţin 
filtrate. Te gândeşti de fapt la amintiri care 
mai degrabă ţi-au format logica curentă 
decât la amintiri care au fost umbrite sau 
reorganizate de logica ta curentă. 


Gandește-te la trecut 


Vreau să încerci un mic exerciţiu. la un pix 
şi o foaie şi găseşte un loc liniştit. Gândeşte- 
te şi scrie pe foaie trei amintiri din perioada 
timpurie a copilăriei tale. Închide cartea. Nu 
mai citi până nu termini exerciţiul. Te aştept 
până te întorci... 

OK, câţiva dintre voi trişează. Ăsta e felul 
tău de a fi? Eşti un mic rebel, nu-i aşa? (Da, 
ştiu. Cunosc marfa.) Ai continuat să citeşti 
fără să-ţi faci temele, aşa că o să-ţi dau încă 
o şansă. Surpriza nu va funcţiona dacă treci 


peste acest exerciţiu! Du-te înapoi şi scrie 
trei amintiri din copilărie care-ţi vin în 
minte... 

Foarte bine - dacă ai ajuns atât de 
departe, ori eşti ascultător, ori foarte, foarte 
încăpățânat. 

Hai să spunem că eşti un prim născut 
dog german. (Ar trebui deja să ştii ce eşti; 
dacă nu, citeşte din nou primele două 
capitole.) Lasă-mă să ghicesc ce ai scris 
folosindu-mi cunoştinţele. Printre cele trei 
amintiri vom regăsi una sau pe toate dintre 
cele care urmează; un moment dureros, o 
situaţie în care ai încălcat o regulă (sau ai 
avut probleme) sau o amintire legată de o 
realizare. Ori poate ai ales o amintire care 
implică înălţime, adâncime sau mişcare: 

„Îmi amintesc că eram sus pe un 
acoperiş şi priveam în jos către sol“ sau „Îmi 
amintesc că priveam în sus către tatăl meu“ 
etc. 


Acum hai să presupunem că eşti mezinul 
casei, un foarte popular terier. Mai mult ca 
sigur ţi-ai notat pe hârtie nişte amintiri 
plăcute: petreceri aniversare, cadouri 
primite, momente în care ai fost în centrul 
atenţiei. Dacă ţi-ai amintit despre surprize, 
au fost probabil surprize plăcute, când ţi-a 
fost îndeplinită în mod surprinzător o 
dorinţă. Amintirile tale pot fi legate şi de 


povestiri de genul „O să-ţi arăt eu“ - un 
moment în care cineva a spus că nu vei fi în 
stare să realizezi ceva anume, acest lucru 
oferindu-i motivaţia necesară pentru a-i 
demonstra contrariul. 

Dacă eşti un mijlociu setter, îţi aminteşti 
probabil despre un moment când cineva a 
intrat într-un conflict şi a stricat totul. Sau 
amintiri ghinioniste legate de faptul că te 
aşteptai să primeşti o bicicletă sau o haină 
nouă şi ai sfârşit prin a primi ceva ce fratele 
sau sora ta mai mare folosiseră până atunci. 
Este foarte probabil să-ţi fi rămas în 
memorie momente care te prezintă ca pe un 
negociator sau momente în care te simţeai 
dominat şi controlat, acest lucru enervându- 
te foarte tare. 


Ce-ţi amintești? 


Mai jos ai amintirile specifice fiecărei tipologii 
bazate pe ordinea naşterii. 
Primi născuți 

e o realizare 


e încălcarea unor reguli 
+ o amintire ce implică adâncime, mișcare ori înălţime 


Unici 


+ eșuarea când vine vorba despre ridicarea la nivelul 
așteptărilor cuiva 

+ lauda pentru calităţile lor organizaționale și analitice 

e constientizarea faptului că ar fi putut face ceva mai 
bine decât altcineva 


Mijlocii 


. rolul de negociator 
+ o situaţie în care a fost dominat sau controlat 
e purtarea unor lucruri ce au apartinut fraţilor mai mari 


Mezini 


e fiind în centrul atenției 
* O surpriză 
e oistorisire de genul „O să-ţi arăt eu“ 


Dacă eşti un pudel, singur la părinţi, te-ai 
referit probabil la un moment neplăcut în 
care nu te-ai ridicat la nivelul aşteptărilor 
cuiva, la o situaţie în care, din contră, ai fost 
elogiat pentru calităţile tale organizaționale 
şi analitice sau la o amintire legată de un 
cunoscut care a reuşit să facă ceva, despre 
care însă ai reflectat în sinea ta: Da, a făcut o 
treabă bună... dar eu aş fi făcut-o mult mai bine. 


Am dreptate? 
În 90% din cazuri, nu greşesc. 


Cum este posibil ca un străin care nu te-a 
văzut niciodată, cu care nu ai vorbit 
niciodată, să ştie atât de multe despre 


amintirile tale din perioada de început a 
copilăriei? E simplu. Îţi aminteşti lucruri 
care sunt în acord cu logica ta personală. 
Din moment ce am consultat şi sfătuit sute 
de prim născuți şi tot atâţia mezini, fără să 
mai menţionez mijlociii, ştiu cu exactitate 
ceea ce mulţi dintre voi gândiţi. 
Înspăimântător, nu? 

Acum câţiva ani am participat la o 
convenţie anuală de carte - o săptămână 
întreagă de reclamă pentru cărţi, editori, 
distribuitori şi scriitori. După zile întregi de 
semnat cărţi, dat interviuri şi întâlnit 
editori, am început să mă simt cam obosit şi, 
trebuie să recunosc, plictisit. (Amintiţi-vă că 
mezinii aşteaptă tot timpul să li se întâmple 
ceva interesant. A face acelaşi lucru zi de zi 
nu este punctul nostru forte.) Trebuia să fac 
ceva, să ies din inerția în care mă aflam, aşa 
că m-am îndreptat spre un grup de agenţi 
de vânzări şi m-am aşezat pe un scaun 
lângă ei. 

Pentru mine distracţia abia începea. 

Unul dintre tipi m-a întrebat foarte 
politicos la ce nouă carte lucrez. Am fost 
fericit să-i răspund. „Scriu o carte despre 
motivul pentru care suntem aşa cum 
suntem, carte care-i poate ajuta pe oameni 
să-şi înţeleagă propria personalitate.“ 


A ridicat din sprânceană. „Cum o să 
realizezi acest lucru?“ 


„Ei bine, de pildă, o să reactualizez 
amintirile lor din perioada de început a 
copilăriei.“ 

M-a luat în râs (într-un mod elegant, dar 
totuşi în zeflemea). „Nu ştiu dacă aş putea 
lua in serios toată chestia asta legată de 
amintirile din perioada de început a 
copilăriei.“ Mi-am dat seama din felul lui 
cinic şi analitic de a fi şi din ţinuta 
impecabilă că am de-a face cu un prim 
născut, aşa că am decis să mă distrez un pic. 
„Ei bine, există nişte indicatori destul de 
clari“, am spus. „De fapt, ce-ar fi dacă mi-ai 
spune o amintire din copilăria ta?“ 

S-a uitat fix la mine. 

„Mai bine, am spus, lasă-mă să-ţi spun eu 
câteva din amintirile tale.“ 

Acum omul se uita la mine de parcă 
eram nebun. 


Am întors o carte de vizită pe spate şi am 
scris trei amintiri generale: implinire; 
încălcarea unei reguli; adâncime, mişcare 
sau înălţime. 

„Foarte bine“, am spus. „Gândeşte-te la 
trei amintiri din copilărie, după care 
descrie-o pe prima. E important ca toate să 
fie legate de evenimente petrecute înainte 
de vârsta de opt ani.“ 


„Îmi amintesc că eram la ferma 
bunicului meu şi stăteam pe o căpiţă de fân, 
uitându-mă în zare.“ 

„Bingo“, am spus şi i-am arătat ce 
scrisesem pe spatele cărţii de vizită. 

A rămas mască. S-a uitat mai departe pe 
listă şi a rămas surprins. „Hei, a spus, mi-ai 
ghicit şi a doua amintire!“ Şi-a continuat 
ideea, povestindu-ne un episod în care 
încălcase nişte reguli pe care bunicul său i 
le trasase. 


De ce am putut „prevedea“ cele trei 
amintiri ale acelui agent de vânzări? Pentru 
că ordinea naşterii şi amintirile sunt de 
obicei strâns legate. Dacă ştiu momentul în 
care s-a născut o persoană, de regulă, voi 
putea să prevăd caracteristicile generale ale 
amintirilor sale. Cu ocazia unui spectacol în 
care am apărut în Dallas, i-am invitat pe cei 
ce sunau să-mi prezinte amintirile din 
perioada timpurie a copilăriei lor. După ce 
le-am auzit, le-am spus tipologia lor bazată 
pe ordinea naşterii. Majoritatea, inclusiv 
gazda emisiunii, erau uimiţi, dar sincer să 
fiu, nu e mare brânză. De fapt, în momentul 
în care vei termina de citit această carte vei 
fi capabil să faci acelaşi lucru. 


Dacă pentru unii  condiţionarea 
amintirilor de ordinea naşterii poate fi un 


lucru neplăcut, pentru alţii e ceva absolut 
captivant: „Vrei să spui ca am învăţat să 
devin cine sunt?“ 

Da! Eşti cine eşti din cauza alegerilor pe 
care le-ai făcut ca răspuns al interacțiunilor 
tale cu mediul înconjurător. 


Deci care este vestea bună? Te poţi 
schimba. 


Dacă eşti o persoană care caută nod în 
papură, o persoană cinică, dezagreabilă 
care-şi pierde mai mulţi prieteni decât 
poate înlocui, te poţi schimba. Dacă eşti o 
persoană fericită, dar în acelaşi timp 
prostuţă şi iresponsabilă, îţi poţi dezvolta 
calităţile necesare pentru a balansa 
adorabilul tău fel de a fi cu capul în nori. 
Odată ce înţelegi ce te afectează, poți crea 
noi tipare comportamentale şi astfel îți poți 
crea o nouă personalitate. Pe scurt, poţi 
deveni o persoană nouă! 


„Dar nu am niciun fel de amintiri“ 


De câte ori discut despre amintirile din 
prima parte a copilăriei apar discuţii, dar 
există intotdeauna câteva persoane care se 
ridică în picioare şi afirmă: „Dr. Leman, eu 
nu-mi amintesc nimic din acea perioadă.“ 
Nu e adevărat. Deşi mulţi dintre noi ar 
dori să apese butonul „Rewind“ - sau mai 
bine, „Delete“ - undeva în creierul nostru, 
în realitate, acest lucru nu este posibil. Ceea 


ce ai făcut, experimentat şi simţit e 
înregistrat undeva în cotloanele minţii tale. 
Simplul fapt că ţi-e greu să ajungi la acele 
amintiri nu înseamnă că ele nu sunt acolo. 


Care este vestea cea bună? Te poţi 
schimba. 


Există desigur şi nişte excepţii. În cazul 
unei traume severe - abuz extrem sau o 
tragedie copleşitoare —, creierul recurge la 
un mecanism extrem de eficient pentru a 
face față situației, numit  reprimare. 
Reprimarea, la fel ca negarea, are rolul ei. 
Permite amânarea confruntării cu acele 
evenimente traumatice pe mai târziu în 
viață. Dacă ai trecut printr-o experiență 
traumatică în trecut, această carte nu poate 
înlocui consilierea unui profesionist. Te 
poate ajuta în timpul călătoriei tale, dar nu 
te poate ajuta să ajungi la destinație. 
Rugămintea mea e să cauţi ajutorul de care 
ai nevole. 

Dar pentru toţi ceilalţi există modalități 
prin care puteți reactualiza amintiri care la 
prima vedere au fost înlăturate din 
memoria voastră. 


Relaxează-te 


Reactualizarea unor amintiri se face cel mai 
bine cu o minte liniştită. Motivul pentru 


care unii oameni îşi şterg copilăria din 
memorie e că sunt atât de ocupați în 
prezent, încât nu-şi găsesc timpul necesar 
pentru a se linişti şi pentru a gândi. Sunt 
atât de obişnuiţi să funcţioneze la capacitate 
maximă, încât şi o scurtă pauză li se pare de 
neconceput. Dacă ai un astfel de 
temperament, găseşte un loc liniştit, închide 
televizorul şi incearcă să te reculegi, să 
gândeşti introspectiv. 


Pune-ţi întrebări 


e Ca să-ţi poţi înţelege logica personală 
şi modul în care s-a format, 
stimulează-ţi memoria cu aceste 
întrebări: 

e Care este cea mai veche amintire 

legată de şcoală? Te poţi gândi la o 

învăţătoare de care ţi-a plăcut (sau 

nu), la un coleg care ţi-a fost apropiat 
sau la un bătăuş care ţi-a creat 
probleme? 

Îți aminteşti de un moment în care ai 

făcut ceva împreună cu unul dintre 

părinţii tăi? Dacă da, ce anume? 

Cum îşi petrecea familia ta timpul 

liber? Îţi aminteşti o anumită vacanţă 

de vară sau o ieşire specială de 
weekend? 


e Cum petrecea familia ta sărbătorile? 
Îți aminteşti o anumită zi de naştere 
care-ţi provoacă durere (sau bucurie) 
sau o anumită sărbătoare de 
Crăciun? 

e Ai avut vreun animal de companie, 
copil fiind? Ai căutat vreodată 
alinare la el sau ai discutat cu el o 
problemă? 

e Cum era cartierul în care ai crescut? 
Îţi aminteşti de câteva familii care 
locuiau în apropierea ta? Ceva 
întâmplări? 

e Unde stăteai de obicei la masă? Cum 
era momentul mesei în casa ta? 
Mâncai împreună cu ceilalţi membrii 
ai familiei? 

e Descrie dormitorul tău de când erai 
copil. Ce era pe pereţi? Ce ţineai 
aproape de pat? Ai ascuns vreodată 
ceva în dormitorul tău? 

e Cine te-a învăţat să înoţi? Să mergi cu 
bicicleta? Să te joci cu mingea? 

e Cum erai pedepsit? 

e Dacă familia ta era religioasă, cum se 
comporta la biserică sau sinagogă 
comparativ cu modul în care se 
comporta acasă? 

e Amintirile legate de camera ta din 
copilărie te fac să te simţi confortabil, 
trist, singur sau speriat? 


Vorbește cu fraţii tăi 


Câteodată, depănarea amintirilor împreună 
cu fraţii, despre vacanțe, sărbători şi 
întâlniri de familie trecute, poate face 
minuni în ceea ce priveşte reactualizarea 
amintirilor proprii. Fii atent, totuşi. 
Câteodată, istorisirile de familie pot căpăta 
o aură de legendă şi adevărul poate fi 
rescris. Fii sigur că amintirea îţi aparţine şi 
că s-a întâmplat cu adevărat. Foloseşte-ţi 
fraţii pentru a-ţi declanşa amintirile, nu 
pentru a-ţi oferi detalii pe care nu le mai ţii 
minte. 


Uită-te la suvenirurile familiei 


Poate chiar mai utile decât discuţiile cu 
fraţii tăi sunt fotografiile mai vechi ale 
familiei şi filmele făcute în casă. Fotografia 
în care apare o veioză veche, un ursuleţ sau 
un costumaş vechi poate debloca o serie 
întreagă de amintiri. Chiar şi aroma sau 
mirosul unui obiect poate stimula revenirea 
unor amintiri. 


AUTOVERIFICARE 


1. Uită-te la lista „Ce să faci luni“ (p. 
66). Ce ai făcut diferit în viaţa ta de 
luni încoace? 

2. Uită-te la lista „Ce să faci marţi“ (p. 
109). Ce ai făcut diferit în viaţa ta de 
marţi încoace? 


3. Simţi că reuşeşti să te schimbi? 
Dacă da, foarte bine! Mergi înainte. 
Dacă nu, înfruntă-ţi acea voce 
interioară care spune: „N-am să 
reuşesc niciodată, de ce să mai 
încerc?“ 


Fii precis 


Amintirile vagi, generale nu vor fi de mare 
folos pentru acest exerciţiu. „Întotdeauna 
mi-a plăcut să mă plimb cu bicicleta după 
şcoală“ nu este o amintire; este o 
generalizare. O amintire se referă la un 
anumit eveniment care s-a întâmplat la un 
moment dat, chiar dacă nu-ţi aminteşti cu 
exactitate când. De exemplu: „Odată, în 
timp ce mă plimbam cu bicicleta, după 
şcoală, am intrat în maşina părinţilor şi am 
avut probleme.“ Aceasta este o amintire. 
Încearcă să-ți  aminteşti evenimente 
concrete. 


Atenţie: amintirile te pot induce în 
eroare 


Dacă te pricepi cât de cât la baseball, atunci 
probabil ştii câte ceva şi despre Joe 
DiMaggio, unul dintre cei mai mari jucători 
din toate timpurile. Ceea ce poate nu ştii e 
faptul că DiMaggio a avut un frate mai 
tânăr, pe nume Dom, care era un jucător 
aproape la fel de bun - unii spun ca era 


chiar mai bun în teren. Casey Stengel a 
afirmat odată: „Cu posibila excepţie a 
fratelui său Dom, Joe e cel mai bun apărător 


exterior din ligă.“£ 

Deşi era extrem de bun pe exterior 
(outfielder) şi la lovituri (hitter), Dom nu a 
reuşit niciodată să se ridice la nivelul 
fratelui său ca marcator. Nimeni nu a putut 
face acest lucru. În 1941, Joe a scris istorie 
când a egalat recordul lui Willie Keeler de 
44 de meciuri consecutive cu cel puţin o 
lovitură. Mai avea nevoie doar de un meci 
pentru a deveni unicul deţinător al 
recordului. 


Întâmplarea a făcut ca meciul cu 
numărul 45 să se joace impotriva lui Boston 
Red Sox - echipa lui Dom. Urmează 
povestea pe care Dom a spus-o de 
nenumărate ori referitoare la mingea lungă 
trimisă de fratele său în primul serviciu, în 
timp ce el era pe teren în acea zonă jucând 
faza de apărare. Dom îşi reamintea că a fost 
nevoit să facă un plonjon spectaculos 
pentru a prinde acea minge, privându-l 
astfel pe Joe de o lovitură, lucru despre care 
afirma că a fost ca un cuţit înfipt în inima 
fratelui său. 

„Când am trecut unul pe lângă celălalt pe 
exterior, am încercat să-i evit privirea, dar 
mi-am dat seama că mă privea cu 


insistenţă“, îşi aminteşte Dom. „Dacă 
privirea ar putea ucide, aş fi căzut mort pe 
loc, atunci şi acolo.“28 


Acest mic incident spune multe despre 
rivalitatea dintre fraţi şi în mod deosebit 
despre personalitatea lui Dom. Dar avem o 
problemă cu această poveste. Nu este 
adevărată. Dom DiMaggio nu a prins 
mingea - Stan Spence a fost cel care a 
interceptat-o. Oricine se poate uita în cartea 
recordurilor şi verifica; informaţia e acolo. 
Dar nu l-ai fi putut convinge pe Dom că nu 
el a fost cel care a pus în primejdie tentativa 
de record a fratelui său cu 60 de ani în 
urmă. (Pentru toţi iubitorii de baseball, Joe 
a înscris în al treilea serviciu, menţinând 
seria consecutivă de lovituri intactă, serie 
care în cele din urmă avea să se oprească la 
56.) 


Amintirile nu sunt, în mod evident, 
infailibile. Te pot păcăli. Cu ani în urmă, eu 
şi bunul meu prieten Moonhead eram în 
liga piticilor la baseball (a nu se confunda 
cu Little League, care nu fusese inventată 
încă — ca să vezi ce „tânăr“ sunt). Suntem 
prieteni de când aveam trei ani şi, totuşi, în 
fiecare an, avem o mică ceartă în legătură 
cu „faptul“ că în perioada când a fost 
managerul echipei nu mi-a dat şi mie o 
şapcă. Nu primeam uniforme complete în 
acei ani, dar aveam dreptul la un tricou şi o 


şapcă, iar datoria lui Moonhead era să-mi 
asigure echipamentul. Însă pentru că am 
lipsit de la câteva antrenamente (când am 
plecat în vacanţă cu familia, unica noastră 
vacanţă de altfel), Moonhead mi-a spus că 
nu voi primi o şapcă. 

să fiu sincer, Moonhead nu este de acord 
cu varianta mea. Insistă asupra faptului că 
am primit şapca, dar că probabil am 
pierdut-o. Dar eu sunt la fel de convins că 
minte. Au trecut 55 de ani şi încăpăţânatul 
de Moonhead tot nu admite că nu are 
dreptate. 


„Leman“, spune el, „mă cunoşti foarte 
pine. Nu sunt un tip meschin. Nu-mi stă în 
caracter să fac aşa ceva.“ 


„Pe bune?“ spun eu. „Sună mai degrabă 
ca un caz clasic de negare. Adevărul este 
prea dureros ca să-l admiţi. la uită-te aici!“ 
Scot principalul meu atu, o fotografie a 
întregii echipe în care eu apar purtând o 
şapcă diferită. 

„Asta nu demonstrează nimic“, spune 
Moonhead. „Eşti un mezin. Pierdeai tot 
timpul lucruri.“ 


„Ba demonstrează ceva“, am răspuns. 
„Demonstrează că m-ai pedepsit fără motiv 
şi m-ai obligat să joc un sezon întreg 
purtând o şapcă de altă culoare.“ 


„Leman, toate astea s-au petrecut în 
mintea ta. Cum numiţi voi psihologii asta? 
Transpunere sau ceva asemănător?“ 


Doar unul dintre noi are dreptate. 
Celălalt minte. 


Ceea ce mi se pare ciudat în legătură cu 
această ceartă anuală (cu excepţia faptului 
că Moonhead încă nu vrea să admită că a 
greşit) e faptul că doi adulţi pot fi atât de 
fermi şi de siguri în legătură cu ceva ce s-a 
întâmplat cu mult timp în urmă. Amândoi 
suntem ferm convinşi că avem dreptate, dar 
un singur lucru e absolut sigur: doar unul 
dintre noi are dreptate. Celălalt minte. 


CUM MI S-A SCHIMBAT VIAȚA 


Când te-am auzit prima dată vorbind 
la radio despre amintirile copilăriei, 
m-am gândit: Oh, nu, alt nebun. Dar 
vorbele tale îmi tot reveneau în 
minte. Şi, în ciuda faptului că eram în 
continuare sceptică, am hotărât să le 
dau o şansă. Am rămas uimită de 
toate lucrurile pe care mi le-am 
reamintit. Acum îmi dau seama de ce 
mă feresc mereu să fac probleme (a 
fost mantra vieţii mele) şi de ce parcă 
nu reuşesc să ajung nicăieri în viaţă. 
Am trei prietene cărora le-am spus 


despre cartea ta What Your Childhood 
Memories Say about You... and What You 
Can Do about It şi acum citim câte un 
capitol pe săptămână, după care 
vorbim despre el în fiecare joi seară 
la o cafea. Îţi mulţumesc că m-ai făcut 
să înţeleg de ce sunt aşa cum sunt. 
Realizez că restul depinde de mine. 


Madison, Virginia 


Vezi cât este de uşor să creezi şi să modifici 
amintiri? În urma unui studiu, Journal of 
Experimental Psychology a ajuns la concluzia 
că „in mod inconştient oamenii falsifică 
propriile amintiri, inventând cauze pentru 
ceea ce se întâmplă în jurul lor care să-i 
ajute să justifice situația.“ De exemplu, un 
studiu apărut în Psychology and Marketing 
arată că 35% dintre oameni susţin ca au dat 
mâna cu Bugs Bunny cu ocazia unei vizite 


făcute cândva la Magic  Kingdom.28 
Bineînţeles că Bugs Bunny este o creaţie a 
studiourilor Warner Bros şi nu a 
studiourilor Disney. Niciun copil, nimeni de 
fapt, nu a dat mâna cu Bugs Bunny în cel 
mai fericit loc de pe pământ, în ciuda 
faptului că foarte mulţi oameni „işi 
amintesc“ acest lucru. 


O amintire falsă ne poate ajuta să 
înțelegem ceva mai bine decât una 
adevărată. 


Mark Reinitz, psiholog la University of 
Puget Sound din Tacoma, Washington, 
explică: „Memoria nu este un dosar. Este 
într-o mare măsură o interpretare.“22 Dar 
asta nu diminuează valoarea amintirilor 
din copilărie. Din contră, ne oferă un 
argument în plus să le analizăm cu mare 
atenţie. O amintire falsă ne poate ajuta să 
înțelegem ceva mai bine decât una 
adevărată. Elizabeth Loftus, psiholog, 
spune: „Există un motiv pentru care 
memoria este maleabilă. Ne ajută să ne 
amintim despre noi într-o lumină mult mai 
favorabilă.“3%Odată ce înveţi să-ţi analizezi 
amintirile în mod obiectiv (ce spun cu 
adevărat aceste amintiri?), începi să înţelegi 
logica personală prin intermediul căreia 
abordezi viaţa. Odată ce ai strâns un număr 
însemnat de amintiri, poţi să începi să le 
analizezi pentru a te ajuta să-ţi înţelegi setul 
de reguli (o să acoperim această problemă 
mai târziu în acest capitol). Pentru a te ajuta 
cu acest exerciţiu, permite-mi să împart cu 
tine câteva dintre amintirile mele. 


Puiul neascultaâtor 


Am crescut cu porecla „Cub“ (pui) sau 
„Cubby“ (puiuţ). Tatăl meu mi-a dat această 
poreclă atunci când aveam doar 11 zile. M-a 
luat în braţe, a râs în barbă şi a spus: 
„Băiatul ăsta arată ca un pui de urs.“ 


Bineînţeles că nu-mi aduc aminte că tatăl 
meu a făcut acest lucru, dar faptul că am 
fost numit „Cubby“ m-a afectat în multiple 
feluri. După cum am mai spus, orice nume 
care se termină în y sau ie - Bobby, Jimmy, 
Annie, Suzy — indică în general un statut de 
mezin. Un prim născut în mod normal îşi va 
schimba numele în Robert, James, Ann sau 
Susan. Faptul că eşti strigat cu un nume de 
alint influenţează felul în care te priveşti. 
Acesta este motivul pentru care unele 
amintiri rămân întipărite în memorie într-o 
manieră foarte vie. 


Am crescut cu porecla „Cub“ sau 
„Cubby“. Faptul că eşti strigat cu un 
nume de alint influențează felul în 
care te priveşti. 


Nu cred că voi uita vreodată perioada în 
care am făcut parte din Cub Scouts (Puii 
Cercetaşi). În timpul unei şedinţe din bârlog, 
mama bârlogului din acea săptămână ne-a 
adus faimoasele ei fursecuri cu unt de 
arahide. Din nefericire, le-a servit pe o 
farfurie de porțelan deosebit de scumpă. 

Când eram copil, dacă mâncam prânzul 
la ora 12, mi se făcea foame din nou pe la 
13:30 sau 14:00. Era deja după-amiază, am 
mirosit fursecurile înainte să le văd. Când 
farfuria a fost aşezată pe marginea mesei, 


un fursec mi-a atras atenţia în mod 
deosebit. Mai mare decât toate celelalte, cu 
exact cantitatea ideală de zahăr presărat pe 
deasupra, fursecul aceea avea numele meu 
scris pe el. 


Problema era că mai erau vreo şase, 
şapte mici cercetaşi care văzuseră farfuria 
cu fursecuri în acelaşi timp cu mine. 
Farfuria abia ce a atins masa, când mâna 
mea s-a năpustit să apuce mult doritul 
fursec. Dar, în entuziasmul meu, am lovit 
farfuria cu cotul şi am zburat-o de pe masă. 
Au fost cele mai groaznice trei secunde din 
viaţa mea, văzând farfuria de porțelan 
luându-și zborul de pe masă şi izbindu-se de 
podeaua tare a încăperii. 


A urmat o izbitură, un icnet şi apoi o 
ceartă plină de asprime: „Cubby Leman! De 
câte ori intri în casa asta se sparge ceva!“ 


Am fost dat afară din clubul 
cercetaşilor. 


În plus, farfuria cu pricina era şi un 
suvenir de familie — îi aparținuse străbunicii 
mamei bârlogului şi bineînţeles că nu mai 
putea fi înlocuită. Acum, vă întreb eu, ce 
mamă de bârlog în toate minţile ar servi 
fursecuri unei şlehte de băieţi zurbagii, pe o 


farfurie de portelan moştenire de familie? 
Normal că nu vedeam lucrurile în acelaşi fel 
atunci când eram copil. 


Când privesc lucrurile acum ca adult, pot 
să înţeleg supărarea ei după ce a pierdut un 
obiect cu o asemenea valoare sentimentală. 
(Deşi de ce nu a servit fursecurile pe o 
farfurie de hârtie sau plastic, înconjurată 
fiind de atâţia băieţi, rămâne încă o enigmă 
pentru mine.) Copil fiind, ştiam însă că 
există numeroase mame care ar fi putut 
spune acelaşi lucru: „Cubby Leman! De câte 
ori intri în casa asta, se sparge ceva!“ 


În cele din urmă, am fost dat afară din 
clubul cercetaşilor. Ultima picătură a venit 
în ziua în care bârlogul nostru a organizat 
un tur care necesita prezenţa unui număr 
minim de participanţi. Îmi înscrisesem 
numele pe listă, dar ceva s-a întâmplat în 
dimineaţa cu pricina şi am decis să nu mă 
mai duc. (În treacăt fie zis, asta este o 
trăsătură caracteristică unui mezin - nu era 
ceva convenabil, aşa că am renunţat.) 


Se pare că din cauza faptului că nu m-am 
prezentat, nimeni nu a mai putut să 
participe, fiindcă fără mine nu aveau 
suficienţi oameni. Întregul bârlog a avut de 
pierdut. Dacă aş fi sunat şi le-aş fi spus că nu 
mai particip, şeful de bârlog ar fi putut să-i 
anunţe pe toţi să nu se mai prezinte în acea 
dimineaţă. Lipsa mea de respect i-a obligat 


pe toţi să piardă o jumătate de zi, iar liderul 
cercetaşilor n-a mai avut niciun fel de 
îngăduinţă faţă de mine. Eram terminat. 

Altă amintire are o temă similară. Mama 
avea obiceiul să împodobească pomul 
nostru de Crăciun cu nişte vechituri de 
ornamente norvegiene pe care le moştenise 
de la bunica mea. Mai mult decât atât, nu 
mă lăsa să cumpăr globuri noi şi 
strălucitoare de la magazin pentru că 
bradul era plin cu cele urâte şi vechi, aşa că 
am făcut ce ar face orice băiețel 
întreprinzător: mi-am scos pistolul cu bile şi 
am început să trag la ţintă. 

Să fi văzut ornamentele acelea 
explodând! N-am mai văzut aşa ceva. Se 
auzea un foarte satisfăcător „poc“ atunci 
când erau lovite, după care se sfărâmau în 
nenumărate bucățele. Până să-mi dau 
seama, aproape golisem pomul. 


În timp ce-mi admiram opera satisfăcut, 
mi-am dat seama că făcusem o mizerie de 
nedescris şi că mama, care în mod evident 
nu-mi  împărtăşea opinia referitor la 
valoarea estetică a acestor globuri, s-ar 
putea să nu fie tocmai încântată că cineva i- 
a împuşcat ornamentele. (Aud ceva cititori 
spunând: „Leman, mă bucur că nu eşti 
copilul meu“?) 


Mi-am luat pistolul şi am dispărut. După 
20 de minute am auzit un țipăt ascuţit şi am 
fugit în sufragerie. „Ce s-a întâmplat 
mamă?“, am întrebat, arătându-mă şocat, 
infiorat şi uimit că aşa ceva s-a putut 
întâmpla în liniştita casă a familiei Leman. 

„Cubby!“ a ţipat mama. „Tu ai făcut 
asta?“ 


„N-am făcut eu aşa ceva, mami“, am 
minţit. „Probabil că a fost pisica.“ 


Aveam mereu probleme dintr-un 
motiv sau altul. Ca atare, regulile 
nu înseamnă mare lucru pentru 
mine — nici chiar astăzi. 


Mama m-a crezut şi săraca pisică a plătit 
din greu. Era destul de uşor s-o păcăleşti. 
Când oamenii o întrebau despre mine, 
spunea: „Oh, e un băiat atât de bun“, numai 
pentru că nu ştia mai nimic despre viaţa 
mea dublă. Desele vizite pe care trebuia să 
le facă la biroul directorului au determinat- 
o probabil să realizeze că nu eram tocmai 
uşă de biserică, dar în ciuda dovezilor a 
avut întotdeauna o părere bună despre 
mine. 

Deci ce înseamnă aceste amintiri? După 
cum am spus, îţi aminteşti lucruri care sunt 
în acord cu felul în care vezi viaţa. Dacă aş 


avea o şedinţă de terapie cu mine însumi, aş 
spune: „Kevin, te vezi ca pe un rebel, ca pe 
un răzvrătit, nu-i aşa?“ 

Absolut. Unul dintre gândurile mele 
obişnuite atunci când creşteam era: Oh, am 
dat din nou de belea. Aveam mereu probleme 
dintr-un motiv sau altul. Ca atare, regulile nu 
înseamnă mare lucru pentru mine - nici 
chiar astăzi. Am încălcat reguli toată viaţa. 
De exemplu, în lumea academică e o lege 
nescrisă care se referă la faptul că nu 
trebuie să obţii toate diplomele la aceeaşi 
instituţie. Ar trebui să te duci la o şcoală 
pentru diploma de licenţă, la o altă şcoală 
pentru masterat şi la o altă universitate 
pentru doctorat. Din când în când mai vezi 
oameni care au obţinut şi masteratul, şi 
doctoratul la aceeaşi şcoală, dar nu prea 
des. Să obţii însă toate titlurile de la aceeaşi 
instituţie nu s-a mai pomenit. 

Cu excepţia mea. Mi-a plăcut University 
of Arizona şi n-am vrut să plec în altă 
parte - aşa că n-am plecat! 


Chiar şi astăzi continui să incalc 
reguli. Nu puţini pasageri şi-au 
întors capetele întrebâtor când m- 
am urcat într-un avion, în mijlocul 
iernii, purtând pantaloni scurți. 


Chiar şi astăzi continui să încalc reguli. 
Nu puţini pasageri şi-au întors capetele 
întrebător când m-am urcat într-un avion, 
în mijlocul iernii, purtând pantaloni scurţi. 
E vina mea că restul ţării nu se mută la 
Tucson când se face frig peste tot? 


Specialiştii în domeniul legal care trăiesc 
respectând regulile, multe dintre ele create 
de oameni, m-au enervat întotdeauna. 
Acum, vorbind despre credinţă, loialitate, 
trebuie să spun că acestea sunt foarte 
importante pentru mine. 

Să-i fiu credincios soţiei şi familiei mele 
este esenţial. Dar să respect reguli de dragul 
de a le respecta, ca de exemplu, să nu 
mestec gumă sau să nu joc bowling, să mă 
uit numai la filme cu un rating de familie, să 
nu vorbesc despre anumite subiecte (în 
special despre subiectul meu preferat, 
sexul!) — o astfel de gândire limitată nu pot 
să accept. 


De-a lungul carierei mele de autor am 
întâlnit mai mulţi editori care s-au simţit 
ofensaţi de anumite lucruri ce apăreau în 
manuscrisele mele şi care mi-au scris câte 
un comentariu care făcea referinţă la ele. 
Sunt scriitori pe care-i cunosc, care s-ar 
simţi îngrozitor să primească astfel de 
comentarii. Eu? Le consider medalii de 
onoare. Dacă ceea ce scriu nu deranjează pe 
nimeni, mă simt ca şi cum nu mi-am făcut 


treaba. Care e rostul unei cărţi sau al unei 
discuţii, dacă nu să stârnească discuţii? 
Dacă toată lumea ar fi de acord cu ceea ce 
spun, ce rost ar mai avea să-mi pierd timpul 
spunând ceva? 


Observi cum amintirile îmi influenţează 
comportamentul de adult? Nu mai sparg 
farfurii (decât ocazional), dar mentalitatea 
încă există. 


Amintirile din perioada de început 
a copilăriei dezvăluie presupunerile 
tale nemărturisite în legătură cu 
felul în care crezi că viaţa ar trebui 
să decurgă... sau nu. 


Încălcarea regulilor şi faptul că sunt 
etichetat drept un rebel nu mă deranjează. 
Mă fac să mă simt bine. Le folosesc în 
avantajul meu. În loc să mă ascund de 
această etichetare, incerc s-o valorific şi să 
mă folosesc de ea. Când mă adresez unui 
anumit public, nu ezit să întind coarda. Dar, 
în acelaşi timp, am grijă să nu sar peste cal. 
Vreau să-i tratez cu respect pe oamenii care 
m-au invitat acolo. 

Amintirile din copilăria timpurie conţin 
indiciile care explică motivele pentru care 
vezi lucrurile aşa cum le vezi, pentru care 
anumite lucruri te deranjează pe tine şi nu 
şi pe ceilalţi şi motivele pentru care 


anumite lucruri care pe tine te liniştesc îi 
sperie pe alţii. Ele dezvăluie presupunerile 
tale nemărturisite în legătură cu felul în 
care crezi că viaţa ar trebui să decurgă... 
sau nu. 


Dacă identifici şi analizezi amintirile tale 
din perioada de început a copilăriei, vei fi 
uimit câte lucruri poţi afla despre tine şi 
despre logica personală prin intermediul 
căreia vezi viata. Logica personală 
formează „setul tău personal“ de reguli — 

acele presupuneri negrăite care-ţi pot 
controla viaţa (în special dacă nu eşti 
conştient de existenţa lor). 


Ce conţine setul tău de reguli 


O persoană îşi parchează maşina în locul 
rezervat  „Angajatului Lunii“, în ciuda 
faptului că nici măcar nu este angajat la 
acea firmă şi este un loc liber chiar lângă el. 
Altă persoană nu parchează în acel loc, deşi 
asta înseamnă că va merge peste 60 de 
metri prin ploaie. 

De ce? 

O absolventă trimite 50 de CV-uri şi nu 
primeşte nici măcar o invitaţie la un 
interviu, aşa că face o vizită fiecărei 
companii care a ignorat-o şi primeşte cinci 
oferte. Altă femeie trimite numai trei CV- 
uri, primeşte trei răspunsuri negative, 
renunţă să mai caute, după care se 


angajează la firma tatălui ei pe o poziţie 
entry-level - în ciuda faptului că are o 
diplomă universitară şi este supercalificată 
pentru poziţia respectivă. 

De ce? 


Setul tâu de reguli este un lucru 
foarte personal, care guvernează 
practic tot ce faci. 


Un tată are o atitudine foarte relaxată în 
ceea ce priveşte creşterea copiilor lui. Puştii 
lui de şcoală generală se culcă doar atunci 
când obosesc, chiar dacă asta înseamnă ora 
22:00 sau 23:00, şi au permisiunea să 
mănânce când vor, cu condiţia să curețe 
după ce mănâncă. Alt tătic tratează timpul 
de culcare ca pe un mandat divin. Dacă fiica 
lui de opt ani nu e în pat la 20:30, după 
şcoală, a doua zi, va fi pedepsită. Şi odată ce 
cina s-a terminat, nu va mai mânca nimic 
până la micul-dejun de a doua zi dimineaţă. 

De ce? 

În fiecare scenariu, persoanele 
respective acţionează conform unor reguli 
care au sens pentru ele. Un set de reguli 
spune: „E mult mai distractiv să schimbi 
regulile. Viaţa e prea scurtă ca să-i laşi pe 
alții să-ţi spună ce să faci.“ Oamenii care 
trăiesc după acest set de reguli au o plăcere 
deosebită să-i supere pe ceilalţi, etalându-şi 


în mod deliberat independenţa. Parchează 
în locuri interzise, spun lucruri care 
şochează şi de multe ori se îmbracă într-un 
mod care atrage atenţia. 


Alţii trăiesc după următorul motto: 
„Dacă încalc o regulă - orice regulă — 
consecinţele vor fi mult mai severe decât 
avantajul pe care l-aş obţine. În consecinţă, 
nu voi încălca nicio regulă, orice ar fi.“ O 
astfel de persoană este extrem de 
ascultătoare, fiind genul cu care 
producătorii unei emisiuni precum Camera 
ascunsă se vor distra foarte bine. Vor face 
tot ce le ceri, dacă simt că ai autoritatea 
necesară. Afişează pur şi simplu un semn 
mare şi Îl vor respecta. 


Minciuni pe care ţi le spui 
N-aș fi așa cum sunt dacă părinţii mei nu ar fi făcut 
Dacă 
nu s-ar fi întâmplat, 
nu aș fi făcut 


N-aș fi făcut 
dacă părinţii mei n-ar fi făcut 
Este numai vina lor. 


Nu merit. Nu am valoare. 


În exemplul cu cele două absolvente, 
prima femeie se bazează pe un set de reguli 


care spune: „Găsesc mereu o soluţie. Atunci 
când oamenii îmi spun că nu pot face ceva, 
fac tot posibilul să le demonstrez 
contrariul.“ Când vezi lucrurile în acest fel, 
refuzul nu are caracter de intimidare; e un 
stimul. Te motivează. A doua femeie are un 
set de reguli care spune: „De câte ori îmi 
scot capul în lume, cineva vrea să-l taie. E 
extrem de dureros să fii refuzat, aşa că n-o 
să mai încerc.“ O astfel de persoană va 
renunţa la primul semn de luptă şi se va 
orienta către firma lui tăticu”, fără ca măcar 
să încerce să-şi demonstreze valoarea în 
faţa lumii. 

Aceste seturi de reguli sunt modelate de 
felul în care  interpretăm amintirile 
copilăriei, educaţia şi modul în care am fost 
crescuţi şi ordinea naşterii. În cadrul 
aceleiaşi familii, aceste seturi de reguli pot 
prezenta multe asemănări, dar în acelaşi 
timp şi diferenţe apreciabile. În cele din 
urmă, setul tău de reguli este un lucru 
foarte personal, care guvernează practic tot 
ce faci. 

Uită-te pe foaia pe care ai scris cele trei 
amintiri din copilărie. Vei evalua acele 
amintiri în două feluri: unu, ce fel de părinţi 
al avut; şi doi, înţelege-ţi personalitatea. 


Ce-ţi amintești despre părinţii tăi 


Părinții tâi au jucat un rol 
fundamental în formarea ta. Dar 
vestea cea bună este că einu au 
ultimul cuvânt... decât dacă tu 
accepti acest lucru. 


O să fiu direct. Dacă te gândeşti la părinţii 
tăi şi zâmbeşti, amintindu-ţi cu drag de 
timpul petrecut împreună, eşti un om 
binecuvântat. Câţiva dintre cititori probabil 
că nu vor putea să-şi amintească nimic 
pozitiv din copilăria lor. Alţii îşi vor aminti 
probabil două sau trei evenimente pozitive 
în mijlocul unei vieţi nesigure. Câţiva dintre 
vol au crescut cu un părinte extrem de 
critic, iar acea critică te face să nu te simţi 
niciodată bine, indiferent ce-ai face. Unii 
dintre voi aţi crescut cu nişte părinţi care v- 
au oferit totul pe tavă, fără să vă ceară 
nimic. Mai târziu, când aţi fost nevoiţi să 
înfruntaţi viaţa, cu toate neajunsurile ei, aţi 
văzut că lucrurile nu sunt atât de minunate 
ca atunci când mama şi tata aveau grijă de 
toate. 

Părinţii tăi au jucat un rol fundamental 
în formarea ta. Dar vestea cea bună este că 
ei nu au ultimul cuvânt... decât dacă tu 


accepţi acest lucru. 


Părinţi autoritari 


Dacă părinţii tăi au fost deosebit de aspri şi 
foarte drastici cu tine, ai probabil multe 
amintiri legate de tot felul de neplăceri 


cauzate de incălcarea unor reguli. Dacă ai 
crescut cu o grămadă de reguli, mai mult ca 
sigur simţeai că încalci cel puţin una. 

Mark a crescut cu nişte părinţi religioşi 
foarte stricţi. Nu i se permitea să meargă la 
cumpărături duminica, dar nu i s-a explicat 
niciodată de ce. 

Într-o duminică fierbinte de vară, 
prietenul cel mai bun al lui Mark, Jimmy, şi- 
a făcut apariţia pe bicicletă acasă la acesta, 
pedalând cu o viteză nebună. 


„Ce s-a întâmplat?“ l-a întrebat Mark. 


„Tocmai au adus pahare cu Brooks 
Robinson la 7-Eleven!“ a răspuns Jimmy. 


Mark era un mare susţinător al echipei 
de baseball Orioles, iar magazinele 7-Eleven 
aveau pahare cu imaginea jucătorilor din 
ligă pe ele. Abia aştepta să pună mâna pe un 
pahar cu imaginea jucătorului preferat. 

Fugise în casă să-şi ia banii când mama 
lui l-a întrebat care e graba. Dintr-odată, 
Mark şi-a amintit că era duminică şi că 
mama lui n-ar fi fost prea bucuroasă să ştie 
că avea de gând să cheltuiască bani într-un 
magazin, fie el şi 7-Eleven. S-a gândit rapid, 
după care a bolborosit: „Aaa, Jimmy tocmai 
a prins un şarpe la el acasă şi mă duc să-l 
văd.“ 

„Bine, dar să te întorci până la 17:00. 
Mâncăm mai devreme în seara aceasta.“ 


Mark a sărit pe bicicletă şi l-a însoţit pe 
Jimmy la 7-Eleven. A simţit gustul sucului de 
cireşe Slurpee chiar înainte să Îl atingă. Se 
simţea minunat ţinând băutura rece în 
mână şi ce bucurie să vadă fotografia lui 
Brooks Robinson însoţită de un autograf pe 
paharul de plastic! Însă tocmai când ieşea 
din magazin împreună cu Jimmy a dat nas 
în nas cu vecinii săi - membri ai aceleaşi 
biserici. 


Dintr-odată, băutura înghețată i-a 
părut o condamnare la moarte. 


„Mark, ce faci aici într-o zi de 
duminică?“ 

Dintr-odată, băutura îngheţată i-a părut 
o condamnare la moarte. Era imposibil să 
mai ascundă dovada din mâna lui şi şi-a dat 
seama imediat că primul lucru pe care 
vecinii aveau să-l facă atunci când vor 
ajunge acasă va fi să le spună părinţilor lui 
ce s-a întâmplat. A aruncat paharul la 
gunoi — cu tot cu valoroasa fotografie a lui 
Brooks Robinson — şi a pornit trist spre casă. 


Cu toate că această poveste iţi frânge 
poate inima, ceea ce e cu mult mai trist e 
faptul că Mark avea peste 30 de ani când 
mi-a istorisit toate acestea şi era în 


continuare afectat. Ambii părinţi muriseră — 
dar felul în care l-au crescut era în 
continuare prezent. 


Părinţii autoritari au, de asemenea, 
tendinţa de a nu se implica şi de a-şi 
ascunde emoţiile. Atunci când avea şase ani, 
Victoria a făcut un desen pentru mama sa. O 
auzise vorbind despre cât de minunate sunt 
apusurile de soare, aşa că a lucrat aproape 
două zile desenând o astfel de scenă. Când 
în sfârşit a considerat că lucrarea e gata, i-a 
arătat-o cu mândrie mamei sale, care era 
ocupată să curețe bucătăria şi care părea nu 
tocmai încântată de faptul că era întreruptă. 
„E simpatică, dragă“, a spus mama, punând 
imediat desenul jos. Fata s-a simţit rănită de 
indiferența mamei, dar nu atât de rău ca 
peste două zile, când a dus gunoiul şi a găsit 
desenul mototolit în coş. 

Nu-ţi pare rău pentru acea fetiţă? Acum 
ia în considerare faptul că femeia care mi-a 
spus povestea are peste 40 de ani... şi Încă 
işi aduce aminte cel mai mic amănunt legat 
de acel eveniment şi simte aceeaşi durere în 
suflet ca atunci când avea şase ani! 


Dacă ai avut părinţi foarte autoritari, 
probabil vei prezenta una dintre 
următoarele caracteristici ce ţin de 
personalitate. Ţine cont de faptul că unele 
dintre aceste trăsături se contrazic 
reciproc - fiecare răspundem diferit atunci 


când suntem supuşi unui anumit tip de 
presiune —, dar următoarele sunt, în 
general, trăsăturile tipice când vine vorba 
despre părinţi stricţi: 


e Vei aştepta până în adolescenţă sau 
până în primii ani de facultate 
pentru a te răzvrăti, după care îţi vei 
flutura independenţa în faţa oricărei 
forme de autoritate. 

Vei deveni deosebit de ascultător, 
liniştit şi cooperant. 

Vei face tot posibilul să devii 
insuportabil. Vei iniţia tot felul de 
certuri stupide, te vei implica în 
numeroase conflicte şi vei fi foarte 
nepoliticos şi dezagreabil. 

Îţi vor lipsi spontaneitatea şi 
libertatea în gândire. Creativitatea nu 
va fi punctul tău forte. În schimb, vei 
vedea totul în alb sau negru. 

Te vei baza pe deciziile pe care alţii le 
vor lua pentru tine. Vei simţi nevoia 
de a fi îndrumat, de a avea pe cineva 
care să te direcţioneze. Altfel, viaţa 
va fi mult prea dificilă pentru tine. 


Părinţi permisivi 


Chiar şi atunci când avea şapte ani Doug 
ştia că nu poate greşi. Părinţii nu l-au tras 
niciodată la răspundere şi, de multe ori, i-au 
luat partea şi când nu era cazul. Doug putea 
să facă orice. Ca atare, a crezut că merge 


orice şi la concursul local de pescuit pentru 
juniori. După ce a prins un biban, i-a băgat 
pe gât câţiva plumbi pentru a-i mări 
greutatea. 

Juriul însă nu era format din nişte naivi. 
Văzuseră la viaţa lor toate şiretlicurile 
posibile. Au descoperit cu uşurinţă plumbii, 
jar băiatul a fost descalificat. 

Tatăl era furios - dar pe juriu, nu pe 
băiat. Considera că tot ce trebuie făcut e să 
se scoată plumbii, iar peştele să fie cântărit 
din nou. Fiul său avusese o abordare 
greşită, dar de ce să-l descalifici pentru o 
greşeală copilărească pe care probabil orice 
copil în situaţia lui o făcuse cel puţin o dată? 

Alt caz clasic de părinte extrem de 
îngăduitor este cel al tatălui jucătorului de 
golf John Daly. Daly este cunoscut ca fiind 
un om cu probleme. Deşi a avut nişte 
succese remarcabile în circuitul profesionist 
la început de carieră, de atunci lucrurile au 
luat-o la vale. În primul rând, deşi a avut de 
ani de zile o problemă serioasă cu 
greutatea, a continuat să mănânce haotic şi 
complet nesănătos. (De curând însă tipul 
grăsuţ de pe terenul de golf a pierdut 52 de 
kilograme, „după o intervenţie chirurgicală 
şi după o schimbare radicală a unui stil de 
viaţă care-l dusese la 127 de kilograme.“31) 
Pasiunea lui pentru alcool e atât de 
puternică, încât odată a părăsit o clinică de 


dezintoxicare, ştiind că această acţiune avea 
să-l coste pierderea unui contract de 
publicitate de 3 milioane de dolari din 
partea Callaway Golf. A adunat datorii de 
peste 2 milioane de dolari la jocuri de noroc 
şi a divorţat de două ori. Pentru a-i domoli 
temperamentul vulcanic, care a dus la 
arestarea lui pentru deranjarea liniştii 
publice de câteva ori, doctorii i-au prescris o 
medicaţie ce includea toate medicamentele 
pentru tulburare bipolară cunoscute: litium, 
Prozac, Xanax, Paxil. Omul le-a încercat pe 


toate.32 


Aş putea continua la nesfârşit, dar 
presupun că înţelegi ce vreau să spun. Daly 
e un om cu probleme. Şi cu toate acestea, 
atunci când tatăl său a dat un interviu, nu 
putea să înţeleagă de ce sponsorii se 
plângeau atât. „Pur şi simplu îi controlează 
viaţa! Avem un om care n-are nicio 
problemă, cu excepţia faptului că-i place să 
pea... De acord, John a băut când nu trebuia 
şi a trimis nişte mingi de golf unde nu 
trebuia să le trimită. Dar pentru atâta lucru 
îl trimiti la centrul de dezintoxicare?“52 


Uite cum văd eu lucrurile. Orice om care 
a fost arestat de câteva ori pentru 
deranjarea liniştii publice, care are datorii 
de milioane la jocuri de noroc şi care şi-a 
sunat de două ori prietenii amenințând că 
se sinucide are ceva probleme — şi nu numai 


legate de faptul că-i „place să bea“. Dar sunt 
părinţi care nu văd problemele copiilor lor 
şi rămân indulgenţi până în ziua în care 
mor, fără să realizeze răul pe care li-l fac 
propriilor copii. 

Dacă ai avut părinţi permisivi, pariez că 
ai amintiri legate de faptul că ai scăpat cu 
faţa curată din anumite situaţii, poate cu 
câteva mustrări de conştiinţă, mal târziu. 
Amintirile tale se axează de asemenea pe 
primirea de cadouri, ţinerea unor petreceri, 
plecarea în călătorii, răsfăţul de Crăciun şi 
participarea cu dezinvoltură la tot felul de 
activităţi. Deşi părinţii de acest tip îţi vor 
permite să faci ceea ce-ţi par lucruri mai 
distractive copil fiind, rezultatele acţiunilor 
lor pot avea influenţe dezastruoase asupra 
personalităţii tale ca adult. 

Dacă ai avut părinţi prea permisivi, setul 
tău de reguli cuprinde probabil 
următoarele: 


e Ai tendinţa de a fi extrem de 
egocentric. Pentru că eşti obişnuit ca 
totul să meargă aşa cum vrei tu, dai 
dovadă de ceea ce alţii percep ca 
fiind o totală lipsă de empatie şi 
consideraţie pentru ceilalţi. 

Eşti perceput ca o fiinţă sociabilă, dar 
iți lipseşte acea abilitate interioară de 
a-ţi păsa cu adevărat de ceilalţi şi de 
a dezvolta relaţii profunde. În 
consecinţă, majoritatea prietenilor 
tăi sunt prieteni de conjunctură, care 
ştiu că nu pot conta pe tine. 

Dacă vezi un lucru care-ţi place, faci 
tot posibilul să-l obţii, indiferent de 
cost şi consecinţe. 

Îţi place să-i judeci pe ceilalţi şi eşti 
foarte critic. 

Ai probabil cel puţin un viciu. Poate 
fi vorba despre jocuri de noroc, exces 
de mâncare, sex sau alcool, dar fără 
îndoială nu arăţi niciun fel de 
reţinere. 


Părinţi critici 

Unul dintre cele mai triste cazuri cu care 
am avut de-a face a implicat o familie cu un 
tată extrem de critic. Fiul său Bobby era un 
pun jucător de baseball. Nu era cel mai bun 
la lovituri din echipă, dar era primul în 
ordinea de începere, ceea ce însemna că 
antrenorul îl considera ca fiind unul dintre 


cei mai constanţi şi de incredere jucători 
din echipă. Tatăl băiatului nu avusese 
ocazia să participe la niciunul din meciurile 
fiului său. Avea un program extrem de 
încărcat şi era la fel de exigent cu el însuşi 
ca şi cu copili săi. După nenumărate 
rugăminţi, în cele din urmă, tatăl a acceptat 
să plece mai devreme de la serviciu (18:00) 
ca să ajungă la meci. 

„O să mă faci să mă simt mândru, 
băiete?“ l-a întrebat tatăl în dimineaţa zilei. 

„Da, tată“, i-a răspuns Bobby. 

Însă ceva în întrebarea tatălui a 
declanşat o serie de emoţii negative în băiat. 
Întrebarea era mai degrabă o comandă: 

„Să nu mă faci de ruşine, să nu mă 
dezamăgeşti, să nu mă faci să mă simt 
prost.“ Tatăl avea în mod evident probleme 
de nesiguranţă şi o încredere scăzută în el 
însuşi, iar aceste probleme afectau modul în 
care-şi creştea şi educa copiii. 

Bobby era extrem de emoţionat că tatăl 
său avea în sfârşit ocazia să-l vadă jucând, 
dar, în acelaşi timp, devenea tot mai 
neliniştit odată cu trecerea timpului. Până 
la urmă, cei mai buni la lovituri din Little 
League aveau o medie de 400 de puncte. 
Oare ce aştepta tatăl lui de la el? Cum ar 
reacţiona la faptul că nu ar putea nici 
măcar să atingă mingea? 


În sfârşit, ora 18:00 a sosit. Conform listei 
echipei, Bobby era primul. S-a uitat la tatăl 
său şi a simţit o gheară în stomac. Nu 
primise nici măcar un cuvânt de încurajare 
din partea lui. În schimb, a primit o privire 
aspră şi în acel moment toate criticile şi 
toate cuvintele negative pe care le auzise în 
copilăria lui au năvălit în mintea sa. Nici nu 
mai ştia de ce capăt să ţină bâta de baseball 
când a ajuns la bază. 

Prima minge a lovit pământul din faţa 
bazei. Spre uimirea antrenorului, cel mai 
pun jucător al său a încercat să lovească - şi 
bineînţeles a ratat — acea lovitură proastă. 


Mulțimea a scos un murmur de uimire. A 
doua aruncare a fost mult prea înaltă, 
aproape peste capul lui. Din nou a încercat 
s-o lovească. Multimea a murmurat din nou. 


Într-o panică totală, băiatul încerca să se 
calmeze. 


„E în regulă, Bobby“, a strigat antrenorul. 
„Fă-l să arunce mingea spre tine.“ 


Bobby a dat din cap afirmativ dându-se 
câţiva paşi inapoi. Nu mai încerca să loveşti 
orice minge, şi-a spus, speriat că ar putea fi 
scos din joc cu următoarea aruncare. 

Acesta este motivul pentru care a rămas 
cu bâta la umăr, când următoarea minge a 
fost aruncată cu viteză, exact pe mijlocul 


pazei, minge care în mod normal ar fi fost 
lovită cu mare uşurinţă de el şi trimisă spre 
centrul terenului. 

„A treia tentativă nereuşită, eşti afară 
din joc“, a tipat arbitrul. 

Trei aruncări. Trei nereuşite. 


Bobby şi-a întors privirea spre 
tribune, numai pentru a-l vedea pe 
tatăl său plecând. 


Bobby şi-a întors privirea spre tribune, 
numai pentru a-l vedea pe tatăl său plecând. 
Nu putea să stea să-l vadă pe fiul său 
făcându-l de râs. 


Adulții care au avut astfel de părinţi 
adeseori îşi amintesc de situaţii în care cei 
mari au râs de ei pentru că au făcut nişte 
greşeli simple, copilăreşti - ortografierea 
greşită a unui cuvânt simplu sau un răspuns 
greşit la o intrebare legată de o banală 
formulă matematică. 

Dacă părinţii tăi au fost extrem de critici, 
pariez că te poţi raporta la unele dintre 
următoarele situaţii: 


Deseori amâni, cu scuza că nu e 
destul timp la dispoziţie, când în 
realitate ţi-e teamă că orice vei face 
va fl evaluat. 

Ai un sentiment de culpabilitate şi 
vorbeşti într-un mod negativ despre 
tine însuţi. Te critici cu asprime 
pentru cea mai mică greşeală şi îţi 
este foarte greu să uiţi momentele în 
care ai decepţionat pe cineva sau pe 
tine. 

Nu crezi în tine. Ai sentimentul că 
dezamăgeşti pe cineva, că ai putea 
face totuşi lucrurile mai bine. Chiar şi 
atunci când alţii îţi laudă munca, 
crezi că o fac doar din politeţe. 

Ai foarte puţină încredere în tine şi 
aproape o lipsă totală de respect 
pentru propria persoană. 

Nu te consideri o persoană de succes. 
Chiar dacă ai succes din punct de 
vedere financiar şi profesional, te 
aştepţi ca mai devreme sau mai 
târziu să se întâmple ceva rău. Nu 
aştepţi decât să fii expus ca 
adevăratul perdant ce eşti. 


CUM MI S-A SCHIMBAT VIAȚA 


Când eram mică, mama mă împingea 
mereu de la spate, spunându-mi că 
dacă nu voi da întotdeauna 100%, nu 


voi obţine nimic în viaţă... şi că voi 
ajunge, la fel ca ea, într-o slujbă fără 
perspectivă. Cum am împlinit 18 ani, 
am plecat de acasă pentru a scăpa de 
cicăleala ei. (În niciun caz nu pot să-l 
învinovăţesc pe tatăl meu pentru că a 
părăsit-o.) 

Acum trăiesc în apartamentul meu 
şi lucrez într-un magazin alimentar 
ca să-mi pot plăti facturile. Când 
credeam că nu mai există efectiv 
speranţă, o bună prietenă mi-a 
imprumutat cartea What Your 
Childhood Memories Say about You, iar 
fraza „Amintirile tale = ceea ce ai 
ajuns?“ mi-a rămas întipărită în 
memorie. A fost momentul în care am 
realizat cât de rănită fusesem de 
vorbele mamei mele cum că n-o să 
realizez nimic şi că ajutam predicțiile 
mamei să i se adeverească în loc să 
fac tot ce-i mai bun pentru mine. 


Săptămâna trecută m-am înscris la 
o facultate locală. Voi face două 
materii pe semestru până voi obţine 
diploma de licenţă. Pentru mine, 
acesta este un pas uriaş în direcţia 
cea bună. 


Jane, Oregon 


Părinţi corecţi 


E foarte posibil ca motivul pentru care 
citeşti această carte să fie faptul că ai avut 
un părinte autoritar, unul permisiv sau 
unul critic. Dar mai există un tip de părinte. 
Dacă ai avut un părinte corect (câţiva au), ai 
un avantaj asupra celorlalţi - şi faci parte 
dintr-o minoritate a celor care citesc această 
carte. 

Părinţii corecţi au tendinţa de a-şi 
întreba copilul cum stau lucrurile concret 
atunci când vine vorba despre o anumită 
situaţie înainte de a trage o concluzie. Au 
grijă de binele copilului lor, dar îi permit 
acestuia să simtă consecinţele 
comportamentului lui/ei. Îi oferă copilului 
posibilităţi de a alege potrivite pentru 
vârsta lui şi stabilesc împreună cu el tipare 
comportamentale. Îi permit copilului să 
decidă în anumite situaţii şi dezvoltă o 
disciplină consecventă şi plină de dragoste. 
Îl învaţă pe copil să fie responsabil şi lasă 
realitatea să fie principalul profesor. Îi 
transmit copilului respect, încredere în sine 
şi dragoste şi ca atare îi sporesc stima de 
sine. 


Ai trăit ceva asemănător acasă? Dacă da, 
eşti cu adevărat binecuvântat, pentru că al o 
fundaţie sănătoasă pe care să-ţi bazezi 
deciziile. Părinţii tăi nu numai că au luat 
hotărâri înțelepte, dar în acelaşi timp te-au 
ajutat enorm în efortul tău de a lua cele mai 


pune decizii. Eşti persoana care are cel mai 
puţin nevoie să citească această carte. Dă-i-o 
unui prieten! 


Care sunt diferenţele în ceea ce priveşte 
stilul de creştere a copiilor? Orice stil 
extrem va transforma copilul într-un rebel. 
Cu un părinte permisiv nu sunt limite şi 
copilul devine dificil. Cu un părinte 
autoritar sau critic totul devine opresiv. 
Părintele inteligent găseşte calea de 


mijloc.3+ 


Care sunt trăsăturile tale? 


Am analizat amintirile tale în raport cu felul 
în care părinţii tăi s-au purtat cu tine. Acum 
hai să trecem în revistă amintirile care 
dezvăluie propriile tale tendinţe. Felul în 
care părinţii tăi te-au crescut şi-a pus fără 
îndoială amprenta asupra 
comportamentului tău, dar ai şi tu o 
contribuţie. Să înţelegi cum ai fost crescut e 
important, dar pe lângă aceasta trebuie să 
realizezi ce trăsături ai dezvoltat ca 
răspuns. 

Ţine cont de faptul că niciuna dintre cele 
patru „etichete“ despre care o să vorbim nu 
este în mod necesar rea. De exemplu, să vrei 
să ai totul sub control poate fi o trăsătură 
foarte bună. Ştiu foarte mulţi asistenţi 
medicali care sunt minunaţi atunci când au 


totul sub control şi sunt bucuros că iau 
inițiativa. Dacă ei nu ar fi, cei care ajung la 
spital ar avea mari probleme! 

Ceea ce este important e să-ţi dai seama 
ce sau cine ai devenit datorită amintirilor 
tale, pentru a putea schimba acele părţi ale 
tale care nu te fac fericit. Îţi place să ai 
lucrurile sub control? Le faci pe plac 
celorlalţi? Eşti o persoană fermecătoare? 
Sau o victimă? 


Cel care vrea să deţină controlul 


O amintire ce implică controlul este una în 
care tu eşti la pupitrul de comandă - eşti cel 
care organizează meciul din cartier, eşti 
copilul la care toţi apelează în caz de 
urgenţă, eşti cel care aduce ordine în haos. 
Acest tip de amintire e caracteristic pentru 
un temperament tip dog german. 


Foarte probabil, ai mari aşteptări 
de la tine şi de la ceilalți. 


Dacă observ amintiri din copilăria ta 
care implică controlul, stăpânirea situaţiei, 
pot să fac nişte presupuneri în legătură cu 
cine eşti. Foarte probabil, ai mari aşteptări 
de la tine şi de la ceilalţi. Preferi să lucrezi 
singur pentru ca nimeni să nu poată strica 
ceea ce faci. E posibil să nu-ţi placă 
surprizele pentru că nu vrei să fii prins 


nepregătit şi cu garda jos. Eşti extrem de 
satisfăcut atunci când realizezi ceva, eşti o 
persoană competitivă şi preferi să conduci 
ostilitățile. Din punctul tău de vedere, 
oamenii tind să fie cam prea relaxaţi - dacă 
nu vor să câştige, n-ar trebui să intre în joc. 
N-aş fi surprins dacă ai avea ceva probleme 
de temperament. 


Am lucrat cu Dick, un prim născut cu 
astfel de amintiri ce implicau controlul. Din 
multe puncte de vedere era un exemplu 
clasic de dog german. Când a împlinit 45 de 
ani, soţia lui Terri a făcut o mare greşeală — 

a decis să-i facă o surpriză. Dacă m-ar fi 
consultat, i-aş fi spus că o petrecere-surpriză 
ar trebui să fie ultimul lucru la care să se 
gândească, dar fiind o personalitate de tip 
terier, aceasta s-a gândit că o petrecere- 
surpriză de ziua lui ar fi ceva distractiv. 

Prima greşeală. 

Fiindcă trebuia să pregătească salonul 
închiriat pentru petrecere, a aranjat cu 
Ryan, fiul lor adolescent, să-şi convingă tatăl 
să-l ducă la o întâlnire în Grange Hall, în 
weekend. Ei bine, Terri nu şi-a dat seama că 
soţul ei dog german avea planuri pentru 
acea zi — urma să vopsească într-un final 
gardul. 


Când Ryan s-a dus la tatăl său să-i ceară 
să-l ducă la locul stabilit, Dick era îmbrăcat 


cu un tricou vechi pătat cu vopsea, 
pantaloni scurţi demodaţi şi viu colorați, 
tenişi scâlciaţi şi o şapcă pătată. Ryan i-a 
sugerat să se schimbe, dar Dick s-a uitat la el 
de parcă ar fi fost nebun: „De ce-ar trebui să 
mă schimb numai ca să te duc până la 
Grange Hall?“ 


Ryan era în faţa unei dileme - ori să 
strice surpriza, ori să-l lase pe tatăl său să 
ajungă la petrecere îmbrăcat într-un mod 
absolut ridicol. În cele din urmă, băiatul a 
decis să nu divulge surpriza şi l-a lăsat pe 
tatăl lui să vină îmbrăcat aşa cum era. 

A doua greşeală. 

Dick şi-a făcut apariţia arătând de-a 
dreptul ridicol şi Ryan l-a convins că trebuie 
să intre în sală. Dick deja devenise 
suspicios. Când şi-a dat seama că familia şi 
prietenii lui se pregătesc să strige: 
„Surpriză!“, a devenit mai mult agitat decât 
plăcut surprins. Ura să fie pus într-o situaţie 
pentru care nici nu era îmbrăcat cum 
trebuie. Pe lângă asta, lăsase vopsele şi 
pensulele afară şi nu se putea gândi decât la 
proiectul de acasă, pe jumătate terminat. 


A treia greşeală. 


Fă-i familiei tale o favoare. 
Vorbeşte deschis cu ei. 


Dacă eşti un prim născut dog german cu 
amintiri ce implică controlul, fă-i familiei 
tale o favoare. Vorbeşte deschis cu el. 
Explică-le cum vrei să decurgă lucrurile. Dă- 
le o şansă să înţeleagă ce fel de om eşti şi 
astfel să poată evita greşeli care ar fi 
evidente pentru tine, dar nu şi pentru ei. 


Cel care le face pe plac celorlalţi 


Amintirile celor ce vor să facă pe 
plac se termină cu copilul 
asumându-și vina -indiferent dacă 
este sau nu vinovat. 


Astfel de amintiri le sunt în general 
caracteristice femeilor. Am cunoscut şi 
câțiva bărbaţi care intră în această 
categorie, dar aceasta este clar o categorie 
în care sexul contează. 

Gândeşte-te la o fetiţă care a încercat să- 
şi ajute tatăl să vopsească casa şi a ieşit o 
porcărie. Poate a încercat să-l ajute să-şi 
lustruiască pantofii şi i-a scăpat un loc. Sau 
poate a incercat să taie iarba şi a trecut şi 
peste nişte flori din greşeală. Alte amintiri 
ale celor ce vor să facă pe plac se termină cu 
copilul asumându-şi vina - indiferent dacă 
este sau nu vinovat. 

Observ acest tip de amintiri în special la 
mijlociii cu temperament de setter şi la 
primii născuţi ascultători. Aceşti oameni 


sunt caracterizați, în general, de lipsa 
încrederii, trăiesc cu teamă (se aşteaptă să 
păţească ceva rău), se lasă călcaţi în 
picioare, rareori iau atitudine şi stima faţă 
de propria persoană le este la un nivel 
scăzut. 


Învață cum să iei atitudine, să spui 
„nu“ şi să-ți controlezi propria 
viață. 


Dacă eşti un setter care le face pe plac 
celorlalţi, eşti uşor dus de nas de orice 
neisprăvit care-ţi taie calea. Vei reuşi să te 
convingi că persoana respectivă a fost 
întotdeauna neinţeleasă şi dacă cineva doar 
ar lubi-o, s-ar schimba cu uşurinţă. De cele 
mai multe ori „neînţeleasa“ cu care ai de-a 
face, este obsedată de control şi te va juca 
pe degete. Ştie exact ce butoane să apese şi 
cum să-ţi manipuleze emoţiile astfel incât, 
ca o persoană ce vrea să facă pe plac, vei 
irosi bani, timp şi multă energie cu ea. 


Una dintre principalele tale slăbiciuni 
este faptul că-ţi bazezi propria valoare 
numai pe propriile realizări. Trebuie să 
înveţi cum să iei atitudine, să spui „nu“ şi 
să-ți controlezi propria viaţă. Importanţa ta 
nu stă numai în ceea ce faci, ci şi în cine 
eşti. Dar aceasta este cea mai dificilă lecţie 
pe care trebuie s-o înveţi. 


Fermecătorul 


Probabil ţi-ai dat deja seama că terierii şi 
bebeluşii (mezinii) vor avea, în general, 
amintiri legate de o personalitate 
fermecătoare. Îşi vor aminti de situaţii în 
care i-au făcut pe toţi din familie să râdă 
sau de situaţii în care i-au dus de nas cu 
uşurinţă pe părinţi, profesori sau fraţi şi 
surori pentru a obţine ce voiau. Amintiri 
legate de momente în care erau în centrul 
atenţiei sunt de asemenea caracteristice 
celor cu trăsături fermecătoare. 


Cei care îşi folosesc farmecele îşi 
vor aminti de situații în care i-au 
făcut pe toţi din familie să râdă sau 
de situaţii în care i-au dus de nas cu 
uşurinţă pe părinți, profesori sau 
frați şi surori pentru a obţine ce 
voiau. 


lată un exemplu: „Aveam cinci ani, eram 
foarte micuță pentru vârsta mea şi ultima 
dintre nepoti. Într-o zi când ne-am adunat 
acasă la mătuşa mea pentru Ziua 
Recunoștinței, bunicul şi bunica au intrat în 
sufragerie, iar bunicul s-a indreptat direct 
spre mine, m-a luat în braţe şi a spus: 
«Missy, ce dor mi-a fost de tine!» Mi-a dat un 
pupic, m-a strâns în braţe şi m-a făcut să-i 
promit că n-o să mai cresc niciodată. După 
care bunica a spus: «Herbert, nu uita să-i 


saluţi şi pe ceilalţi copii. Şi ei te aşteaptă.» 
Faptul că bunicul mi-a acordat mie cea mai 
mare atenţie m-a făcut să mă simt 
extraordinar.“ 


E important să înţelegi că în viaţă 
lucrurile nu merg mereu cum vrei 
tu. 


Dacă ai astfel de amintiri, îţi place să fii 
în centrul atenţiei. Te simţi minunat atunci 
când faci o cameră plină de oameni să râdă 
şi te simţi abătut atunci când crezi că eşti 
ignorat sau tratat cu indiferenţă. Eşti 
probabil extrovertit şi ai tendinţa să te 
posumfli atunci când lucrurile nu merg cum 
vrei tu. 


E important să înţelegi că aceasta se 
poate întâmpla tot timpul. 


Victima 


Ai amintiri care-ţi lasă un gust amar? Care 
scot la iveală sentimente de nedreptate şi 
poate resentimente? 

Dacă răspunsul este afirmativ, atunci te 
poţi considera o victimă. 

Victimele sunt de obicei copiii mijlocii. 
Au convingerea că dacă ceva nu merge bine, 
ei vor fi învinuiți - pentru că de multe ori 
au fost! 


lată un exemplu clasic: „Aveam şase ani. 
Eram un grup de opt copii — inclusiv doi 
dintre fraţii mei — şi jucam fotbal pe gazonul 
din faţa casei. Un puşti a trimis mingea pe 
drum, iar un băiat din vecini a alergat după 
ea. Nu s-a uitat unde aleargă şi s-a trezit în 
faţa unei maşini. Şoferul a frânat cu putere 
şi a reuşit să-l evite. Am alergat cu toţii în 
stradă să vedem ce s-a întâmplat, fiind 
urmaţi îndeaproape de mama mea. Era atât 
de speriată şi furioasă şi, din cauză că 
aveam mingea în mână, a crezut că totul s-a 
întâmplat din cauza mea. M-a plesnit în faţa 
tuturor, în ciuda faptului că unii copii 
strigau: «N-are nicio vină!» Ce m-a deranjat 
cel mai mult a fost faptul că a presupus pur 
și simplu că eu sunt de vină. Mereu eram 
învinuit.“ 


Ai amintiri care-ţi lasă un gust 
amar? Ce ai răspunde dacă te-aş 
întreba: „Cât de mulţumit eşti cu 

adevărat de modul în care decurge 
viața ta?“ 


Ca victimă, te consideri una dintre 
persoanele cele mai ghinioniste din lume. 
Te simţi mult mai liniştit atunci când ceilalţi 
încearcă să te consoleze. Poţi deveni uşor 
paranoic şi eventual poţi dezvolta ceva 
afecţiuni (greutate excesivă sau o listă 


nesfârşită de indispoziţii şi boli) care se 
potrivesc perfect cu felul în care te percepi. 
Aceste situaţii te menţin în atenţia celorlalţi, 
dar trebuie să înţelegi că aceasta nu este cea 
mai bună metodă de a câștiga atenţia. 


Indiferent de rolul pe care l-ai jucat, al 
celui care controlează, al celui care vrea să 
facă pe plac, al fermecătorului sau al 
victimei, toate aceste situaţii ti-au modelat şi 
influenţat interacţiunile cu ceilalţi. Cel care 
controlează vrea respect; cel care doreşte să 
facă pe plac vrea să fie apreciat; 
fermecătorul vrea afecţiune; victima vrea 
milă. E uşor pentru ceilalţi să-şi dea seama 
de acest lucru. Semnalele nonverbale pe 
care le transmiti sunt în acord cu setul tău 
de reguli. 


Dar vrei cu adevărat să fii o astfel de 
persoană? Aşa vrei să fii tratat? Dacă nu, 
trebuie să realizezi cum eşti perceput de 
ceilalţi — şi să faci schimbarea necesară. 


Confruntarea minciunilor 


Ce ai răspunde dacă te-aş întreba: „Cât de 
mulţumit eşti cu adevărat de modul în care 
decurge viaţa ta?“ 

Mulţi ar răspunde: „Păi, cred că sunt 
destul de mulţumit.“ Foarte puţini dintre voi 
ar spune: „Dr. Leman, trebuie să-ţi spun că 
totul se duce pe apa Sâmbetei.“ 


Dar ştiu că vrei să schimbi ceva, altfel n- 
al fi cumpărat cartea aceasta — sau n-ai fi 
citit până aici. 

Dacă incerci deja să schimbi ce nu-ţi 
place, foarte bine. Te admir. Dar câţiva 
dintre voi sunteţi probabil ca Trisha: 


„Totul e în ordine, dr. Leman. Sunt cât se 
poate de mulţumită. Recunosc, au fost şi 
câteva perioade dificile, dar în general viaţa 
mea a fost minunată.“ 


„Foarte bine“, răspund, „deci eşti 
mulţumită cu faptul că la 31 de ani ai 
divorțat de trei ori, ai declarat un faliment 
şi ai avut o cădere nervoasă?“ 


Sau Mac: „Greşeşti, dr. Leman. Viaţa mea 
e în ordine. Sunt aici ca s-o ajut pe soţia 
mea, dar eu nu am niciun fel de probleme.“ 

„Chiar aşa?“ răspund. „Bine atunci, pot 
să te întreb un singur lucru?“ 

„Desigur.“ 


Minciuni pe care ţi le spui 


Sunt bine așa cum sunt. 
Nu am nevoie de schimbare. Nu e chiar așa de rău. 
Pot să trâiesc așa. 


„Al 30 de ani şi deja ai încercat patru 
profesii. E ceva ce-ai făcut cu bună ştiinţă 


sau e un semn că lumea afacerilor nu e 
destul de bună pentru tine, că nu ţi-ai găsit 
încă locul?“ 

Oamenii pot avea vieţi care prezintă 
toate semnele evidente ale haosului, ale 
dezorganizării şi chiar ale disperării, dar cu 
toate acestea continuă să nege realitatea, ca 
şi cum nimic nu s-ar fi întâmplat. Dar dacă 
primele lor două amintiri din copilărie sunt 
negative, iar a treia aduce a „N-ai fost la 
înălţime. Nu eşti destul de bun!, vă 
garantez că oamenii aceştia nu sunt fericiţi. 
Se simt copleşiţi, năzuiesc către ceva ce nu 
pot realiza pe deplin şi trebuie să se rupă de 
un trecut care-i ţine pe loc. Pot spune „Totul 
e în regulă“, dar amintirile lor din trecut 
spun altceva. 


Negi că ai avea nevoie de o 
schimbare - chiar dacă ceva din 
tine tânjeşte după ea? 


Faci parte din aceeaşi categorie? Negi că 
al avea nevoie de o schimbare - chiar dacă 
ceva din tine tânjeşte după ea? 


Schimbarea nu e uşoară. Rescrierea 
setului tău de reguli nu se face 
instantaneu. 


Gândeşte-te la problema aceasta în felul 
următor. Ai fost persoana care eşti timp de 
20, 30 sau 40 de ani (poate mai mult). Ai 
căpătat anumite deprinderi 
comportamentale în timpul copilăriei, care 
au fost consolidate de dinamica familiei în 
timpul perioadei de creştere. Ca rezultat, ai 
început să faci presupuneri care au format 
setul tău de reguli. 


Pe scurt, ai crezut mult timp minciunile 
pe care ţi le-ai spus. Ca atare, când vei 
încerca să schimbi ceva, vei întâlni o 
serioasă rezistenţă interioară. Schimbarea 
nu e uşoară. Rescrierea setului tău de reguli 
nu se face instantaneu. Nu există o pastilă 
miraculoasă pe care s-o iei de trei ori pe zi 
ca totul să fie bine dimineaţa următoare. 
Dar dacă iei hotărârea de a-ţi modifica 
răspunsurile, atitudinea şi comportamentul, 
în curând cele noi vor părea la fel de 
normale şi obişnuite ca acelea vechi şi 
distructive. 


Șapte pași pentru schimbarea setului 
tău de reguli 


Te-ai născut cu un anumit caracter care a 
fost consolidat şi întărit mai departe de 
ordinea naşterii şi de mediul familial. 
Consideră aceşti factori „hardware-ul“ 
personalităţii tale. 


„Software-ul“ a preluat conducerea 
atunci când au început să se întâmple 
lucruri în viaţa ta. 


Nu-ţi pune piedici. Nu te înfrânge 
singur. Convinge-te că poţi s-o faci — 
că te vei schimba. 


Erai doar un puştiulică care abia vedea 
peste măsuţa de cafea şi lipsit de orice 
experienţă. Nu erai umblat prin lume; nu 
aveai niciun fel de educaţie. Nu, apăruseşi 
gol-goluţ pe această lume şi din acel 
moment, efectiv în fiecare oră a fiecărei zile, 
al ajuns să fii copleşit de stimuli din care 
trebuia să înţelegi ceva: Cum le pot atrage 
atenţia celorlalţi? De ce părinţii mă tratează într- 
un anume fel? De ce sora mea e tratată într-un 
mod diferit? 


Ai început să faci presupuneri. Ai găsit 
un răspuns la întrebarea care-ţi va influenţa 
setul de reguli: Contez numai atunci când . Nu 
erai adult atunci când ai tras aceste 
concluzii. Nu aveai o diplomă universitară. 
Puterea ta de abstractizare era nulă. Şi, cu 
toate acestea, ai ajuns la nişte răspunsuri 
definitive. 

Problema e că poate aceste răspunsuri 
nu au fost cele corecte! Dar ai rămas 
prizonierul lor. 


Acum ai şansa să-ţi foloseşti mintea de 
adult pe care ţi-a dat-o Dumnezeu. Nu-ţi 
pune piedici. Nu te înfrânge singur. 
Convinge-te că poţi s-o faci - că te vei 
schimba. Te poţi elibera de toate temerile, de 
toate nonsensurile cu care ai crescut. Dar 
trebuie să fii dispus să te priveşti într-un 
mod critic - să vezi unde ai fost, unde eşti 
acum şi unde vrei să ajungi — şi să faci 
schimbările necesare. 

Dacă nu vrei să mal fii o victimă, nu 
trebuie să mai fii. E mult mai sănătos să 
recunoşti: „Ştii ceva? M-am simţit cel mai 
bine atunci când oamenilor le-a fost milă de 
mine, dar nu mai vreau să stârnesc mila 
nimănui. Vreau să fiu respectat.“ Asta 
înseamnă să fii matur. Aşa gândeşte un om 
în toată firea. 

Cel căruia îi place să facă pe plac poate 
spune: „OK, am crescut crezând că sunt luat 
în seamă numai atunci când mă prefăceam, 
dar nu mai e aşa. Vreau intimitate reală, 
pazată pe o relaţie profundă. Vreau să fiu 
într-un parteneriat în care dai şi primeşti.“ 
Asta înseamnă să te maturizezi. 


Deci cum poţi să-ţi rescrii setul de reguli? 


1. Trebuie să realizezi că viitorul nu este prizonier al 
trecutului 


Cu mulţi ani în urmă, am avut ca pacientă o 
fată din Vietnam. Fusese adoptată de o 


familie americană extrem de iubitoare şi 
grijulie, dar sosise pe meleagurile noastre 
cu multe răni dureroase -— atât fizice, cât şi 
psihice. Mi-am dat seama că voi avea mult 
de lucru atunci când am întrebat-o despre 
urmele pe care le avea pe braţe şi mi-a spus 
că sunt urme de arsuri provocate de ţigări 
aprinse — una dintre cele mai odioase forme 
de pedeapsă pe care le-am întâlnit în 
decenii de consultaţii. Nu vom şti probabil 
niciodată tot ce s-a întâmplat în copilăria ei. 

Nu era surprinzător faptul că pacienta 
mea vedea lumea ca pe un loc plin de ură, 
durere şi răutate. Chiar după ce trăise mai 
mulţi ani într-un mediu cald şi protector 
decât petrecuse intr-unul înfiorător, avea 
probleme serioase în a se desprinde de un 
trecut apăsător. Am înţeles foarte bine de 
ce, dar nu aveam de gând s-o las să rămână 
în situaţia în care era. Da, avusese nişte 
perioade groaznice în trecut, dar viaţa 
continuă şi ea trebuia să meargă mai 
departe. 


Trecutul ţi-a influenţat deja 
prezentul, dar depinde de tine cât 
de mult îți va influența viitorul. 


La fel şi tu. Eşti adult acum. Ca să poţi 
deveni un nou şi sănătos „tu“, trebuie să te 


rupi de tot ce ţi s-a întâmplat şi să te 
concentrezi asupra modului în care vrei să 
fii tratat de acum încolo. 

De exemplu, copil fiind, ai fost 
învinovăţit şi pedepsit mai mult decât fraţii 
tăi. Poate ai simţit nevoia să fii tu acela care 
controlează tot ce se întâmplă. Poate a 
trebuit să le faci pe plac altora pentru a fi 
acceptat. 


Dar nu trebuie să te blochezi în aceste 
scenarii obişnuite. Poţi să te eliberezi ca 
adult şi să spui: „Aşa m-am comportat în 
trecut. Aşa am crezut că e bine când am fost 
copil. Dar nu mai sunt copil şi n-o să mă mai 
comport aşa.“ 

Trebuie să separi trecutul de viitor. 
Trecutul ţi-a influenţat deja prezentul, dar 
depinde de tine cât de mult îţi va influenţa 
viitorul. 


2. Schimbă-ţi dialogul interior 


Dialogul cu tine însuţi este extrem de 
important aici. Poţi deveni cel mai bun 
consilier al tău! Ţelul meu în ceea ce-i 
priveşte pe pacienţii mei e întotdeauna 
acelaşi: vreau să înveţe să se sfătuiască 
singuri, astfel încât să nu mai aibă nevoie 
de mine. Datoria mea e să le pun la 
dispoziţie instrumentele de bază ale 
psihologiei pentru a se putea trata singuri. 


Nu mă înţelege greşit; oamenii cu 
probleme serioase au nevoie de ajutorul 
profesioniştilor. Dar până şi ei pot învăţa să 
folosească sfaturile şi informaţiile concrete 
pe care le primesc, pentru a fi capabili să se 
descurce pe cont propriu. Odată ce ţi-ai 
înțeles trecutul, atuurile şi slăbiciunile 
inerente şi felul în care ai răspuns la 
stimulii din mediul tău, poţi să-ţi eliberezi 
viitorul de trecut şi să începi să-ţi dezvolţi 
calităţile. 


Fereşte-te de dialogul interior 
contrar propriilor interese. 


Fereşte-te de dialogul interior contrar 
propriilor interese. Comentarii de genul 
celor prezentate în continuare trebuie 
eliminate din vocabularul tău: 


Nu mă pot abţine când e vorba despre 
mâncare. Întotdeauna încurc lucrurile. 

Sunt cel mai mare învins din lume. 

Acest tip de dialog interior nu face 
altceva decât să  cimenteze influenţa 
negativă pe care ai primit-o în copilărie. 

lată un exemplu de dialog interior mult 
mai sănătos: 

Am avut probleme cu mâncarea în 


trecut, dar ieri a fost o zi foarte bună, 
lar astăzi am mâncat într-un mod 


responsabil două din trei mese, cu un 
sigur aperitiv uşor. E în mod evident o 
îmbunătățire. 


Nu mă pricep Întotdeauna să analizez o 
situaţie înainte să mă implic, dar acum 
mă opresc şi număr până la 10 înainte 
să acţionez. 

În trecut, am eşuat la mai multe slujbe. 
Dar acum mi-am schimbat atitudinea, 
am noi abilităţi interpersonale şi cred 
cu adevărat că mă voi descurca mult 
mai bine. 


3. Transformă-te în propriul tău părinte 


Ca adult, poţi să-ţi vorbeşti ca şi cum ai fi 
propriul tău părinte. Diferenţa constă în 
faptul că acum eşti un om cu experienţă. 
Eşti un om pregătit. Ştii cum funcţionează 
lumea şi, datorită acestei maturităţi, poţi 
face o treabă mai bună când vine vorba 
despre modelarea propriei personalităţi. 


Încurajează-te aşa cum meriţi. Fii 
îngăduitor cu tine atunci când 


greşeşti. 


De exemplu, un tip căruia îi place să 
deţină controlul poate spune: „Mi-e teamă 
să-i las pe alţii să conducă, mai ales că nu 
sunt sigur că vor face o treabă la fel de bună 
ca mine. Pe de altă parte, realizez că este 
arogant din partea mea să presupun că eu 


sunt singurul care ştie să facă un anumit 
lucru. Această atitudine îmi creează 
probleme cu soţia, îi influenţează negativ pe 
copii şi Îmi formează o reputaţie care nu-mi 
place. E timpul să încep să mă schimb.“ 

Schimbarea va veni puţin câte puţin. 
Când un astfel de tată îşi va lăsa fiul să spele 
maşina, va trebui să se abţină de la 
comentarii şi observaţii. Poate că Junior nu 
e capabil s-o spele la fel de bine ca el, dar ce 
contează? Îţi înscrii maşina într-o 
competiţie de maşini perfect curate? 

De ce să nu-ţi vorbeşti aşa cum un 
părinte bun şi corect îi vorbeşte copilului 
său? Încurajează-te aşa cum meriti. Fii 
îngăduitor cu tine atunci când greşeşti. 
Obişnuieşte-te să-ţi judeci comportamentul 
cu obiectivitate şi să-l corectezi atunci când 
trebuie. 


CUM MI S-A SCHIMBAT VIAȚA 


Atunci când te-am auzit la radio 
spunând că personalitatea unui copil 
este deja formată la vârsta de cinci 
ani am rămas mască. Copilul meu cel 
mare e aproape de împlinirea acestei 
vârste. E un puşti dulce foc, dar în 
acelaşi timp un perfectionist extrem. 
A rupt odată un bileţel scris tatălui 
său pentru că o literă nu arăta 


suficient de bine din punctul lui de 
vedere. Poate să citească foarte bine, 
dar refuză s-o facă pentru că nu e la 
fel de fluent ca mine. De câte ori face 
ceva greşit, vorbeşte încontinuu 
despre cât de mult se dispreţuieşte 
pentru că a fost un băiat rău. Am 
încercat întotdeauna să-l învăţ că e 
normal să greşeşti şi am încercat să-i 
ascund latura mea perfecţionistă, dar, 
cumva, el tot a primit mesajul că 
trebuie să fie perfect. 

A trebuit să te aud pe tine vorbind 
ca să realizez că înainte să-l pot 
schimba pe el trebuie să mă schimb 
pe mine însumi. Mai uşor de spus 
decât de făcut, ştiu. Dar merită, 
pentru fiul meu. Îmi pare rău că nu 
am realizat acest lucru acum cinci 
anl. 


Pat, Ontario 


Nu trebuie doar să acţionezi şi să simţi — 
trebuie să gândeşti! Încearcă să înţelegi de 
ce te simţi bine atunci când controlezi o 
anumită situaţie, de ce incerci întotdeauna 
să fii pe placul altora sau de ce primul tău 
instinct e să cauţi compasiunea celorlalţi — 
apoi reaminteşte-ţi de ce nu mai vrei să joci 
acel rol. 


4. Transformă o amintire neplăcută într-una plăcută 


Când actorul Jack Lemmon a murit în 2001, 
un articol referitor la viaţa lui mi-a atras 
atenţia în mod deosebit, pentru că o 
povestire prezentată în el semăna foarte 
mult cu una trăită de mine. Îţi aduci aminte 
când am încurcat nişte versuri la un meci, 
fiind mascota echipei, şi i-am făcut pe toţi 
cei din tribună să râdă? Lemmon a făcut 
acelaşi lucru, dar pe scenă, într-o piesă. 
Avea opt ani şi pentru că alt copil se 
imbolnăvise, Jack a fost rugat să-l 
înlocuiască în piesa şcolii. Prima replică a 
fost perfectă, însă pe a doua a greşit-o. 
Colegii au început să râdă. Ceea ce putea 
deveni un moment umilitor s-a transformat 
însă într-unul de succes. În loc să se sperie, 
să plângă sau să fugă de ruşine, Lemmon a 
profitat de situaţie pentru a stârni mai 
multe râsete. Când a terminat, toată clasa a 
izbucnit în aplauze! 

Privind înapoi, Jack a considerat acel 
incident ca un moment de răscruce în viaţa 
lui. „Mi-am spus: «Cred că-mi place ce se 
întâmplă.» A fost cea mai importantă zi din 
viaţa mea.“38 

Pentru mulţi copii, o astfel de experienţă 
ar fi fost cel puţin umilitoare, dar pentru 
Jack a fost începutul a ceva special. Îşi 
descoperise chemarea şi şi-a folosit talentul 
pentru a-şi dezvolta o carieră deosebită, în 
timpul căreia a apărut în peste cinci sute de 
seriale TV şi în câteva filme de-a dreptul 
hilare alături de Walter Matthau. Nu prea se 


fac comedii mai bune decât Morocânoşii. De- 
a lungul carierei sale a câştigat două 
Oscaruri şi un Emmy. 

Nu există nicio persoană în viaţă care să 
nu ascundă câteva amintiri neplăcute, chiar 
dureroase. Gândeşte-te la o femeie care în 
timpul copilăriei a fost violată şi a trăit în 
sărăcie. Apoi, într-un final, a obţinut o 
slujbă la un post local de televiziune, care 
după scurt timp i-a atras atenţia că nasul, 
părul şi gura ei „nu erau cum trebuie“. S-a 
dus la un salon francez de coafură din New 
York, pentru a-şi schimba coafura şi a sfârşit 
cu chelie şi cruste pe scalp! 


Nu a renunţat însă şi în cele din urmă a 
reuşit să apară în emisiunea lui Joan Rivers, 
numai pentru ca aceasta să o umilească, 
întrebând-o de ce este atât de grasă. Faptul 
că îşi putea auzi coapsele atingându-se când 
mergea a convins-o să se ducă la o clinică de 
slăbire, dar prezenţa ei acolo a fost de 
scurtă durată datorită lui Steven Spielberg 
care a sunat-o şi i-a propus rolul Sofiei din 
filmul Culoarea purpurie. Oferta a fost, totuşi, 
însoțită de o atenţionare. Spielberg i-a spus 
că dacă mai slăbeşte o jumătate de 
kilogram, o să-i dea rolul unei alte actriţe. 
Oprah Winfrey a părăsit clinica în aceeaşi 
zi, oprindu-se pe drum la un magazin Dairy 
Queen. 


Oamenii de succes au în general tot atât 
de multe amintiri neplăcute ca oamenii 
„obişnuiţi“. Ba uneori chiar mai multe. Când 
un reporter l-a intrebat pe Ernest 
Hemingway cum să devină un scriitor de 
succes, răspunsul a fost: 


„Ai o copilărie nefericită.“ 


Singura putere pe care trecutul o 
are asupra ta este aceea pe care tu 
i-o atribui. 


Diferenţa constă în faptul că oamenii de 
succes îşi folosesc amintirile neplăcute ca 
motivaţie pentru a crea amintiri fericite. 
Jack Lemmon a descoperit ceva pozitiv în a- 
i face pe alţii să râdă — chiar dacă râdeau de 
el — şi a folosit acest lucru pentru a deveni 
un mare actor. Oprah a reuşit să învingă 
sărăcia şi stereotipurile, ajungând sora cea 
mare a întregii Americi. 

lată un secret pe care trebuie să-l afli: 
singura putere pe care trecutul o are asupra 
ta este aceea pe care tu i-o atribui. Nu te 
ascunde de trecutul tău. Aminteşte-ţi-l! 
Încearcă să-l înţelegi, reevaluează-l şi 
foloseşte-l ca motivaţie. Găseşte o parte 
pozitivă chiar şi în momentele dureroase. 
Chiar şi atunci când ceva cu adevărat teribil 
s-a întâmplat, ca în cazul violului lui Oprah, 
poţi să gândeşti în felul următor: A fost 


ingrozitor, dar am supravieţuit. Astfel de 
amintiri teribile, văzute în acest fel, ne pot 
face mai puternici. 


Oamenii de succes au în general tot 
atât de multe amintiri neplăcute ca 
oamenii „obişnuiţi“. Diferenţa 
constă în faptul că oamenii de 
succes işi folosesc amintirile 
neplăcute ca motivaţie pentru a 
crea amintiri fericite. 


Hai să luăm exemplul pacientei mele din 
Vietnam. În loc să spună: „Am fost arsă cu 
mucuri de ţigară atunci când eram mică, 
deci lumea aceasta e un loc îngrozitor“, ar 
putea spune: „Ceea ce mi s-a întâmplat a 
fost îngrozitor. Niciun copil n-ar trebui să 
treacă prin aşa ceva. Dar am scăpat cu bine. 
Dumnezeu m-a ajutat să ajung într-o familie 
minunată. Lucrurile s-au schimbat şi nu 
există niciun motiv să nu cred că vor 
continua să se schimbe în mai bine.“ 

Un băiat care a împărţit greşit pe litere 
un cuvânt uşor, la un concurs de 
ortografiere, şi care a fost luat peste picior 
işi poate găsi alinarea spunând: „Eram sub 
presiune, eram nervos şi am greşit un 
cuvânt uşor. I se poate întâmpla oricui. 
Valoarea mea nu stă în faptul că, în clasa a 
l-a fiind, n-am putut să spun pe litere 
cuvântul «mănuşă». Viaţa merge înainte.“ 


Băiatul despre care am vorbit mai 
devreme, care a fost plesnit de mama lui în 
faţa prietenilor, poate spune: „Sunt convins 
ca mama s-a speriat rău de tot. Şi cu toate că 
n-a fost corect din partea ei să mă 
învinovăţească, şi cu toate că eram adesea 
învinovăţit pentru ceva ce nu făcusem, 
realitatea e că nu mai locuiesc cu mama. 
Când mă duc la serviciu, cei de acolo nu mă 
văd ca pe copilul mijlociu al familiei; mă 
văd ca pe managerul conturilor clienţilor. 
Fac o treabă foarte bună şi teama mea dea 
eşua e iraţională. Toate evaluările mele au 
fost bune. De fapt, seful meu mi-a vorbit 
despre o eventuală avansare şi o creştere 
salarială. Am devenit din ce în ce mai 
competent în ceea ce fac şi cred că a venit 
momentul să mă maturizez şi din punct de 
vedere emoţional.“ 


CUM MI S-A SCHIMBAT VIAȚA 


Timp de 20 de ani am fost supărat pe 
tatăl meu pentru modul în care m-a 
tratat atunci când eram mic. Acum o 
lună, tatăl meu a murit. Săptămâna 
următoare, după ce te-am auzit 
vorbind la radio, am realizat dintr- 
odată că nu voi mai avea niciodată o 
relaţie apropiată cu tatăl meu. Şi 
totodată am realizat de ce a făcut ce-a 


făcut — pentru că aşa fusese crescut şi 
el. Mai rău, mi-am dat seama că şi eu 
fac anumite lucruri la fel (sunt şi eu 
tată). E prea târziu pentru mine şi 
tatăl meu, dar nu e prea târziu pentru 
mine şi fiul meu, Justin. 


Tate, Michigan 


5. lartă-ţi părinţii 


Societatea de azi a făcut din învinuirea 
părinţilor un sport naţional. Decât să ne 
asumăm răspunderea pentru ceea ce am 
devenit, preferăm să dăm vina pe tatăl 
disfuncţional şi pe mama maniacă. 


Cu cât a fost mai grea viaţa ta 
acasă, cu atât mai mult trebuie să- 
ți ierți părinții. 


Recunosc, ca psiholog, am văzut şi auzit 
suficiente poveşti de groază care-i implicau 
pe părinţi. Ştiu cât de cruzi, răzbunători şi 
chiar dăunători pot fi unii părinţi, dar ceea 
ce voi afirma se bazează pe experienţa mea 
de lucru cu copii din familii disfuncţionale: 
cu cât a fost mai grea viaţa ta acasă, cu atât 
mai mult trebuie să-ţi ierti părinţii. 

Câţiva dintre voi privesc lucrurile invers. 
Credeţi că dacă părinţii voştri au fost 
oarecum acceptabili sau poate un pic mai 


rău de atât, aţi putea să-i iertaţi. Dar dacă 
fac parte din ultimii 10%, în niciun caz nu i- 
aţi putea ierta. 


Eu cred că este tocmai invers, deoarece 
consider iertarea ca fiind una dintre cele 
mai bune metode de autoapărare 
emoţională pe care o poţi folosi. Când ai 
posibilitatea, uite-te peste inovatoarea carte 
a lui dr. Lewis Smede, Forgive and Forget, şi 
vei afla că prima persoană care beneficiază 
de pe urma iertării e persoana care iartă! 

Amărăciunea, supărarea prelungită şi 
orice resentiment sunt toxice pentru binele 
nostru emoţional; ne otrăvesc sufletul. 
Iertarea este medicamentul minune. 
Elimină toxinele emotionale şi ne eliberează 
din închisoarea trecutului. 


Vorbesc în cunoştinţă de cauză. Copiii 
vecinilor obişnuiau să numească „fabrica de 
gin“ biroul tatălui meu. Am în spatele meu o 
lungă linie de băutori şi a fost de datoria 
mea să-i iert pe mulţi dintre ei. Am realizat 
că n-o să câştig nimic, ba din contră, o să 
pierd chiar, dacă mă voi crampona de trecut 
şi dacă voi rămâne înverşunat, furios şi 
răzbunător. 


Trebuie să ierți —- nu pentru că 
părinții tăi merită să fie iertați, ci 
pentru că tu meriți liniştea şi 
libertatea aduse de actul iertării. 


Când te încurajez să-ți aminteşti ce s-a 
întâmplat în perioada de început a 
copilăriei tale, vreau în acelaşi timp să 
respingi minciunile care ti-au influenţat 
logica personală şi care ţi-au format setul de 
reguli. Trebuie să ierti - nu pentru că 
părinţii tăi merită să fie iertaţi, ci pentru că 
tu meriti liniştea şi libertatea aduse de actul 
iertării. 

Poate ai avut părinți buni, care ocazional 
au mai greşit. Majoritatea părinților nu au 
nevoie atât de iertare, cât de înțelegere. 
Nimeni nu e perfect şi garantez că o 
persoană cu care trăieşti cel puțin 18 ani va 
spune sau va face din când în când ceva 
neplăcut. Nu-ţi uri părinții pentru simplul 
motiv că sunt oameni. 

Înţelegându-le slăbiciunile poţi să 
clarifici mai bine relaţia cu aceştia. 

Dacă părinţii tăi sunt încă în viaţă, 
începe procesul iertării întâlnindu-te cu el. 
Subliniază faptul că ai vrea să-i cunoşti din 
nou - de data aceasta ca adult — dacă noua 
relaţie se va baza pe un respect reciproc. În 
anumite cazuri, totuşi (ca de exemplu, 


cazurile de abuz), e preferabil să se evite 
contactul personal. Dar asta nu înseamnă că 
inima ta nu poate ierta. 


6. Acţionează 


Schimbarea nu este decât un simplu cuvânt 
dacă nu faci efortul de a aplica în mod 
corect ceea ce ai învăţat. 

De exemplu, o femeie care are obiceiul 
să se implice în relaţii romantice distructive 
poate spune: „N-o să mă mai culc cu nimeni 
până nu mă mărit. Trebuie să fac o 
schimbare care să mă ajute să găsesc o 
persoană care să ţină cu adevărat la mine, 
nu doar un tip care e interesat de propria 
lui plăcere.“ 


Un om care nu-şi poate păstra serviciul 
poate spune: „Data viitoare când mă voi 
certa cu şeful meu sau când mi se va spune 
să fac ceva ce cred că e stupid, nu-mi voi 
mai anunţa demisia. Am renunţat la prea 
multe funcţii bine plătite din cauza unui 
moment de nervozitate. De acum încolo, voi 
părăsi un loc de muncă numai printr-o 
cerere scrisă de demisie, dându-mi astfel 
şansa să mă gândesc serios la ce fac, în loc 
să lau pe loc o decizie bazată pe emoţii.“ 

Schimbarea adevărată nu se va întâmpla 
până nu vei confrunta minciunile, până 


nu-ţi vei schimba setul de reguli astfel încât 
să-ți modifici modul de a gândi, punând 
apoi totul în aplicare. 


7. Găseşte un partener 


Dacă vrei schimbarea cu orice preţ, spune-i 
unei persoane de încredere despre ce vrei 
să faci şi cere-i ajutorul: „Megan, vreau să 
renunţ să mai mănânc Krispy Kremes. Când 
jeşim la cafea, ai putea să-mi reaminteşti 
acest lucru?“ 

Când nu dai socoteală nimănui, rişti să 
deviezi de la linia trasată. Devierea poate fi 
minimă, dar dacă devine constantă te poate 
îndepărta de țelul tău. Poţi iniţia 
schimbarea chiar acum, punând mâna pe 
telefon, spunându-i cuiva tot ce vrei să faci 
şi cerându-i ajutorul. O confesiune publică 
îţi arată atât ţie, cât şi celorlalţi că eşti cu 
adevărat hotărât să faci schimbarea 
necesară. 


Nu crede minciunile! 


Lui Zane Grey i s-a spus că nu poate să scrie. 
Despre Thomas Edison mulți au crezut că 
nu este prea deştept. Şi Albert Einstein? Au 
fost destui care n-au avut încredere în 
abilitatea lui intelectuală. 

Acum, te întreb eu, ce s-ar fi întâmplat 
dacă aceşti trei oameni de-a dreptul geniali 
ar fi crezut aceste minciuni - şi le-ar fi 
internalizat? 


Să te schimbi pe tine e mai greu decât să 
schimbi pe altcineva. Sunt de vină oare 
minciunile pe care ţi le spui despre tine? Că 
nu meriţi? Că nu eşti suficient de bun? Că 
nu poţi să faci ceva fiindcă ai mai încercat şi 
nu ai reuşit? Că de vină sunt părinţii tăi şi 
felul în care te-au crescut? 

Acum e timpul să demaști aceste 
minciuni — pentru binele tău şi al celor pe 
care-i iubeşti. De ce să nu-ţi asumi 
responsabilitatea şi să devii persoana care 
ţi-ai dorit să fii? 

Ştiu că eşti o persoană inteligentă, aşa că 
de ce să nu joci jocul vieţii într-un mod 
inteligent? 


CE SĂ FACI MIERCURI 


1. Revino asupra listei cu cele trei 
amintiri din perioada de inceput a 
copilăriei tale. Cum îţi influenţează 
actuala logică personală? 

2. Fă o listă cu ce conţine setul tău de 
reguli. Cum te-au ajutat aceste reguli să 
devii cine vrei să fii? Cum te-au 
impiedicat să devii o nouă persoană? 

3. Identifică stilul în care ai fost crescut 
de părinţii tăi: 


e Autoritar 
e Permisiv 
e Critic 

e Corect 


4. Stabileşte cu precizie ce tendinţă ai: 


e Să ai totul sub control 
e Să le faci pe plac altora 
e Să fii fermecător 

e Să fii o victimă 


5. Citeşte din nou secţiunea „Şapte paşi 
pentru schimbarea setului tău de 
reguli“. 


JOI 


Cum scrii cuvântul „dragoste“? 
Soţia mea scrie V-i-s-a 


Ce te face să te simți iubit şi ce 
spune asta despre tine? 
Înțelegerea propriului stil şi a 
stilului altora poate netezi 
drumul către o relație 
sănătoasă. 


ÎNAINTE DE A CINCISPREZECEA 
ANIVERSARE a căsătoriei mele cu Sande, 
umblam prin magazine întrebându-mă ce i- 
aş putea cumpăra ca să-i fac o surpriză, 
când în sfârşit am găsit cadoul ideal. Pe un 
raft în fața mea, stătea aşezat cel mai 
elegant, cel mai durabil şi cel mai frumos 
prăļjitor de pâine pe care l-ai putea vedea 
vreodată. Şi era făcut pentru patru felii! Nu 
aveam să-i cumpăr soției mele un pricăjit de 
prăjitor pentru doar două felii. Voiam să-i 
cumpăr ce e mai bun, ca să vadă cât de mult 
o iubesc. Iar acest produs de înaltă clasă şi 
mare fineţe era şi destul de mare pentru a 
putea prăji covrigi. Ce altceva putea Sande 
să-şi mai dorească? 

Am cumpărat prăjitorul şi i-am cerut 
doamnei de la magazin să-l împacheteze. „E 
un cadou de nuntă?“ a întrebat. 


„Nu, am spus, e un cadou de aniversare 
pentru soţia mea.“ 


Spre surpriza mea, amabila doamnă a 
inceput să se uite cam chiorâş la mine. Am 
presupus că se gândea la soţul ei, 
întrebându-se de ce nu are şi el bunul-simţ 
să-i cumpere un astfel de cadou rafinat. 
Probabil se gândea: De ce n-am avut şi eu 
norocul să ma mărit cu un om atât de sensibil şi 
creativ? 


Acest produs de înaltă clasă şi 
mare fineţe era şi destul de mare 
pentru a putea prăji covrigi. 


Fără îndoială, la lucrul acesta se gândea. 


Ce altceva putea Sande să-şi mai 
dorească? 


Câteva ore mai târziu, a urmat 
momentul magic: Sande a deschis cadoul pe 
care cu atâta grijă il alesesem pentru ea. 
„Oh, ce drăguţ“, a spus — şi l-a pus la loc de 
seamă în bucătărie. 

Mă simţeam tare mândru, ştiind că am 
luat cadoul potrivit. 


O jumătate de oră mai târziu, mi-am dat 
seama că Sande dispăruse. Ca să fiu sincer, 
fiul meu de cinci ani, Kevin, a fost cel care 
mi-a atras atenţia. 


„Tati“, m-a întrebat, „de ce plânge mami 
în baie cu uşa închisă?“ 

Am mormăit, dându-mi seama că am 
făcut o greşeală — o mare greşeală — din nou. 
Crezusem că am învăţat din greşelile 
anterioare. 


Vezi tu, la începutul căsniciei noastre, 
obişnuiam să-i cumpăr lui Sande lenjerie pe 
care n-o purta niciodată. Pretindea, culmea, 
că tipul de lenjerie pe care-l cumpăram era 
prea „inconfortabil“. Mi-au trebuit câţiva 
anl ca să-mi dau seama că ideea ei de 
lenjerie confortabilă semăna cu lenjeria 
caracteristică perioadei de maternitate. Se 
simte bine în ceva mai larg, în ciuda 
faptului că este o femeie foarte zveltă. 


Apoi a urmat o perioadă în care am 
considerat că ar trebui să fiu mai romantic 
cu soția mea, aşa că m-am dus la un 
magazin universal şi i-am cumpărat un 
neglijeu mortal. Era super. Sande a deschis 
cadoul, a remarcat cât de drăguţ era, m-a 
sărutat pe obraz şi l-a pus înapoi în cutie. A 
fost ultima dată când am văzut acel neglijeu 
până acum doi ani, când l-am dezgropat 
dintr-un sac cu vechituri. Din câte ştiu, acel 
neglijeu a devenit cea mai scumpă cârpă de 
şters praful din istoria omenirii. 


Câteodată, cel mai bun cadou pe 
care poţi să i-l faci unei persoane e 
ceva aproape identic cu ceea ce ai 
primit cel mai recent de la ea. 


Antecedentele mele în materie de făcut 
cadouri (care, de altfel, s-au îmbunătăţit, 
dându-le astfel o umbră de speranţă 
tăntălăilor romantici ai acestei lumi) este o 
bună dovadă a felului în care se comportă 
într-o relaţie majoritatea dintre noi. Le dăm 
altora ce ne dorim noi. Dar ce facem cu ce-şi 
doreşte celălalt? 


Câteodată, cel mai bun cadou pe care 
poţi să i-l faci unei persoane e ceva aproape 
identic cu ceea ce ai primit cel mai recent de 
la ea. 


Pentru mulți dintre noi a învăța să 
iubim nu este ceva natural; este o 
abilitate ce trebuie dobândită. 


Ţi-ai face un mare serviciu dacă ai 
înțelege că oameni diferiţi vor să fie iubiţi 
într-un mod diferit şi prin mijloace diferite. 
Ce te emoţionează şi are înţeles pentru tine 
poate fi fără sens pentru alţii. Înțelegerea 
acestui lucru te va ajuta să-ţi defineşti mai 
bine propriile calităţi unice şi să te faci 
înţeles de ceilalţi. Te va ajuta de asemenea 


să iubeşti oamenii speciali din viaţa ta într- 
un fel aparte care va duce la relaţii ce 
implică mai multă intimitate şi înţelegere. 

Pentru mulţi dintre noi a învăţa să iubim 
nu este ceva natural; este o abilitate ce 
trebuie dobândită. Din fericire, avem ajutor. 
Prietenul meu Gary Chapman a scris o carte 
minunată, Cele cinci limbaje ale iubirii38, care 
ajută la identificarea nevoilor emoţionale 
ale fiecărei persoane. Cartea lui li se 
adresează în special cuplurilor, dar le este 
utilă şi celor care au sau se gândesc să se 
implice într-o relaţie. 


Ce îţi menţine rezervorul plin? 


Minciuni pe care ţi le spui 


Îmi place mie, deci îi va plăcea și ei. 


Bineînțeles că toata lumea vrea aşa ceva. Cine nu 
și-ar dori unul? 


Există un singur mod de a-ţi exprima dragostea faţă 
de soţ/soţie: sex. 


Ar trebui să fie în stare să-și dea seama ce-mi 
place. N-ar trebui să-i spun eu! 


Ştiai că foarte rar soţul şi soţia folosesc 
acelaşi limbaj al dragostei? Asta înseamnă 
că soţia, de cele mai multe ori, îşi va iubi 
soţul aşa cum ea ar vrea să fie iubită 


— lăsând, drept urmare, rezervorul afectiv al 
soţului gol. Frustratul soţ îşi va iubi soţia 
aşa cum el ar vrea să fie iubit, sperând că ea 
va pricepe aluzia. Bineînţeles că acest lucru 
nu se va întâmpla, pentru că ea nu poate să- 
şi imagineze motivul pentru care soţul se 
comportă cu ea aşa cum se comportă. Ea nu 
vrea să fie iubită în acel fel şi ca atare nu-şi 
va iubi niciodată soţul în acel mod. 

lată cum poate creşte distanța 
emoţională într-o căsnicie. 

Voi fi cât se poate de clar. În spatele 
fiecărei căsnicii eşuate, al fiecărui copil cu o 
natură rebelă sau al unei rupturi într-o 
relaţie stă un rezervor al dragostei gol. În 
adâncul sufletului său, acea persoană nu se 
simte iubită pentru că lui sau ei nu i se 
acordă acel tip de atenţie care spune: „Te 
iubesc.“ Îmi amintesc de vizita unei 
paciente, epuizate de distanţa emoţională 
din căsnicia el. Atât ea, cât şi soţul ei lucrau 
intruna şi îmi amintesc că m-am gândit: 
Această femeie este o candidată ideală la 
infidelitate conjugală. Acelaşi lucru e valabil şi 
pentru soţul ei. 


„Aţi fost tentată să aveţi o aventură 
extraconjugală?“ am întrebat. 

Aproape a râs. „Am trecut deja prin aşa 
ceva“, s-a destăinuit. „Cum aţi ştiut?“ 

Nu trebuie să fii un geniu ca să-ţi dai 
seama. Un rezervor afectiv gol este adesea 


un factor care contribuie decisiv la 
destrămarea unei relaţii — şi, de asemenea, 
la apariţia delincvenţei juvenile. Dacă vrei 
să ai o viaţă fericită şi încununată de succes, 
un cămin înfloritor şi să devii acea „nouă 
persoană“ la care visezi, e absolut vital să fii 
capabil să-ţi identifici propriul limbaj al 
iubirii şi în acelaşi timp să-l înveţi pe cel al 
partenerului tău. 


Limbajul iubirii nr. 1. Declaraţiile 


Sunt anumiţi membri ai rasei 
umane care trăiesc pentru un 
compliment făcut la momentul 
potrivit, o atingere delicată sau o 
simpla incurajare. 


Tăcerea nu a fost niciodată de aur pentru 
acei oameni al căror limbaj al iubirii este 
bazat pe complimente verbale. Sunt anumiţi 
membri ai rasei umane care trăiesc pentru 
o declaraţie făcută la momentul potrivit, o 
atingere delicată sau o simplă încurajare. 
Poţi face nenumărate lucruri frumoase 
pentru aceşti oameni - să le pregăteşti o 
masă deosebită, să-i îmbrăţişezi mereu, să 
petreci mare parte din timp cu ei —, dar dacă 
nu-ţi exprimi în cuvinte afecțiunea şi 
angajamentul, nu se vor simţi iubiţi. 

Îmi place să numesc declaraţiile „mesaje 
comerciale strecurate periodic celor pe 


care-i iubim“. În meseria mea, de exemplu, 


am văzut efectele negative ale tipului 
negativ, critic de îngrijire părintească şi am 
fost martor la efectele distructive pe care 
asprimea excesivă le poate avea. Poate din 
acest motiv mă străduiesc să folosesc un 
limbaj încurajator cu copiii mei: 

„Scumpa mea, luându-te pe tine şi pe 
prietenele tale de la patinoar, mi-am 
reamintit ce fler ai avut alegându-ţi 
prietenele; sunt nişte fete atât de drăguţe, 
fiecare dintre ele, şi sunt tare mândru de 
deciziile tale.“ 


Dacă cei dragi prezintă acest limbaj al 
dragostei, foloseşte-l! Hai să spunem că fiul 
tău a avut ceva probleme cu executarea 
unei anumite lovituri la golf şi, în sfârşit, 
aceasta i-a reuşit. Pur şi simplu spune-i: „Ei 
bine, Tommy, se pare că exersarea loviturii 
a început să dea roade!“ 


N-am întâlnit niciodată un bărbat 
care să-mi spună că, după o zi 
lungă la serviciu, primul lui gând a 
fost: Ce bine mi-ar prinde acum e o 
discuţie de vreo 45 de minute cu 
nevasta-mea. 


Eram într-o zi într-un restaurant cu 
prietenul meu Moonhead, când am văzut un 
tip purtând un tricou care m-a făcut să râd. 


Având în vedere că joc şi eu golf, înţelegeam 
ce vrea să spună. Pe tricou erau patru 
rânduri scrise: 


„Urăsc golful.“ 

„Urăsc golful.“ 

„Frumoasă lovitură, prietene.“ 
„Îmi place golful.“ 


Este uimitor felul în care o propoziţie 
pozitivă poate transforma complet un chin 
frustrant în ceva plăcut, nu-i aşa? 


Nu vorbesc aici despre laude goale — este 
ceva fals şi de-a dreptul greţos. O încurajare 
reală înseamnă a descoperi o trăsătură 
pozitivă la un copil, partener de viaţă sau 
prieten şi a spune: „Aceasta este o trăsătura 
ce merită păstrată şi dezvoltată.“ 


Limbajul dragostei produce cele mai 
mari neplăceri într-o căsnicie atunci când 
este favorizat de soţie, în special, deoarece 
cuvintele nu sunt punctul forte al 
bărbaţilor. Ne pricepem la zgomote, 
mormăieli şi comenzi, dar la cuvinte de 
dragoste? Hai să spunem că, în general, am 
putea să facem o treabă mult mai bună. În 
medie, bărbaţii folosesc de trei ori mai 
puţine cuvinte pe zi decât femeile. Până să 
ajungem acasă de la serviciu, 99% din 
cuvintele noastre au fost deja folosite. N-am 
întâlnit niciodată un bărbat care să-mi 
spună că, după o zi lungă la serviciu, primul 


lui gând a fost: Ce bine mi-ar prinde acum e o 
discuţie de vreo 45 de minute cu nevastă-mea. 
Un astfel de bărbat poate exista, dar eu nu l- 
am întâlnit până acum! Din acest motiv, nu 
e greu de înţeles de ce multe femei, pentru 
care complimentele verbale sunt extrem de 
importante, se simt cumva neglijate şi 
neapreciate în multe căsnicii. 


Căsnicia ta nu este ca o pădure 
bâtrână; ea se aseamănă cu o 
grădină proaspăt plantată. 


Dacă eşti un bărbat care citeşte această 
carte, îmi permit să-ţi sugerez ca, din 
dragoste pentru soţia şi copiii tăi, să-ţi 
revizuieşti tăcerea. Am avut un număr 
surprinzător de mare de pacienţi bărbaţi 
care mi-au spus: „Uite ce e, dr. Leman, în 
ziua nunţii i-am făcut soţiei mele o 
promisiune şi o voi respecta.“ 

„Ce i-ai promis?“ 

„l-am spus că o iubesc foarte mult şi că 
dacă vreodată ceva se va schimba, ea va fi 
prima care va şti. Între timp, dacă eu nu 
ridic această problemă, nu e nevoie că ea 
să-şi facă griji în legătură cu sentimentele 
mele. Îşi poate aminti de promisiunea pe 
care i-am făcut-o în ziua când ne-am 
căsătorit,“ 


Îmi pare rău, amice, dar dacă pentru 
soția ta limbajul dragostei implică 
declaraţii, tăcerea ta nu va avea rezultatul 
scontat. Ea trebuie să audă în permanenţă 
că o iubeşti. 

Căsnicia ta nu este ca o pădure bătrână; 
ea se aseamănă cu o grădină proaspăt 
plantată. Pădurile vechi sunt robuste. Nu au 
nevoie să fie îngrijite. 

Dacă nu le poluăm, otrăvim sau dacă nu 
le ardem în întregime, se descurcă perfect 
fără ajutorul nostru. 


Pe de altă parte, o grădină este exact 
opusul pădurii. Dacă nu o uzi, dacă nu ai 
grijă să fie expusă la soare, dacă nu înlături 
puruienile şi dacă nu o fertilizezi, nu obţii 
nimic. Poate un amărât de morcov şi o 
salată plină de gândăcei. 

Căsnicia ta este ca o astfel de grădină. 
Dacă o uzi o singură dată, nu va fi suficient 
pentru 50 de ani. Trebuie să-ţi uzi căsnicia 
în fiecare zi, câteodată în fiecare oră. 


O frază presupune mai multe 
lucruri, printre care un subiect şi 
un predicat. „Ah?*“, „Ce?“, „Nu ştiu“ 
şi „Indiferent“ nu se califică drept 
fraze. 


Aşa că, stimaţi bărbaţi, dacă aceste 
complimente verbale reprezintă limbajul 


dragostei pentru soțiile voastre, permiteţi- 
mi să vă ajut. Soţia ta are nevoie ca tu să iei 
nişte cuvinte şi să faci ceva ce poate nu vine 
în mod natural la tine. Priveşte lucrurile din 
perspectiva construirii unui proiect, numai 
că de data aceasta construieşti o propoziţie. 
O frază presupune mai multe lucruri, 
printre care un subiect şi un predicat. 
„An?“, „Ce?*, „Nu ştiu“ şi „Indiferent“ nu se 
califică drept fraze pentru discuţia noastră. 
Frazele la care mă gândesc sună în felul 
următor: 


„Te iubesc mai mult ca niciodată. Alături 
de tine viaţa devine din ce în ce mai dulce.“ 


„Eşti atât de bună cu mine. Cum aş putea 
trăi fără tine?“ 

„Mă simţeam abătut astăzi, apoi am 
început să mă gândesc la tine. Asta m-a 
făcut să mă simt mult mai bine.“ 


Oricare dintre frazele de mai sus poate fi 
rostită în zece secunde sau mai puţin, dar 
fiecare dintre ele poate insemna enorm 
pentru soţia ta, când cuvintele sunt spuse cu 
sinceritate. 


Bărbaţilor cărora le este greu să se 
exprime în cuvinte le sugerez să folosească 
cuvinte vizuale. În general, bărbaţii au o 
problemă în a-şi exprima sentimentele, aşa 
că ne descurcăm mai bine cu imagini: „Sunt 
atât de nervos încât mă simt ca un câine 


care vrea să sfâşie o bucată crudă de carne.“ 
„Mă simt ca şi cum toată greutatea lumii ar 
fi pe umerii mei şi sunt prea obosit să mă tot 
ridic.“ „La serviciu mă simt ca şi cum aş fi 
făcut deja două greşeli văzute de un arbitru 
care mă urăşte; e imposibil să evit o 
eliminare.“ 

Ştiu că unii dintre voi se simt stânjeniţi 
atunci când vorbesc despre temeri, emoţii 
sau visuri, dar e în regulă. Vrei să devii o 
nouă persoană, nu-i aşa? Transformarea e 
câteodată incomodă. Presupune schimbarea 
modului în care te raportezi la ceilalţi — 

începând cu cei mai apropiaţi. Înseamnă 

să-ţi asumi responsabilitatea de a-ţi face 
partenera (şi copiii, dacă ai) să se simtă 
iubită, apreciată şi împlinită. 

Dacă pentru partenerul tău limbajul 
dragostei înseamnă declaraţii, renunţă la 
orice formă de negativitate. Văicăreala şi 
cicăleala nu te vor ajuta cu nimic. Pentru 
toți cei care au un limbaj al dragostei 
verbal, cuvintele pozitive fac minuni - în 
schimb, toate comentariile negative Îi 
dărâmă. Sunt extrem de sensibili atât la 
laude, cât şi la critici. Critica îi va face să se 
închidă pur şi simplu în sine. 

Dacă vrei să-ţi faci soţia sau soţul să 
zâmbească, răspândeşte zvonuri favorabile 
despre ea sau el. Garantez că vor ajunge 
cumva înapoi la aceştia. 


Dacă pentru tine limbajul iubirii e verbal 
şi eşti singur, găseşte un bărbat sau o femeie 
care ştie să comunice verbal. Dacă eşti 
căsătorit cu o astfel de persoană, va trebui 
să-ţi dezvolţi acest tip de limbaj; numai aşa 
partenerul tău se va simţi iubit şi apreciat. 


Limbajul iubirii nr. 2.Timpul în doi 


Odată a venit la mine pentru consultaţii o 
mamă care era frustrată de relaţia cu fiica 
ei mai mare. A făcut tot posibilul să o 
angajeze într-un dialog serios, dar fără 
rezultat. Soţul ei, pe de altă parte, era tipul 
tăcut, gânditor, care rareori scotea o vorbă, 
dar care beneficia de afecțiunea şi 
devotamentul total al fiicei. 


Mama nu putea înţelege cum acest om 
tăcut şi liniştit îşi găsise locul în inima fetei, 
când ea, care întotdeauna o bombarda cu 
întrebări şi comentarii, nu ajungea nicăieri. 

Am petrecut ceva timp cu fiica şi am 
aflat imediat despre ce era vorba. Când m- 
am reîntâlnit cu părinţii, mai târziu, i-am 
adresat mamei câteva întrebări simple, 
începând cu: 


„Când fiica ta nu poate dormi, ce CD 
ascultă?“ 


„Nu ştiu.“ 
„New Kids on the Block“, a răspuns tatăl. 
„Aşa e“, am spus. 


„Dar de unde ştii, dragă?“ și-a întrebat 
mama soţul. 

„Pentru că uneori mă roagă să-i dau 
drumul, atunci când plec din cameră.“ 


Am continuat. „Când fiica ta joacă 
softball, ce face de fiecare dată când e 
rândul ei la lovit?“ 


Mama s-a uitat la mine consternată. 


„Loveşte baza de două ori cu bâta, când 
se simte sigură pe ea, dar îşi întoarce capul 
spre mine atunci când e nesigură“, a spus 
tatăl. 


Era normal ca fata să se simtă mai 
apropiată de tată. O iubea aşa cum 
voia să fie iubită. 


Timpul de calitate petrecut cu cei din 
jurul ei era limbajul dragostei pentru 
această fată. Tatăl îi oferea acest timp, pe 
când mama îi oferea numai vorbe. În plus, 
întrebările cu care mama îşi bombarda fiica 
nu aveau un efect încurajator; păreau mai 
degrabă Marea  Inchiziţie. În general, 
adolescenților nu le plac întrebările. Ţinând 
cont de toate acestea, era normal ca fata să 
se simtă mai apropiată de tată. O iubea aşa 
cum voia să fie iubită. 


O modalitate excelentă de a-i arăta uneia 
dintre fiicele mele cât de mult ţin la ea, în 


perioada de creştere, era aceea de a-i 
asculta noile CD-uri. Întâmplarea a făcut să 
fiu un fan al grupului Dixie Chicks, aşa că 
efortul făcut n-a fost prea mare, dar numai 
dragostea mea pentru ea m-a făcut să ascult 
*NSYNC şi Backstreet Boys care scoteau CD 
după CD. Ce se întâmpla atunci când ea îmi 
dădea să ascult ceva ce nu-mi plăcea? Atâta 
timp cât versurile nu depăşeau limitele 
bunului-simţ, găseam întotdeauna ceva 
pozitiv să spun: „Ei bine, are un ritm bun“ 
sau: „Cântăreața asta are o voce 
extraordinară.“ 


Sunt soţii, soţi şi copii care nu dau 
doi bani pe cadouri. Vor timpul tău. 


Sunt soţii, soţi şi copii care nu dau doi 
bani pe cadouri. Vor timpul tău. Vor să stai 
cu ei, să vorbeşti cu ei, să te duci la meciuri 
cu ei, să te uiţi la filme cu ei sau pur şi 
simplu să ajungi în timp util acasă şi să stai 
la masă cu ei. Nu te costă niciun ban să faci 
toate acestea. Nu-ţi cer neapărat să petreceţi 
timp la plajă, într-o staţiune sau într-un 
palat — vor doar să te aibă în preajmă. 

Copiii care fac parte din această 
categorie te vor la toate meciurile lor. Nu e 
acelaşi lucru dacă eşti prea ocupat, nu 
ajungi la meci şi le ceri să-ţi povestească tot 
ce s-a întâmplat. Vor să se uite în tribună şi 


să te vadă acolo. Dacă fac parte dintr-un cor, 
nu-i interesează dacă nu poţi să le 
deosebeşti vocea de restul. Rezervorul 
dragostei lor se umple atunci când îţi văd 
chipul familiar în public. 


Sande mi-a făcut o surpriză deosebită la 
câţiva ani după căsătorie, când a apărut în 
sala în care urma să primesc titlul de doctor 
în psihologie. Nu pare a fi mare lucru, dar 
când te gândeşti la circumstanţe, totul se 
schimbă: mi-am primit doctoratul într-o 
sâmbătă după amiază, iar joi noaptea (cu 36 
de ore mai devreme), Sande o născuse pe a 
doua noastră fiică, Krissy. Sande era încă 
într-un scaun cu rotile, dar tot a venit la 
ceremonie, iar pentru mine, faptul că a 
făcut un asemenea efort pentru a mă vedea 
pe mine obţinându-mi diploma a însemnat 
enorm. 


Dacă cei din familia ta au un astfel de 
limbaj al dragostei, atunci trebuie să fii 
foarte atent cu programul tău. Dacă nu 
trasezi nişte limite, implicarea peste măsură 
în tot felul de activităţi poate crea probleme 
in familie. 


Am un mic exerciţiu excelent pentru 
astfel de familii. De la bun început, le spun 
să facă o listă cu toate activităţile în care 
fiecare dintre ei sunt implicaţi. Lista poate 
deveni de-a dreptul hilară, dar trebuie 
tratată cu atenţie datorită consecinţelor. Am 


văzut băieţi care jucau baseball la trei 
echipe diferite - în timpul aceluiaşi sezon. 
Am văzut taţi plecaţi la golf în timp ce 
mama făcea echitație, iar copiii erau 
expediaţi în diferite locuri. 

În momentul în care îmi prezintă lista, le 
dau un marker şi le spun: „Foarte bine, 
tăiați jumătate din ea.“ 

„Glumeşti!“ protestează ei. 

„Nu glumesc deloc. Trebuie să reduceţi 
activităţile cu 50%.“ 


Unele dintre aceste familii sunt ca nişte 
alcoolici - sunt atât de ocupați, încât nu 
realizează stresul ce se acumulează în 
spatele acestor activități. Pot deveni 
disperaţi atunci când sunt nevoiţi să aleagă 
şi realizează că pentru a evita un program 
mult prea Încărcat trebuie să renunţe chiar 
şi la activităţi profitabile. 


Dacă există un semn de îndoială, 
spune nu. 


Odată ce s-au făcut dureroasele tăieri, 
următorul meu sfat se referă la aşezarea 
unui bileţel lângă telefon, bileţel care sună 
în felul următor: „Dacă există un semn de 
îndoială, spune nu.“ Oamenii care au o viaţă 
ocupată, au în general filtre defecte. Undeva 
în mintea lor apar atenţionări de genul: 


„Oare mai are Susan timp să participe la 
încă o activitate?“, dar în acelaşi timp încep 
să se gândească la ce va pierde fiica lor 
lipsind de la acea activitate şi siârşesc prin a 
inscrie copilul deja obosit într-o a zecea 
activitate pentru acea săptămână. Din 
punctul meu de vedere, dacă ai dubii, taie 
activitatea de pe listă. Dacă nu poti justifica 
timpul alocat pentru o anume activitate, 
renunţă la ea. 


Aproape toți căutăm până găsim pe 
cineva dispus să stea cu noi. 


Nu vreau ca totul să sune ca un 
avertisment, dar din multe puncte de 
vedere asta este: dacă nu petreci timp de 
calitate cu cei care utilizează acest limbaj al 
dragostei, aceştia nu se vor simţi iubiţi şi 
trăim într-o vreme în care multe braţe se 
întind către cei ce sunt neglijaţi. În caz că nu 
sunt suficient de clar, voi pune punctul pe i: 
cei pe care-i iubeşti vor găsi alte persoane 
dispuse să-şi petreacă timpul cu el. Dacă tu 
nu eşti acolo, vor găsi pe altcineva cu care 
să petreacă timpul. Fiul tău adolescent 
poate găsi o tânără pe care este posibil să o 
lase însărcinată sau se poate alătura unui 
grup de tineri traficanţi de droguri, atâta 
timp cât familia nu-i poate asigura un 


sentiment de apartenenţă. Sunt puţini cei 
care pot trăi singuri. Aproape toţi căutăm 
până găsim pe cineva dispus să stea cu noi. 


Dacă vă uitaţi la televizor 
împreună puteţi creşte ratingul 
canalului CBS, dar nu va însemna 
prea mult pentru copilul sau soția 
ta. 


Pentru persoana care se simte iubită 
prin calitatea timpului petrecut, nici 
cantitatea nu poate fi ignorată. Calitatea nu 
înlocuieşte cantitatea; copiii nu gândesc în 
acest fel. 

Totuşi, chiar dacă ai grijă să petreci mult 
timp cu cei dragi, nu uita că acesta ar trebui 
să fie petrecut intr-o manieră semnificativă. 
Dacă vă uitaţi la televizor împreună puteţi 
creşte ratingul canalului CBS, dar nu va 
însemna prea mult pentru copilul sau soţia 
ta. Să citeşti ziarul dimineaţa la micul-dejun 
nu te va apropia prea mult de soţie, în ciuda 
faptului că sunteţi în aceeaşi cameră, 
pentru că în realitate sunteţi în două lumi 
separate. Să asculţi radioul împreună cu ai 
tăi în maşină nu înseamnă să creezi 
amintiri comune. 


Timpul petrecut impreună care 
înseamnă ceva pentru cei dragi nu 
se întâmplă accidental; trebuie să-l 

alegi. 


Timpul petrecut impreună care 
inseamnă ceva pentru cei dragi nu se 
întâmplă accidental; trebuie să-l alegi. Va 
trebui să-ţi impui să închizi televizorul, să te 
duci afară şi să joci baschet cu fiul tău. În 
loc să alergi de unul singur, poate ar fi de 
preferat să-ţi surprinzi familia, sugerând un 
joc de Monopoly sau Yahtzee împreună. Sau 
poate le poţi spune copiilor să termine de 
spălat vasele, în timp ce-ţi iei soţia de mână, 
propunându-i: „Hai, dragă, să mergem la o 
plimbare. Povesteşte-mi cum a fost ziua ta.“ 


Nu petrece pur și simplu timp cu cei dragi. 
Creează amintiri plăcute. 
Privește-ţi soţia în ochi. 
Acordă-i toată atenţia. 


Taci din gură până termină ce are de spus. (Foarte 
dificil pentru noi bărbaţii, care vrem să rezolvăm 
imediat orice problemă.) 


Urmărește-i limbajul trupului. 


Încearcă să înţelegi ce e în sufletul ei. 


Este important să te concentrezi şi 
asupra evenimentelor ocazionale 
importante. Dacă soţului tău îi place 
paseballul, poţi cumpăra două bilete la un 
meci, făcându-i astfel o surpriză, chiar dacă 
pentru tine acel eveniment sportiv nu 
înseamnă nimic. Dacă fiicei tale ii place 
dansul, du-te cu ea la un spectacol, chiar 
dacă pentru tine dansul e ceva plictisitor. 
Dacă soţia ta este o mare iubitoare de artă şi 
afli de o nouă expoziţie la unul dintre 
muzeele de artă din oraş, spune-i despre ea. 
Va însemna mult mai mult pentru ea faptul 
că tu eşti cel cu iniţiativa în loc să fii cel care 
răspunde fără tragere de inimă la dorinţele 
el. 


CUM MI S-A SCHIMBAT VIAȚA 


Eu şi soţia mea ne-am înţeles 
întotdeauna bine, dar acum două luni 
am ajuns într-un punct tare prost. 
Căsnicia noastră devenise 
plictisitoare şi amândoi eram de 
acord cu acest lucru. Aşa că în luna 
mai am participat la un seminar 
organizat de tine. Viaţa noastră nu va 
mai fì aceeaşi (şi slavă Domnului 
pentru asta!). 

Suntem amândoi copii mijlocii (nu e 
de mirare că nu există niciun fel de 


pasiune în viaţa noastră şi că zăceam 
pe canapea în fiecare vineri seară), 
dar nu aveam nicio idee cum aceste 
trăsături caracteristice mijlociilor ne 
afectau mariajul. În acelaşi timp 
habar n-aveam cât de important era 
pentru soţia mea să primească atenţii 
(limbajul dragostei caracteristic ei). 
Fără îndoială, după câţiva ani de 
căsătorie am uitat complet acest 
lucru. Acum însă în fiecare zi încerc 
să găsesc ceva să-i dăruiesc soţiei 
mele — chiar dacă este vorba despre o 
margaretă din spatele casei aşezată 
pe perna ei - care să-i arate că o 
iubesc. Tot ce pot să spun e că... serile 
de vineri nu mai sunt plictisitoare 
deloc. De fapt, câteodată suntem 
nevoiţi să trimitem copiii la bunici, 
până a doua zi. 


Sean, Tennessee 


Limbajul iubirii nr. 3. Darurile 


Ei bine, ştii deja că nu sunt prea grozav în 
ceea ce priveşte alegerea cadourilor, dar în 
apărarea mea pot spune că nu este uşor să-i 
cumperi soţiei mele ceva să-i placă. A avut 
şi un magazin al ei numit Shabby Hattie, 
unde vindea lucruri ce intră în categoria 
„shabby chic“. Traducerea mea: lucruri pe 


care oamenii obişnuiau să le arunce, dar 
pentru care acum sunt dispuşi să plătească 
o grămadă de bani. 

În perioada în care a avut acel magazin, 
am avut mari probleme. În sensul că toate 
lucrurile care îi plăceau în mod deosebit le 
cumpăra şi apoi le ducea în magazinul ei. 
Dar pentru mine era imposibil să cumpăr 
cadouri pentru soţia mea de la soţia mea. 
Gestul meu n-ar fi avut efectul scontat! 


Într-o vară, eram în partea de nord a 
statului New York, când Sande a dat peste 
nişte scânduri de gard vechi şi ponosite. 
Bineînţeles, s-a gândit că cineva ar fi dispus 
să plătească o sumă de bani frumuşică pe 
aceste vechituri, cu scop decorativ, aşa că le- 
a depozitat afară pentru a le lua cu ea la 
Tucson. Scândurile nu puteau deveni mai 
ponosite decât erau, aşa că nu au fost 
acoperite. 

În acelaşi timp, un tip ciudat — hai să-l 
numim aparte şi cu un vocabular aparte - a 
venit la noi să ne curețe fosa septică. Nu ştiu 
nimic despre trecutul acelui individ, dar 
orice om cu doar şapte degete are câteva 
lucruri de povestit. 


Ce dăruim şi felul în care primim 
cadouri spun foarte multe despre 
noi. 


A intrat în curte, a început să curețe fosa 
şi dintr-odată şi-a dat seama că mașina e 
plină şi trebuie golită înainte să termine 
treaba. N-a vrut să lase fosa septică 
deschisă, aşa că a început să se uite prin 
curte după ceva obiecte fără valoare cu care 
să acopere gaura. 


Ce crezi că a găsit? 


Dacă eşti căsătorit cu o persoană 
pentru care primirea darurilor 
reprezintă limbajul dragostei, 
trebuie să devii foarte creativ, în 
limita bugetului tâu. 


Gusturile sunt diferite, dar ce dăruim şi 
felul în care primim cadouri spun foarte 
multe despre noi. Cel mai frumos cadou pe 
care l-am primit de la Sande, cu excepţia 
tonomatului meu, a fost ceva făcut de ea. A 
luat coperta primei mele cărţi, a înrămat-o 
şi a scris o notă aurie care spunea: „Soţul 
numărul unu, tatăl numărul unu, autorul 
numărul unu.“ Toată treaba nu cred că a 
costat-o mai mult de 20 $, dar pentru mine 
nu are preţ, fiindcă acest cadou m-a făcut să 
înțeleg că Sande mă cunoştea şi-mi cunoştea 
inima. Se gândea la mine şi la ceea ce ar 
însemna cel mai mult pentru mine. 


Dacă eşti căsătorit cu o persoană pentru 
care primirea darurilor reprezintă limbajul 


dragostei, trebuie să-ţi foloseşti imaginaţia 
şi să devii foarte creativ, în limita bugetului 
tău. Nu e nevoie să plăteşti o sumă mare de 
bani. Un cadou potrivit poate fi o floare, un 
bilet la un spectacol sau la un meci... 
Gândeşte-te la partenerul tău. Ce i-ar plăcea 
lui sau ei? Cadoul poate să nu coste nimic 
sau poate fi scump, dar trebuie să existe. 


Doamnelor, aţi putea crede că dacă faceţi 
totul acasă (rufe, gătit, plata facturilor, plus 
altele) e suficient. Din păcate nu e aşa; dacă 
soţul vostru preferă cadourile şi nu 
primeşte unele care i se potrivesc perfect se 
va simţi neapreciat. 

Dacă eşti singură şi îţi place să primeşti 
atenţii, nu te căsători cu un bărbat obsedat 
de propria persoană sau nu foarte creativ. 
lată un pont: ţine cont de cât de creativ este 
în perioada de dinaintea căsătoriei, împarte 
acea creativitate la jumătate şi la asta te poţi 
aştepta în timpul căsniciei. Dacă eşti 
dezamăgită de acest om încă din perioada 
în care sunteţi impreună, nici să nu te 
gândeşti să te măriţi cu el. Părăseşte-l. Nu se 
va schimba, indiferent ce spune. 


Tine cont de cât de creativ este în 
perioada de dinaintea căsătoriei, 
imparte acea creativitate la 
jumătate şi la asta te poți aştepta în 
timpul căsniciei. 


Domnilor, aţi putea crede că dacă 
aduceţi în casă un venit suficient de mare 
încât îi permite soţiei să aleagă dacă vrea 
sau nu să muncească, aveţi o casă mare şi 
frumoasă şi îi cumpăraţi maşini noi soţiei, 
toate astea vorbesc de la sine despre 
sentimentele voastre. Dar dacă limbajul 
dragostei soţiei înseamnă primirea de 
cadouri, singurul lucru pe care-l va simţi în 
casa aceea mare sau în maşina ei nouă va fi 
o distanţă emoţională. Aşa că mai bine le 
umpleţi cu simboluri vizuale ale dragostei 
voastre. 


CUM MI S-A SCHIMBAT VIAȚA 


Îmi iubesc soţul, dar trebuie să 
recunosc că atunci când e vorba 
despre cadouri, e complet pe 
dinafară. Aduce bani buni în casă, mă 
ajută mereu cu copiii şi e un tip cu 
care e foarte uşor să te înţelegi. Viaţa 
ar trebui să fie minunată, nu? Din 
păcate, în zile cum sunt Sfântul 
Valentin sau aniversarea noastră mă 
simt goală pe dinăuntru. Nu mi-am 
dat seama niciodată de ce, până ce 
am participat la unul din seminarele 
tale, acum o săptămână, şi am aflat că 
limbajul dragostei în ceea ce mă 
priveşte e reprezentat de primirea de 
cadouri. Cred că ultimul cadou primit 


de la soţul meu a fost inelul de 
logodnă. De asemenea, mi-am adus 
aminte de ceea ce al spus legat de 
faptul că bărbaţii, în general, habar n- 
au ce le place femeilor. Aşa că am 
decis să vorbesc cu Dave despre asta. 
A rămas mască! Era exact faţa 
stupefiată pe care ai spus că o voi 
vedea. Dar când i-am spus cât de 
important e pentru mine să primesc 
cadouri, a priceput. Face eforturi 
deosebite. În săptămâna de după 
seminar, mi-a adus un trandafir roşu 
(aş fi fost încântată chiar şi de 
margaretele din curte), o ciocolată 
care-mi place foarte mult şi un pachet 
surpriză pentru cină, cu toate 
mâncărurile mele favorite. Ai avut 
dreptate. N-ar fi trebuit să-l judec 
pentru ceva ce nu ştia. Practic, avea 
nevoile de un ghiont. La fel ca mine, 
de altfel. Mulţumesc că ne-ai 
inghiontit. 


Sandra, Nebraska 


Ca să iubeşti o femeie în acest mod, 
trebuie să o cunoşti foarte bine. Pentru 
început, trebuie s-o înţelegi destul de bine 
ca să ştii dacă va considera ceva ca fiind 
lipsit de gust sau drăguţ. O interesează 
preţul şi locul de unde a fost cumpărat sau 
intenţia ce stă în spatele achiziţiei? Îi pasă 


dacă îţi aminteşti că trandafirii galbeni sunt 
florile ei favorite sau e fericită să primească 
orice tip de floare, pentru că simplul act al 
dăruirii unui cadou îi demonstrează că te 
gândeşti la ea? 


Minciuni pe care ţi le spui 


E mai important să dăruiești 
decât să primeşti. 

E suficient să spui „Te iubesc" 
o singură dată. Ea ar trebui 

să înţeleagă că nimic nu s-a 
schimbat. 

l-a plăcut anul trecut, deci 

o să-i placă şi anul acesta. 


Când avea doar patru ani, fiul meu Kevin 
i-a topit inima lui Sande, chiar dacă gestul 
lui a fost o hotie flagrantă. S-a sculat într-o 
dimineaţă, a dat un tur pe la vecini şi s-a 
autoservit cu cele mai frumoase flori ale 
rezidenţilor. După care a intrat în bucătărie 
şi i-a înmânat mamei sale preţiosul buchet. 
Sande a fost încântată (deşi am observat că 
a pus florile într-un loc unde nu puteau fi 
văzute prin fereastră). 


Aşa cum cadourile atente pot face 
minuni, cele nepotrivite pot răni foarte uşor 
oamenii. Când un tată îi cumpără fiicei lui 
de 16 ani un cadou nepotrivit pentru vârsta 


ei — de exemplu, un DVD cu Mary Kate şi 
Ashley, numai pentru că i-au plăcut 
gemenele atunci când era mai mică - fiica 
lui se va simţi neînţeleasă, insultată şi deloc 
iubită. Un cadou cu adevărat potrivit este 
un cadou bazat pe înţelegere şi apropiere. 

Şi iată ironia: câteodată dragostea 
înseamnă să primim cadouri în loc să 
dăruim. Unii oameni sunt ca nişte martiri — 

gata intotdeauna să facă altceva pentru 
alţii. Dar nu-i lasă pe ceilalţi să facă nimic 
pentru ei. La prima vedere pare a fi ceva 
generos, dar în realitate le refuză altora 
plăcerea de a dărui. 


Dacă soţul, prietenul sau un membru al 
familiei sunt oameni cărora le place să 
dăruiască atenţii, învaţă să le primeşti — de 
dragul lor, nu al tău. S-ar putea să foloseşti 
neglijeul primit pe post de cârpă de şters 
praful sau cravata oribilă ca să ştergi petele 
de pe maşină, dar fii amabil. A şti să 
primeşti poate fi la fel de important ca a şti 
să dăruieşti. 


Limbajul iubirii nr. 4. Serviciile 


Am un prieten care călătoreşte des şi a cărui 
soţie urăşte ideea de a merge în benzinării. 
E ca şi cum ar avea alergie la ele. Ar fi în 
stare să conducă şase luni numai pe vapori 
de benzină, înainte să se aşeze la coadă să 
alimenteze singură. Înainte de fiecare 


călătorie, unul dintre ultimele lucruri pe 
care le face prietenul meu e să verifice 
rezervorul maşinii soţiei sale. Dacă e sub 
jumătate, îi face plinul. 

Ceea ce poate că nu realizează el este că 
umple mai mult decât un simplu rezervor 
de benzină - umple rezervorul afectiv al 
soției sale. Sunt oameni care răspund în 
mod deosebit la servicii concrete. Chiar şi 
lucruri simple, ca de exemplu, curăţenia 
făcută după pisica sau câinele din casă pot 
părea romantice pentru persoana pentru 
care sunt făcute. 

Dacă eşti femeie şi limbajul dragostei se 
manifestă în cazul tău prin aceste servicii, 
probabil că te simţi extrem de apreciată 
atunci când soţul sau prietenul tău iţi 
repară o ţeavă care picură, iţi schimbă 
uleiul la maşină sau te ajută să montezi 
ceva cumpărat de la Costco. 

Dacă eşti bărbat, te simţi probabil cel 
mai iubit atunci când soţia sau prietena îţi 
găteşte ceva deosebit sau te scuteşte de 
stresul cumpărăturilor cumpărându-ţi ceva 
de îmbrăcat. 


Am un alt prieten care e un om de litere. 
Profesor de engleză, iubeşte cuvintele şi 
chiar a scris poezie. A încercat să-şi 
impresioneze soţia folosind complimente 
aparte, în locul obişnuitelor clişee şi odată 
soţia chiar i-a răspuns: 


Ceea ce ea apreciază mai mult 
decât orice este exact ceea ce el 
urăşte să facă: să înlocuiască o 

toaletă care curge, să repare o uşă 
sau să monteze pe perete o oglindă 
grea. 


„Oh, Jim, asta a fost bună!“ Anna îi 
admira creativitatea, dar inima ei nu era 
impresionată. 

A încercat să-i cumpere cadouri creative, 
cum ar fi o pernă japoneză umplută cu 
hrişcă şi diverse alimente sănătoase. Anna 
le apreciază, dar nu în mod deosebit, chiar 
dacă el ghiceşte corect ceea ce i-ar plăcea ei 
cu adevărat. 


Ceea ce ea apreciază mai mult decât 
orice este exact ceea ce el urăşte să facă: să 
înlocuiască o toaletă care curge, să repare o 
uşă sau să monteze pe perete o oglindă 
grea. 


Oamenii care apreciază astfel de 
servicii tind să fie mai puţin 
sentimentali şi mult mai pragmatici 
decât cei ataşaţi de cuvinte şi 
cadouri. 


Când s-au mutat într-o casă nouă, Anna a 
cumpărat o oglindă pentru camera de zi, 
care cântărea aproape 30 de kilograme. Lui 


Jim i-a fost teamă să o monteze pentru că 
ştia că dacă o va face avea să cadă la un 
moment dat şi să se spargă. 

Oglinda a stat timp de trei luni lângă 
perete şi cu fiecare zi care trecea Anna se 
simţea tot mai frustrată şi mai puţin 
apreciată. Nu voia să audă cuvinte 
frumoase. Nu voia să primească cadouri. 
Voia să fie montată oglinda pe perete. 

Când în sfârşit Jim a cedat şi l-a rugat pe 
un prieten să-l ajute ca să fie sigur că treaba 
va fi făcută cum trebuie, Anna l-a răsplătit 
într-un mod foarte intim şi creativ. 
Interesant e faptul că abia după cinci ani de 
căsnicie Jim a realizat ce o face pe soţia lui 
să se simtă iubită cu adevărat şi ce o face să- 
i răspundă în acelaşi fel! Pentru mulţi dintre 
voi a durat mult mai mult. 


Oamenii care apreciază astfel de servicii 
tind să fie mai puţin sentimentali şi mult 
mai pragmatici decât cei ataşaţi de cuvinte 
şi cadouri. Toate acele acte romantice sunt 
în regulă ocazional, dar ataşamentul cel mai 
important pentru ei este realizarea unor 
lucruri practice care le fac viaţa mai uşoară. 


Ştiu că mă repet, dar vreau ca aceia ce 
sunt necăsătoriți să ia în considerare toate 
aceste aspecte. Pentru femeile cu un astfel 
de limbaj al iubirii, sfatul meu e să vă 
gândiţi bine înainte de a vă căsători cu un 


bărbat care are un doctorat în literatură 
veche, dar care nu e capabil să lege două 
fire. 


Acelaşi lucru este valabil şi pentru 
părbaţi. Nu te căsători cu o femeie leneşă şi 
cu capul în nori. Caută o femeie cu iniţiativă 
şi care are abilităţile atât de importante 
pentru tine. 


Limbajul iubirii nr. 5. Contactul fizic 


Am avut la un moment dat un pacient care 
era, probabil, cel mai bine hrănit soţ pe care 
l-am întâlnit vreodată. Soţiei îi place să 
gătească şi când spun „să gătească“ nu mă 
refer la ceva gata preparat ce trebuie doar 
încălzit. E una dintre acele persoane pentru 
care prezentarea e la fel de importantă ca 
gustul mâncării, aşa că planifică mesele nu 
numai pe baza gustului şi a conţinutului 
nutriţional, ci şi în funcţie de cum vor arăta 
culorile în farfurie. 

E sora geamănă a Marthei Stewart. 
Dulapul soţului e atât de organizat, încât mă 
apucă durerea de cap uitându-mă la el. 
Fiecare pantof e la locul lui şi efectiv fiecare 
ciorap şi obiect de lenjerie a fost inventariat 
şi catalogat. 

Omul acesta nu uită niciodată zilele de 
naştere sau aniversările rudelor, pentru 
simplul fapt că soţia îi reaminteşte cu trei 
săptămâni înainte. Dacă nu a făcut nimic cu 


informaţia primită, e înştiinţat cu două 
săptămâni înainte de apropierea 
evenimentului. Dacă, în continuare, trage 
de timp, soţia îi pune trei feluri de felicitări 
în faţă şi îi cere să semneze una dintre ele. 

Nu cunosc niciun alt bărbat care să fie 
atât de bine îngrijit. Şi cu toate acestea, 
omul în cauză a ajuns în cabinetul meu, 
frustrat de lipsa de dragoste pe care o 
simţea în căsnicia lui. Soţia, la rândul ei, nu 
putea să-i înţeleagă sentimentul de alienare. 
Ce altceva putea să facă pentru el? Făcea 
practic tot ce se putea face. 

O să-ţi spun ce i-am spus şi ei. Putea să-l 
atingă. Oriunde, oricând şi practic în orice 
loc. Acest om voia afecţiune fizică. Fără acea 
atingere, nu s-ar fi simţit niciodată iubit cu 
adevărat. 

Gary Chapman scrie: „Contactul fizic 
poate consolida sau poate distruge o relaţie. 
Acesta poate transmite ură sau iubire. 
Persoana al cărei limbaj este contactul fizic 
va recepționa mesajul astfel transmis mult 
mai puternic decât prin cuvintele „te urăsc“ 
sau „te iubesc“. O palmă îi poate face mult 
rău unui copil, dar este distrugătoare 
pentru copilul al cărui limbaj primar al 
iubirii este contactul fizic. O îmbrăţișare 
călduroasă îi transmite oricărui copil că este 
iubit, dar înseamnă enorm pentru cel ce 


receptează, ca limbaj primar al iubirii, 
contactul fizic. Același lucru este valabil și 
pentru adulți.“22 


Puterea incredibilă a atingerii este 
valabilă pentru ambele sexe. Multor femei 
le place să fie atinse (o notă pentru bărbaţi: 
atinsă şi mângâiată, nu inşfăcată). Bărbaţii 
nu sunt cu mult mai diferiţi. În cazul a 90% 
dintre noi, dacă vrei atenţia noastră, atinge- 
ne. Ne poţi atinge oriunde - orice parte a 
corpului e în regulă! (OK, unele locuri sunt 
speciale). 

Când femeile mă întreabă cum pot 
atrage atenţia bărbaţilor lor, de obicei le 
incurajez să folosească atingerea înainte şi 
în timp ce vorbesc. Acest lucru atrage 
atenţia iubitului sau soţului. Sărută-l pe 
ceafă, ia-l de mână, muşcă-l uşor de ureche. 
Va fi în întregime al tău. Apoi, în timp ce-l 
atingi, poţi să-i transmiţi informaţia pe care 
vrei să o audă. 

Încearcă Şi convinge-te. Pentru 
majoritatea bărbaţilor această modalitate 
funcţionează mult mai bine decât Miracle- 
Far. E mult mai ieftină şi nici nu ai nevoie 
de baterii. 


CUM MI S-A SCHIMBAT VIAȚA 


Am crescut într-o casă în care am fost 
abuzată sexual de tatăl meu vitreg. 
După terminarea facultăţii, când m- 
am îndrăgostit şi m-am căsătorit, am 
incercat să mă detaşez de trecutul 
meu. Dar am continuat să am 
probleme. De câte ori mă atingea 
soțul meu Andrew (e tipul de om 
căruia Îi place contactul), mă 
retrăgeam din cauza amintirilor 
provocate de ani de abuz, care 
începeau să-mi treacă prin minte. 

După aproape un an, Andrew a 
renunțat. Trăiam în aceeaşi casă, ca 
nişte colegi, nu ca nişte iubiţi. Situația 
s-a menţinut până când o bună 
prietenă de-a mea m-a dus la un 
seminar de-al tău şi am înţeles ce se 
întâmplă. Andrew este bebeluşul 
familiei, al cărui limbaj al dragostei 
este axat pe atingere. Eu sunt o prim 
născută, iar limbajul meu este bazat 
pe servicii. Când am înţeles toate 
acestea, am fost în stare să mă duc 
acasă şi să vorbesc cu Andrew. Am 
plâns împreună (da, şi bărbaţii pot 
plânge) şi am hotărât să mergem 
împreună la un psiholog. 

Au trecut două luni de atunci şi 
căsnicia noastră este complet diferită. 


Acum discutăm despre orice 
problemă care apare şi încercăm să 
ne iubim astfel încât să primim cu 
inima deschisă dragostea celuilalt. 
Mulţumesc pentru că ne-ai ajutat să 
ne schimbăm căsnicia. 


Kendra, Wisconsin 


Atingerea este extrem de puternică. La 
înmormântarea tatălui meu, Bill Foster, 
unul dintre cei mai buni prieteni ai mei, nu 
mi-a spus niciun cuvânt. A venit la mine şi 
mi-a atins braţul. E tot ce-a trebuit să facă. 
Am ştiut exact ce simţea şi ce voia să-mi 
comunice. 


E un domeniu în care o femeie poate 
eşua complet în a ajunge la inima 
bărbatului ei. O soţie face foarte multe 
lucruri pentru soţ şi familie, dar câteodată 
nu realizează că în interiorul acestui om, 
există o persoană care vrea să se simtă utilă. 
Nu utilă pentru cei de la servici, ci pentru 
soția lui. Ce-l face să se simtă util? O casă 
curată? Nu. O masă bună? Nu. Toate acestea 
il fac să se simtă servit, nu util. Ce-i face pe 
părbaţi să se simtă utili şi apreciaţi e 
interesul sexual activ pe care soţia Îl arată. 

Oh, nu, probabil că spun unele femei. 
Din nou. Bărbații nu se pot gândi la altceva în 
afară de sex? 


Bineînţeles că putem! Ne gândim şi la 
mâncare, şi la sport! 

Lăsând gluma la o parte, statisticile cu 
privire la divorţuri vorbesc de la sine. 
Majoritatea bărbaţilor de azi nu se simt 
utili. Ei vor să aibă o anumită importanţă şi 
din ce în ce mai puţini o găsesc la locul de 
muncă. Dacă o femeie realizează că soţul ei 
are nevoie să se simtă util şi contactul fizic 
joacă un rol important în acest sens, 
probabilitatea ca ea să se identifice cu 
partenerul ei... şi să-l păstreze pentru tot 
restul vieţii va creşte. 4] 

Bărbaţi, trebuie să ştiţi că soţia voastră 
doreşte ceea ce eu numesc o „atingere plină 
de afecţiune“. Ea presupune o atingere 
drăgăstoasă care n-are nicio legătură cu 
orice fel de activitate sexuală. Adesea aud 
multe femei care se plâng de faptul că ar 
vrea doar să-şi îmbrăţişeze bărbatul şi să-l 
sărute, în timp ce partenerul înţelege cu 
totul altceva. Iar soţia se trezeşte dezbrăcată 
în doi timpi şi trei mişcări şi sfârşeşte prin a 
privi tavanul gândindu-se: Dar nu asta am 
vrut, 


Atingerea are puterea de a face 
mult râu sau de a comunica o 
afecţiune reală, sănătoasă. Cum o 
foloseşti în relaţiile tale? 


Aşa că, domnilor, atingeţi-vă soţia cu 
tandrete, cu afecţiune şi fără să cereţi nimic 
în schimb. Ocazional, luaţi-o de mână când 
mergeţi la o plimbare; opriţi-vă puţin şi 
sărutaţi-o pe obraz (sau mai bine, sărutaţi-o 
afectuos pe buze). Când te îmbrăţişează, 
îimbrăţişeaz-o şi tu. Când e tristă sau 
obosită, ia-o în braţe, masează-i picioarele 
sau pur şi simplu stai în tăcere lângă ea, cu 
un braţ în jurul umerilor ei. 

Dacă ai copii, am nişte sfaturi şi pentru 
tine. Doctorul Harry Schaumburg, care 
lucrează cu experţi în probleme legate de 
comportament sexual deviant şi adicţie 
sexuală, avertizează: „Aproape toţi cei 
obsedaţi sexual pe care i-am tratat mi-au 
mărturisit că părinţii lor- sau cei care i-au 
crescut — erau «reci», «distanţi» sau «nu 
arătau prea multă afecţiune». De-a lungul 
anilor am realizat că atingerea fizică joacă 
un rol vital în dezvoltarea intimităţii în 
cadrul unei relaţii şi, în acelaşi timp, în a 
face cunoscute limitele fizice acceptate. În 
general, oamenii tind să înflorească atât 
fizic, cât şi emoţional atunci când sunt 
crescuţi şi obişnuiţi cu contactul fizic 
potrivit. Ajută la demonstrarea iubirii şi a 


acceptării, precum şi la confortul fizic.“42 
Atingerea are puterea de a face mult rău 


sau de a comunica o afecţiune reală, 
sănătoasă. Cum o foloseşti în relaţiile tale? 


Deci... cum îmi dau seama? 


Câţiva dintre voi probabil se gândesc: Cum 
pot să-mi dau seama care e limbajul 
dragostei caracteristic soţiei sau copiilor 
mei, când ei nu-mi spun nimic sau nici ei nu 
ştiu ? E simplu. Întrebă-te: De ce se plânge 
cel mai mult această persoană? 


Ţelul tău e să înveți cum să iubeşti 
pe cineva, exprimându-ţi afecțiunea 
astfel incât el sau ea să o poată 
primi. 


În nouă cazuri din zece, motivul 
nemulțumirii gravitează în jurul limbajului 
iubirii. 

„Jerry e atât de bun cu mine, dr. Leman“, 
mi-a spus o doamnă. „Îmi aduce atenţii tot 
timpul, repară tot ce se strică în casă, dar nu 
vrea să stea pur şi simplu cu mine. Nu pot 
să-ţi spun cât de mult mă răneşte acest 
lucru!“ 

Mi-am dat seama imediat că timpul de 
calitate petrecut cu cei dragi, şi nu primirea 
darurilor sau oferirea serviciilor era 
limbajul de iubire primar pentru acea 
femeie. 

„Bob mă urmează oriunde fericit“, a spus 
altă femeie, „dar aş prefera să repare lampa 


stricată în schimb!“ Imediat mi-am dat 
seama că avea nevoie de servicii pentru a se 
simţi iubită, şi nu de timp petrecut în doi. 

Aşa că fii atent la cei dragi şi vei afla 
răspunsul. Fă din asta o misiune secretă şi 
vei fi uimit de ce vei afla. 


Mai degrabă de ce să nu ai o conversaţie 
serioasă chiar la cina din seara aceasta? 
Dacă eşti impreună cu soţul tău, cu 
prietenul tău sau poate cu întreaga familie 
(incluzând copiii), de ce să nu aduci cartea 
aceasta la masă, să descrii fiecare limbaj al 
dragostei şi să-i întrebi pe cei prezenţi care 
dintre ele înseamnă cel mai mult pentru ei? 


Imaginează-ţi ce căsnicie minunată 
ați putea avea dacă amândoi aţi 
vorbi limbajul iubirii celuilalt! 


Ţine cont că telul tău e să înveţi cum să 
iubeşti pe cineva, exprimându-ţi afecțiunea 
în aşa fel încât el sau ea să o poată primi. 
Oricare dintre limbajele dragostei poate fi 
folosit pentru a manipula şi nu a iubi, dar 
unele se pretează mai mult abuzurilor decât 
altele. Am văzut indivizi care, chipurile, 
iubeau prin servicii - dar în realitate 
încercau să acopere faptul că aveau o mare 
dificultate în a crea intimitate prin cuvinte 
şi atingeri. Oferirea cadourilor poate oferi 
distanţa de care ai nevoie: „Îţi voi dărui 


flori, dar nu vreau să stăm de vorbă. N-o să 
mă dăruiesc pe mine însumi.“ Nu încerc să 
minimalizez aceste forme de limbaj. Vreau 
doar să fii atent la felul în care le foloseşti şi 
să nu le utilizezi pentru a acoperi lipsa 
iubirii pe alt plan. 

Fără a înţelege cum dăruiesc şi primesc 
alții dragostea, nu vei putea să te transformi 
într-o „nouă persoană“ aşa cum doreşti, 
pentru că relaţiile tale nu se vor schimba. 
Vei continua să ai acelaşi comportament 
faţă de cei dragi - cu aceleaşi rezultate. Şi 
fără să înţelegi cum dăruieşti şi accepţi 
iubirea tu, nu vei putea identifica lucrurile 
de care ai nevoie şi pe care ţi le doreşti 
pentru a te simţi iubit. 


Dacă ești căsătorit... 


Nu va mai trebui să speri că soţul sau soţia 
ta vor realiza ce limbaj al dragostei te 
caracterizează de unii singuri. Vei putea să 
le descrii cu uşurinţă ce te face să te simţi 
iubit. Şi dacă ai un partener inteligent care 
vrea să-şi trăiască viaţa alături de tine, 
acesta va încerca să facă ceea ce este 
necesar să-ţi satisfacă nevoile. Acelaşi lucru 
e valabil şi pentru tine. Imaginează-ţi ce 
căsnicie minunată aţi putea avea dacă 
amândoi aţi vorbi limbajul iubirii celuilalt! 
Garantez că atmosfera din dormitorul 
vostru va deveni din plictisitoare pasională 


în doi timpi şi trei mişcări.45 


Dacă ești singur sau singur din nou... 


Dacă ştii cum vrei să fii iubit, vei fi mult mai 
bine pregătit pentru a alege un partener 
potrivit. Dacă, de exemplu, vrei să petreci 
timp de calitate cu partenerul tău, nu te 
căsători cu un om obsedat de muncă. 

Îl vei stresa cu comportamentul tău şi-ţi 
vei provoca singur durere. Dacă îţi place să 
auzi cuvinte de susţinere, nu te căsători cu o 
persoană taciturnă, tăcută. (Faptul că-ţi 
aduce flori în fiecare zi nu va însemna prea 
mult pentru tine în viitor.) 


Poate că totul sună un pic cam rece şi 
prozaic, dar faptele sunt fapte. Dacă vrei un 
câine drăguţ care să-ţi stea în poală, nu te 
uita la dobermani. Dacă vrei un câine care 
să te apere, nu te uita la un pudel pitic. Nu 
sunt de acord cu teoria conform căreia 
există o singură persoană făcută pentru noi 
şi că „destinul“ ne va aduce împreună. Sunt 
convins că mulţi dintre noi ar putea avea o 
căsnicie fericită cu diverse persoane dacă 
ne-am concentra pe compatibilitate şi bun- 


simt. 


Dacă vrei un câine care să te apere, 
nu te uita la un pudel pitic. 


Deci cum ai vrea să fii iubit? Cum 
dăruieşti iubire? Odată ce-ţi identifici 


propriul limbaj al dragostei - poate fi o 
combinaţie sau doar unul —, vei fi deja pe 
drumul schimbării. 


Ce să faci joi 


1. Gândește-te la lucrurile care te nemulţumesc. 
Care e limbajul iubirii în cazul tău? 


2. identifică lucrurile care îi nemulţumesc pe cei 
dragi ţie. Care este limbajul iubirii în cazul lor? 


3. Stabileşte câteva modalităţi prin care ţi-ai putea 
exprima atașamentul faţă de fiecare persoană 
utilizând propriul lor limbaj al iubirii... și pune una în 
aplicare. 


Ţelul acestei cărţi nu este doar acela de a 
te înţelege pe tine însuţi; e acela de a te 
înțelege pe tine însuţi în contextul relaţiilor 
tale. Datoria ta e să încerci să vezi lucrurile 
din perspectiva celor dragi şi să vezi ce este 
important pentru ei - ce face ca viaţa să 
merite să fie trăită. Şi după ce afli, de ce să 
nu le transformi celor dragi dorinţele în 
realitate? 

Când începi să dăruiești dragoste într-un 
mod care poate fi acceptat, e uimitor cum 
orice relație se poate schimba în bine — și o 
casă poate deveni un loc mult mai plăcut în 
care să petreci timp. Vei obţine chiar şi 
respectul vecinilor şi al colegilor. 


Încearcă şi convinge-te. 


VINERI 
Fii propriul tău psiholog 


Eşti un expert in ceea ce te 
priveşte, aşa că de ce să nu 
economiseşti 225 $ pe şedinţă, cât 
plăteşti ca să consulti un psiholog? 
(Sunt sigur că ai ceva mai bun de 
făcut cu banii.) O să-ţi arăt cum. 


ACESTA E CAPITOLUL CARE MERITĂ TOŢI 
BANII. 

În loc să cheltuieşti mii de dolari pe 
şedinţe de terapie, pentru puţinii bani 
plătiţi pe această carte iţi voi prezenta noi 
păreri, atitudini şi acţiuni care te vor ajuta 
să-ţi remodelezi personalitatea şi să faci o 
schimbare pozitivă. 


Dar, mai întâi, trebuie să faci un lucru. 


Nu te mai preface. Nu vei avea suficientă 
energie să creezi o persoană falsă (ceea ce 
vrei să vadă oamenii când se uită la tine) şi 
în acelaşi timp să-ţi îmbunătăţeşti propria 
personalitate (adevărata persoană care 
există în interiorul tău). În cele din urmă, va 
trebui să alegi: Vreau să mă schimb cu 
adevărat sau vreau să continui să mă prefac? 


Avem două opţiuni: să construim pe 
baza pe care o avem sau să ne prefacem că 


suntem altcineva. Din nefericire, mulţi 
dintre noi ne petrecem o mare parte din 
timp construindu-ne o personalitate falsă. 


Avem două opțiuni: să construim pe 
baza pe care o avem sau să ne 
prefacem că suntem altcineva. 


Aşa faci şi tu? Dacă da, intrebarea mea 
este: de ce ai vrea să fii altcineva? Eşti unic — 
ca un fulg de zăpadă. Poate, câteodată, nu-ţi 
place forma fulgului tău de zăpadă, dar 
toate aceste ciudăţenii te fac persoana care 
eşti... o persoană unică în univers. 

Aşa că în loc să cheltuieşti timp şi 
energie încercând să fii ceva ce nu eşti, de 
ce să nu încetezi să te prefaci? 


Identificându-ţi propria personalitate, 
înțelegând ordinea naşterii cu inevitabilele 
ei atuuri şi slăbiciuni, refuzând să-ţi spui 
minciuni (sau să le accepti pe cele care îşi 
fac loc în mintea ta) şi cunoscând limbajului 
dragostei ce-ţi este caracteristic, al devenit 
deja o nouă persoană. Dacă nu eşti convins, 
uită-te înapoi la stadiul în care erai luni — şi 
fii uimit! 


Nu mai fi atât de dur cu tine. Fii mai 
degajat! 


Dar nu am terminat încă treaba. Ai fost 
aşa cum eşti pentru o lungă perioadă de 
timp. Acum datoria ta e să foloseşti ce ai 
învățat şi să mergi inainte cu o nouă 
hotărâre de a nu-ţi mai face rău singur. Cu 
alte cuvinte, nu mai fi atât de dur cu tine. Fii 
mai degajat! 

Când mă gândesc la oameni care au 
trecut prin veritabile transformări 
personale, mă gândesc întotdeauna la Steve 
Martin, unul dintre actorii mei preferaţi. 


Un tip sălbatic și nebun 


Steve Martin a fost la început foarte 
cunoscut pentru scheciul său din emisiunea 
de mare succes Saturday Night Live, numit 
„Doi tipi sălbatici şi nebuni“. Împreună cu 
Dan Aykroyd, Martin se îmbrăca în costume 
țipătoare, vorbea într-un mod neplăcut şi 
practic se prezenta ca un tip enervant cu 
gura mare - rezultatele fiind foarte 
amuzante. Unul dintre primele albume cu 
momente comice ale lui Martin îl prezenta 
cu baloane prinse de cap, pe prima copertă, 
şi cu o săgeată care-i trecea prin cap pe cea 
de-a doua. Steve Martin încerca orice ar fi 
putut face pe cineva să râdă. Odată a 
patinat pe scena din The Tonight Show 
îmbrăcat într-un costum de faraon! 


Steve Martin încerca orice ar fi 
putut face pe cineva să râdă. 


Un adevărat terier, lucru mal clar ca 
lumina zilei. 


Deloc surprinzător, Martin este mezinul 
familiei. A avut o înclinaţie pentru actorie 
din fragedă pruncie. De la vârsta de cinci 
ani, memora spectacolele lui Red Skelton şi 
le prezenta la şcoală. Ca adolescent, Martin 
a lucrat la Disneyland şi Knott's Berry Farm. 
Era prin definiţie clovnul clasei şi a ajuns în 
curând să-şi câştige existenţa scriind pentru 
pinecunoscuţi comici, printre care şi 
Smothers Brothers, Sonny şi Cher, Dick Van 
Dyke. 

În 1970, Martin a decis să se lanseze pe 
cont propriu, începând o carieră în stand-up 
comedy. Cariera lui a explodat şase ani mai 
târziu, datorită show-ului Saturday Night Live, 
iar după câţiva ani, filmul său O invenție de 
milioane, care s-a bucurat de mare succes, l-a 
impus ca pe unul dintre cei mai apreciaţi 
comici ai acelei perioade. 


Dintre toate filmele lui, favoritul meu 
este Cei trei care au speriat Mexicul din 1986. L- 
am considerat întotdeauna un film de cinci 
stele şi l-am urmărit de atâtea ori împreună 
cu familia mea, incât ştiu scenariul pe 


dinafară. Nu pot să vă spun cât de 
emoţionat am fost când am aflat că Cei trei 
care au speriat Mexicul este considerat de 
Steve Martin ca fiind unul dintre filmele lui 
favorite. A declarat unei reviste că acesta 
este unul dintre rarele lui filme pe care l-a 
văzut de la început până la sfârşit şi la care 
a „râs în hohote“.2& 

Este interesant că, de-a lungul vieţii, 
Martin a încercat personalităţi extrem de 
diferite. Dacă l-ai eticheta ca terier şi cu 
asta, basta, te-ai înşela amarnic. Deşi a fost 
clovnul clasei, Martin a avut zece pe linie la 
Long Beach State College, plănuind să 
devină profesor de filozofie, dar în cele din 
urmă a renunţat la facultate pentru 
spectacole de stand-up comedy. A urmat 
apoi o etapă, numită de un scriitor 
„perioada dreaptă ca săgeata“. Martin şi-a 
tăiat părul scurt, şi-a ras barba şi mustata şi 
a apărut pe scenă într-un costum alb în trei 
piese. Această perioadă n-a ţinut prea mult. 
Martin s-a reîntors la un stil extrem de 
amuzant şi în acelaşi timp bizar, care i-a 
adus un succes deosebit. 

După megasuccesul adus de O invenție de 
milioane, Martin a devenit din nou extrem 
de serios, în pelicula Bani din rai, un film 
extrem de sumbru cu un sfârşit în mod 
evident nefericit. Chiar dacă au urmat mai 
multe comedii, Martin revenea în mod 


regulat la o atitudine mult mai serioasă (în 
Grand Canyon şi The Spanish Prisoner). A scris 
şi câteva piese de teatru aclamate de critica 
de specialitate, care includ Picasso at the 
Lapin Agile, precum şi o nuvelă intitulată 
Shopgirl. 

Toate aceste manifestări ii sunt 
caracteristice unui dog german sau unui 
pudel, în niciun caz unui mezin terier! Cu 
toate că manifestările ieşite din comun sunt 
în deplină concordanţă cu personalitatea 
unui terier, n-a fost niciodată uşor să-l 
incadrezi pe Martin într-o anume categorie. 
Trăieşte in Los Angeles într-o casă 
neobişnuită în formă de L, fără ferestre la 
stradă, o locuinţă pe care o numeşte „casă 


care spune «Pleacă de aici»“.48 


Acest amalgam între sociabilul terier şi o 
persoană distantă şi rece se observă cel mai 
bine în cărţile lui de vizită. Nu-i place să 
semneze autografe şi să se amestece printre 
admiratori, aşa că a găsit o soluţie extrem 
de ingenioasă, cărţi de vizită semnate pe 
care scrie: 

„Această carte de vizită certifică faptul că 
m-ai întâlnit personal şi că m-ai găsit 
receptiv, politicos, inteligent şi amuzant.“4/ 


N-a fost niciodată uşor să-l 
încadrezi pe Martin într-o anume 
categorie. 


Am impresia că Martin are tendinţe 
caracteristice unui pudel (perfecţionism). A 
fost citat afirmând: „Scriu câte puţin. 
Câteodată îmi ia ani ca să termin.“ După 
care, în acelaşi citat işi etalează din nou 
temperamentul de terier: „Nu vreau să cred 
că e muncă ceea ce fac. Dacă ar fi trebuit să 
fac munca unui scriitor, cred că aş fi murit.“ 
Dovedindu-şi în continuare calităţile de 
terier, Martin adăugă că pentru el, 
interpretarea rolurilor comice e ceva 
natural. „E o genă sălbatică“, spune el. „Cred 
că-mi place pur şi simplu să mă dau în 
spectacol. “48 

Cuvintele lui Steve Martin demonstrează 
cât de benefic este să devii mai conştient de 
tine însuți. El recunoaşte că vrea să se 
distreze. Nu vrea să se gândească la scris ca 
fiind o muncă, dar în acelaşi timp realizează 
că nu totul e o distracţie. Are şi o latură 
serioasă. Încearcă să înţeleagă diferitele 
aspecte ale personalităţii sale, despre care 
am vorbit în capitolul Luni. 


Minciuni pe care ţi le spui 


Nu mă pot schimba. 
Nu am timp să mă schimb. 
Nu-mi pasă ce cred alții. 


Am încercat, dar n-am putut. 


Exemplul lui Martin ne demonstrează 
felul în care o persoană îşi poate adapta 
personalitatea, rămânând în acelaşi timp 
sinceră cu sine. Îşi numeşte piesa Picasso at 
the Lapin Agile „un punct de referinţă în viaţa 
mea... îmi amintesc că am vizionat-o un an 
mai târziu şi m-am gândit: «Sunt cu 
adevărat mândru de ea.»“42 Succesul ca 
dramaturg i-a oferit şansa să realizeze 
diferite proiecte, ca de exemplu un eseu 
pentru The Oxford American, despre cum se 
cântă la banjo şi un eseu despre un pictor, 
pentru Art News. 


Parte din acest proces de creştere se 
datorează maturizării. Martin explică: „Îmi 
amintesc că atunci când eram mai tânăr 
oamenii Îmi spuneau ceva de genul: «Nu-mi 
pasă ce cred ceilalţi.» Spuneam: «Ce vrei să 
spui cu asta? Mie îmi pasă ce cred alţii.» Iar 
apoi îi auzi pe cei mai în vârstă spunând: 
«Nu-mi pasă ce cred alţii» şi te gândeşti: 
«Da, poţi să faci asta atunci când 
îimbătrâneşti.» Apoi am început să înţeleg. 
La un moment dat începe să nu-ţi mai pese 


de ce cred alţii. Dar trebuie să ajungi în acel 
punct. Trebuie să treci printr-o perioadă de 
tranziţie.“=0 

Comicii sunt extrem de interesaţi de 
modul în care publicul răspunde - cariera 
lor depinde de acest lucru. Faptul că Martin 
mărturiseşte că lui îi pasă mai puţin ce cred 
alţii reprezintă cu adevărat o evoluţie 
impresionantă. Clovnul clasei se poate 
linişti, atunci când situaţia o cere. 


Ești vin sau suc de struguri? 


Una dintre cele mai profunde influenţe 
asupra vieţii lui Steve Martin a reprezentat- 
o moartea tatălui şi a doi prieteni apropiaţi 
în decursul a câţiva ani. În aceeaşi perioadă, 
Martin a trecut printr-un divorţ dureros şi 
într-o oarecare măsură dificil. 

E posibil ca anumite circumstanţe 
similare din viaţa ta să te fi determinat să 
citeşti această carte. Un prieten bun a murit, 
ti-ai pierdut slujba, unul dintre părinţi a 
trecut în neființă sau s-a petrecut în viaţa ta 
un eveniment deosebit care te-a zguduit şi 
te-a făcut, poate, pentru prima dată în viaţă 
să începi să te întrebi despre felul în care 
ceilalţi îşi vor aminti de tine şi care sunt 
adevăratele tale priorităţi — şi dacă, la fel ca 
Scrooge în Ajunul Crăciunului, ai timp să te 
schimbi. 


Martin s-a retras din activitate 
timp de trei ani şi a decis să-şi 
şlefuiască personalitatea. 


Ca răspuns la situaţiile stresante din 
viaţa lui, Martin spune: „M-am schimbat, 
într-un fel, atât din punctul de vedere al 
mentalităţii, cât şi profesional. M-am uitat la 
ce făceam şi nu m-am simţit cu adevărat 
împlinit — În domeniul filmelor. Din punctul 
de vedere al scrisului eram foarte fericit. De 
fapt, acesta a fost practic un colac de salvare 
emoţional, faptul că aveam ceva de care să 
fiu cu adevărat mândru.“ 


Martin s-a retras din activitate timp de 
trei ani şi a decis să-şi  şlefuiască 
personalitatea. Prietenii au observat o 
diferenţă. 

„Cred că a devenit mult mai deschis“, 
afirmă regizorul Frank Oz. „A devenit un 
individ mult mai cald şi mai maleabil. Cred 
că a devenit mai mult vin decât suc de 


struguri, ceea ce e un lucru bun.“ 


Nu este o afirmaţie remarcabilă? Nu ai 
vrea ca unul dintre prietenii tăi să observe o 
astfel de maturizare şi în ceea ce te priveşte 
şi să afirme: „Da, Susan a devenit mai mult 
vin decât suc de struguri“? 


Brian Grazer, un producător de la 
Hollywood, era obişnuit ca Martin să-l sune 
şi să spună: „Hai să vorbim“, pentru ca, 
după 15 sau 30 de secunde, să continue cu 
inevitabilul: „OK, ne vedem mai târziu!“>3 


Acest tip de atitudine e suc de struguri. 


„Aş fi vrut să-i acord vieţii mele 
personale aceeaşi importanţă pe 
care i-am acordat-o vieţii mele 
profesionale.“ 

Steve Martin 


Martin a decis să organizeze în fiecare 
săptămână câteva dineuri, invitând, prin 
rotaţie, anumiţi prieteni, cu scopul declarat 
de a-şi crea o viaţă socială şi făcând eforturi 
deosebite să invite persoane diferite de cele 
de la Hollywood pentru a-şi lărgi astfel 
orizontul, experienţa şi personalitatea. 


Acest tip de atitudine e vin. 


Acum, în al şaselea deceniu al vieţii sale, 
Martin are posibilitatea de a reevalua felul 
în care şi-a trăit viaţa. „Aş fi vrut să-i acord 
vieţii mele personale aceeaşi importanţă pe 
care j-am acordat-o vieții mele 
profesionale“, i-a declarat unui scriitor. „N- 
am ştiut cum să fac acest lucru, dar 
lucrurile au început să se schimbe. Singurul 
regret pe care-l am e că n-am fost în stare să 
învăţ mai devreme în viaţă. Am avut de 


curând ocazia să stau lângă o femeie trecută 
de 80 de ani, care mi-a spus: «În sfârşit, ai 
devenit înţelept, şi nu e prea târziu.» 

Deci Steve Martin evoluează în 
continuare. Şi-a dat seama de existenta 
unor puncte slabe în viața lui - 

superficialitatea relațiilor sale, de 
exemplu - şi a decis că o schimbare se 
impune. Fără să-şi piardă naturalul simţ al 
umorului - un dar cu adevărat fără preţ —, 
Martin a devenit mult mai profund, 
ajungând să fie perceput de prietenii săi ca 
fiind „înţelept“. 

Şi tu eşti în continuă evoluţie. Ce 
slăbiciuni ţi-ai descoperit citind această 
carte? Ce schimbări ai decis să faci? 


Spârgând tiparele 


Dacă vrei să devii o nouă persoană, trebuie 
să decizi că vrei cu adevărat schimbarea. 
Trebuie să încetezi să te mai prefaci şi să 
decizi că vei fi tu însuţi — atât cu tine, cât şi 
cu ceilalţi. Dar totul va fi inutil dacă vei 
ignora următorul aspect. 

Aş vrea să folosesc exemplul lui Wayne 
Carlson. Omul a pornit cu stângul. A fost 
arestat şi condamnat pentru furt auto când 
abia împlinise 18 ani - şi încarcerat în 
penitenciarul Saskatchewan's Prince Albert 
timp de un an. 


Un an poate părea o eternitate pentru un 
adolescent de 18 ani, iar închisoarea este un 
loc dur şi periculos. Ţigările sunt interzise 
(deşi sunt introduse în penitenciar prin 
metode ilegale) şi singura modalitate de a 
aprinde una este aceea de a înfăşura o 
furculiță în hârtie igienică şi de a o îndesa 
cu forţă într-o priză expusă (cu speranţa că 
nu vei păţi nimic). 

După câteva luni, Carlson a decis că nu 
mai poate îndura şi s-a hotărât să evadeze. 
A reuşit, dar a fost prins ulterior şi sentinţa 
i-a fost mărită din cauza evadării. Sentința 
prelungită l-a îndârjit şi mai tare, aşa că a 
evadat din nou. Acest proces s-a repetat de 
13 ori, un record pentru continentul nord- 
american. Sentința iniţială de un an s-a 
transformat într-un coşmar de 30 de ani. 


Wayne Carlson nu s-a  deşteptat. 
Începutul său prost s-a transformat într-un 
obicei prost care l-a costat 30 de ani de 
viaţă. 

Care e situaţia ta? Ce începuturi 
neplăcute şi ce obiceiuri proaste te ţin 
departe de viaţa pe care ţi-o doreşti? De 
persoana în care ai vrea să te transformi? 

Cea mai bună definiţie a nebuniei pe 
care am citit-o vreodată este: „Să faci acelaşi 
lucru iar şi iar, aşteptându-te la rezultate 
diferite“. Dar oare nu asta facem când e 


vorba despre schimbarea personalităţii 
noastre? La fel ca Wayne Carlson, repetăm 
aceeaşi greşeală de nenumărate ori, 
transformând o situaţie neplăcută într-una 
şi mai proastă şi distrugându-ne vieţile — şi 
pe cele ale altora — în acest proces. 

Ştii de ce oamenii sunt dispuşi să 
plătească 225 $ pentru o şedinţă cu un 
psiholog? Pentru că au luat nişte decizii 
greşite. E cât se poate de simplu. Şi motivul 
pentru care mulţi dintre ei plătesc 225 $ 
luni în şir este că, de cele mai multe ori, 
continuă să ia decizii greşite şi au nevoie de 
o persoană obiectivă, capabilă să-i ajute să 
spargă tiparul şi care să-i tragă la 
răspundere pentru ceea ce fac. 

O să fiu cât se poate de clar. Cartea 
aceasta n-o să te ajute cu nimic dacă vei 
continua cu obstinaţie să iei aceleaşi decizii 
proaste pe care le-ai luat în trecut. Îţi vei 
tăia aripile înainte de a încerca să zbori. 


La fel ca femeia de douăzeci şi ceva de 
ani care venea la mine pentru consiliere din 
cauză că „viaţa a fost atât de nedreaptă“. 
Tipul cu care trăise o părăsise pentru altă 
femeie - după ce făcuseră un copil 
impreună. Adevărul este că ea făcuse o 
mare greşeală cuplându-se cu el. (Vechea 
zicală nu se dezminte: găseşti ce cauţi.) Iar 
acum va trebui să trăiască cu consecinţele. 
Dacă nu va realiza că alegerile şi acţiunile 


sale au condus la situaţia dificilă în care se 
află, va continua să intre în relaţii cu acelaşi 
tip de bărbaţi. Nu după mult timp va avea 
trei sau patru copii, toţi cu câte un tată 
diferit (dintre care bineînţeles niciunul nu- 
şi va permite să contribuie măcar financiar 
la creşterea copiilor). Când va ajunge la 
patruzeci-cincizeci de ani, frumuseţea ei de 
majoretă blondă se va diminua, va rămâne 
singură şi va continua să creadă că lumea 
este îngrozitor de crudă şi nedreaptă. 


Cea mai mare minciună pe care ţi-o 
vei spune vreodată este: „O să încerc 
să fac asta.“ Nu există o să încerc. 
Ori faci, ori nu faci. 


Dar oare lumea e crudă şi nedreaptă -— 
sau ea a luat nişte decizii extrem de proaste 
cu care trebuie acum să trăiască? 

Nu pot să-ţi spun câţi bărbaţi vin la mine 
cu dorinţa expresă ca eu să corectez 
comportamentul copiilor lor, când în 
realitate ei sunt cei care au nevoie de o 
intervenţie. De fapt, mulţi dintre aceşti 
bărbaţi şi-au destrămat familiile pentru o 
femeie mai tânără sau pentru mult căutata 
libertate de la mijlocul vieţii. 


lar acum sunt surprinşi - chiar 
supăraţi - de faptul că progeniturile lor 
prezintă toate semnele de nesiguranţă, 
răzvrătire şi abandon. 


Oamenii care continuă să facă aceleaşi 
greşeli au o părere idealistă despre ei înșiși 
şi sunt complet rupţi de realitate. Ca atare, 
işi bazează alegerile pe nişte supoziţii 
greşite — şi continuă să facă alegeri greşite. 
Continuă să creadă minciunile pe care şi le 
spun despre ei înşişi. 

Cea mai mare minciună pe care ţi-o vei 
spune vreodată este: „O să încerc să fac 
asta.“ Nu există o să încerc. Ori faci, orl nu 
faci. Încercarea este o stare de spirit. 


Diferenţa dintre a încerca şi a face? 
Nivelul angajamentului. E mai uşor să spui: 
„O să încerc să fac acel lucru“, pentru că 
implică posibilitatea de a te retrage în 
eventualitatea că totul ţi se pare prea greu 
sau că nu merită efortul. 


Deci dacă spui: „Voi încerca să fac 
lucrurile din viaţa mea într-un mod diferit... 
hm, luna viitoare... hm, ca angajament 
pentru anul viitor... după ce obţin noul job“, 
nu vei ajunge nicăieri. Dar dacă spui: 
„Acestea sunt lucrurile pe care le voi 
schimba săptămâna asta, acestea sunt 
lucrurile pe care le voi schimba săptămâna 


viitoare şi acestea sunt lucrurile pe care le 
vol schimba luna viitoare“, atunci vei face 
ceea ce spui! 


Propria transformare 


Dacă oameni ca Steve Martin pot iniţia o 
schimbare a propriei personalităţi, de ce n- 
al putea şi tu? 

În această carte ţi-am oferit o cantitate 
însemnată de informaţii ce trebuie 
procesate. Sper că ai fost alături de mine 
Luni, Marţi, Miercuri şi Joi. Dacă nu ai fost 
şi ai trecut direct la acest ultim capitol, nu e 
în regulă! Deschide prima pagină a cărţii şi 
incepe cu primul capitol, altfel nu vei 
beneficia de tot ce-ţi va oferi schimbarea 
mult dorită. 


Astăzi e ziua cea mare — ziua în care vei 
deveni o nouă persoană. Ziua în care pui 
cap la cap toate informaţiile discutate până 
acum şi decizi că vei acţiona într-un mod 
care să-ţi permită să realizezi ceea ce ţi-ai 
promis. 

Cum vei realiza această transformare 
personală? 


Pasul 1. Privește înapoi 


Ai cumpărat această carte pentru că vrel să 
schimbi acum anumite lucruri în legătură 
cu tine care iţi vor transforma viitorul. De 
exemplu, poate vrei să găseşti o dietă care 


să funcţioneze şi care să te ajute să slăbeşti 
15 kilograme. Sau poate vrei să fii genul de 
persoană la care soţul tău se întoarce cu 
plăcere acasă sau managerul pe care toţi 
colegii tăi il vor respecta. Dar singura 
modalitate de a-ţi influenţa în mod pozitiv 
viitorul e aceea de a deveni conştient de 
trecutul tău, astfel încât să fii capabil să iei 
alte decizii - mai bune. 

Deci care este primul pas către 


schimbare? Analizarea trecutului. 


Asta am făcut în ultimul meu an de liceu. 
Toţi colegii mei vorbeau despre colegii şi 
universităţi. În timp ce ei erau încântați de 
planurile lor, eu eram trist. Dintr-odată mi- 
am dat seama că această mică şi minunată 
familie de oameni din orăşelul nostru n-o 
să-şi petreacă tot restul vieţii în jurul 
tarabei lui Jack la care se vând crenvurşti, 
în fiecare seară de vineri. „Vrei să spui că n- 
o să-l mai văd pe tăntălăul de Jim umblând 
cu urme de ketchup pe la colţurile gurii, 
fără să-şi dea seama că toţi văd ceea ceelnu 
vede?“ m-am întrebat într-o zi. „Adică n-o s- 
o mai văd niciodată pe Jill lângă maşina lui 
Gordy, în puloverul ei roz de caşmir, dându- 
şi părul ei blond într-o parte? Eu şi 
Moonhead n-o să-l mai tragem pe John de 
pantaloni şi n-o să-i mai facem pe toţi să 
râdă ridicând pe portdrapelul şcolii chiloţii 
micuţului Dickie? Toate astea vor înceta?“ 


Dintr-odată mi-am dat seama de un 
lucru: am fost un prost. Am petrecut patru 
ani în liceu amuzându-mi colegii, în mare 
parte din cauza propriei mele nesiguranţe. 
Şi cu ce m-am ales după toate glumele şi 
poantele mele? Cu absolut nimic. Prietenii 
mei sunt gata să-şi construiască un viitor, 
jar eu? Ei bine, nu am perspective... cu 
excepţia înspăimântătoarei realităţi a unui 
om ratat. 


Charlie nu avea niciun motiv să 
aibă încredere în Lucy, dar el nu a 
privit niciodată înapoi. A privit 
numai în viitor şi a căzut pe spate 
de fiecare dată. 


Nu pot să vă spun cât de important a fost 
să realizez unde m-au dus acţiunile mele 
trecute -— şi de ce. Dacă m-aş fi uitat doar la 
viitor - gândindu-mă pe cine să distrez anul 
următor — aş fi ajuns ca Charlie Brown, care 
credea cu adevărat că lucrurile vor fi 
diferite. De data aceasta, Lucy nu i-ar mai fi 
luat mingea din faţă chiar inainte să o 
lovească. Bazându-se pe trecut, Charlie nu 
avea niciun motiv să aibă încredere în Lucy, 
dar el nu a privit niciodată înapoi. A privit 
numai în viitor şi a căzut pe spate de fiecare 
dată. 


Odată ce am aruncat o privire sinceră (şi 
dureroasă) în trecut, am reuşit să recunosc 
că anumite schimbări se impuneau. 


Slavă Domnului pentru profesoara mea 
din liceu, domnişoara Wilson. Ea mi-a arătat 
că este posibil să fac ceva bun într-o zi, 
pornind de la prostitoarele comice şi 
ciudate pe care le făceam pe atunci. 


A avut dreptate. Cred că unul dintre 
motivele pentru care organizez seminare la 
care lumea stă doar în picioare este faptul 
că fac tot ce-mi stă în putinţă să-mi distrez 
publicul. Asta face minuni pentru 
publicitate pe cale orală. 


Această filozofie caracterizează aproape 
tot ceea ce fac. De exemplu, am apărut 
odată într-o emisiune de radio națională 
extrem de apreciată, la care mulţi autori ar 
vrea să participe, dar puțini sunt invitati. 
Motivul pentru care toți vor să ajungă la 
acea emisiune e de natură financiară — o 
singură prezență poate da un impuls serios 
vânzării publicaţiilor tale. Să fii invitat două 
zile la rând e un vis. Ei bine, producătorii m- 
au invitat pentru trei programe consecutive. 
De ce? Avea probabil legătură cu ceea ce 
aveam de spus, dar sunt convins că e legat 
şi de faptul că toată lumea se distrează 
atunci când eu particip la emisiune. De câte 
ori apar în The View sau Today, îmi măsor 
succesul nu întrebându-mă: „Care e părerea 


gazdei?“, ci mai degrabă: „l-am făcut pe 
oamenii din studio să râdă?“ Dacă 
producătorii se ţin de burtă, mă gândesc: 
Merge! şi ştiu că voi fi invitat din nou. 


Cinci modalităţi de a-ţi garanta succesul... la 
orice 


1. Stabilește-ți un obiectiv. 


2. Mentine un obiectiv rezonabil. (Nu te întinde mai 
mult decât ţi-e plapuma.) 


3. Nu te îndoi de tine. 
4. Nu-i asculta pe sceptici. 


5. Așa cum a zis Winston Churchill, în timpul 
războiului: „Nu renunţa niciodată." 


Cheia e să-ţi analizezi critic trecutul, să 
realizezi ce atuuri ai, apoi să găseşti o 
modalitate de a le folosi cât mai bine şi în 
scopuri diferite. Încă sunt clovnul clasei, dar 
acum am învăţat cum să-mi folosesc această 
calitate pentru a reuşi în viaţă, şi nu pentru 
a-mi crea probleme. 


Încă sunt clovnul clasei, dar acum 
am învăţat cum să-mi folosesc 
această calitate pentru a reuşi în 
viață, şi nu pentru a-mi crea 
probleme. 


Steve Martin a fost întotdeauna o 
persoană profundă, dar a realizat, ca un 
mezin terier ce e, că era în acelaşi timp în 
mod natural haios şi capabil să scrie 
comedie. Chiar şi un scriitor de comedie 
este un adevărat scriitor, aşa că Martin a 
decis să-şi dezvolte această aptitudine şi să 
albă o carieră de romancier şi eseist, pe 
lângă cea de actor. 


Pe scurt, Martin n-a acceptat să devină o 
persoană şablonată. A învăţat din trecut, şi- 
a folosit calităţile şi a continuat să crească şi 
să-şi dezvolte personalitatea, fructificându- 
şi propriul trecut pentru a crea un viitor 
mai promiţător. Şi tu poţi face acelaşi lucru. 


Pasul 2. Fă pași mici 


Alături de Cei trei care au speriat Mexicul, un 
alt film de cinci stele care îmi place tare 
mult este Psihiatrul în vacanţă. În această 
comedie clasică, Leo Marvin (interpretat de 
Richard Dreyfuss) tocmai a publicat un 
excepţional bestseller numit Baby Steps, 
când il întâlneşte pe Bob, nevroticul 
nevroticilor (interpretat de Bill Murray). 
Este deosebit de simpatic modul în care 
filmul ia în derâdere un titlu de carte, de 
altfel foarte logic: sănătatea mintală şi 
schimbarea individuală sunt obţinute cu 
cele mai bune rezultate, utilizând paşi mici. 
Câteodată oamenii sunt hotărâți să schimbe 
ceva în viaţa lor, dar utilizează o abordare 


greşită. În loc să progreseze uşor şi 
constant, incearcă s-o facă prin salturi 
uriaşe, lucru care practic garantează eşecul. 
După care afirmă: „Vezi, ştiam că o să eşuez. 
Nici n-ar mai trebui să încerc.“ 


Cum o să faci totul intr-un mod 
diferit? 


Cum o să faci totul într-un mod diferit? 


Începe luând mai multe decizii diferite 
în fiecare zi. Nu există soluţii magice. Ai 
nevoie de un întreg arsenal în permanenţă 
la dispoziţia ta. După cum a spus Sfântul 
Pavel: „Îmi spun să nu fac aceste lucruri, 
dar continui să le fac“ (traducerea lui 
Leman). Esența din spatele oricărei 
schimbări de comportament este 
reprezentată de analiza trecutului şi de 
admiterea faptului că lucrurile făcute până 
acum nu au avut rezultatul scontat - am 
discutat despre asta la pasul 1 - şi apoi de 
efectuarea a numeroase schimbări mici 
pentru a ajunge într-un nou loc. 

S-o luăm, de pildă, pe June, un caz clasic 
de persoană care le face pe plac celorlalţi şi 
care a venit la mine epuizată. Femeia asta 
spune „da“ chiar şi atunci când vrea să 
spună „nu“. Îi lasă pe alţii să-i conducă 
practic viaţa şi de câte ori ceva nu este în 
regulă, acceptă imediat vina, chiar dacă e 


nevinovată. Nu suportă să dezamăgească pe 
cineva, lucru care o face să se simtă 
mizerabil, şi acceptă un program infernal 
care nu-i lasă niciun pic de timp liber. 

Nu există o soluţie magică nici pentru 
June. Ce ar trebui să facă, pentru a deveni o 
nouă persoană? Să înceteze să spună „da“ 
atunci când vrea să spună „nu“ — începând 
cu ziua de azi. Şi trebuie să înveţe cum să 
spună „nu“. Oamenilor cu tipul ei de 
personalitate le este teamă înainte de orice 
să nu supere pe cineva şi ca atare spun „nu“ 
cu jumătate de gură. Prin urmare, June 
trebuie să găsească un nou mod de a 
comunica. 

lată ce i-am spus: „După ce ţi s-a cerut să 
faci ceva ce ştii că nu trebuie să faci, vreau 
să-ţi începi replica cu cuvântul nu. Ai 
înţeles? Primul cuvânt care iese din gura ta 
trebuie să fie «Nu», de exemplu: «Nu, nu pot 
să te ajut.» Când colega ta Patricia începe să- 
ti spună cât de bună eşti la organizarea 
carnavalului, răspunsul tău nu o să fie: «Ei 
bine, Patricia, aş vrea să ajut, dar...» Vreau 
să spui în loc: «Nu, Patricia, nu pot să ajut 
anul acesta.» Şi orice ai face, nu oferi niciun 
motiv.“ 


June a început să se sucească în scaun. 
„Dar de ce, dr. Leman?“ 


„Pentru că atunci când oferi motive — «Aş 
vrea să ajut, dar Jack lucrează peste 
program, iar fiica noastră a început ore de 
dans şi are multe recitaluri şi nu am timp să 
mă ocup de întregul carnaval» - îi oferi 
Patriciei şansa să spună: «Ce-ai spune dacă 
te-ar ajuta Lisa anul ăsta? Se pricepe de 
minune la decoraţii şi administrarea 
propriului timp.» Patricia poate profita cu 
mare uşurinţă de felul tău de a fi şi în scurt 
timp vei deveni o marionetă în mâinile unui 
maestru păpuşar, acceptând din nou să faci 
un lucru pentru care nu ai timp. Aşacănu 
mai oferi motive. Pur şi simplu spune: «Nu, 
nu pot să ajut anul acesta.» 


Înainte ca June să poată declara victoria, 
va trebui să repete acest proces de mai 
multe ori. Nu va renunţa la felul ei dea f 
după o singură vizită la biroul meu. Va 
trebui să înveţe, prin intermediul unor paşi 
mărunți, să spună „nu“. Dacă se abţine cu 
greu să le facă pe plac celorlalţi, e chiar 
indicat să-şi aleagă persoanele în faţa 
cărora va lua atitudine. De exemplu, în loc 
să înceapă prin a-i spune „nu“ propriei 
soacre, ar putea să exerseze întâi cu un 
vânzător de produse prin telefon. E 
important pentru ea să realizeze că 
schimbarea e un proces de durată. 


Un prieten de-al meu a suferit de 
depresie aproape întreaga sa viaţă de adult. 


Fram în apropierea oraşului său într-o 
călătorie de afaceri şi m-am decis să-l 
vizitez. A fost o vizită personală. Eram 
prietenul lui, nu psihologul lui. Din 
momentul în care a deschis uşa mi-am dat 
seama că avea nevoie de ajutor. Era 
nebărbierit de vreo trei sau patru zile. 


CUM MI S-A SCHIMBAT VIAȚA 


Am avut o viaţă grea — în mare parte 
din vina mea. Cu şase luni în urmă, 
te-am auzit vorbind la radio despre 
perfecţionism. Oamenii care mă 
cunosc n-ar crede (apartamentul meu 
e o harababură), dar tu m-ai descris 
perfect. N-aveam nici cea mai mică 
idee că eram un perfecţionist frustrat, 
dar când m-am gândit la tot ce-ai 
spus, lucrurile au început să se 
limpezească. Sunt un prim născut şi 
n-am fost niciodată suficient de bun 
pentru părinţii mei. Aşa că odată ce 
am împlinit 18 ani, am plecat de 
acasă şi nu m-am mai întors. Hai să 
spunem că nu mi-am făcut nicio 
favoare în privinţa stilului meu de 
viaţă. 

Apoi te-am auzit şi am realizat 
pentru prima dată că îmi trălam viața 
încercând să mă răzbun pe părinţii 
mei (nu mai vorbisem cu ei de nouă 


ani). Încerc acum, cu paşi mărunți, să 
mă îndrept către viaţa pe care vreau 
să o trăiesc... către persoana care 
vreau să devin. Nu ştiu dacă o să mai 
am vreodată curajul să vorbesc din 
nou cu părinţii mei, dar ştiu un lucru: 
pentru prima dată în viaţa mea imi 
place de mine. 


Jake, Washington, D.C. 


„Jim, ţi-ai lăsat barbă?“ l-am întrebat mai 
târziu, după ce am vorbit despre una şi 
despre alta. 

„Nu“, a răspuns Jim pe un ton slab, 
deprimat. 

„Pot să-ţi ofer o mică sugestie simplă, ca 
prieten?“ 

„Desigur.“ 

„Mâine-dimineaţă când te scoli, 
bărbiereşte-te.“ 

Poate părea stupid şi banal să ofer astfel 
de sfaturi simple ca tratament al depresiei, 
dar toate acestea reprezintă paşii mărunți 
ce trebuie urmaţi. Chiar şi atunci când eşti 
depresiv şi nu ai chef să te bărbiereşti, să te 
speli pe cap sau să faci un duş, câteodată 
trebuie să te forţezi să faci asemenea 
banalităţi. În timp, toate aceste activităţi 
aparent obişnuite, devin paşi profunzi către 
o schimbare a personalităţii pe termen lung. 


Acest lucru este valabil şi atunci când 
vrei să-ți controlezi deprinderile 
nesănătoase de alimentaţie, 
comportamentul sexual impropriu sau când 
vrei să-ţi schimbi anumite trăsături de 
caracter. Dacă ştii că vorbeşti prea mult la 
masă, hotărăşte-te ca data următoare când 
jei masa cu un grup să vorbeşti mai puţin cu 
25%. Forţează-te să stai liniştit, să asculţi, să 
fii atent la ce spun ceilalți. 

Practica nu ne face perfecţi, dar dacă te 
bazezi pe soluţii magice, poţi la fel de bine 
să crezi şi în zâna cea bună. Amândouă îţi 
vor aduce acelaşi lucru — nimic! 


Pasul 3. Îmbunătăţește-ţi dialogul interior 


În filmul Cei trei care au speriat Mexicul e o 
scenă hilară în care personajul interpretat 
de Steve Martin se afla într-o situaţie 
teribilă, cu lanţuri la mâini şi la picioare. 
Înaintează cu greu încercând să se 
elibereze, repetând: „Vei reuşi, vei reuşi, vei 
reuşi.“ Dar înainte să ajungă la levierul cu 
care putea să se elibereze, este împins din 
nou spre zid. 
ŞI viaţa poate fi la fel uneori, nu-i aşa? 
Tocmai când credeai că totul merge bine -— 
ai reuşit să scapi de 4 kilograme şi ai - 
început să mănânci mai puţin şi mai 
sănătos — eşti invitat la nunta nepoatei tale. 
Mănânci foarte puţin în acea zi — un castron 
mic cu cereale la micul-dejun şi o salată la 


prânz. Având în vedere că te-ai descurcat 
atât de bine până acum, îţi permiţi o felie 
mică de tort. După cincisprezece minute, ai 
mâncat deja trei felii, aşa că-ţi spui: „Şi aşa 
am dat-o în bară, aşa că la naiba! Mai pot 
mânca şi a patra felie.“ 


Vor exista obstacole. Nu se pune 
problema dacă, ci când. Ai capacitatea de a-ţi 
face curaj singur în astfel de perioade 
dificile? 

De exemplu, o femeie prinsă într-o astfel 
de capcană a eşecului şi-ar spune: Am eşuat 
lamentabil. Trei prăjituri! Cum am putut să fiu 
atat de proastă? Voi fi intotdeauna grasă. Dacă 
tot voi fi grasă, o prăjitură în plus nu mai 
contează. De fapt, o altă prăjitură ar putea chiar 
să mă facă să mă simt mai bine. 


Vor exista obstacole. Nu se pune 
problema dacă, ci când. 


O femeie care are abilitatea menţionată 
mai sus ar gândi altfel: OK, n-ar fi trebuit să 
mănânc şi a doua prăjitură, iar o a treia sună 
excelent. Dar mă descurc foarte bine şi am 
muncit din greu. Două prăjituri n-or să mă 
omoare. Cu toate acestea, nu vreau să o mânânc 
şi pe a treia, pentru că exact asta făceam atunci 
cand pierdeam controlul asupra situației. Trebuie 
să plec de la masă şi să găsesc pe cineva cu 


care să vorbesc. Oh, uite-o pe Martha. M-a 
incurajat întotdeauna. Cred c-o să mă duc la ea, 
cât mai departe de masa aceasta. 


Papilele mele gustative îşi 
pierduseră complet controlul. 
Plâcinta nu era doar delicioasă — 
era absolut perfectă. 


Asta nu este doar teorie. Mi s-a întâmplat 
şi mie. 

Unul dintre lucrurile mele preferate e 
plăcinta de dovleac. Într-o seară, în timp ce 
luam cina în oraş, Sande şi-a adus aminte de 
ceva. Se pare că aveam invitaţi în seara 
următoare. Sande trebuia să se scoale 
devreme şi să decoreze biserica locală 
pentru un eveniment şi asta însemna că nu 
avea timp să pregătească un desert din 
NIMIC, lucru la care se pricepe de minune. 
Aşa că mi-a spus: „Leemie, trebuie să-mi faci 
o mare favoare. Mâine-dimineaţă trebuie să 
te duci la Marie Callender şi să cumperi 
două plăcinte - una cu dovleac şi una cu 
lămâie şi bezea.“ 

A doua zi dimineaţă când am ajuns la 
magazin, am observat că aveau un preţ 
special la plăcintele cu dovleac, aşa că am 
decis să cumpăr două cu dovleac şi una cu 
lămâie şi bezea. Când am ajuns acasă, eram 
singur. Era 11:00 şi nu avusesem timp să 


mănânc de dimineaţă. M-am uitat pe masă 
şi am văzut că am o plăcintă cu dovleac în 
plus. O felie de plăcintă cu un pic de frişcă 
ar fi mers excelent cu o cafea. 

Mi-am tăiat o felie generoasă şi am tinut- 
o în mână în loc să folosesc o farfurie şi o 
furculiţă. Asta a fost prima greşeală. Am 
mâncat-o cu lăcomie în loc să-i apreciez 
gustul. Acea primă bucată se dusese pe gât 
mult prea repede şi mult prea uşor. Cumva 
creierul meu n-a înregistrat faptul că tocmai 
mâncasem o felie generoasă de plăcintă. În 
plus, papilele mele gustative îşi pierduseră 
complet controlul. Plăcinta nu era doar 
delicioasă — era absolut perfectă. 


Mă gândeam: Ştii ceva, felia aia a fost atât 
de gustoasă şi merge nemaipomenit cu cafeaua 
mea. Mai bine mai îmi tai una. 


Actul doi. Mi-am mai tăiat o felie. De data 
asta chiar un pic mai mare decât prima. 
Până la urmă, meritam! A doua felie s-a dus 
pe gât la fel de uşor ca prima. M-am uitat la 
plăcintă şi trei optimi din ea erau duse, dar 
încă mai aveam cafea de băut şi nimic 
altceva care să meargă cu ea. 


Mai iau doar o felie subțire, atât cât să-mi 
termin cafeaua, m-am gândit, dar o feliuţă 
subţire este ca o gustărică ce se mănâncă cu 
mâna liberă. Abia am băgat-o în gură că a şi 


dispărut. Am tot tăiat câte o feliuţă subţire 
până când două treimi din plăcintă au 
dispărut. 

Acum aveam o dilemă. Creierul începuse 
să ajungă din urmă stomacul, ţipând: 
Supraincărcare! Supraincărcare! 

Dar mai aveam o altă problemă, mai 
mare. Sande urma să se întoarcă acasă 
destul de curând şi avea să vadă că nu maie 
nimeni în casă în afară de mine. Ce i-aş fi 
putut spune? 

„Ah, dragă, hoţul de plăcinte s-a oprit pe 
la noi, a mâncat jumătate din ea, iar eu l-am 
ajutat cu ce a mai rămas“? 

Ups, a spus partea mea onestă. Am 
exagerat. 

Ştii, Leman, mai există o soluţie, replică 
alter egoul meu. 

Şi care ar fi ea? 

Mânâncă dovezile. 

Logica argumentului mi s-a părut 
irezistibilă. Cu o simplă mişcare a cuţitului 
am tăiat în două bucăţi ce mai rămăsese şi 
le-am mâncat cu poftă. Spre cinstea mea, nu 
am mai pus frişcă pe ultimele două felii. 

Pe scurt, am mâncat întreaga plăcintă. 
Nu mai puteam să mă mişc, dar eram ferm 
hotărât să distrug toate dovezile 


incriminatorii, inclusiv tava din folie de 
aluminiu, aşa că am îndesat-o la fundul 
coşului de gunoi. 

Am stat nemişcat pe scaun un timp, 
suferind amarnic pentru acţiunile mele 
nesăbuite, până când Sande a intrat în casă 
după vreo 20 de minute. 

„Bună, scumpule“, a spus ea. „Ai luat 
plăcintele?“ 

„Da, sunt pe masă.“ 

„O să fac nişte cafea proaspătă. Vrei şi tu 
o cană?“ 

„Sigur.“ 

Apoi Sande a strigat din bucătărie: 
„Plăcinta asta miroase extraordinar şi cred 
că ar merge de minune cu cafeaua ta. Vrei 
să-ţi tai o felie?“ 

„Oh, nu, dragă, am spus, cu stomacul 
stând să pleznească, trebuie să încep să fiu 
atent la ce mănânc.“ 

Vezi, sunt la fel de slab ca tine, numai că 
am eşecuri mai mari şi mai serioase. A 
trebuit să învăţ să fac alegeri mici şi simple, 
la fel ca tine. 


Nu mai face ceva - stai acolo! 


Data viitoare, în loc să te laşi dus de val, 
gândeşte-te la ceea ce se întâmplă şi 
vorbeşte cu tine însuţi, convinge-te că 


trebuie să te opreşti. Când oamenii se lovesc 
de obiceiuri vechi şi dependențe, de regulă 
reacţionează pur şi simplu - se lovesc de un 
stimul (prăjituri delicioase, plăcinte cu 
dovleac) şi lasă totul să se ducă de râpă, fără 
să-şi folosească creierul, care poate fi o 
unealtă extrem de puternică. Îmi place să 
folosesc fraze care-i şochează pe oameni şi 
care-i forţează să vadă adevărul într-o 
lumină nouă. Una dintre acele fraze este: 
„Nu mai face ceva - stai acolo!“ Clişeul, 
bineînțeles, este tocmai opusul: „Nu mai sta 
acolo — fă ceva!“ 


Dar dacă ai de-a face cu şabloane 
comportamentale, ar trebui să te abţii de la 
orice acţiune şi cu grijă să te conduci singur 
către noi paşi. 

Altă strategie bună ce ţine de dialogul 
interior pozitiv este aceea de a-ţi reaminti în 
permanenţă că, şi dacă nu slăbeşti, ai alte 
lucruri valoroase în viaţa ta: familia, 
munca, prietenii etc. Deci asupra căror 
lucruri te vei concentra? Asupra lucrului la 
care eşuezi? Ori asupra celor şapte care 
merg cum trebuie? Va fi întotdeauna ceva în 
viaţa ta care nu va merge perfect, dar 
oamenii sănătoşi psihic învaţă să aibă o 
vedere de ansamblu gândindu-se la acele 
lucruri care-i ajută şi care le dau speranţe. 


Pasul 4. Folosește-ţi energia imaginaţiei 


Fileen a venit să mă vadă fiindcă a încercat 
de nenumărate ori să slăbească şi nu a 
reuşit. 
„Chiar vrei să slăbeşti?“ am întrebat-o. 
„Bineînţeles“, a răspuns. „Acesta este 
motivul pentru care sunt aici.“ 


I-am dat o bucată albă de hârtie de 7 pe 
12 centimetri. „lată“, am spus. „E cheia de 
care ai nevoje.“ 

S-a uitat la mine ca la un nebun. „Ce să 
fac cu asta?“ 

„Vreau să-ţi scrii greutatea actuală şi 
data pe el şi să-l lipeşti pe uşa frigiderului. O 
să arate cam aşa: «Pe 25 ianuarie 2010, 
greutatea mea e de 93 de kilograme.»“ 


„Dar oricine îl poate vedea acolo!“ 

„Exact!“ am spus. „Asta şi vreau.“ 

Fără îndoială, Eileen credea acum că 
sunt nebun. 

„Şi dacă tot suntem aici“, am spus, „de ce 
nu mai iei încă o bucată de hârtie? Poţi să o 
pui pe birou la serviciu.“ 


Majoritatea oamenilor îşi petrec 
jumătate din zi negând existența 
problemelor lor. 


Nu toată lumea urmează această 
sugestie, dar cei care o fac o găsesc extrem 
de benefică. Se tem de o situaţie 


stânjenitoare, dar pot să flu sincer cu tine? 
Dacă greutatea ta este de peste 90 de 
kilograme, toată lumea ştie asta deja. 
Greutatea ta nu este un secret şi, sincer, 
indiferent dacă ţi se dau 105 sau 97 de 
kilograme, nu are nicio importanţă pentru 
ceilalți. Dar e important pentru tine, iar 
atunci când iţi faci publică greutatea, începi 
să-ţi controlezi energia imaginaţiei. 

Majoritatea oamenilor îşi petrec 
jumătate din zi negând existența unor 
probleme. Când privesc problema în faţă, 
perioada de negare încetează şi sunt 
capabili să ia măsuri. 

Şi eu fac acelaşi lucru. Când m-am dus la 
doctor, mi-a luat tensiunea şi a oftat. 


„Care e problema, doctore?“ am întrebat. 


„Dr. Leman, tensiunea e periculos de 
ridicată. Mă tem că va trebui să fiţi mai 
atent la ceea ce mâncaţi.“ 


Având peste 60 de ani, cu o fiică aflată 
incă la liceu, mi-aş dori să mai fiu prin 
preajmă o perioadă de timp, dacă nu pentru 
alt motiv, măcar pentru a-i face viaţa grea 
bărbatului care va veni să-mi ceară mâna 
fiicei mele Lauren. Având în vedere că 
Lauren are trei surori mai mari (Krissy şi 
prietenul ei, Dennis, au trebuit să fie cobaii 
mei când el i-a cerut mâna), mă gândesc că 
o să am suficientă experienţă până atunci, 


astfel încât să-i las câteva amintiri de 
neuitat. Pentru asta şi evident din alte 
raţiuni, am motive serioase să-mi pese cu 
adevărat de starea tensiunii mele arteriale. 


Problema e că tensiunea arterială nu are 
un efect imediat asupra vieţii mele; e genul 
de lucru la care ştiu că trebuie să ajung într- 
o zi. Când plec de la birou după-amiaza, cu 
o senzaţie de foame în stomac şi trec pe 
lângă un Arby's care face reclamă la un 
sendviş cordon-bleu cu slănină şi două 
straturi de brânză... el bine, asta numesc 
presiune imediată. E ca şi cum maşina mea 
se îndreaptă singură spre acel loc. 


Aşa că am luat una dintre cărţile de 
vizită ale doctorului, am întors-o pe partea 
cealaltă şi mi-am notat tensiunea arterială 
pe ea. După care am pus-o pe bordul 
maşinii. În fiecare dimineaţă acel număr 
este unul dintre primele lucruri pe care le 
văd. La prânz îl văd din nou. După serviciu, 
în drum spre casă, mă fixează de pe bordul 
maşinii şi mă ajută să trec de Arbys, să 
ajung acasă şi să mănânc un bol cu cereale 
in locul sendvişului sus-amintit, care, 
trebuie să admit, e mult mai apetisant. Dar 
un bol cu cereale mă poate face să aştept 
până la cină. 

Acest tip de exerciţiu nu oferă un imbold 
numai energiei imaginaţiei mele, ci în 
același timp și familiei mele şi prietenilor 


mei. Când un coleg vede biletul respectiv, în 
mod invariabil va comenta: „Ce naiba e 
asta?“ 


„Tensiunea mea arterială.“ 

„Hei, Cubby, mai bine o laşi mai uşor cu 
untul de alune.“ 

„Ştiu. De-aia am şi pus biletul acolo.“ 


Astfel, de câte ori mă duc la un 
restaurant şi încep să mă uit unde nu 
trebuie pe meniu, colegul, soţia sau unul 
dintre copiii mei va zâmbi îngăduitor, va 
repeta numărul de pe bilet şi mă va 
direcţiona către salate şi alte alternative 
mult mai sănătoase. 


Astfel de bilete sunt simple instrumente, 
semne care-ţi reamintesc despre drumul pe 
care vrei să-l urmezi. Demonstrează, în 
acelaşi timp, că eşti serios în ceea ce 
priveşte schimbarea. 

Dacă ai copii, iar decizia lor e că vor să 
rămână virgini până în noaptea nunţii (să 
speram că asta vor), pot să lipească un bilet 
în acest sens pe oglinda din camera lor sau 
pe bordul maşinii: „Merit aşteptarea.“ Dacă 
un tip ajunge în dormitorul sau în maşina 
fiicei tale, va şti imediat care sunt dorinţele 
el. 

Majoritatea familiilor care îmi pun 
întrebări în timpul seminarelor sau 
programelor radio nu au un punct de 


sprijin. Cu alte cuvinte nu au un loc de 
refugiu sigur sau o strategie care să-i 
protejeze de inevitabilele tentaţii şi presiuni 
ale vieţii cotidiene. În consecinţă, când sunt 
luaţi de val, de cele mai multe ori cedează. 
Chiar dacă n-am alergat niciodată un 
maraton (dacă vreodată voi fi interesat să 
experimentez acel tip de durere, pur şi 
simplu îi voi cere unuia dintre copiii mei să 
mă lovească de câteva ori cu o bâtă de lemn, 
scăpând astfel de eventualele băşici), am 
vorbit cu oameni care au încercat, iar cei 
care au reuşit mi-au spus toţi acelaşi lucru: 
„Trebuie să ai o strategie ca să poţi termina 
cursa.“ Trebuie să te gândeşti dinainte la 
momentele în care va trebui să iei decizii — 
ce vei face dacă te vei simţi obosit după 16 
km, cum vei răspunde atunci când iţi vei da 
seama că nu mai ţii pasul cu ceilalţi şi când 
vei fi extrem de obosit după aproape 30 de 
km etc. 


Un tânăr care a câştigat campionatul 
şcolar în cursa de o milă şi-a impresionat 
antrenorul cu felul în care şi-a folosit 
energia imaginaţiei. „Dacă rămân în urmă 
în timpul primului tur, o să fac următorul 
lucru“, i-a spus antrenorului. „O încerc să 
ajung pe culoarul exterior, dar o să mă 
asigur că mă uit pe unde alerg ca să nu mă 
împiedic. Dacă ritmul va fi încet, voi lua 
conducerea. Dacă va fi prea rapid, îmi voi 


economisi energia, dar voi menţine în 
permanenţă contactul. În turul trei, vreau 
să fiu exact în spatele lui Rob Waller...“ Şi-a 
folosit energia imaginaţiei pentru a analiza 
fiecare posibilă problemă, astfel încât atunci 
când va fi pus în faţa acesteia să ştie exact 
cum va reacţiona. 


Dacă vrei să te schimbi, trebuie să 
foloseşti aceeaşi strategie.  Foloseşte-ţi 
energia imaginaţiei. 

Hai să ne întoarcem la Eileen, doamna 
care voia să slăbească. Pe lângă faptul că i- 
am cerut să-şi facă publică greutatea, am 
ajutat-o să-şi dezvolte anumite strategii. 

„Te cunoşti foarte bine, Eileen. Ştii care e 
punctul tău slab, ce determină în primul 
rând creşterea greutății? Care este 
mâncarea ta favorită seara?“ 

„E uşor. Îngheţata Breyer de mentă cu 
bucăţi şi sos de ciocolată.“ 

„Cine aduce îngheţata în casă?“ 

„EU.“ 

„Deci care crezi că ar fi cea mai bună 
strategie?“ 

„Să nu mai cumpăr îngheţată.“ 

„E o idee bună, dar ce vei face când 
dorinţa de a mânca înghețată va deveni 
copleşitoare?“ (Mă pricep la chestiile 
acestea pentru că am trecut şi eu prin ele.) 


Fileen a zâmbit. „Probabil că mă voi 
duce la magazin şi voi cumpăra una.“ 


„Sunt sigur de asta. Spune-mi, îţi place 
şerbetul?“ 

„Da, dar nu atât de mult ca îngheţata.“ 

„Şi eu sunt în aceeaşi situaţie. Totuşi, ce- 
ar fi să cumperi o cutie de şerbet data 
viitoare când te duci la magazin? În loc să 
renunti complet la îngheţată, ce-ar fi ca 
atunci când simţi nevoia să mănânci, să te 
tratezi cu o cupă mică de şerbet? ŞI hai să 
vedem dacă nu putem să facem în aşa fel 
încât cutia de şerbet să-ţi ajungă şapte sau 
zece zile, OK?“ 

Părerea mea -— dacă Eileen poate înlocui 
2 kilograme de îngheţată cu 500 de grame 
de şerbet, va face un progres remarcabil. 
Dar pentru a ajunge acolo, va trebui să 
pună la cale un plan de acţiune. Va trebui 
să-şi folosească energia imaginaţiei. 


Pasul 5. Cunoaște-ţi destinaţia 


Nu trebuie să-ţi cunoşti doar problemele 
(vorbeşti prea mult, eşti  nerăbdător, 
pârfeşti etc.), trebuie să ştii şi soluţia 
rezolvării lor. Când doctorul mi-a spus care 
e problema cu tensiunea mea arterială, mi-a 
dat şi un număr nou la care să ajung până 
la următorul control. Dacă vreau să slăbesc, 
trebuie să ştiu câte kilograme am şi la câte 
vreau să ajung peste două sau trei luni. Fără 
un ţel, fără un scop, nu pot ajunge nicăieri. 


Cea mai bună soluţie în tratarea unui 
viciu este crearea unei virtuți opuse. lată ce 
vreau să spun. 


Una dintre fiicele mele s-a implicat într-o 
foarte urâtă activitate specifică 
gimnaziului - bârfa. Bârfa poate fi o 
adevărată boală pentru fetele adolescente şi 
se poate întinde ca untul topit pe o felie de 
pâine prăjită fierbinte. Fiica mea a intrat în 
hora  bârfei, dar într-o noapte mi-a 
mărturisit cât de vinovată se simţea. 


„Tati, ştiu că nu e corect să vorbeşti de 
rău pe la spatele cuiva, dar câteodată nu mă 
pot abţine. Vreau să particip la discuţie, să 
fac parte din grup. Ce pot să fac?“ 

Fiica mea nu era proastă. Ştia că dacă 
toată lumea bârfea pe toată lumea, era doar 
o chestie de timp până când i-ar fi venit și ei 
rândul — dacă nu-i venise deja. În plus, se 
simţea mizerabil atunci când se întâlnea cu 
una dintre fetele despre care spusese vrute 
şi nevrute. 


Am ascultat-o, după care i-am spus: 
„Dragă, n-ai vrea să fii diferită?“ Din 
nefericire, cuvântul diferit nu este tocmai 
agreat de fetele de gimnaziu, aşa că am 
adăugat: „Ai vrea să încerci un experiment? 
Nu vreau să te simţi vinovată şi cred că 
acest experiment te va ajuta să-ţi faci chiar 
mai mulţi prieteni.“ 


„OK, tati.“ 


„Încearcă să aduci în discuţie o virtute 
atunci când se vorbeşte despre un viciu.“ 


Şi-a încruntat sprâncenele. „Ah, ce?“ 
„Care este opusul bârfei?“ 
„Nu sunt sigură.“ 


Cea mai bună soluţie în tratarea 
unui viciu este crearea unei virtuți 
opuse. 


„Dacă auzi pe cineva vorbind despre 
tine, ai vrea să auzi lucruri negative sau 
pozitive?“ 

„Pozitive, cred“. 

„Bineînţeles că pozitive. Aşa că uite ce 
vreau să faci. De ce nu vorbeşti cu Megan 
despre Shawna, dar încearcă s-o faci pe 
Megan să spună ceva pozitiv. Ajut-o: 
«Megan, nu-i aşa că Shawna are un păr 
frumos?» Ceva în genul acesta. În cele din 
urmă Megan va fi de acord cu tine dacă îi 
dai ocazia. Apoi datoria ta e să te duci la 
Shawna şi să-i spui: «Am auzit-o pe Megan 
vorbind despre tine azi-dimineaţă.» La 
început Shawna va fi suspicioasă crezând că 
e vorba despre ceva negativ, dar o vei 
surprinde plăcut spunându-i: «Îmi zicea ce 


drăguță eşti şi cât de mult i-a plăcut cum ai 
fost îmbrăcată ieri.» După care Shawna o va 
complimenta la rândul ei pe Megan.“ 

„De unde ştii?“ 

„Sunt psiholog, dragă, ai încredere în 
mine. Va spune ceva de genul: «Megan te 
încurajează atât de mult. Şi mi-a plăcut tare 
mult coafura ei de săptămâna trecută», 
după care ştii ce trebuie să faci, nu?“ 

„O să-i spun lui Megan ce a spus 
Shawna?“ 

„Exact! Fă lucrul acesta când te confrunţi 
cu bârfele. Ajută-le să simtă ce minunat e să 
fii încurajată în loc să fii bârfită.“ 


Fiica mea a pus experimentul în 
aplicare. A fost un succes. Chiar dacă 
ocazional au mai avut loc sesiuni de 
trăncăneală, în linii mari prietenele ei au 
înlocuit asasinarea caracterului cu 
încurajarea. 

Poţi face acelaşi lucru. În loc să-ţi spui: 
Nu vreau să tip la copii, gândeşte-te la un 
răspuns pozitiv: O să impun nişte limite clare. 
Dacă indicaţiile nu sunt urmate nu o să tip. O să-i 
informez cu calm despre consecințele care le-au 
fost aduse la cunoştinţă de la inceput. Nu voi 
accepta nicio discuție şi niciun argument - doar 
indicaţii şi limite clare şi  inevitabilele 
consecinţe.=€ 


Craig a venit la cabinetul meu din cauza 
problemei pe care o avea cu pornografia. 
Ţelul meu? Să-l determin să investească 
acelaşi nivel de energie, timp şi bani în 
relaţia romantică pe care o avea cu soţia lui. 
„De ce să nu economiseşti toţi banii pe care- 
i cheltui cu telefoanele erotice şi, în schimb, 
să-i aduci soţiei nişte flori? În loc să petreci 
o seară într-un club de striptease, de ce nu 
aranjezi cu o bonă să aibă grijă de copil în 
timp ce tu îţi duci soţia la un hotel elegant?“ 

Bărbaţii care au activităţi 
„extracuriculare“ trebuie să-şi acopere 
urmele şi industria care se ocupă de sex nu 
este ieftină. Bărbaţii pot cheltui sute de 
dolari pe lună pentru acest viciu. Se plâng, 
în general, că soțiile nu se arată interesate, 
dar dacă ar petrece acelaşi timp planificând 
o seară romantică cu ea, cât plănulesc o 
scuză pentru a se furişa din casă, ar vedea 
că atmosfera s-ar schimba considerabil 
acasă. 

Dacă eşti prea aspru cu copiii tăi, 
concentrează-te asupra blândeţii. Dacă 
vorbeşti prea mult atunci când eşti într-un 
grup, încearcă să devii un bun ascultător. 
Dacă eşti prea timid, prezintă-te în faţa a cel 
puţin trei persoane pe care nu le-ai mai 
văzut la următoarea petrecere la care 
participi. 


Pe scurt, cunoaşte-ţi destinaţia şi 
îndreaptă-te spre ea cu paşi mici. 


Pasul 6. Așteaptă-te la eșecuri 


Ichiro Suzuki a ajuns pe prima pagină a 
ziarelor în 2001, când a devenit primul 
jucător de poziţie din Japonia care şi-a 
câştigat un loc într-o echipă profesionistă 
din liga americană de baseball (Seattle 
Mariners). Ştirile au continuat atunci când 
Ichiro a reuşit un uimitor procentaj de 360 
în primele două luni ale sezonului, în acel 
moment având al doilea cel mai bun 
procentaj din întreaga ligă! 

Dar gândeşte-te un pic: ce înseamnă un 
procentaj de 360? Înseamnă că Ichiro 
reuşeşte să lovească mingea cu aproximaţie, 
o dată din trei încercări - puţin peste, dar 
nu cu mult. Aproape nimeni nu reuşeşte să 
lovească mingea de patru ori din zece 
încercări în cursul unui sezon, ceea ce 
înseamnă că acest sport onorează şi adoră 
oameni care eşuează în faza de atac două 
treimi din timp. 


Teoria totul sau nimic, „Voi 
renunța o dată pentru totdeauna“, 
funcţionează rareori. 


Teoria totul sau nimic - „Voi renunţa o 
dată pentru totdeauna“ - funcţionează 
rareori. Când cineva trăieşte bazându-se pe 


această filozofie, se intâmplă deseori să 
renunţe cu succes la fumat pentru trei 
săptămâni, pentru ca apoi totul să se ducă 
pe apa sâmbetei — presiuni financiare, un 
copil neascultător, o situaţie dificilă la 
serviciu - şi, într-un moment de disperare, 
să-şi aprindă o ţigară. Persoana care se 
bazează pe teoria totul sau nimic gândeşte: 
Ei bine, am eşuat. Am fumat o țigară, tot efortul a 
fost zadarnic, aşa că pot să mă apuc din nou de 
fumat. 


Propun un răspuns complet diferit. 
Încurajează-te cu următoarele cuvinte: „Am 
rezistat două săptămâni fără ţigări! Speram 
să pot rezista două luni, dar două 
săptămâni reprezintă un bun început. Chiar 
dacă am dat-o în bară azi, mâine e o nouă zi 
şi sunt convins că mă voi descurca mai 
bine.“ 


O scăpare nu înseamnă că tot 
programul e compromis. Înseamnă 
că eşti om. Trebuie să-ți aduni 
puterile şi să o iei de la capăt. 


Un Jucător de baseball nu renunţă după 
o tentativă sau o serie de tentative eşuate. 
De fapt, nu este neobişnuit ca jucători cu un 
sezon excelent să aibă perioade ocazionale 
de cădere. În primul an al faimosului 
contract de 25 de milioane de dolari pe an, 


semnat cu Texas Rangers, Alex Rodriguez Jr. 
a avut un sezon excepţional. A condus în 
liga americană la lovituri şi a avut un 
procentaj mai mult decât respectabil de 333. 
Dar într-o serie de jocuri cu fosta sa echipă, 
procentajul a fost de 100 sau 1 din 10! Asta 
înseamnă că a greşit nouă lovituri din zece! 
Cu toate acestea, nimeni nu a considerat că 
e timpul să renunţe. Nimeni nu a spus: „E 
terminat.“ Baseballul ne învaţă cum să 
trăim cu eşecul şi să mergem mai departe. 
La fel şi viaţa. 

Îţi aminteşti de paşii mărunți? 

Ai nevoie de ei. Ai văzut cum merg copiii 
mici? Câteodată merg înapoi. La fel vei face 
şi tu. O scăpare nu înseamnă că tot 
programul e compromis. Înseamnă că eşti 
om. Trebuie să-ţi aduni puterile şi să o iei de 
la capăt. 


Urmează-ţi viziunea! 


Biograful lui Steve Martin, Morris Walker, 
scrie: 


Tocmai când a explodat în galaxia 
stelelor, Steve a făcut implozie în 
microcosm. Cu cât devine mai mare, 
cu atât reuşeşte „să se facă mal mic“. 
E interesant de observat că, de când 
Steve a ajuns un nume, antetul său 
personal a devenit un simplu font 


Helvetica, în susul paginii, care scria 
„Steve Martin“ cu litere mari, în relief 
şi foarte clar. Apoi, prin 1990, antetul 
tradiţional s-a schimbat. Folosea încă 
acelaşi simplu „STEVE MARTIN“ în 
susul paginii de culoare bej folosită în 
ultimii 25 de ani, dar noua scrisoare 
primită conţinea o nouă propoziţie: 
STEVE MARTIN 
„În sfârşit, un om cu viziune“ 

„Oricine a lucrat cu Steve, l-a văzut 
jucând sau l-a urmărit încercând să 
realizeze un proiect a putut observa 
clar viziunea lui. E o viziune tip tunel. 
Dar aşa cum am menţionat de multe 
ori în aceste pagini, Steve este o 
persoană foarte retrasă. Viziunea lui 
este o manifestare evidentă a 
propriilor aspirații. Este metoda prin 
care realizează orice... Lumina de la 
capătul tunelului este o simplă 
sclipire chiar şi pentru cel mai mare 
vizionar. Numai Steve iţi vede 
viziunile aşa cum vor arăta acestea la 


un moment dat. 


Ai şi tu aceeaşi viziune? Eşti dispus să te 
dezvolţi pornind ce la ceea ce eşti, către 
ceea ce nu eşti încă — dar ai vrea să fii? 

Şi eşti dispus să faci un efort pentru a 
ajunge unde vrei? 


Toţi vrem să ne schimbăm. Dar nu 
toți avem curajul sau viziunea de a 
o face. 


Deşi Fred Astaire era cu certitudine 
extrem de grațios şi elegant, şi probabil 
unul dintre cei mai buni dansatori de la 
Hollywood din toate timpurile, adevărul 
este că el nu s-a născut cu toate aceste 
daruri. A muncit din greu ca să ajungă 
acolo. 


Cu o zi înaintea ceremoniei de decernare 
a premiilor Oscar, la care urma să 
primească Oscarul pentru întreaga 
activitate, Astaire și-a petrecut cea mai 
mare parte a  după-amiezii exersând 
ridicarea de pe scaun şi urcarea treptelor 
către scena unde urma să-şi primească 
trofeul. În noaptea ceremoniei, milioane de 
telespectatori au văzut un dansator deosebit 
de grațios parcă plutind peste acele trepte; 
ceea ce nu au văzut niciodată a fost 
antrenamentul care a creat acel foarte 


„natural“ efort.>8 


Ce să faci vineri 


1. Decide că de data aceasta te vei schimba. Nu 
există voi încerca. Există numai voi face. 


2. Stabilește-ţi destinaţia. (Cum poţi ajunge acolo, 
dacă nu știi unde vrei să ajungi?) 

3. Renunţă la orice faţadă. Hotărăâşte-te să fii tu 
însuți. 

4. Fii mai îngăduitor cu tine însuţi. 

5. Analizează-ţi trecutul pentru a merge înainte. 


6. Așteaptă-te la eșecuri. 


Noua ta personalitate poate fi exersată în 
acelaşi mod. La început, răbdarea s-ar putea 
să nu vină de la sine. E foarte posibil să fii 
mai mult înclinat să bârfeşti decât să 
încurajezi. S-ar putea să-ţi fie greu să nu 
vorbeşti despre tine sau s-ar putea să fii 
prea timid sau prea agresiv. Dar dacă vei 
exersa la fel ca Astaire, dacă vei pune în 
aplicare principiile despre care am vorbit, 
în cele din urmă vei reuşi să obţii cea mai 
bună versiune a ta. 

Indiferent cât de imperfect eşti şi câte 
defecte ai, vei reuşi în viaţă dacă îţi vei 
urma viziunea cu privire la persoana care 
vrei să ajungi. 

Şi iată cel mai minunat lucru dintre 
toate: dacă vei inspira autenticitate, ceilalţi 
te vor căuta. Îţi vor cere sfatul chiar, fiind 
martorii transformării tale. Sub învelişul 
exterior, toţi suntem nemulţumiţi cu un 


aspect sau altul al personalităţii noastre. 
Toţi vrem să ne schimbăm. Dar nu toţi avem 
curajul sau viziunea de a o face. 


Dar tu? Timpul tău e acum! 


Îţi cunoşti caracterul - atuurile şi 
slăbiciunile. Îţi cunoşti trăsăturile 
caracteristice tipologiei tale bazate pe 
ordinea naşterii. Ţi-ai analizat amintirile 
din perioada de început a copilăriei, precum 
şi minciunile pe care ţi le spui şi te-ai decis 
că nu le vei mai acorda nicio importanţă. 
Ştii care limbaj al dragostei îţi este 
caracteristic şi de ce este atât de important 
să-l cunoşti atât pe al tău, cât şi pe al 
celorlalţi. Şi ai o viziune. Realizezi cine eşti, 
de unde vii şi ştii unde vrei să ajungi. Ai 
ajuns un expert în ceea ce te priveşte prin 
cei şase paşi — şi în mod garantat vei deveni 
o nouă persoană pentru tot restul vieţii. 

Eşti într-adevăr gata să-ți atingi 
potenţialul maxim. Noua ta personalitate nu 
se va manifesta numai în viitor; noua ta 
personalitate este aici, acum! 


Mă bucură enorm să văd cât de departe 
al ajuns. 


SECTIUNE BONUS PENTRU 
CURIOȘI 


Cum funcționează noua ta 
personalitate 


În relaţiile tale cu ceilalți, la 
birou... viața ta se poate 
transforma urmând aceste 
scurte sugestii. 


Înțelege-ţi noua personalitate 


ŞTII ACUM CE PERSONALITATE AI sau ce 
combinaţie de personalităţi te 
caracterizează. 

Şi asta te-a ajutat să înţelegi cine eşti. 

De asemenea, ştii ce tipologie bazată pe 
ordinea naşterii te caracterizează - din 
punct de vedere numeric, uşor observabil, 
dar şi din punct de vedere funcţional, ceea 
ce a necesitat o cercetare suplimentară din 
partea ta. Şi asta te-a ajutat să înţelegi cu 
mai multă claritate de ce eşti aşa cum eşti. 


Ai analizat modul în care ai fost afectat 
de personalitatea ta şi de ordinea naşterii, 
precum şi de evenimentele pe care le-ai 
trăit în copilărie şi care au dus la formarea 
logicii tale personale -— felul în care te vezi 
pe tine însuţi şi întreaga lume. 


Ai stabilit limbajul dragostei ce te 
caracterizează - felul în care iţi place cel 
mai mult să primeşti şi să dăruieşti 
dragoste. 


Cum ai putea, în mod concret, să 
foloseşti ceea ce ai învăţat? 


Noua ta personalitate și relațiile 


Indiferent dacă eşti singur sau căsătorit, 
dacă înţelegi tot ce e legat de personalitate, 
ordinea naşterii, amintirile din perioada de 
început a copilăriei şi limbajul dragostei, vei 
învăța cum să iubeşti şi cum să găseşti 
persoana potrivită. De asemenea, aceste 
informaţii te pot ajuta să devii un părinte 
mai bun. 


Dacă ești singur sau din nou singur... 


Aşa că e momentul să te opreşti, să 
te uiţi şi să asculți. 


Dacă eşti singur sau din nou singur, te afli 
într-un punct de referinţă. E ca şi cum ai sta 
într-o intersecţie de căi ferate, privind la 
dreapta şi la stânga după trenurile ce apar, 
în acelaşi timp fiind atent la luminile 
intermitente care te atenționează la 
eventualele pericole. Dacă alegi să ignori 
bariera care este coborâtă înainte ca trenul 
să ajungă în stație şi încerci să traversezi 
şinele, ai toate şansele să fii lovit de tren. 


Aşa că e momentul potrivit să te opreşti, 
să te uiţi şi să asculţi. 

Gândeşte-te puţin la trecut și la felul în 
care ţi-ai ales partenerii. Apoi răspunde la 
următoarea întrebare: Când e vorba despre 
relaţii, cum m-am descurcat? Dacă din acest 
punct de vedere viaţa ta e o bătaie de cap, 
sunt dispus să pariez că ţi-ai bazat 
majoritatea deciziilor pe sentimente. Ai fost 
convins că acel bărbat sau acea femeie era 
partenerul „perfect“, sufletul pereche 
predestinat. Felul în care te-ai simțit după 
primul sărut te-a convins că „aceasta este 
persoana cu care o să-mi petrec tot restul 
vieţii“. 

ŞI cum au mers lucrurile? Probabil, nu 
prea bine. Dacă ai citit această carte, ai 
făcut-o pentru un anumit motiv — vrei să te 
schimbi. 


Eşti dispus să faci lucrurile altfel? Pentru 
unii dintre voi, ceea ce am să spun acum va 
suna extrem de lipsit de romantism. Dar 
ascultă-mă. Cred că te pot ajuta să faci o 
alegere mai bună în căutarea unui nou — 
sau a primului — partener de viaţă. 


De exemplu, să spunem că eşti un mezin. 
Deja îţi cunoşti punctele slabe -— îţi place să 
te arunci în apă, pentru ca apoi să realizezi 
că totul fierbe în jurul tău. Ca mezin al 
familiei îţi este foarte greu să-ţi controlezi 


tendinţele obsesive. Îţi place să fii în centrul 
atenţiei sau cel puţin ca toată lumea să aibă 
grijă de tine. Îţi este uşor să cheltuieşti 
bani - chiar, uneori, bani pe care nu-i ai. Te- 
am nimerit? 


Regula mea în ceea ce priveşte 
ordinea naşterii este următoarea: 
căsătoreşte-te cu opusul tău. 


Spune-mi, ce se va întâmpla dacă te 
căsătoreşti cu cineva exact ca tine - adică 
un alt mezin? În nouă cazuri din zece, 
dezastru! Veţi ajunge în faliment; va fi haos 
în casă; facturile vor rămâne neplătite; iar 
felul tău de a fi, fericit şi fără griji, va fi 
inlocuit de descurajare, poate chiar de 
depresie. 


Ca mezin, pot să spun că am luat una 
dintre cele mai bune decizii din viaţa mea 
atunci când m-am căsătorit cu soţia mea, 
prima născută din familia ei. Regula mea în 
ceea ce priveşte ordinea naşterii este 
următoarea: căsătoreşte-te cu opusul tău. 
Doi primi născuţi creează mai multe artificii 
decât ziua de 4 iulie. Doi mezini se pot 
distra de minune la început, dar în cele din 
urmă vor avea probleme. Doi mijlocii s-ar 
putea să nu fie în stare să ia o decizie fără să 
se gândească că-şi pot ofensa partenerul. 


Copiii mijlocii sunt ca sângele de tip 
0 — se potrivesc cu aproape oricine, 
exceptând probabil alt mijlociu. 


Asta înseamnă că aranjamentul ideal 
este mezin-prim născut sau mezin-copil 
unic. Şi cum rămâne cu mijlociii? Copiii 
mijlocii sunt ca sângele de tip 0 - se 
potrivesc cu aproape oricine, exceptând 
probabil alt mijlociu. [ine cont de faptul că 
sunt mai multe tipuri de mijlocii. 


Un mijlociu, care în acelaşi timp este fiul 
cel mai mare poate fi o alegere foarte bună 
pentru o soţie mezină - dar acelaşi bărbat 
poate avea probleme cu o soţie prim 
născută. O femeie mijlocie, care este cea mai 
tânără fată din familie poate fi o alegere 
ideală pentru un băiat prim născut al altei 
familii - dar nu este cea mai bună alegere 
pentru un mezin. 

Fii atent la situaţia întregii familii şi 
învaţă să alegi cu înţelepciune. Căsătoreşte- 
te cu opusul tău şi nu vei greşi prea mult. 

Acelaşi principiu este valabil şi pentru 
un caracter tip dog german, pudel, setter şi 
terier. În general, vei face cea mai bună 
alegere dacă te vei căsători cu opusul tău. 
Câţiva setteri se înţeleg mai bine cu un 
terier - felul lor liniştit şi tăcut se 
completează cu un temperament energic 


— în timp ce alţii preferă un dog german sau 
un pudel, care în general sunt persoane de 
acţiune şi stăpâne pe situaţie. 

Vei vedea scântei sau un abis ce devine 
din ce în ce mai mare dacă două 
temperamente tip dog german intră într-o 
relaţie - sau doi terieri, doi pudeli sau doi 
setteri. Am afirmat deja că eu îi consider pe 
majoritatea mezinilor terieri, pe majoritatea 
mijlociilor setteri, pe majoritatea unicilor 
pudeli şi pe majoritatea primilor născuţi 
dog germani. Bineînțeles că această 
afirmație nu este 100% corectă, aşa că 
învaţă să te priveşti într-un mod echilibrat — 

de exemplu, un mezin cu caracteristici de 
terier, dar totodată cu anumite înclinații de 
dog german. Într-un astfel de caz, gândeşte- 
te să te căsătoreşti cu un setter. Dacă eşti un 
mezin cu caracteristici de setter, caută un 
pudel sau un dog german. 


Minciuni pe care ţi le spui 


Ne iubim -— totul va fi bine! 
Odată ce ne vom căsători, el se va schimba. 


Fiecare zi va fi la fel de romantică cum este 
aceasta. 


Înainte ca romanticii să se plângă de cât 
de pragmatic sună totul, Lăsaţi-mă să vă 


spun următorul lucru: am consiliat — în mod 
formal şi informal - mii de cupluri 
îndrăgostite până peste cap, dornice să-şi 
petreacă tot restul vieții Împreună. 
Dragostea era acolo; potrivirea sexuală era 
acolo; nu puteau să stea departe unul de 
celălalt. 


Dar combinația era greşită. Odată ce 
pasiunea a trecut - cum se întâmplă 
întotdeauna - n-au mai rămas decât cu o 
alegere proastă şi cu un mariaj dificil. 


Nu afirm că o anumită formă de atracţie 
nu este necesară. Singur fiind, m-am 
bucurat şi de momente pasionale la fel ca 
toată lumea. Dar înainte de a-ţi lua un 
angajament pe viaţă față de o altă persoană, 
nu vrei să te asiguri că va fi vorba despre o 
compatibilitate ce va dura şi după dispariţia 
emoţiilor intense? 


CUM MI S-A SCHIMBAT VIAȚA 


M-ai oprit să fac o mare greşeală. Am 
fost timp de un an de zile împreună 
cu acest om şi eram sigură că sunt 
îndrăgostită de el. Aşteptam ziua în 
care mă va cere în căsătorie. Apoi te- 
am auzit în timpul emisiunii Good 
Morning America vorbind despre relaţii 
şi m-am trezit la realitate. Când am 
incercat să răspund la toate 


întrebările legate de relaţiile pe care 
le-ai ridicat, am realizat că Chris nu 
este tipul de om cu care aş vrea să-mi 
petrec restul vieţii. Bineînţeles, era un 
tip dorit (cel puţin asta credeau fetele 
de la mine de la sală), dar nu era 
pentru mine. 

Mulţumesc că mi-ai deschis ochii 
până n-a fost prea târziu. O să fiu mai 
atentă data viitoare. 


Libby, New York 


Oferă-ţi cea mai bună şansă pentru o 
potrivire perfectă. 


e Compară familiile voastre. 

e Analizează ordinea naşterii. 

e [a în considerare personalităţile 
voastre. 

e Notează tot şi întreabă-te: Ne 
potrivim? 


Dacă toate trăsăturile de mai sus par a-ţi 
da „undă verde“, atunci încearcă să afli cât 
mai multe despre amintirile din copilăria 
timpurie a potenţialului partener. Vede 
acesta lumea ca pe un loc sigur, un loc 
fericit, un loc periculos sau un loc rău? 
Potenţialul partener este o persoană căreia 


îi place să controleze orice situaţie, care 
incearcă să le facă pe plac celorlalţi, o 
persoană fermecătoare sau o victimă? 


Apoi întreabă-te: Vreau cu adevărat să- 
mi petrec tot restul vieţii cu o astfel de 
persoană? Există măcar o tentativă din 
partea ei de a nu mai juca rolul victimei? E 
omul acesta dispus să renunţe la a controla 
în mod excesiv orice aspect? Utilizează 
tendinţa de a controla pentru cauze bune (a 
îngriji, a preda) sau pentru cauze greşite (a 
manipula, a teroriza, a crea intrigi)? 


Mulţi dintre noi visează să se 
căsătorească cu o persoană care 
dăruieşte. Atunci de ce mulți 
oameni, şi în special femei, se 
căsătoresc cu persoane care vor 
doar să primească? 


Odată ce înţelegi amintirile din copilărie 
ale potenţialului tău partener, vei avea şi o 
idee despre cum arată setul lui de reguli. Te 
poţi întreba apoi: Sunt oare compatibile 
seturile noastre de reguli? Prin „compatibil“ 
nu vreau să spun la fel. Nu există seturi de 
reguli identice, pentru că fiecare persoană 
trece prin experienţe diferite şi nici măcar 
membrii aceleiaşi familii nu au acelaşi 
punct de vedere asupra unor evenimente 


împărtăşite de toţi. În acelaşi timp, nu uita, 
la fel nu înseamnă întotdeauna şi cel mai 
bine. 

Iată ce înțeleg prin „compatibil“. Soția 
mea, Sande, e dispusă să trăiască cu ideea 
că mie îmi place să încalc reguli din când în 
când, iar eu apreciez faptul că ea n-ar 
încălca o regulă sub nicio formă. Felul ei de 
a fi aduce un pic de ordine în viaţa mea; 
felul meu de a fi aduce un pic de distracţie 
în viaţa el. 

Regulile noastre funcționează bine 
împreună şi nici Sande, nici eu nu vom 
încerca vreodată să schimbăm setul de 
reguli al celuilalt. Le acceptăm aşa cum 
sunt. 


De asemenea, ai putea să-ti foloseşti 
amintirile din copilăria timpurie pentru a 
corecta alegerile greşite făcute anterior. De 
exemplu, cred că majoritatea dintre noi 
visează să se căsătorească cu o persoană 
care dăruieşte. Atunci de ce mulţi oameni, şi 
în special femei, se căsătoresc cu oameni 
care vor doar să primească? 


Dacă aceasta este şi povestea ta, 
răspunde cu onestitate la nişte întrebări 
serioase. Fii cât se poate de sinceră. Nu te 
aude şi nu te vede nimeni. Atunci când ai 
avut ultima dată o relaţie cu o persoană 
care primeşte, timp de trei ani şi jumătate, 


cu ce te-ai ales? Certuri şi neînţelegeri cu 
membrii familiei care au realizat ce fel de 
om e? Cu lipsa de timp petrecut alături de 
oameni care te apreciază cu adevărat şi care 
nu ar incerca să te folosească pentru 
scopuri meschine? Cu o inimă frântă? Cu un 
avort? 


Apoi vorbeşte cu tine însăţi în felul 
următor: Sunt atras de astfel de oameni 
care primesc, nu-i aşa? Oare de ce? Ştii, şi 
mama mea făcea asta. Oricât de mult nu-mi 
convine s-o spun, semăn enorm cu ea. Ceva 
de speriat. A fost măritată de trei ori. Nu 
vreau să fac acelaşi lucru. 


Minciuni pe care ţi le spui 


Se enervează numai pentru că vrea să mă 
protejeze. 


N-ar fi făcut acel lucru dacă nu l-aș fi enervat. 


Îi pare întotdeauna rău... după ce face un lucru. 


A venit momentul să iei o decizie 
inteligentă. Vei reuşi să te comporti diferit 
în viitor? Îţi vei analiza amintirile pentru a- 
ti înţelege motivaţia? Vei fi capabilă să iei o 
decizie responsabilă sau vei fi din nou 
sedusă de acelaşi tip de bărbat care vrea 
doar să primească, numai pentru că arată 
ceva mai bine, e un pic mai rafinat şi ceva 


mai dotat decât cel de dinainte? Dacă ai o 
problemă din acest punct de vedere, îţi 
recomand cartea mea Pleasers. 

Nu mă înţelege greşit. Te poţi distra de 
minune cu acest tip de oameni — pentru un 
timp. Dar în cele din urmă, în special dacă 
te măriţi cu unul dintre ei, vei rămâne 
singură. Va dispărea la vânătoare sau la 
bowling în timp ce tu vei schimba scutecele 
copiilor. Când vei fi chinuită de dureri 
menstruale, va fi la barul din colţ cu 
prietenii sau aşezat comod într-un fotoliu 
întrebând când va fi gata masa. Dacă vrei cu 
adevărat să găseşti un om care dăruieşte, 
renunţă la naivitate. 


Nu în ultimul rând, vezi dacă potenţialul 
partener e capabil să înţeleagă limbajul 
dragostei caracteristic ţie. Dacă îţi place să 
faci totul încet şi ai nevoie de timp, vei fi 
nefericită căsătorită cu un tip hotărât şi 
serios, care va fi mereu prea ocupat pentru 
a-ţi satisface nevoile legate de limbajul 
dragostei. Dacă vrei să trăieşti într-un 
cartier select şi să-ţi trimiţi copiii la şcoli 
private, atunci s-ar putea să ai nevoie de un 
om care să te iubească oferindu-ţi veniturile 
necesare pentru a-ţi permite aceste lucruri. 
Asta înseamnă că va trebui să sacrifici o 
parte din timpul, atenţia şi conversaţia 
acordată acelui om, dar asta nu te va 


deranja prea mult dacă limbajul dragostei 
caracteristic ţie constă în primirea de 
cadouri (într-o limită rezonabilă). 


Dacă vrei cu adevărat să găseşti un 
om care dăruieşte, renunță la 
naivitate. 


Atunci când te căsătoreşti cu cineva, îţi 
jei un angajament deosebit. Să iubeşti acea 
persoană pentru tot restul vieţii - dar în 
acelaşi timp să-i satisfaci dorinţele (inclusiv 
din punctul de vedere al limbajului 
dragostei) pentru tot restul vieţii. Dacă nu 
suporţi nici măcar ideea unei conversații 
intime de 30 de minute, de ce te-ai căsători 
cu un om care adoră să fie complimentat 
sau care vrea să petreacă timp de calitate 
alături de tine. 

Când priveşti o relaţie în acest mod, iţi 
pui nişte întrebări care te vor ajuta să creezi 
o legătură de lungă durată bazată pe 
compatibilitate. Şi oare nu asta vrei cu 
adevărat? 


Dacă ești căsătorit... 


Dacă eşti căsătorit, eşti deja cu ambele 
picioare în apă. Temperatura poate fi rece, 
perfectă sau un pic prea caldă pentru a te 
simţi confortabil. 


Să spunem că n-ai ştiut nimic despre 
personalitate, ordinea naşterii, amintirile 
din perioada de început a copilăriei şi 
limbajul dragostei înainte să te căsătoreşti. 
O să ai probleme? Nu trebuie să-ţi faci griji — 

incă. Odată ce alegerea a fost făcută, 
trebuie să te obişnuieşti cu ea, iar dacă eşti 
inarmat cu informaţiile necesare, poţi 
realiza acest lucru. (Ține cont de faptul că 
nu vorbesc despre o situaţie ce presupune 
abuz de orice fel — nicio femeie şi niciun 
bărbat n-ar trebui să stea într-o astfel de 
relaţie). Cunosc câteva cupluri de prim 
născuţi care se înţeleg de minune, şi care, în 
ciuda probabilității mici, au ajuns să aibă o 
căsnicie trainică. Cum au reuşit acest lucru? 

Lee şi Jamie, amândoi prim născuţi, sunt 
căsătoriţi de peste 20 de ani. Amândoi sunt 
extrem de ambiţioşi şi energici, cu cariere 
de excepţie. Cum reuşesc? „Nu suntem în 
competiţie unul cu celălalt“, spune Jamie. 
„Eu lucrez în domeniul designului. Lee este 
inginer. Deci fiecare poate excela în 
domeniul său fără să ne deranjăm unul pe 
altul.“ 


„Da“, adaugă Lee, „ș pentru că domeniile 
noastre sunt atât de diferite, nici măcar nu 
suntem tentati să ne dăm indicaţii 
reciproc.“ 


Doi primi născuţi se vor certa mai 
des decât alte cupluri, pentru că 
acest tip de oameni vor să aibă 
ultimul cuvânt în aproape orice 
situație. Fiecare va trebui să-l lase 
pe celălalt să câştige din când în 
când. 


Fac acelaşi lucru şi acasă - îşi menţin 
responsabilităţile complet separate. Lee 
găteşte, Jamie se ocupă de vase. Jamie se 
ocupă de rufe, Lee tunde iarba. Cea mai 
serioasă provocare pentru ei e să găsească 
timp pentru ei înşişi, având în vedere că 
amândoi lucrează peste 50 de ore pe 
săptămână. 

Cum poţi avea o căsnicie de succes cu o 
persoană cu aceeaşi tipologie bazată pe 
ordinea naşterii? 


Cel mai important lucru e să fii conştient 
de propriile slăbiciuni, să  anticipezi 
certurile şi să actionezi în consecinţă. De 
exemplu, doi primii născuţi se vor certa mai 
des decât alte cupluri, pentru că acest tip de 
oameni vor să aibă ultimul cuvânt în 
aproape orice situaţie. Fiecare va trebui să-l 
lase pe celălalt să câştige din când în când -— 

chiar dacă acest lucru nu este o trăsătură 
caracteristică primului născut. 


De asemenea, vor trebui să facă eforturi 
pentru a găsi o cale de a-şi satisface 


partenerii, prin limbajul dragostei 
caracteristic fiecăruia, în loc să controleze 
sau să manipuleze. 


Dacă doi mezini sunt căsătoriţi, primul 
lucru pe care trebuie să-l facă e să-şi 
controleze cheltuielile. Ar fi indicat să 
creeze un buget sau chiar să consulte un 
expert financiar. Vor avea nevoie de un 
program bine stabilit atât pentru ei, cât şi 
pentru copiii lor - chiar dacă un astfel de 
program poate părea prea rigid şi ciudat. De 
asemenea, limbajul dragostei va trebui 
folosit ţinând cont că ambele persoane sunt 
cam egoiste. 


Dacă doi mijlocii se vor căsători, se vor 
înţelege excelent — atât timp cât lucrurile se 
desfăşoară cu uşurinţă în relaţia lor. 
Problemele apar atunci când există un 
conflict, iar conflictele apar în orice 
căsnicie. Dacă doi mijlocii tipici vor să evite 
o situaţie conflictuală, n-ai nevoie de un 
doctorat să-ţi dai seama cum vor rezolva o 
astfel de problemă într-o căsnicie. Amândoi 
vor încerca să ignore existenţa problemei în 
loc să o confrunte. În astfel de momente, 
mijlociii, care sunt de regulă pacifişti, 
trebuie să facă un efort deosebit pentru a-şi 
comunica adevăratele gânduri Şi 
sentimente - nu doar pe cele care îi fac să se 
simtă bine şi care nu creează probleme. 


Este foarte important pentru mezini să 
înțeleagă felul în care fiecare persoană din 
familie dăruieşte şi primeşte iubire, aceştia 
trebuind să înveţe cum să se concentreze şi 
pe altcineva decât pe propria persoană. 

Îţi poţi folosi cunoştinţele de bază, legate 
de cele patru personalităţi pentru a rezolva 
neînţelegeri personale. Dacă eşti pudel, 
obişnuieşte-te să fii mai degajat - nu toată 
lumea trebuie să citească un ziar de la 
prima la ultima pagină numai pentru că aşa 
consideri tu că este normal. Lasă-ţi 
partenerul terier să înceapă cu benzile 
desenate sau cu pagina de sport şi învaţă să- 
ţi alegi disputele cu înţelepciune. 

Dacă eşti dog german, înţelege că 
dragostea nu înseamnă să câştigi 
întotdeauna sau să faci lucrurile aşa cum 
vrei tu. Dragostea înseamnă să serveşti, să-i 
preţuieşti pe ceilalţi şi să-i pui pe primul 
plan. 

Dacă eşti setter, ar trebui să faci exact 
inversul a ceea ce i-am recomandat unui 
dog german. Ar trebui să-ţi impui 
autoritatea mai mult şi să fii mai sincer în 
legătură cu propriile sentimente. E necesar 
să-ţi exprimi dorinţele, altfel rişti să ajungi 
să fierbi înăbuşit, copleşit de nevoile şi 
dorinţele partenerului tău, fără ca dorinţele 
tale să mai fie luate în seamă. 


Dacă eşti terier, înţelege că lumea nu se 
învârte în jurul tău. Şi alţi oameni sunt 
importanţi. Având în vedere că pentru tine 
este ceva natural să ai grijă de propriile 
interese, străduieşte-te să asculţi şi să 
înţelegi ce spun cu adevărat cei pe care-i 
iubeşti, atât prin vorbe, cât şi prin fapte. 
Încearcă să le satisfaci nevoile în modul 
specific în care doresc să fie iubiţi. 


Analiza amintirilor copilăriei 
partenerului şi pe ale tale te va ajuta să 
înţelegi de ce soţul tău e de un optimism 
naiv sau de ce i-au trebuit soţiei tale ani de 
zile pentru a se simţi în siguranţă în relaţia 
voastră. Te-ai căsătorit cu o persoană cu un 
trecut influent. Cu tot ce e bun sau rău în el, 
acest trecut face parte din căsnicia ta şi este 
periculos să-l ignori. Nu poţi rescrie setul de 
reguli al partenerului tău - numai el o poate 
face şi numai într-o anumită măsură. Ceea 
ce poţi face e să înţelegi procesele mintale 
prin care trece partenerul tău atunci când 
ja decizii şi interacționează cu ceilalţi. 

Atunci când descoperi limbajul dragostei 
caracteristic partenerului tău, ai în mână 
cheia ce te poate duce la inima lui. Însuşirea 
acelui limbaj iţi va oferi mai multe 
satisfacţii chiar decât cele obţinute atunci 
când eşti iubit corespunzător tu însuţi. Te va 


transforma într-o persoană completă, 
grijulie, plină de tact, cu capul pe umeri, un 
prieten adevărat şi un iubit plin de pasiune. 


Noua ta personalitate în acțiune 


Tot ce a fost trecut în revistă În capitolele 
anterioare, de Luni până Vineri, poate fi pus 
în aplicare la locul de muncă. De exemplu, o 
persoană care lucrează în vânzări şi-ar 
putea îmbunătăți în mod considerabil 
performanţele dacă ar lua în considerare 
ordinea naşterii când vine vorba despre 
potenţialii clienţi.>9 

În niciun caz nu vrei să tratezi un şef 
prim născut în acelaşi fel în care tratezi un 
şef mezin sau mijlociu. Un şei prim născut 
iti va cere de obicei numai date concrete. 
Are nevoie de informatii concrete pe care 
să-şi bazeze concluziile şi dacă încerci să 
faci apel şi la partea emotivă vei pierde de 
nouă ori din zece încercări. Dacă ai de-a 
face cu un şei mezin, ar trebui să foloseşti 
un ton mai puţin formal - dar fără să arăţi 
lipsă de respect (mezinii sunt sensibili la 
acest aspect). Dacă poţi folosi umorul cu 
rezultate foarte bune, cu atât mai bine. Fă 
timpul petrecut împreună cât mai plăcut şi 
rezultatele tale se vor îmbunătăţi mai mult 
ca sigur. 


Cum poţi interacţiona cât mai bine cu un 
şef mijlociu? Mijlociii fac parte din cea mai 


întreprinzătoare tipologie. Nu-ţi fie teamă 
să-ţi faci cunoscute ideile inovatoare şi 
sugestiile; s-ar putea să ai de-a face cu un 
şef foarte receptiv. Loialitatea este extrem 
de importantă pentru mijlocii, care 
apreciază în mod deosebit şi răsplătesc 
lucrul în echipă. 

Pe scurt, atunci când interactionezi într- 
un anume mediu de lucru (indiferent dacă 
lucrezi de acasă, într-un birou, pe teren sau 
ca voluntar), întreabă-te: Luând în considerare 
personalitatea acestei persoane, care ar fi cea 
mai bună modalitate de a interacţiona cu ea? 

Când îţi alegi vocaţia sau când vrei s-o 
schimbi, foloseşte ordinea naşterii în 
avantajul tău. Majoritatea mijlociilor sunt 
excelenți manageri de mijloc. Pot fi foarte 
buni directori adjuncți şi s-ar putea chiar să 
prefere acest post funcţiei de director. Nu 
accepta promovări pe poziții care te 
depăşesc. 

Înseamnă oare acest lucru că niciunii 
dintre copiii mijlocii nu sunt buni pentru 
posturi de CEO sau preşedinte? Bineînțeles 
că nu. Câţiva foşti preşedinţi ai Statelor 
Unite au provenit din această categorie. 
Există excepţii de la orice regulă, datorită 
trăsăturilor şi istoriei unice ale fiecărei 
persoane. 


Folosind toate cele patru domenii 
studiate în această carte (personalitatea, 
ordinea naşterii, amintirile copilăriei şi 
limbajul dragostei), te poţi înţelege mult mai 
bine şi vei putea să-ţi dai seama ce fel de 
slujbe ar fi potrivite pentru tine. 


De exemplu, deşi cunosc un contabil de 
mare succes care este mezin, mulţi mezini — 
în special dacă au temperament de tip 
terier -— ar fi plictisiti de moarte într-o astfel 
de slujbă. Au nevoie de mai mult contact cu 
oameni decât oferă de obicei funcţia de 
contabil. 


Gândeşte-te la personalitatea ta. Dacă 
eşti terier, ar trebui să te gândeşti bine 
înainte să decizi să lucrezi pe cont propriu, 
dacă asta înseamnă să stai singur acasă şi să 
lucrezi izolat practic în fiecare zi. În timp ce 
unii oameni apreciază în mod deosebit 
singurătatea (în special setterii), alţii nu o 
pot suporta. 

Celor cu temperament de tip dog german 
le va fi greu să primească ordine de la alţii. 
În general, nu vor agrea o slujbă care oferă 
puţină libertate personală sau care implică 
orice formă de constrângere. Tipul pudel 
are nevoie de timp pentru a reflecta şi a 
gândi. Tipul terier preferă un mediu mai 
relaxat. Cei de tip setter simt nevoia unui 
loc de muncă în care lumea are încredere în 


ei, părerea lor contează şi orice idee ce vine 
din partea lor este apreciată de întreaga 
echipă. 

Ia în considerare toţi aceşti factori atunci 
când cauţi domeniul în care vrei să ai 
succes. 


Pe lângă personalitate şi ordinea 
naşterii, analizarea amintirilor din copilărie 
te poate ajuta să-ți  îmbunătăţeşti 
performanțele şi totodată să anticipezi 
potențialele capcane. Dacă şeful tău are un 
set de reguli în care acestea sunt sacre 
pentru simplul motiv că sunt reguli, iar 
setul tău de reguli afirmă că regulile pot fi 
încălcate, controlează-ţi tendinţele naturale 
şi acţionează ca la carte. Poţi să conduci cu 
10 km pe oră peste limita de viteză permisă 
imediat ce părăseşti biroul, dar ai grijă să 
nu pleci din birou înainte de terminarea 
programului. Dacă setul de reguli al şefei 
tale o determină să creadă că lumea e un loc 
periculos, fă tot ce-ţi stă în putere să-i 
demonstrezi că nu eşti un pericol — că eşti 
de partea ei. 


CUM MI S-A SCHIMBAT VIAȚA 


Când au început concedierile în 
divizia noastră, viaţa la birou a trecut 
de la haosul normal la stres. Cei 
dintre noi care nu am fost concediaţi 


am început să-i răspundem unui nou 
manager. După prima zi, eram siguri 
că ne va concedia pe toţi. Ne era frică 
să luăm o pauză de cafea de teamă să 
nu creadă că nu lucrăm. 

După două luni, eram gata să-mi iau 
câmpii... sau să renunţ. După care ai 
apărut tu şi ai discutat cu 
departamentul nostru contabil în 
timpul prânzului. Apoi, în cadrul unei 
sesiuni de întrebări şi răspunsuri cu 
noul nostru manager am vorbit cu 
toţii despre ordinea naşterii. Am aflat 
că era singură la părinţi şi toate 
trăsăturile caracteristice 
personalităţii ei au început să aibă 
sens. Am realizat că era mai dură cu 
ea însăşi decât era cu noi. Într-una 
din zile, tatăl ei a venit în vizită şi am 
înţeles foarte clar cum stau lucrurile. 
Un snob perfecţionist — asta era tatăl 
ei. Pentru prima dată am început să 
simt empatie fată de femeia pe care o 
consideram duşmanul meu. 


Lucrurile la birou nu s-au relaxat 
prea mult - şefa mea e aceeaşi 
persoană —, dar nu mai pun la inimă 
comentariile ei. Ştiu că şi ea are 
problemele ei. 


Îți mulțumesc, dr. Leman, pentru că 
m-ai ajutat să văd lucrurile în 
ansamblu. 


Miranda, New Jersey 


Atunci când dai greş, intoarce-te la 
amintirile tale pentru a înţelege de ce s-a 
întâmplat acest lucru. Întreabă-te: Îmi place 
să construiesc poduri sau să le distrug? Le 
distrug pentru că mă enervează atunci când 
lucrurile nu merg aşa cum vreau? Am fost 
prea  meschin, prea leneş, prea 
iresponsabil? Oare de ce? Cum pot schimba 
această situaţie? 

Dacă vreau să-mi arăt aprecierea față de 
şeful, colegii sau subordonații mei, voi folosi 
limbajele dragostei deoarece realizez că 
persoane diferite apreciază diferite metode 
de susţinere şi apreciere. De exemplu, în 
timpul unei evaluări pot oferi diferite 
bonusuri de Crăciun, chiar permițându-le 
oamenilor să aleagă ce vor: o zi liberă în 
plus, un nou scaun pentru birou, o partidă 
de golf etc. Dacă ştiu că unui angajat îi plac 
la nebunie complimentele, îi voi trece 
numele în ziarul companiei alături de 
câteva cuvinte de laudă. Cu alte cuvinte, nu 
voi trata pe toată lumea la fel, pentru că ştiu 
că nu vor să fie apreciaţi în acelaşi mod. 


Există un instrument pe care îl poţi 
folosi şi care este extrem de eficient 
pentru a afla toate aceste lucruri şi 
chiar mai mult. Nu costă nimic şi 
este extrem de eficace. Se numeşte 
„conversație“. 


Parcă îi aud pe pesimişti. „Hai las-o baltă, 
Leman. Cum aş putea să aflu tipologia 
şefului în funcţie de ordinea naşterii fără să 
par un idiot? Ce-o să fac, o să-l întreb la o 
cafea? Şi, pentru numele lui Dumnezeu, 
fără îndoială glumeşti când spui că ar trebui 
să aflu limbajul dragostei caracteristic 
unuia dintre subalternii mei. Genul acesta 
de gândire i-ar face pe toţi cei de la birou să 
râdă de mine sau să mă considere ciudat de- 
a binelea.“ 


Uşurel cu  negativismul. Există un 
instrument pe care îl poţi folosi şi care este 
extrem de eficient pentru a afla toate aceste 
lucruri şi chiar mai mult. Nu costă nimic şi 
este extrem de eficace. Se numeşte 
„conversaţie“. 


Nu sugerez nimănui să se comporte ca 
un psiholog în timpul unei pauze de cafea 
sau într-o pauză de prânz: „Aşa, Susan, 
vorbeşte-mi despre cele mai timpurii trei 
amintiri din copilăria ta...“ Dar poţi strecura 
comentarii când se discută în grup despre 


Buffalo Bills sau Washington Redskins: 
„Deci ai fost la meci împreună cu fratele 
tău? E mai în vârstă sau mai tânăr ca tine?“ 

De cele mai multe ori, persoana 
întrebată iţi va oferi detalii despre ordinea 
naşterii: „E fratele meu mai mare. Suntem 
numai doi la părinți.“ 

Când grupul este angajat într-o 
conversație, pune-ți planul în aplicare cu 
tact. Încearcă să afli detalii şi indicii legate 
de setul de reguli al fiecăruia. Există o 
persoană care îi ridiculizează întotdeauna 
pe cei care încalcă regulile? O altă femeie e 
supărată pentru că oamenii nu respectă 
limita de viteză în curba aflată la un 
kilometru şi jumătate de clădirea 
companiei? 

Fii atent la nemulţumirile celor din jur. 
Se simt extenuaţi? Neapreciaţi? Plătiţi cu 
prea puţin? Nu trebuie să interoghezi pe 
cineva pentru a afla toate aceste informaţii. 
De cele mai multe ori sunt la vedere, pentru 
cei interesaţi. 

E foarte uşor să afli mai multe despre 
personalitate, dacă stai şi te gândeşti un pic 
la persoanele pe care le cunoşti. Nu trebuie 
să fii doctor docent ca să realizezi diferenţa 
dintre un terier şi un pudel — vezi doar cine 
râde mai mult! Un dog german va fi implicat 
în promovarea ideilor şi valorilor proprii, 


unui pudel îi va plăcea să înmâneze 
memorandumuri de zece pagini despre cum 
să foloseşti în mod corect un copiator, în 
timp ce un setter va încerca să calmeze 
apele şi să-i facă pe toţi să se înţeleagă. 

Pe scurt, îţi cer să arăţi interes faţă de 
persoanele cu care lucrezi. Cunoaşte-i. Află 
ce-i motivează. Nu te mai gândi la tine 
pentru câteva minute şi încearcă să priveşti 
lumea prin ochii lor. 


Totul depinde de tine 


Cu cât îi înţelegi mai bine pe cei din jurul 
tău şi ajungi să-i tratezi cu mai multă 
consideraţie, cu atât te vei cunoaşte mai 
bine pe tine însuţi şi vei ajunge să te priveşti 
cu alți ochi. Nu vei mai crede minciunile pe 
care logica ta personală ţi le şopteşte. Nu vei 
mai arunca întreaga vină pe umerii tăi 
atunci când lucrurile nu merg cum trebuie. 
Vei avea o nouă perspectivă asupra vieţii şi 
asupra oamenilor. 


Te vei accepta aşa cum eşti, îţi vei 
dezvolta increderea şi-ţi vei 
schimba viaţa -în doar cinci zile! 


Te vei accepta aşa cum eşti, iţi vei 
dezvolta încrederea şi-ţi vei schimba viaţa — 
în doar cinci zile! 


Si când vei face acest lucru, vei realiza 
mai mult decât ai crezut vreodată că este 
posibil în toate aspectele vieţii tale - în 
relaţiile tale şi la locul de muncă. 


ZECE PASI 


(ÎN ORDINE DESCRESCĂTOARE) 
PENTRU A DEVENI O NOUĂ 
PERSOANĂ PÂNĂ VINERI 


10. Stabileşte cu precizie lucrul sau 
lucrurile pe care vrei să le schimbi la tine. 

9. Hotărăşte că nu doar vei incerca să te 
schimbi. O vei face. 

8. Identifică-ţi personalitatea şi toate 
atuurile şi slăbiciunile. 

7. Identifică-ţi tipologia pe baza ordinii 
naşterii şi toate atuurile şi slăbiciunile 
legate de ea. 

6. Identifică primele tale trei amintiri 
timpurii şi analizează ce spun ele despre 
tine şi despre logica ta personală. 

5. Identifică minciunile pe care ţi le 
spui — şi refuză să le mai crezi. 

4. Identifică limbajul dragostei 
caracteristic ţie — şi cel al prietenilor şi al 
membrilor familiei. 

3. Stabileşte-ţi conduite diferenţiate în 
relaţiile cu ceilalţi — apoi aplică-le. 

2. Decide felul în care trebuie să-ţi 
schimbi comportamentul la locul de 
muncă — apoi fă-o. 


1. Fii mai îngăduitor cu tine însuţi. Toată 
lumea greşeşte. Fiecare zi e o nouă zi. 


BONUS PENTRU CURIOSI 


Cine ce este?Răspunsuri la 
„Ghici cine?“ 


PENTRU MAI MULTE EXPLICAŢII legate de 
felul în care i-am împărţit pe categorii pe 
aceşti oameni celebri, vezi The Birth Order 
Book. (De exemplu, Steve Martin e tehnic 
mezin - cel puţin ca ordine în familie —, deci 
de ce îl pun în categoria primilor născuţi? 
Vei afla după ce citeşti The Birth Order Book.) 


Copii singuri Copii mijlocii 


Barack Obama George Bush 
Sr. 

Robert De Niro Dwight 
Eisenhower 


Laurence Fishburne Grover 


Cleveland 
Anthony Hopkins John F. 
Kennedy 
James Earl Jones Richard 
Nixon 
Tommy Lee Jones Donald 
Trump 
Primi născuți Mezini 
Hillary Clinton Eddie 
Murphy 
Steve Martin Martin Short 
(ultimul născut în Ellen 
familie, DeGeneres 
dar primul fiu) 
Bill Cosby Whoopi 
Goldberg 


Harrison Ford Jay Leno 


Matthew Perry Stephen 


Colbert 
Jennifer Aniston Steve Carell 
Angelina Jolie Jon Stewart 
Brad Pitt Billy Crystal 
Chuck Norris Danny 

DeVito 
Sylvester Stallone Drew Carey 


Reese Witherspoon Jim Carrey 
Ben Affleck Chevy Chase 


Oprah Winfrey Ronald 
Reagan 

